
দুরন্ত ক্রিকেটার কপিনদেব 


সত্তর দশক--মুক্তির দশক। এই দশকেই ভারতবর্ষের ক্রিকেট- 
ভূমি জুড়ে কলেছে সোনার ফসল। সোনালী এই দশককে তাই 
অনায়াসে বল৷ বায় ভারতীয় ক্রিকেটের সুবর্ণ যুগ ৷ 

সেই কবে ১৯৩২ সাল-_কর্নেল নাইডুর নেতৃত্বে ভারতবর্ষের ক্রিকেট 
প্রবেশ করেছিল আন্তর্জাতিক ক্রিকেট আডিনায়। তখন ক্রিকেটে ছিল 
না ভারতীর়ত্বের বিন্যাসিত সুষমা, রাজসিক গরিমা, কিংবা এঁতিহোর 
আভিজাত্য । তখন ভারতবর্ষ ছিল ক্রিকেট সংসারে নেহাতই ছুগ্ধপোত্য 
শিশু। সেই ভারতীয় ক্রিকেট আজ কৈশোরের সরলতা পার হয়ে 
সত্তর দশকের দোরগোড়ায় অভিষিক্ত হয়েছে যৌবনের সাম্রাজ্যে | 
ভারতবর্ষের ক্রিকেট সত্তর দশকে তাই পরিপুর্ণ। তিরিশ থেকে বাট 
দশক-_ভারতবাসীকে সহা করতে হয়েছে পোক্ত ক্ৰিকেট তাত্বকদের 
তাচ্ছিল্ভর৷ কটুক্তি। এই দীর্ঘ বন্ধ্যা সময়ে একমাত্র ভিন্ন মানকাদ 
ছাড়া আর কোন নাম মন্ত্রের বড়াই ভারতবাসী করতে পারেনি । 

মানকাদ অনন্য-_কিশোর ভারতীয় ক্রিকেটের একমাত্র উদার শিল্পী | 
তিরিশ থেকে বাট দশক পর্যন্ত ভারতবাসী বুকের রক্তে লালন করেছিল 
ভিনুকে । ভিন্থ সব্যসাচী ! 

এই একটিমাত্র নাম মন্ত্রের জপে অবশেষে সত্তর দশকে খুলে গেল 
ভারতীয় ক্রিকেটের সিংহদুয়ার সত্তরের শুরুতেই আন্তর্জাতিক ক্রিকেট 
আঙিনায় ভারতীয় ক্রিকেটের ছুই প্রান্তের উইকেটে এসে দাড়ালেন ছুই 
পুরুষ__ছুই ব্যাটের রাজা--একজন গুপ্ডাপ্পা বিশ্বনাথ, অন্যজন সানি 


গাঁভাসকর । 
সেই গুরু হলে! রেনেসী পর্বের প্রাথমিক অধ্যায়। সানি-ভিণ'এর 


যৌবন উন্মাদনা দেখ দেখ করে মাতিয়ে তুললো বিশ্বজনকে । 
অবাক বিস্ময়ে বিশ্বজন দেখতে পেল ভারতীয় ক্রিকেটের নতুন এক 


কাব্যিক চেহারা ৷ 


কপিলদেব-১ 


শুধু কি তাই__এই সত্তরের শুরুতেই ভারত বিদেশের মাটি থেকে 
ওয়াদেকারের নেতৃত্বে জয় করে আনলো! ক্রিকেটের স্বর্গীয় খেতাব । 

একাত্তরের ভারত আন্তর্জাতিক ক্রিকেট মহলকে চমকে দিলো 
রাতারাতি । প্রথম হারলেন ক্যারিবিয়ান ক্রিকেটের কুলরক্ষক স্তার 
গ্যারী। ব্যাটের দাপটে সানি-ভিশ অবাক করে দিল সকলকে-_সেই 
সঙ্গে “স্পিন ত্রয়ী”র জাদুমন্ত্র লাল বল রাতের ঘুম কেড়ে নিলো বিশ্ব 
ক্রিকেটারদের । 

তবু ঠোঁটের কোণে বাঁকা হাসি নিয়ে মুচকি হেসেছিলেন বৃটিশ 
পণ্ডিতেরা। এমন ভাব__ভহ, ক্রিকেট খেলবে ভারতবাসী ! “ওহে ব্ল্যাক 
নেটিভ-_গ্যারী সোবার্সকে হারিরেছ বলে মনে করো না রাতারাতি 
হিরো হয়ে গেছ ৷ একবার এস না, বিলেতের জলো আবহাওয়ায়। 
খেলে যাঁও__ক্রিকেট, দেখি তোমরা কেমন রপ্ত করেছ। কেমন ক্রিকেট 
নিভু'ল কেতাবী ঢঙে খেলতে শিখেছে তোমাদের সানি ॥ 

ভারত চললো মাস করেকের ব্যবধানে বিলেতের মাটিতে ক্রিকেটের 
অগ্নি-পরীক্ষায়। বলাবাহুল্য_ ফলাফল শেষ পর্যন্ত কি হয়েছিল নিশ্চয়ই 
আপনাদের স্মরণে আছে। স্বয়ং ইলিং- যীশুর শরণাপন্ন হয়েও হালে 
পানি পাননি শেষ পৰ্যন্ত । জোলো উইকেটে চন্দ্রশেখর লাট্টরি মতো বল 
ঘুরিয়ে সহজে পকেটস্থ করে নিয়েছিল বৃটিশ ক্ৰিকেটকে। লজ্জার, 
অপমানে মুখ খুলতে পারেননি বৃটিশ তাত্বিকের দল। মাঠ ফাকা হয়ে 
গিয়েছিল । বাড়িতে মুখ কালে| করে বসে পরজ্রীকাতর বৃটিশ পণ্ডিতেরা 
ক্রিকেট ব্যাকরণ ঘে'টেও সেদিন একটিও ভুল বার করতে পারেননি 
ভারতীয় ক্রিকেটের ৷ 

সেই সত্তরের ক্রিকেট চারপাশ কীপিয়ে নব অধ্যায়ের পদাৰ্পণ 
ঘটালো। যৌবন উন্মাদনার এই প্রথম ক্রিকেট ভূমিতে প্রতিষ্ঠা পেল 
ভারতবাসীর সোচ্চারিত দাবী । 


সত্তর দশক__হয়েছে শেষ ৷ 

এসেছে ভারতীয় ক্রিকেটে নয়া জীবন । 

সত্তরের অস্তিমে ভারতবর্ষের ক্রিকেট খু'জে পেয়েছে তার যৌবনের 
অগ্নিদ্ূতকে ৷ “ভেঙেছে দুয়ার এসেছে জ্যোতির্ময়, তোমারই হোক জয়” 
__কবির এই অমর বাণী নিক্ষল হয়নি। 

ভারতবর্ষের ক্রিকেট আজ পরিপূর্ণ ৷ 

যৌবনের অগ্নি উন্মাদনার ভারতীয় ক্রিকেট ভূমিতে অবতীর্ণ হয়েছেন 
এক মন্ত্রসিদ্ধ যোগী সব্যসাচী । দীর্ঘ দিনের প্রার্থনার পর মুখ তুলে 
তাকিয়েছেন ক্রিকেট-দেবতা, ধার আশীর্বাদে ভূমিষ্ঠ নবজাতক-_ 
আবির্ভাব মুহুর্তেই যিনি স্বয়ং সম্পূর্ণ । 

এক হাতে উদ্দাম লহরী চিহ্নিত মাদকতাময় সাদ! ব্যাট, আর এক 
হাতে লাল বলের অগ্নিক্ষুরণ !__উভয় নিয়েই সে আজ পরিপূর্ণ । 


প্রথম আবির্ভাবেই চমক । 

শুরু হলে! কানাকানি--কে এই জ্যোতির্ময় পুরুষ ! 

শক্ত-সামর্থ্য, পেটানো শরীর! মুখে স্মিত হাসি! বার লালবলের 
হুংকারিত দাপটে সংযত থাকতে একদিকে যেমন বাধ্য হয়েছেন বিশ্বের 
তাবৎ সের! ব্যাটধারীরা আবার তেমনি কুশলী লালবলকে তিনি তার 
আপন শাসনের দক্ষতায় নতি স্বীকার করাতে বাধ্য করেছেন তার হাতের 
যৌবন উদ্ধত সাহসী ব্যাটের প্রহারে । যৌবনের এমন এক প্রাণবন্ত সিদ্ধ 
পুরুষ ভারতীয় ক্রিকেটে এর আগে আর দেখা যায়নি। তাই কপিল 
সবার সেরা--সবার প্রিয় । 

পাকিস্তানের বিরুদ্ধে কপিলের প্রথম আত্মপ্রকীশ ঘটেছিল ১৯৭৮ 
সালে। সত্যি বলতে কি-_সেদিন কোন অতিবড় আশাবাদী ভারতীয় 
বিশ্বাস করতে পারেননি__মেজাজি কপিল, তার আপন মেজাজকে 
বজায় রেখে ভূমিষ্টের মুহুর্তেই স্বদাবীতে এমন সোচ্চারিত হবেন। 

যেমন ব্যাটে তেমনি বলে । যেমন রূপে, তেমনি রসে_যেন এক 


৩ 


সাক্ষাৎ সব্যসাচী ৷ এমনি একজন যৌবনরূপবহিময় প্রাণোচ্ছল যোগী 
পুরুবকেই মনে মনে একদিন প্রার্থনা করছিল ভারতবাসী । 

হাতের ব্যাটে যেমন আছে চোখ জুড়ানো মার_তেমনি আছে, 
লাল বলের দাপট দক্ষতার এশ্বরিক জাদুমন্ত্র একে চোখে দেখেও সুখ | 

ভারতবাসী হিসাবে ভাবতে ভালো লাগে, একজন ভারতীয় বোলার- 
মহারুদ্রতাময় প্রদীপ্ত প্রখরতায় মাথা সুয়ে নিতে বাধ্য করেছেন 
বিশ্বের নামডাঁকসৰ্বস্ব তাবৎ ব্যাটধারীদের ৷ রাঁতের ঘুম কেড়ে নিয়েছেন 
অনেকের । 

সেই কবে কার রূপকথার গল্পের মত মনে হয় তিরিশ দশকের ফেলে 
আসা দিনগুলোকে ৷ নিসার-অমর সিং ছিলেন সেদিন ভারতীয় 
আক্রমণের মূল অস্ত্ৰ । উইকেটের পিছনে পাঁচ থেকে সাতজন ছাতার 
মতো অর্ধগোলাকারে ছায়া বিস্তারে দাড়ানোর সেই দৃশ্য এতকাল আমরা 
যা দেখে এসেছি, তা আজ ভারতবর্ষ নিজেই নিজের মধ্যে খু'জে পেয়েছে 
একি কম কথা হলে। ! 

চল্লিশের মানকাদ ভেক্কি জানতেন জাছু জানতেন স্পিন বোলিং- 
এর। বিশ্বের তাবৎ ব্যাটধারীরা ভিনুর ঝোলানো বলের সামনে হুমড়ি 
খেয়ে পড়লেও, ভারতীয়দের হৃদয়যন্ত্ৰণা কিন্ত তাতেও মেটেনি। এর 
কারণ একটাই-_মানকাদ ছিলেন অহিংস গান্ধীপন্থী । পুরোদস্তর বৈষ্ণবীয় 
ঢঙে তিনি ব্যাট-বলের প্রেমকাব্যের পদাবলী রচনা করেছিলেন । তাই 
তার ক্রিকেট বিশ্বজনের কাছে সমীহ আদায় করতে পারলেও, ত্রাস 
সঞ্চার করেনি। অগ্নিগর্ভ লালবলের বিরুদ্ধে রুখে দাড়িয়ে পান্টা আঘাত 
হানার স্বপ্প দেখতে সেদিন ভয় পেত ভারতবাসী। বহুদিনের নির্মম 
হৃদয় বেদনা আজ কপিলের আবির্ভাবে তৃপ্ত । স্বপ্ন সার্থক। 

ভারতবর্ষের ক্রিকেট, আজ সত্যিকার প্রতিদ্বন্থিতার অগ্নিপরীক্ষায় 
স্বপ্নের ঘোর কাটিয়ে জাগ্রত যৌবনের মদিরতায় স্বতঃক্ষুৰ্ত ! ক্রিকেট 


যা টার তা আজ আছে ভারতবর্ষের ক্রিকেটে, আছে সাত রাজার ধন 
এক মানিক-_কপিলদেব। 


নিসার-অমর সিংয়ের মুছে বাওয়| দিন আজ আবার নতুন করে 
প্রত্যক্ষ করছেন বিশ্বজন। সেই সঙ্গে খুঁজে পেয়েছে ভারতীয় ক্রিকেট 
হারানো ভিন্ুর যোগ্য উত্তরস্থরীকে ৷ 

বে সত্তর দশকে তার আবির্ভাব__সেই সত্তর দশকেই দে পরিপূর্ণ ৷ 

মাত্র ছুটি বছর । 

১৯৭৮ থেকে ১৯৮০ সাল। 

সময়ের দ্রুততাঁয় কপিল পাল্লা দিয়ে ছুটিয়ে নিয়ে চলেছে তার . 
অশ্বমেধের ঘোড়া । দেড় বছরের ক্রিকেট ভূমি তার উদ্ধত যৌবনের 
দুরন্ত দাপটে শিহরিত-_মুখরিত। | 

কপিলের হাতে লাল বল শিহরণ আনে ক্রিকেটের বুকে । মুখরিত 
তার হাতের ব্যাটে আছে রমণীয় ছুরন্তপনা। যৌবন যেন কিছুতেই বাধা 
মানতে চায় না। সে উন্মুখ চিত্তে সমস্ত জটিল রহস্তের বন্ধন খুলে 
এগিয়ে যেতে চায় আপন প্রাণোন্মাদনার। সে চায় ক্রিকেট-_ক্রিকেট 
যে তার রক্তে ৷ স্বভাবের দাপট প্রহারে তার দামাল যৌবন নিভীক 
পদক্ষেপে এগিয়ে যেতে চায়। 

ঘে চলার মন্ত্র জানে, তাকে থামায় কার সাধ্যি ৷ পাহাড়ের বুক 
চিরে যে নির্ঝর ধারা দুর্বার বেগে অবতরণ করে “কার হেন সাধ্য আছে 
রোধে সেই গতি”--সে দুর্জয়, দুর্দম, তার হৃদয় পেয়াল| মদির নেশায় 
মাতোয়ার! । 

কপিল লড়তে জানে । লড়াই করার কৌশল জানে । তার মেজাজ 
লড়িয়ে নীতিতে বিশ্বাসী । 

সে জানে কেমন করে স্পৰ্ধিত লাল বলকে আপিন শাসনে রেখে 
ব্যাটের দাপটে সীমানার বাইরে ছু'ড়ে দিতে হয়! তাঁর মুখরিত ব্যাটের 
গ্রহারে রানের বন্যা, প্রাণের নেশী। উচ্ছল জলধারার মতো আপন 
সাবলীলতার কপিলের শীসনহীন হাতের ব্যাট--দাপটের রাজসিক 
মাদকতায় যেন অনুপম লাস্তের রাগিনী বাজিয়ে যায় আপন খেয়ালে। 
বেপোৱরোয়| সেই তালে বাজে বিদ্রোহের সুর ৷৷ 


৫ 


যৌবনের ব্যাট হাতে বিদ্রোহী কপিল অগ্নিবীণার সুরে সোচ্চারিত 
করতে চায় আপন সত্তাকে__ 
“আমি তাই করি ভাই বখন চাহে এ মন বা, 
করি শত্রুর সাথে গলাগলি ধরি মৃত্যুর সাথে পাঞ্জা, 
আমি উন্মাদ আমি ঝঞ্ধা!” 
সত্যি কপিল খেয়ালি ক্রিকেট বিধাতার হাতে গড়া এক চির- 
বিদ্রোহী ক্রিকেটার । তার জানা নেই বন্ধনের শাসন, ভ্রকুটির ভয়, 
জানা নেই সংযত বিমর্ষতার জড়তা । সে যেন আইন-না-মান! বে-আইনী 
পরোয়ানা হাতে নিয়ে ভারতীয় ক্রিকেটে আত্মপ্রকাশ করেছে আপন 
দাম্ভিকতায়। বিদ্রোহী ভূগুর মতো সেও যেন প্রতি মুহূর্তে পদচিহ্ন একে 
দিতে চায় ক্রিকেট দেবতার শাশ্বত হুদয়ে। তার এক হাতে বাজে 
ব্যাটের বাঁশরী, আর এক হাতে লাল বলের ভয়ঙ্কর রণতুর্ষ__সে য়ে 
সব্যসাচী । 


১৯৭৮ | 

বেদীর নেতৃত্বে ভারতীয় দল গিয়েছিল পাকিস্তান সকরে। এই; 
সফর রাজনৈতিকতার দিক দিয়ে গুরুত্বপূর্ণ । এই সফরে ভারত হেরেছিল, 
হেরেছিল দক্তরমতো লড়াই করে । সানি গাভাসকর, বিশ্বনাথ, বেছগসরকার 
যেমন এই সফরে স্বমর্ধাদ| রক্ষা করতে সক্ষম হয়েছিলেন, তেমনি ব্যর্থ 
হয়েছিল ভারতীয় আক্রমণের মূল অন্ত্ৰ-_“ত্ৰি-শক্তি স্পিন”। প্রসন্ন, 
ভেঙ্কট, বেদী সবাই ব্যর্থ বিশেষ করে ব্যর্থতার সমস্ত দায়িত্ব চাপিয়ে 
দেওয়া হয়েছিল বেদীর ওপর । তার অপরাধ, তিনি যেমন একদিকে 
নিজের বোলিং ধারকে অক্ষম বলে প্রমাণ করেছেন, তেমনি দায়িত্ব 


১ ৩ 


একদা ভারতবর্ষ ছিল বিশ্বশ্রেষ্ঠ, সেই তথাকথিত শ্রেষ্ঠতার বেড়াজাল, 
টপকে পাকিস্তানীরা সাবলীল ক্রিকেট খেলে কুড়িয়ে নিয়েছেন অজস্ৰ 
রান। জাহির আববাস নামক একটি প্রিয়দর্শন রান জাহাজকে 
বিন্দুমাত্র সমীহ করতে দেখা বায়নি। যথেচ্ছভাবে এই ব্যক্তিটি 
রান সমুদ্রে সাতার কেটেছেন। 

তবু মন্দের ভালো তার মধ্যে একটি যৌবনদীপ্ত যুবক__বে 
পাকিস্তানের শক্ত ভূমির ওপর কায়িক শ্রম বিনিময়ে রক্ত-ঘাম ঝরিয়ে 
কিছুটা সমীহ আদায় করতে পেরেছিলেন পাকিস্তানী ক্রিকেট ওস্তাদদের ৷ 
তার খেলার সহজ ছিরিছাদ দেখে বোঝাই যায়নি তিনি জীবনে এই 
প্রথম আন্তর্জাতিক সফরে আত্মপ্রকাশ করেছেন ৷ বরং অনেক অভিজ্ঞের 
চাইতেও ভীকে অনেক বেশী পরিপূর্ণ এবং সতেজ মনোভাব নিয়ে 
খেলতে দেখা গেছে পাকিস্তানের মতো৷ অচেনা উইকেটে । গতিশীল 
ইমরানের সমগোত্রীয় না হলেও এই ভারতীয় যুবকটি যে তার দশজন 
ভারতীয়দের তুলনায় অনেক আলাদা, একথা স্বীকার করতে আপত্তি 
করেননি কেউই | বরং তীর স্বভাঁবসিদ্ধ সতেজ দাপট ও উন্মাদনা লক্ষ্য 
করে অনেকেই কিন্তু ভবিষ্যদ্বানী করে বসেছিলেন। বলেছিলেন__ 
«ভারতীয় ক্রিকেটের সম্ভাবনাময় যৌবন__কপিলদেব ৷” 

কথাটা কতদূর সত্যি হবে বা আদৌ এই ভবি্যু-বাণী সফল হবে 
কিনা, এ বিশ্বাস অবশ্য তখনও ভারতবাসীর মনে দানা বীধতে পারেনি । 
কারণ কপিল তখন স্বদেশের মাটিতেই অনভিজ্ঞ ৷ 

তবু বিদায়ী অধিনায়ক বেদী বলেছিলেন, “কপিল অনেক বড় হবে। 
অভিজ্ঞতা ওকে পরিণত বোলার হিসাবে অবশ্যই চিহ্নিত করবে |” 

শুধু বেদী নয়_নব নিৰ্বাচিত দলপতির আস্থা বিদায়ী বেদীর 
তুলনায় ছিল অনেক বেনী। তিনিও তো আত্মপ্রত্যয় নিয়ে বলেই 
ফেললেন, আর স্পিন নয়, এবার আমাদের আক্রমণের ধারা 
বদল করতে হবে । বিশেষ করে যখন কপিলদেবের মতো একজন তরুণ 


বোলারকে আমরা দলে পেয়েছি। 


সেই কপিলের জীবনে এলো প্রথম আত্মগ্রকাশের শুভ মূহূৰ্ত। 
কপিল নামে পাগল হলে| ভারতবর্ষ, ভারতবর্ষের ক্রিকেট, ক্রিকেট 
প্রিয় মানৰ । 


ফৈজালাবাদে প্রথম দেখ 

১৬ই অক্টোবর । 
কৈজালাবাদের নীরস উইকেটে টসে জিতলেন মুস্তাক । সাঁদিক- 
মজিদের জুটিতে পাক দল রানসবন্থ উইকেটে শুরুতেই আরম্ভ করলেন 
ব্যাট চালাতে । এই টেস্টে সর্বগ্রথম নতুন বলে আক্ৰমণ শুরু করলেন 
হরিয়ানার জনপ্রিয় তরুণ কপিলদেব। প্রথম ঘণ্টায় একমাত্র কপিলের 
দু-একটি আউট সুই-এর সামনে ঠকে যান সাদিক মহম্মদ । একবার 
তো তিনি আউট হতে হতে প্রাণে বাঁচলেন, ভারতীয় ফ্লিল্ডসম্যান- 
দের বদান্ততায়। বল সাদিকের ব্যাট ছুয়ে এসে পড়েছিল প্রথম গ্লিপের 
একেবারে পায়ের কাছে--কিরমানি ঝাঁপিয়ে না পড়লে হয়ত ওই ক্যাচটি 
সরাসরি বিশ্বনাথের হাতের মধ্যে আটকে যেতে পারতো | এর পরই 
সাদিক ও মজিদ খেলার চেহারাকে সম্পূর্ণ বিপরীত খাদে বইয়ে 
দিলেন। 
ত্রিমুখী স্পিনের ফাসে চেপে ধরার চেষ্টা করলে, প্রথম উইকেট থেকে 
বিদায় নিলেন সাদিক । বেদী তাকে সরাসরি বোল্ড অ 


স্তানী ব্যাটধারীরা বড় রান তোলার জন্য কোমর বেঁধে খেলতে 
লাগলেন ৷ অভিজ্ঞ বেদী-প্রসন্ন যেখানে নিরুপায়, সেখানে নবাগত 
কপিলের পক্ষে লেখ বা ডাইরেকশন ঠিক রাখা সম্ভব ছিল না । মাত্র 
১৬ ওভার হাত ঘুরিয়ে কপিল ব্যর্থ হলেন। তার বোলিং থেকে রান 
উঠলো ৭১টি । একমাত্র এই মারমুখী দাপটের সামনে প্রসন্ন কিছুটা ভাল 
বোলিং করার চেষ্টা করেছিলেন। কৈজালাবাদের উইকেটে পাকিস্তানীরা 
যখন দান ছাড়লো তখন গাধা স্কোরবোর্ড বহন করছিল ৫০৩ রানের 
একটি মস্ত ক্লান্তিকর বোঝা । তবু এই অবস্থায় ভাল ব্যাটিং করতে 
কন্গুর করলেন না ভারতীয় দল। চমৎকার একটি নির্মল ইনিংস 
খেললেন গাভাসকার, সঙ্গী চৌহানকে নিয়ে। প্রথম উইকেটে আউট 
হয়েছিলেন চৌহান ৷ ফৈজালাবাদের উইকেট যে পেশম্যানদের আদৌ 
সহায়ক নর তাঁর প্রমাণ পাওয়া! গিয়েছিল অচিরেই । যে ইমরান খান 
বিশ্বের অন্যতম শ্রেষ্ঠ গতিশীল বোলার হিসাবে পরিচিত__সেই তিনিও 
খুব একটা! কার্যকরী হতে পারলেন না। বোলার প্রভাব হীন উইকেট 
থেকে গাভাসকারের এই টেস্টে একটি সেনচুরি পাওয়া উচিত ছিল। 
তিনি খেলছিলেনও সেই আশায়-_কিন্ত নেহাতই দুর্ভাগ্যের জন্য তাঁকে 
সেনচুরি বঞ্চিত হয়ে ফিরতে হলো ৮৯ রানে। এরপর ফৈজালাবাদের 
উইকেটে জাহির মীয়াদাদের বদলা তুললেন ভিশ ও দিলীপ । চমৎকার 
কেতাৰী মারের প্রয়োগ কৌশলে ভিশ প্রমাণ করলেন নিজের শ্রেষ্ঠত্ব । 
দীর্ঘদিন বাদে পাকিস্তানের উইকেটে ভারতীয় দলের হয়ে ভিশ করলেন 
প্রথম সেন্চুরি। গাভাসকারের মতে৷ বোস্বাই-এর আর একজন 
ব্যাটধারীও মন্দভাগ্য ছিল--তিনি হলেন বেঙ্গদরকার। জড়তাহীন 
বেঙ্গসরকার যে আউট হতে পারেন এমন বিশ্বাস সেই মুহুর্তে কোন 
পাকিস্তানী দর্শকদেরও ছিল না। 

তবু আশার আশায় নিরাশীও সময় সময় কার্যকারী হয়। দিলীপ- 
ভিশের জুটিকে নামী বোলার দিয়ে ভাঙতে না পারায় মুদ্াসসার নজরকে 
দিয়ে শেষ চেষ্টা করলেন মুস্তাক। কাজ হুল তাতেই-_ মাত্র ছুটি ওভারে 


লি 


বদলে গেল ক্রিকেটের চেহারা! ৷ যে ভিশ-দিলীপ দাপটের সঙ্গে ইমরান, 


সরফরাজ, আসিফ ইকবাল ও মুস্তাককে খেলছিলেন, সেই তীরাই- 


নবাগত নজরের কাটিং বলে আউট হলেন। একমুহুর্তে চেহারা বদলে 
“গেলেও ক্রিকেট ভাগ্যের কিন্তু পরিবর্তন ঘটলো না। এই ম্যাচে মুস্তাকের 
জর পাওয়া সম্ভব হলো না। ভারতীয় দলও পেল মন্ত রান। ৯ 
উইকেটে ৪৬৭ রান তুলে বেদী দান ছেড়ে দিলেন । 

দ্বিতীয় পর্বে পাকিস্তানীরা কিছুটা বড়ো ক্রিকেট খেলার চেষ্টা 
করলেন। এই পর্বে ভারতীর দলের হয়ে শুরুতেই আঘাত হানলেন 
হরিয়ানার দীর্ঘকার বলিষ্ঠ যুবক-_কপিলদেব। প্রথম ইনিংসের মতে৷ 
দ্বিতীয় ইনিংসেও চমৎকার বোলিং করেছিলেন কপিল। সাদিক তার 
আউট সুইং বলে বেশ কয়েক বার ঠকে যাওয়ার পর হঠাৎ একটা ইন- 
কামিং বলে কপিল ছিটকে দিলেন তার উইকেট ৷ 

সাদিক আউট-_আর এই আউটের সুবাদেই কপিল সংগ্রহ করলেন 


তার টেস্ট জীবনের প্রথম উইকেট ৷ দ্বিতীয় দফায় কপিলের বোলিং গড়, 


ছিল প্রশংসা করার মতো। মাত্র বারো ওভার হাত ঘুরিয়ে একটি 
মৈডেনসহ ২৫ রানের বিনিময়ে তিনি সংগ্রহ করেছিলেন পাকিস্তানীয় 
ক্রিকেট এতিহোর একজন মূল্যবান ব্যাটধারী সাদিক মহম্মদকে | 

এই প্রসঙ্গ জানিয়ে রাখি পাকিস্তানীর৷ মারমুখী খেলে মাত্র চার 
উইকেটে সংগ্রহ করেছিল ২৬৫ রান। চমৎকার সেনচুরি করেছিলেন 
আসিক ইকবাল ৷ 

ফৈজালাবাদের টেস্ট ক্রিকেট রানের সমারোহে গরীমাদীপ্ত হলেও 
ফলাফলের দিক দিয়ে বড় ধরনের কোন নজির স্থষ্টি করতে পারেনি। 


ফলে চলতি মরশুমের খেলার গুরুত্ব বাড়লো করাচী ও লাহোরের ৷. 


১০ 


করাচীকে কপিল খেলা দেখাল 

করাচীর বুকে ভারত হারলেও, চমৎকার ক্রিকেট খেলেছিলেন তরুণ 
কপিলদেব। তিনি যে ভারতীয় ক্রিকেটের একজন সত্যিকার সব্যসাচী, 
তার প্রমাণ কিছুটা পাওয়া গিয়েছিল লাহোরের খেলায়। 

লাহোরে অনুষ্ঠিত দ্বিতীয় টেস্টে জিতেছিলেন মুস্তাক | এই ম্যাচে 
ভারতীয় দল প্রাথমিক পর্যায়ের ব্যাটিং ধারার সুষ্ঠু পরিচয় দিতে পারেন 
নি। টসে জেতা মুস্তাক সপ্রাণ উইকেটে ভারতীয় দলকে প্রথম ব্যাটিং 
করার সুযোগ দিয়ে গুটিয়ে দিলেন মাত্র ১৯৯ রানে। একমাত্র বেঙ্গ- 
সরকারের ৭৬ রান ছাড়া আর কারো! ব্যাটিং উল্লেখ করার মতো! ছিল 
না। কপিলদেব এই ইনিংসে উইকেটে এসে দু-একটা বেপরোয়া মার 
মারার পর, আউট হলো এল. বি. ডাবলু । 

পাকিস্তানীরা সেই তুলনায় ইনিংসের গোড়াপত্তন করেছিল সুবিন্যস্ত 
মেজাজে ৷ একমাত্র ১৯ রানের মাথায় মুদাসসার নজর স্সিপে কপিলের 
আউট গোরিং বলে গাভাসকারের হাতে একট! সহজ ক্যাচ তুলে দিলে, 
লাহোরের মানুষ নড়েচড়ে বসেছিল খানিক, কিন্তু তারপরই যে কে সেই 
অবস্থা । চশমাধারী জাহির আববাস দ্বিতীয় দিনে তীর ব্যাটিংকে রান 
যন্ত্রে পরিণত করে সমগ্র ভারতীয় বোলারদের যত্রতত্র উইকেটের চারদিকে 
জ্যামিতির অস্কনে সীমানার বাইরে ছুড়ে ফেলতে লাগলেন ৷ স্থূনম্ৰ প্ৰিয়- 
দর্শন চেহারার মানুবটি বে ভিতরে ভিতরে কি অভিসন্ধি নিয়ে ব্যাট 
করছেন, তা অচিরেই বোঝা গেল যখন তিনি ভারতবর্ষের সমস্ত দিক- 
পাল বোলারদের হেলায় তুচ্ছ করে নিজেকে পৌছে দিলেন ২৩৫ 
রানে। ওসায়িম বারীও চমৎকার খেলেছিলেন। তার ব্যক্তিগত সংগ্রহে 
ছিল ৮৫ রান ও মুস্তাকের ৬৭। ৫৩৭ রানের একট! ইমারত গড়ে মুস্তাক 


ব্যাট ছাড়লেন ভারতীয়দের । 


দ্বিতীয় ইনিংসে ভারতীয় ব্যাটধারীরা ইমরানতভীতির দুর্বলত| কাটিয়ে 
উঠতে পেরেছিলেন। গাঁভাসকার, চৌহান জুটি অনবদ্য ভঙ্গিমায় শুরু 
করেছিল দ্বিতীয় পর্বের খেল| উইকেটের চারদিকে গাভাসকার খুনী 
মতো পিটিয়েছিলেন ৷ চৌহানকেও যেন সেদিন ভর করেছিলেন ক্রিকেট- 
দেবতা প্রথম উইকেটে রান উঠলো ১৯২ ৷ মুদ্ৰাসনারের বলে আশ্চৰ্ধ- 
জনক এক সিদ্ধান্তের পরিচয় দিলেন পাকিস্তানী আম্পায়ার। প্যাড ছোয়া 
বলকে, ব্যাট ছোয়| মনে করে তিনি চৌহানকে একরকম প্রায় জবর- 
দশ্তি ফিরিয়ে দিলেন প্যাভেলিয়ানে। এতেও পাকিস্তানী আম্পারারিং 
কাঁতির অবসান ঘটলো ন| খানিক বাদে সেনচুরির দোড়গোড়ায় এসে 
অতিবড় সাবধানী গাভাসকারকেও ওই একই কায়দার প্যাভেলিয়ানে 
ফেরত পাঠাতে বাধ্য করলেন সাদাকোটধারী আল্লাদোরাতুষ্ট 
নিরপেক্ষ স্যায়পরায়ণ আম্পায়ার ভদ্রলোকটি, যে অলৌকিক পক্ষ- 
পাতিত্ব লক্ষ্য করে স্বয়ং পাকিস্তানীরাও লজ্জায় মুখ লুকিয়ে আত্ম- 
সমালোচনায় মুখর হতে বাধ্য হয়েছিলেন। 

পরের দিন সংবাদপত্রের পাতার ছাপা হয়েছিল তুমুল কলমী তর্ক- 
বিতর্ক। ছবি ছাপা, লেখালেখি নিয়ে বিস্তর সময় নষ্ট করলেও 
এদিকে কিন্তু আসল কাজের কাজটি করে নিলেন পাকিস্তানীরা । 
৪৬৫ রানে ভারতীয় দলের ইনিংসটিকে মুড়িয়ে, সামুদ্রিক ঝড়ের 
মতো দুরন্ত আবেগে ব্যাট চালিয়ে সময়ের আগে ম্যাচ জিতে সিরিজ 
এগিয়ে রাখলেন | 

জয়ের জন্য পাকিস্তানী ব্যাটধারীরা অবশ্যই সাধুবাদ পাওয়ার যোগ্য । 
তারা যে পজেটিভ ক্রিকেট খেলতে অভ্যস্ত একথা অস্বীকার করার 
উপায় নেই। তবু এত কথার পরেও থেকে বার একটি প্রশ্ন, ,এই ম্যাচে 
কপিলদেব কি করেছিলেন ? 

দ্বিতীয় পর্বের ক্রিকেটে কপিল খেলেছিলেন অসাধারণ মারমুখী 
ক্রিকেট । ঝড়ের বেগে তার ব্যাট থেকে নির্গত হয়েছিল রানের অফুরান 
প্রবাহ ৷ ৪৩টি সতেজ রান করে কপিল ইমরানের বলে ক্যাচ আউট 


১২ 


হলেন ৷ আর বোলিং__দ্বিতীয় দফায় মুদাসনারকে সরাসরি বোল্ড করে, 
টেস্ট জীবনে সংগ্রহ করলেন তৃতীয় উইকেট ৷ এই টেস্টের ছুটি উইকেট 
ছিল উভয় ইনিংসে মুদ্ৰাসসারের উইকেট । 

এর পরই করাচীতে অনুষ্ঠিত হলো৷ সফরের শেষ ম্যাচ ৷ এই করা- 
চার বুকেই কপিল আত্মপ্রত্যয়ের দান্তিকতায় প্রতিষ্ঠা করলেন নিজেকে ৷ 


করাটীর টেস্টে ভারত হেরেছিল। হেরেছিল বেদীর বেহিসাবি পরি- 
চালনার ভুলে । তবে একথা ঠিক এই ম্যাচে লড়াই হয়েছিল দস্তর- 
মতো । ভারতীয় দল প্রথম ব্যাট করার স্বাদে করাচীর উইকেটে 
দাপটের সঙ্গে খেলে সংগ্রহ করেছিল ৩৪৪ রান ৷ চমৎকার সেনচুরি করে- 
ছিলেন গাভাসকার। পাকিস্তানের মাঠে সেনচুরি, তার ক্রিকেট জীবনের 
বোলোকলা৷ পুর্ণ করেছিল। এই ইনিংসে গাভাসকারের পর নাম করা 
যায় কপিলদেবের | 


কি সেই মারমুখী ক্রিকেট ! 
হাতের ব্যাটে চোস্ত মার মেরে কপিলআনন্ৰ পেয়েছিলেন যেমন নিজে 


তেমনি আনন্দ দিয়েছিলেন লক্ষ লক্ষ ক্রীড়ারসিককে । ২৫৩ রানে 
কিরমানি ফিরে এলে ঘাউড়ির সঙ্গে জুটি বেখেছিলেন কগিল। দুজনই 
ছিলেন সেদিন মারমুখী মেজাজে । ইমরান, সরফরাজ, ইকবাল কাসিম 
কেউই তাঁদের বাগে আনতে পারেননি । কপিলের চঞ্চল উগ্ভামতার 
চকিত চমকে খুনীর মেজাজে ঝলসে উঠেছিল করাচীর ক্রিকেট ৷ মুক্ত 
জীবনানন্দের মতে প্রাণখোল৷ মেজাজে হাতের ব্যাটে ঝরালেন বর্ণালী 
রোশনাই। 

অনবদ্য ৫৯টি রান--রান তো নয় যেন একমুঠো নির্মল খুশীর 
আনন্দ; তৃপ্তির প্রাণভরা স্বস্তি! তার ব্যাটিং পদ্ধতি কোন মতেই 
অকেতাঁবী ছিল ন| | যেমন ছিল বিত্ত, তেমনি সংহত। 

৩৪৪ রানে ভারতীয় দলের প্রথম পর্ব শেষ হলে পাকিস্তানীরাও হাত 
খুলে ক্রিকেট খেলতে শুরু করেছিল। এই ইনিংসে পাকিস্তান গড়েছিল 

"$৮১ রান। জাভেদ মীয়াদাদের সেনচুরি। ভারতীয় দলের পক্ষে সেদিন 
তিনটি করে উইকেট পেলেন কপিল ও চন্দ্ৰশেখর ৷ কপিলের ঝুলিতে 
জমা পড়েছিল মজিদ খান, জাভেদ মীয়ণাদাদ ও সকররাজের উইকেট । 
এই তিনটি উইকেট সংগ্রহ করেছিলেন মাত্র ১৩২ রানে ৷ 

দ্বিতীয় দফায় গাভাসকার আবার সেনচুরি করলেন। টেস্ট ম্যাচে 
উভয় ইনিংসে সেনচুরির নজির গাভাসকারের, এই নিয়ে দ্বিতীয় বার 
পূরণ হলো। মহিন্দর চমৎকার খেলেছিলেন। শেষ দিকে আবার সেই 
ঘাউড়ি আর কপিলদেব। আবার পঞ্চাশ রানের জুটি-এবার কপিল 
করলেন মারমুখী ক্রিকেটে ৩৪ রান। চমৎকার-__রাজসিক বিদ্রোহী 
মেজাজী ক্রিকেট ৷ দর্শকেরা খুশী। ভারতবর্ষের ক্রিকেটে এমন মারমুখী 
হওয়ার মতো ক্রিকেটার আছেন,_-একথা ভেবেই অবাক হলেন পাকি- 
স্তানীরা । তারা প্রশংসা করলেন কপিলের সংগ্রামী লড়িয়ে মেজাজকে। 
এই ম্যাচ জিততে পাকিস্তানীদের অবশ্ঠ কিছুটা সাহাব্য করেছিলেন 
বেদী ৷ বাধ্যতামূলক ওভারে তিনি ৪ ওভার হাত ঘুরিয়ে পাকিস্তানীদের 
৩৩ রান সংগ্রহ করতে সাহায্য করলেন অনায়াসে--যেন এমন ভাব, 

আসিফ ইকবাল ও জাভেদ মীয়াদাদের সেদিনের ক্রিকেট ভোলার 
শয়। ঝড়ের বেগে সময়কে পিছনে ফেলে রানের ঘোড়া ছোটালেন 
পাকিস্তানী ব্যাটধারীরা আট উইকেট । ম্যাচ জিতলেন,সিরিজ জিতলেন । 

তবু এই পরাজয়ের মধ্যে পাকিস্তানী দর্শক ও সমালোচকদের 
সমাদর আদার করলেন সানি সহ হরিয়ানার যোগ্য সন্তান কপিল- 
দেব। 

পাকিস্তান সফর ভারতীয় ক্রিকেটের কাছে ব্যর্থতার বছর- এই 
সফরের অভিজ্ঞতা বেদীকে মনে হয় চিরকালটা দুঃস্বপ্নের মতে| আত্মদহিত 
করবে। আবার এই সফরকে ধন্যবাদ জানাবে একালের যৌবনদীপ্ত 
সুকুমার ‘কপিলদেব--করাচীর ক্রিকেটে যে খুলে দিয়েছে ভার সৌভাগ্য 
সিংহছুয়ার__যে পথ ধরে বিদ্রোহী তরুণ সব্যসাচী ক্রিকেটার আত্ম- 

অহমিকার দপিত পদক্ষেপে প্রবেশ করেছেন বিশ্বজনের সাজানো 
ক্রিকেট উদ্যানে । 

সত্তর দশক মুক্তির দশক--একথ| আগেই বলেছি। আর কেন 
যে এই দশক ক্রিকেট ভূমিতে ভারতবর্ষের কাছে একান্ত আপনার, তাও 
ভারতীয় ক্রিকেট রসিক হিসাবে আপনাদের অজানা নয়। 

সত্তরের শুরুতেই যেমন স্র্যোদয় ঘটিয়ে ক্রিকেটের পুব আকাশকে 
বর্ণালী রূপ বাহারে দর্শনীয় করে তুলেছিলেন বোস্বাই-এর একজন সতেজ 
ব্যাটধারী, ঠিক তেমনি দশক সমাপ্তির মুখে সেই সৌভাগ্যস্থ্ধকে মধ্য- 
গগনে দীপ্তিমান করে তুলছেন-__হরিয়ানার এক ছুরন্ত যুবক ! 

গাভাসকার যিনি শুরুতেই দপিত ব্যাটের বর্ণোজ্জল ঘনঘটার 
বিস্ময়ের বিস্ফোরণ ঘটিয়েছিলেন বিশ্বক্িকেটে-__সেই তারপরেই বিশ্বজন 
প্রত্যক্ষ করেছে আর- এক ভারতীয় তনয়কে, 
যার ব্যাট-বলের যৌথ | “Kapil Dev 2015 | আবেগ প্রবণতায় 
সুসজ্জিত হয়ে উঠেছে | 5505 507”. | এককালের ক্রিকেট 
অপরূপ লাবণ্যের মহিমামর বিন্যাসে । 


কপিলদেব__ভারতীয় ক্রিকেটের একটা নাম--যে নামমন্ত্রে দোলা লাগে 
রক্তের গভীরে । হৃদয়ের তন্ত্ৰীতে তন্ত্ৰীতে বাজে, উদ্ধত যৌবনের অফুরান 
প্রাণোচ্ছাস। যার এক হাতে আছে সাদা ব্যাটের হিল্লোলিত উন্মাদনা, 
অন্য হাতে লালবলের অগ্নিবাণ ৷ 


যেমন ব্যাটে--তেমনি বলে! _, 
ক্রিকেটের ব্যাটবলের প্রত্যক্ষ লড়াইতে কপিল হলেন একজন চির- 


বিদ্রোহী সৈনিক। যার দগিত পদক্ষেপে প্রতি মুহুৰ্তে ধ্বনিত হয় মহা 
বিদ্রোহের স্ুর। যার ছু'চোখের রকুটি_ক্রিকেটের সমস্ত শাসন 
শৃঙ্খলকে হেলায় ভেঙেচুরে দামাল স্বভাবে আত্মপ্রতিষ্ায় স্বোচ্চারিত 
অহংকারকে প্রকাশ করতে চাইছে। জনপ্রিয়তার কণ্টকহীন সাম্রাজ্যে 
যিনি অপারেজয় যুবরাজ-_সেই কপিলদেব আজ সবার সেরা ৷ 
পাকিস্তান সফরে প্রথম আত্মপ্রকাশ মুহুর্তে কপিল রাতারাতি 

প্রতিষ্ঠা করলেন নিজেকে । তার যৌবনদীপ্ত নির্ভীক মনোভাব এক 
নিমেবে জয় করে নিলো বিশ্বজনের চিত্ত। সে বে আজ লক্ষ লক্ষ 
ভারতবাপীর হৃদয়দুলাল | 
পাকিস্তানে প্রথম সফর শেষ করে কপিলদেব দেশে ফিরে এলেন 
বশের মুকুট মাথায় পরে। পাকিস্তানী ক্রিকেট রসিকের দল, ধারা 
নিজেদের ক্রিকেট সম্পর্কে চিরকালই উন্নাসিক__সেই তারাও চির- 
শত্ৰু হিন্দুস্তানের ক্রিকেটীয় গরিম| সম্পৰ্কে মন্তব্য রাখতে গিয়ে স্ব- 
বিস্ময়ে বললেন, “কপিলদেব__ আগামী দিন যার উজ্জল সম্ভাবনায় 
রিপূর্ণ । গাভাসকার-বিশ্বনাথের পর কপিলদেবের তারুণ্যের উন্মাদনা 
আমাদের বিস্মিত করেছে” 

কথাট। মিথ্যে নয়_অক্ষরে অক্ষরে মিলেছে সেই ভবিত্যৎ-বামী ৷৷ 
কগিলদেব_ঘিনি করাচীর বুকে ভেন্কি দেখালেন ব্যাট-বলের 
ক্রিকেটে, সেই তিনি আঠারো! মাসের দিন কাটাতে না৷ কাটাতেই 
বিশ্ব ক্রিকেটের কাছে হয়ে উঠেছেন আলোচ্যময় ব্যক্তিত _এ কি কম 
কথা হলে৷ ? ভারতবাসী হিসাবে এ যে বড় গর্বের কথা ৷ 

কপিলদেব__আমাদের কপিলদেব__আঁমাদের ভালোবাসার যৌবন- 
দীপ্ত একজন রূপকুমার ; বার ব্যাটের ঝলকানি শরতের রোদের মতো 
স্বচ্ছ আর নিঠে, যার লাল বলের দাপট দাবানলের মতো ভয়াবহ ৷ 

সেই কবে তিরিশ দশকে নিসার-অমর সিং ছিলেন ভারতীয় ক্রিকে- 
টের রুদ্র মানব, তারপর দীর্ঘ বিরতি। ভারতবর্ষের ক্রিকেট লালবলের 
বন্ধা। দশায় আপন মনে দহিত হয়েছে এতকাল ৷ অবশ্য এরই মাঝে 
পরশপাথরের মতো কাজ করেছিলেন 7 রমাকান্ত দেশাই 
তাও আজ বিগতপ্রার। 

স্মৃতি বড় বেদনা । 

মুছে গেছে পুরনো দিনগুলো ৷ কোথায় হারিয়ে গেছে তিরিশের 
ফেলে আসা নিশার-অমর সিংয়ের সাড়া জাগানো অধ্যায়। তবে কি যা 
বায়, তা আর ফিরে আসে না কোনদিন? তবে কি আর নিসার বা 

অমর সিংয়ের সমতুল্য কোনদিন কোন বোলারকে আজ খুজে পাবে না 
ভারতবর্ষ ? 

পাবে__নিশ্চয়ই পাবে । 

ঠিক একদিন ন| একদিন খুজে পাওয়া যাবে ৷ এত বড় একট! দেশে 
ঠিক কোন না কোন জায়গ! থেকে মাথা চাড়া দিয়ে কেউ না৷ কেউ 
বলবে আমি এসেছি। আমাকে গ্রহণ কর স্বদেশ ৷ বুকের গভীরে 
এহেন এক গোপন সোনালী স্বপ্নকে লালন করছিলেন চণ্ডীগড়ের 
একজন মানুষ যার নাম দেশপ্রেম আজাদ । 

আজাদ আশাবাদী মানুষ৷ তার বুকের ব্বগ্ন হৃদয় কলজে উপড়ে 
ভারতীয় ক্রিকেটকে একটি যোগ্য পেশ বলের জুড়ি উপহার দেওয়া 
যাদের আচার, স্বভাব হবে তিরিশ দশকের সেই বিখ্যাত জুড়ি অমর- 
নিসার সমতুল্য ৷ 

স্বপ্ন নয়__ আদর্শ! 

আজাদের আদৰ্শ এই আদর্শকে বুকে নিয়েই একদিন কাজে 
হাতে দিয়েছিলেন আজাদ । খুঁজে বার করতেই হবে পেশ বলের যোগ্য 
জুড়ি, আমরা ভারতীয়রা কমতি কিসে ৷ আমরাও ক্রিকেট খেলতে জানি। 

অতএব আপন বুকের গভীরে লুকনো৷ স্বপ্নকে বাস্তবে কার্যকরী 
করতে উঠে পড়ে লাগলেন তিনি। | 

শুধু তো স্বপ্ন দেখলেই চলবে না স্বরে সফল করে তুলতে, 
আদর্শকে কার্যকরী করতে প্রয়োজন দক্ষতা, নিষ্ঠা, শ্রমের | আজাদ 
সমস্ত নিষ্ঠা নিয়ে শ্রমে নামলেন, তৈরী হলো চণ্ডীগড়ে পেশ বোলার 
গড়ার কারখানা ৷ আজাদ যন্ত্ৰ সঙ্গে বেশ কিছু তরুণ ছাত্র । ছ চোখ 
বড় বড় করে আজাদ তাকিয়ে থাকেন সকলের দিকে, এদের মধ্যেই 
কেউ হয়ত আছে ভবিষ্যতের নিসার-অমরসিং | 


কিন্ত কার মধ্যে ! 
ভ্রাণে গন্ধ পান ক্রিকেটের__যার মধ্যে সামান্যতম প্রকাশের সম্ভাবনা 


দেখেন, তাঁকেই তিনি চালনা করতেন আপন যন্ত্রশালায়।-এত, পরীক্ষা- 

নিরীক্ষা করা সত্বেও আজাদের মন ভরে নাঁ। ঠিক তিনি যা চান, 
তা নয়। তাহলে ! মন ভাঙে, তবু স্বপ্ন আনে মনের কোণে নতুন প্রেরণা । 
ঠিক তুমি খুঁজে পাবে আজাদ---ব্বগ্ন তোমার সফল হবে । 

অবশেষে এলো সেই দিন। 

সেদিন আকাশের সূর্য কি বারত৷ অদৃষ্ঠে ঘোষণা করেছিল, তা কারো 
মনে নেই, তবে আজাদ তাকে প্রথম দর্শনেই চিনেছিলেন ৷ 

ছেলেটা এসে দাড়িয়েছিল আজাদের খুব কাছে। পেটানো শরীর | 
কতক্ষণ যে তিনি তাকে একভাবে লক্ষ্য করছেন, তার হিসাব নেই। 
এক সময় তার তন্ময়ূতা কেটে ছিল ৷ চোখে চোখ পড়েছিল । 

সেই ছিল প্রথম গুরুশিত্যের মিলনের দিন। ' 

এরপর থেকে প্রতিদিন সে আসতে শুরু করলো আজাদের ক্রিকেট 
শিবিরে, সেও তে| বড় হতে চায়--অনেক বড়। 

স্কুল ছুটির পর নিয়মিত চলে তার আসা-বাঁওয়। | দিনে ঘণ্টা তিন- 
চার করে চলে একটানা সাধনা । কোন বিরাম নেই, কোন ছেদ নেই । 

আজাদের মনের মেঘ সরতে শুরু করেছে । তার মনে আর কোন 
দ্বিধা নেই, ছন্দ নেই। তার স্থির বিশ্বাস, এই ছেলেই একদিন তার নাম 
রাখবে__বড় হবে_-স্বপ্নকে সকল করে তুলবে । 

আজাদের সেই স্বপ্ন আজ সার্থক! কপিল সত্যি নিসার সমতুল্য 
না কি গুণগত বিচারে নিসার বা কপিলদেবের মধ্যে কোন তফাত আছে, 
একথা বিচার করার তীক্ষত৷ আমাদের নেই। তবে যেটুকু সাদামাটা 
চোখে দেখতে পাই তা থেকে একটা কথা পরিষ্কার যে কপিলদেব 


ভারতীয় ক্রিকেটের K2pili5 056)ব19৫] উচ্ছাস, সর্বশক্তিমান 
একজন অনন্যসাঁধারণ |০f my dream.”— | পেশম্যান। তার মধ্যে 
আছে দুরন্ত যৌবন Desh Pram Azad | তারুণ্যের স্বতঃক্ষুৰ্ততা 


দীর্ঘ প্রতীক্ষার পর ক্রিকেট দেবতা যেন মুখ তুলে তাকিয়েছেন 
ভারতবর্ষের ক্রিকেটের প্রতি। এ যেন তারই আশীর্বাদ মাথায় 


১৮ 


নিয়ে মৃতুগ্তয়ী অজেয় তরুণ কপিল ভারতীয় ক্রিকেটে আবিভূতি হয়েছেন 
মুক্তির দিশারী হিসাবে, ধার এক হাতে সাদা-ব্যাটের উদ্দাম যৌবনদীপ্ত 
রূপের ঝলকানি, অন্য হাতে লাল বলের দুরন্ত অগ্নিবাণ ৷ 

করাচীর মানুষ ভাগ্যবান, তাঁর! প্রত্যক্ষ করেছিলেন আবিভাবলগ্নে 
কপিলের যৌবনের অনিয়ম উস্ছৃঙ্ঘলতা । ঝড়ের বেগে হাতের ব্যাট 
চালিয়ে শিহরণ জাগানো চোস্ত কিছু বড় মার মেরে রাতারাতি কপিল 
ক্রিকেট উদ্যানে প্রতিষ্ঠা করেছেন নিজেকে । 

ক্রিকেট দর্শকেরা তাকে ভালোবেসেছেন প্রথম দর্শনেই ৷ তীর ঝড়ো 
ক্রিকেট দর্শকমাত্রেই প্রত্যাশিত! 

কপিলদেব মাঠে, নামছেন_ দর্শকদের সে কি চিৎকার ! উচ্ছাসে 
করতালি দিয়ে সারা মাঠের মানুৰ অভিনন্দিত করছেন প্রাণবন্ত 
সুকুমারকে | সবাই যা| চায়, তা তো একমাত্র দিতে পারেন এই মানুবটি। 
তার যে অসীম ক্ষমতা । তার হাতের ব্যাট যে দস্তরমতো কথা বলে 
বলের সঙ্গে ৷ ব্যাট-বলের এই মুখরিত ভাবা শোনার জন্যই তো 
দর্শকদের রোদে তেতে খেলা দেখা__এ দেখায় যে আছে স্বৰ্গীয় 
আনন্দ । আর এই আনন্দই দিতে পারে চণ্ডীগড়ের ক্রিকেট কোচ আজাদ- 
জীর একমাত্র যোগ্য শিষ্য, কপিলদেব । 


সাধনার পর্ব 


কপিল চিরকালই যোদ্ধা । তার ক্রিকেটে আছে সত্যিকার লড়াই 
করার মেজাজ । ব্যাট-বলের উদ্দাম লহরীকে উপেক্ষা করে সে বাজিয়ে 
যায় আপন মনে চিরবিদ্রোহের অগ্নিবীণা। যার সুরবংকারে ক্রিকেট 
রসিকের চিত্তে জাগে শিহরণ রোমাঞ্চ । কপিলের এই মানসিকতা 
নিজের খেয়ালে সে নিজের সাম্ৰাজ্য গড়ে তোলে, 


তার নিজন্ব ৷ 

আধিপত্য বিস্তার করে_তাঁর রণনীতি তাই অন্য সকলের চেয়ে 
আলাদা | 

কপিলের এই সংগ্রামী মেজাজ ছোট থেকেই। সে কিছুতেই হার 
মানতে রাজি নয়। তার কাছে ক্রিকেট যৌবনের উন্মাদনার ঘেরা এক 
সত্যিকার আনন্দ, যে আনন্দে আছে তৃপ্তির উচ্ছলতা, সাহসিকতা। 

শ্রমকে কোনদিনই ভয় পায় ন! কপিল। 

একটানা তিন চার ঘণ্টা শরীরের ঘাম ঝরিয়ে বল করতে সে 
বরাবরই অভ্যস্ত । 
__ লাল বল হাতে নিলে যেন তার রক্তে দোলা লাগে। মাথায় উঠে 
আসে সেই খুন। বিদ্যুতের ঝলক তুলে লাল বল ছুটে যায় হলুদ 
উইকেট লক্ষ্য করে। উদ্দেশ্ঠ ব্যাটকে ফাকি দিয়ে ব্যাটধারীর আড়াল 
করে রাখা হলুদ জিওন কাঠি ভাঙার ৷ 

হাউজ গ্যাট ! 

লাফিয়ে উঠে উল্লাসে ছু হাত, আত্ম-প্রত্যয় ছু'তে চার মাথার ওপর 
চাদোয়| বিস্তারিত নীল আকাশকে | গগনভেদী সেই আবেদনে সাড়া 
ন| দিয়ে কি উপায় থাকে! . 

দেখতে দেখতে ক্রিকেটের শত উইকেট পুরে গেল। এখন সে 
বিশ্বের একজন, সাড়া জাগানোদের মধ্যে অন্যতম | মাত্র ২৫তম 
টেস্টে শততম উইকেট দখলের নজির . নয়--সেই সঙ্গে কপিল তার 
সব্যসাচী ব্যক্তিত্ব প্রতিষ্ঠায় পুরণ করেছে হাজার রান। ব্যাট-বলের এই 
যুগ্ন সাকল্য__তারই নাম ক্রিকেটের পরিভাষায় ডাবলস্‌। কপিল সেই 
ডাবলস্‌এর অধিকারী । মাত্র ২১ বছর বয়সে এমন একটি দুর্লভ রেকর্ড 
গড়ে কপিলদেব শুধু যে নিজের মরধাদাকে বিশ্ব-আভিনায় প্রতিষ্ঠা করেছে 
তাই নয়, সেই সঙ্গে মর্ধাদা বাড়িয়ে দিয়েছে ভারতীয় ক্রিকেটের । 

একক সন্যাসী মানকাদের পর কপিলদেবের এই নয় টি ‘ডাবলস্্‌- 
এর সন্মান তাই ভারতীয় মাত্ৰে বড় আকাজ্কিত। 

কপিলদেব ভারতের মুখরক্ষা করেছেন। তার গৌরবে ভারতীয় 

ক্রিকেট গৌরবান্বিত। তাইতো কপিল আমাদের আশা, আমাদের ভরসা, 
তেজ, প্রভাব, যৌবন ! 

সত্তরের শেষ প্রান্তে সানির পর কপিলদেব ভারতীয় ক্রিকেটকে 
এগিয়ে নিয়ে যেতে এসেছেন যৌবনের জয়গান ঘোষণায় ৷ 


- দশ বছর বয়সে কপিল ক্রিকেটে এসেছিলেন । 
তারপর মাত্র আট বছর, রাতারাতি বিশ্ব ক্রিকেটের উচ্চশৃঙ্ে 
প্রতিষ্ঠার ধ্বজা উড়িয়ে ঘোষণা করেছেন হরিয়ানার যুবকটি আপন 


দৌরাত্ম্যের শ্ৰে্ঠত। 
বিশ্ব ক্রিকেট অবাক বিস্ময়ে তাকিয়ে আছে তার দিকে। এক 


ভারতীয় যুবকের এত দাপট, এত শক্তি ! 
খুব ছোট বয়সে কপিলের ছু'চোখের দিকে তাকিয়ে যে মানুবটি তাকে 
প্রথম চিনেছিলেন তিনি হলেন চণ্ডীগড়ের ক্রিকেট কোচ আজাদজী । 
কপিলের দিকে তাকিয়েছিলেন বেশ কিছুক্ষণ, তারপর বলেছিলেন 
না, ওর হবে-_ওর মধ্যেই আছে আমার স্বপ্ন সফলের সম্ভাবনা। 


এক কথায় রাজি । 
৬ নম্বর দেকটরে সেই শুরু হয়েছিল ক্রিকেট নিয়ে কপিলের আনা- 
গোনা । দেশপ্রেম আজাদজী নজর রাখতেন তাঁর ওপর । লক্ষ্য করতেন, 


তবে কোনদিন জোর করে কোন আদর্শ তার মধ্যে চাপিয়ে দেওয়ার 


চেষ্টা করেননি | 
জোর করে কারো ওপর কিছু চাঁপিয়ে দেওয়া উচিত নয়। আজাদের 


শিক্ষাপদ্ধতি ছিল সম্পূর্ণ আলাদা । তিনি বলছেন, যার মধ্যে নিজস্ব 
পরতিভ| আছে, সে নিজেই নিজের রীতিকে অনুসরণ করবে । নিজের 
স্বকীয় ধর্মে বেড়ে উঠবে। বাইরে থেকে চাপ দিয়ে কাউকে কিছু জোর 
করে চাঁপিয়ে দিলে সহজ গতি ব্যাহত হবে। কাঁজেই উচিত ব্বধর্মে 
স্ব-গ্রতিভীকে বিকাশ হওয়ার সুযোগ দেওয়া ৷ কপিল তাই তার গুরুর 
ভাষায় স্ব-প্রতিভার বিকাশ । ৰ 


২১ 


কপিল সম্পর্কে বলতে গিয়ে দেশপ্রেম আজাদ বলেছেন, কপিলকে 
দেখিয়ে কেউ যদি বলে আমি ওকে শিখিয়েছি, তাহলে বলবো, সে কথা 
ঠিক নয়। কপিলদেব হলো এমন একটি ব্যক্তিত্ব, যা স্বধর্মে আপন 
ধারার বিকশিত । আমার বিশ্বাস, কপিলের মতো সতেজ যৌবন কারো 
ধ্রাবীধ| নিয়মের গণ্ডিতে বাঁধা নয়, সে আপন প্রবাহে নিজেই গতিশীল | 
তার ক্রিকেটের মধ্যে সাহৰ আছে, আনন্দ আছে, তৃপ্তি আছে, 
আছে অনাবিল যৌবন মাদকতা । 

সে যখন লাল বল হাতে নিয়ে ছুটে আসে, তখন দেখে মনে হয় সে 
যেন নিজের হৃৎপিগুকে হাতের মুঠোর দল! পাকিয়ে নিয়ে আঘাত হানতে 
চাইছে বিশ্বের তাবৎ দাঁন্তিক ব্যাটধারীর আত্মপ্রত্যয়কে ৷ 

আবার ওই কপিল যখন ব্যাট হাতে নিয়ে হলুদ উইকেট আগলে 
দাড়ায়, তখন তাকে দেখে মনে হয় ক্রিকেটের কোন দামাল বিপ্লবী 
ব্যাটের ঘায়ে লাল বলকে সীমানার বাইরে ছুড়ে ফেলে ঘোষণা করতে 
চায় ব্বদান্তিকতার আপন অধিকার । 

চোস্ত হাতে বড় মার মারতে কপিলদেব চিরকালই সিদ্ধহস্ত ৷ 
ক্রিকেটের ব্যাট-বলের বন্ধারিত উচ্ছাস শিহরণ আনে অগণিত দর্শকচিত্তে । 

অবাক লাগে, যখন অনাবিলভাবে সে লাল বলকে ছু'ড়ে দেয় 
সীমানার বাইরে। তার হাতের ব্যাট কিশোরী প্রেমের মতো চঞ্চল 
আবেগে দোলা দিয়ে যায় লক্ষজনের হৃদয়তন্ত্ৰীতে 

আশ্চর্য! কি ভুবনমোহন রূপ, রূপের কি অহঙ্কার ! কপিলের এই 
মেজাজ একদিনে তৈরী হয়নি । তার এই মেজাজ-_-এই উন্মদনাভর| 
ক্রিকেটের চেহারা বরাবরের । কপিল সম্পর্কে তাই আজাদ বলেছেন 
“কপিল ওয়াজ অলওয়েস এ ফাইটার ৷” 

তাঁর সাড়া জাগানো ঝড়ে ক্রিকেটের মধ্যে জীবন আছে, 
আছে প্রাণের সাঁড়া। সে যৌবনকে বাজি ধরে ক্রিকেটের ব্যাট-বল 


হাতে নিয়ে মাঠে মেমেছে। তাই তার ক্রিকেট যেমন সতেজ, তেমনি, 


প্রাণবন্ত | 

উর, _ ইউ. ₹==- = 


কপিল প্রসঙ্গে চণ্ডীগড়ের কোচ আজাদজী এক সাক্ষাৎকারে মজার 
কিছু ঘটনার উল্লেখ করেছিলেন ৷ 

কোচিং ক্যাম্পে ছেলেদের মধ্যে দল গড়ে প্রায়ই ক্রিকেট খেলাতেন 
আজাদী । এই দলের যে কোন একটিতে স্থান পেতেন কপিলদেব । 
কোনদিন যদি খেলার মধ্যে দেখা যেত কপিলের দল ৫০ রানের মধ্যে 
আউট হরে গিয়েছে, অমনি সে আজাদের কাছে এসে বলতো, দুশ্চিন্তা 
করবেন না স্যার, আমার টিম ৫০ রানে আউট হয়েছে তো কি হয়েছে__ 
আমি ওদের (প্রতিপক্ষ ) এই রান তোলার আগেই সাবড়ে দেব ৷” 

আজাদ বলেছেন, কপিলের এই কথা, কথাই ছিল না। সে প্রারই 
তার কথাকে কাজে পরিণত করতো । আমি অবাক হয়ে ভেবেছি__ 
আশ্চর্ব_-দে কথা রাখে কি করে! 

প্রসঙ্গত উল্লেখ্য, পাঠকদের জানিয়ে রাখি দেশপ্রেম আজাদ নিজেও 
একজন ভালো! ক্রিকেটার ছিলেন। পঞ্চাশ দশকে তিনি দক্ষিণ পাঞ্জাব 
একাদশের হয়ে রনজি ট্রফিতে বহুবার অংশ নিয়েছেন ৷ নিজে ক্রিকেটার 
ছিলেন বলেই তীর পক্ষে সম্ভব হয়েছিল ক্রিকেটের গুরুত্ব বুঝে 
ক্রিকেট-পাঠশালা! তৈরী করা | 

তিনি ক্রিকেটের যে একজন পাকা জহুৱী এই বিষয়ে কারো মনে 
| আজ আর কোন প্রশ্ন নেই। আর থাকবেই বা কেন_-সকলেরই 


সব প্রশ্নের উত্তর আজাদ হয়তো দিয়েছেন; তীর যোগ্য শিষ্য 


কপিলদেব। 
‘আজাদ তাই বারবার বলেছেন, আমি অবাক হয়ে বাই__যখন 
le নাসিকা == 
কাউকে বলতে শুনি দিনত আম 
করেছি, কিংবা আমি মাত্র বেড়ে 3 য়ে 
আমি ওর একজন | --'দেশপ্ৰেম আজাদ কোচ ছিলাম । ওকে 
সাহায্য করেছি মাত্র বেশী কিছু নয়! আমার বিশ্বাস _কপিলদেবের 

মতো খেলোয়াড় নিজেই নিজেকে প্রকাশ করতে সচেষ্ট। তার মধ্যে 
প্রকৃতিদত্ত কিছু সম্পদ আছে । আর এই সম্পদ হলো! তার স্থঠাম শরীর 
স্বাস্থ্য । একজন ভালো কোচ প্রথম যে দিকে নজর দিয়ে থাকেন, সেই 
ঞ্যাথলেটিক শরীর কপিলের ভগবানদন্ত সম্পদ । 

শুনলে হয়ত অবাক হবেন, ক্রিকেটার হওয়ার বহু আগেই কপিল 
নিজেকে প্রতিষ্ঠিত করেছিলেন একজন এ্যাথলেট হিসাবে । এখন তার 
বাড়িতে গেলে দেখা বাবে আলমারী ভতি অসংখ্য কাপ আর মেডেল, 
এগুলির অধিকাংশ তার ক্রিকেট থেকে আদায় করা । তবু এরই মধ্যে 
পুরনো কিছু কাপ আর মেডেল আছে যেগুলো৷ কপিল পেয়েছিলেন 
একেবারে ছোট বয়সে, স্কুল স্পোর্টসে ২০০ ও ৪০০ মিটার দৌড়ে। 

তাঁর জীবনের প্রথম স্বপ্ন ছিল একজন ভাল দৌড়বিদ হওয়া । 
এর জন্য সে তৈরী করেছিল সুন্দর সুঠাম একটা শরীর, যা তার ক্রিকেট 
জীবনের মস্ত মূলধন । 

ক্রিকেট আসরে কপিল এসেছিলেন একজন ভাল বোলার হওয়ার 
প্রত্যাশায় । তার বরাবরের স্বভাব নতুন লাল বলটা হাতে নিয়ে প্রথম 
বল করা। 

বল পুরনো হলে সেই বলে বল করতে তার মন চায় না। ইচ্ছে 
জাগে না। কপিলের ভাবার__“নতুন বলের লাল রঙ আমার রক্তে 
নেশা ধরিয়ে দেয়। সমস্ত শক্তি প্রয়োগ করে ওই বলে বল করার ইচ্ছা 
আদে- চেষ্টাও করি ৷” 

আজাদ বলেছেন, আমি য| চেয়েছিলাম, কপিল ঠিক তাই। সে 
আমার স্বপ্নের নিসার । আমি চেয়েছিলাম ভারতের মাটিতে আর একটা! 
অমর সিং ও নিসারকে আবিষ্কার করতে; সেই স্বপ্ন সে আমার সকল 
করেছে । 

আজ চণ্ডীগড়ে গেলে বোঝা যার সেখানকার মানুষের মনের ভাষা, 
শোনা যায় তাদের বুকের স্পন্দন, মনের কথা-_তাদের কাছে একটা! 
নামই সবার সেরা_-তা হলে কপিলদেব ৷ 

দক্ষ ফিল্ডসম্যান হতে । সে ৬ 


কপিলদেক__নিজেই নিজের পরিপূরক । 

তবু একথা ঠিক, তিনি সময় মতো এসে দীক্ষিত হয়েছিলেন উপযুক্ত 
গুরুর কাছে। গুরুর মন্ত্র তার মতে| খেলোয়াড়কে সক্রিয় হতে সাহায্য 
করেছে অনেকখানি | 

জীবনে প্রতিষ্ঠা পাওয়ার ক্ষেত্রে গুরুর একটা প্রয়োজনীরতা আছে। 
তিনি তো সাহায্যকারী মাত্র পিছন থেকে অদৃশ্যভাবে চালিত করেন। 
আজাদও তাকে চালনা করেছিলেন। চালন| করেছিলেন কপিলকে তার 
সাধিত নিজস্ব সাধনপথে। 

| লে যেমনটি চার ঠিক তেমনিভাবে বড় হওৱার সরু বলে দিতে 
সেই দিক দিয়ে বলা যায় কপিলও একজন ভাগ্যবান ৷ ভাগ্যবান না 
হলে তিনি কি এমন গুরু পেতেন, যে তাকে সম্পূর্ণভাবে চিনতে পারে, 
বুঝতে পারে। 

কপিলকে সহজ স্বাভাবিক ভাবে চালনা করেছেন আজাদ । ঠিক 
যেখানে যতটুকু দরকার, ঠিক ততটুকু উপদেশ দিয়েছেন। আদেশ বা 
নিয়মের কড়াকড়ি করে তিনি বাধতে চাননি তার শিষ্যকে। এর ফলে 
কপিলের পক্ষে আপন নিয়ন্ত্রিত শক্তিকে ঠিকঠাক ভাবে যাচাই করা 


সহজ হয়েছিল । 
শুধুমাত্র সাধারণ একজন ফাস্ট বোলার হব এই প্রত্যাশা কোনদিন 
ত্র ফাস্ট বোলার হওয়ার 


হতো, তাহলে গুরু আমাকে 


আমি বোলিংয়ের সঙ্গে চেয়েছিলাম 
নিজেকে তৈরী করেছিলাম । গুরুকেও 


ose man. ] should 


বলেছিলাম“! want to be an all purP 
be able to do anything the tear? needs taking wickets, 
scoring fast runs, batting doggely, or fielding hard and 
taking catches.” 

ক্রিকেট-_তিন কাঠির খেলা, ত্ৰি-গুণের সন্বন্বয়। একজন দক্ষ 
ক্রিকেটার হতে গেলে তিনটি গুণই থাকা দরকার ৷ তাছাড়। এটাও তো 
ঠিক-__খেলার মধ্যে যখন প্রতিদন্দিত৷ আছে, তখন তার মধ্যে আছে 
প্রতিষ্ঠার প্রশ্ন । আমি তো এই প্রতিদন্দিতার মধ্যে একজন সৈনিক ৷ 
আমার দল, আমার দেশ, আমার ওপর অনেক কিছু প্রত্যাশা করে। 
আমার উচিত তাদের সেই প্রত্যাশাকে পুরণ করা ৷ আর তা পুরণ করা 
সম্ভব হয়, বদি আমি নিজেকে “অল-পারপাস ম্যান” হিসাবে তৈরী করতে 
পারি । 

আমার হাতে যখন টকটকে লালবলটা৷ তুলে দেওয়। হয়, তখন জানি 
আমার দল আমার কাছে কি প্রত্যাশা করছে । আমি মরিয়। হয়ে উঠি 
আউট করার চেষ্টায় । যে করেই হোক আমার চেষ্টা, থাকে-ব্যাটধারীকে 
বোকা বানিয়ে তার আগলে রাখা উইকেট ছিটকে দিতে । জানি--ওই 
হলুদ উইকেট ছিটকে দিতে পারলেই সবাই খুশী হবে। চিৎকার করে 
বলবে__সাবাস কপিল-_কপিলদেব, এইতে| চাই | এই ন! হলে নও- 
জোয়ান । 

আবার ব্যাট হাতে যখন মাঠে নামি, তখন মনে হয়লালবলকে উড়িয়ে 
সীমানার বাইরে ছুড়ে দিতে হবে । আমার হাতে সাদা ব্যাট অতৃপ্ত হয়ে 


আছে লাল বলের চুম্বন কামনায় । সময় হাতে কম, করতে হবে অনেক, 


রান ৷ অতএব রানের বন্যায় মাতোয়ারা হয়ে হাতের ব্যাটকে উজান 
দরিরার ভাসিয়ে দিই। দেদার আনন্দ, খুগী সবাই । আমি, আমার দল 
ও দলের সমর্থকেরা । মুঠে মুঠো আনন্দে ক্রিকেট হয়ে ওঠে প্রাণচঞ্চল । 
চঞ্চলত। আমি ভালোবাসি ৷ সুবোধ বালকের মতো ধীরস্থির মেজাজ 
আমার নয়। অস্থিরতা যেখানে জীবন সেখানে স্থিরতা কি মানায় ন| 
টিকতে পারে। বরং মনে হয় অস্থিরতার মধ্যে স্থিরত| বড় বেমানান । 
তাই যতক্ষণ আছি ততক্ষণ চাই আনন্দ, আনন্দ মানেই ক্রিকেট, 
ক্রিকেট মানেই একমুঠো কলরব ৷ 

কপিলের বড় হওয়ার পিছনে আছে তার পরিবার। পরিবারের সকলে 
চেয়েছিল তাদের কপিল বড় হোক। মস্ত ক্রিকেটার হোক ৷ এর জন্য 
তার। চেষ্টাও করেছিলেন 

একবার আজাদজী তীর বাড়িতে বসে কথা বলতে বলতে বললেন, 
কাকু তো দারুণ পরিশ্রম করে। ওর চেহারার দিকে নজর দেওয়া 
দরকার। ভাল খাওয়া দাওয়া না করলে, ওর স্বাস্থ্য খারাপ হতে পারে। 

আজাদজী চলে আসার পরই, বড়দা বেরিয়ে পড়লেন বাড়ি থেকে। 
সন্ধ্যের পর যখন বাড়ি ফিরলেন, তখন একা নয়, দেখা গেল বাজার 
থেকে একট! মহিষ কিনে নিয়ে এসেছেন । 

কপিল অবাক । 

কেন অবাক হবেন না! 

বড় ভাই বললেন, তোমার স্বাস্থোর কথা চিন্তা করেই আমি ওটা 
কিনেছি । 

সেই শুরু হয়েছিল মহিবের খাঁটি দুধ খাওয়ার অভ্যাস । এই অভ্যাস, 
আজও কপিলের আছে। সকাল সন্ধ্যায় খাটি মহিষের দুধ তার চাই। 
চা, কফি ওসবের কোন নেশা নেই। নেশা দুধের, তবে সেটা মহিষের দুধ 


হওয়া চাই_চাই । 
শুধু তাই নয়--কপিল চাকরি করুক, এটা তার পরিবারের কারো 
সত্যি ঘটনাটা-মিথ্যে 


কাম্য নয়। কথাটা শুনে নিশ্চয়ই অবাক লাগছে। 
নয়। স্কুল থেকে পাস করে বেরুবার পরই তীর কাছে এসেছিল চাকরির 
প্রস্তাব | 
কথাটা কপিলদেব বাড়িতে বলেও ছিলেন । দাদা কিছু বলার আগেই 
আপত্তি করেছিলেন মা। 
৩ র্‌ 
যেমন ক্রিকেট খেলছ তাই খেল । "লৰ. 


ব্যাস, এরপর কথা নয়। 
চাকৰি করা হলো না কপিলের ৷ 
উঠে পড়ে মন দিলেন ক্রিকেটের ওপর ৷ 


আমার জীবনের মস্ত প্রেরণ__ আমীর মা। আমি আমার মায়ের 
ইচ্ছাতেই এত বড় হতে পেরেছি । আমার মা চেয়েছিলেন, আমি বড় 
হই--অনেক বড়--আঁমি যেন আজাদজীর শ্রম সার্থক করতে পারি। 
মায়ের সেই ইচ্ছে পরিপূর্ণ হয়েছে ৷ 

আমি বরাবরই আমার মারের খুব প্রির। আমার কোন কাজেই 
তিনি কখন বাধা দিতেন না। তাই খেলার প্রতি আমার আগ্রহ লক্ষ্য 
করে সবদময় তিনি আমাকে সেই ব্যাপারে উৎসাহ দিতেন। তার 
একটাই কথ|--য| করবে, সেটা মন দিয়ে করবে। যা করবে মনে 
করবে, সেই কাজে তোমার সবার ওপরে থাকতে হবে। 

মায়ের এই কথাই আমাকে বড় হওয়ার পথে প্রেরণা যুগিয়েছে 

ছেলে হিসাবে একটা! কথা বলি, আমি মোটেই শান্ত নই। চুপচাপ 
থাকা আমার ধাতে সয় না। যতক্ষণ. আছি, ততক্ষণ প্রাণভরে আনন্দ 
করতে চাই। ভয়ে ভয়ে ভীরুত৷ নিয়ে বেঁচে থাকাটা আমার একদম 
ভালো লাগে না। আমার কথা হলো-_বা কিছু করবো, করবে৷ বেপরোয়া 
ভাবে। ভয় পেরে হাত-পা গুটিয়ে থাকলে ভয় তে| শীতের মতো 
জড়িয়ে ধরবে | বরং ভয়কে ভেঙে এগিয়ে যেতে হবে, ভয়কে পাণ্টা ঘা 
মেরে ভয় দেখাতে পারলে তবেই ভয় পথ ছেড়ে দেবে । 

ক্রিকেট প্রদঙ্গের আলোচনায় প্রায়ই অনেকে অভিযোগ করেন 
'বাউনসার বোলিংয়ের বিরুদ্ধে। একজন কাস্ট বোলার হিসাবে আমি 
বাঁউনসারের সমর্থক। বোলার হিসাবে ভাল বোলিং করে, ভয় দেখিয়ে 
বুদ্ধি খাটিয়ে ব্যাটধারীকে আউট করাই হলো আমার লক্ষ্য ক্রিকেট 
তো৷ ব্যাট-বলের লড়াই। কাঁজেই এই লড়াই করার জন্য লড়িয়ে মেজাজ 
থাকাট। খুব দরকার । 

ব্যাটিং করার সময় বাউনসারের মোকাবিলা করতে ভয় লাগে না 
আমার । আমার বিশ্বাস, আমার হাতে যে ব্যাটটি আছে, সেটি আত্ম- 
রক্ষার পক্ষে যথেষ্ট । এই ব্যাটের শাণিত ঘায়ে বলকে উড়িয়ে দিতে 
পারলেই যোগ্য জবাব দেওয়া হবে বাউনসারের। বাউনসারকে খারা 
সমালোচনা করেন, আসলে তীরা ভীরুচিত্তের মানুষ ৷ মনের দুৰ্বলতাই 
হলো! বাউনসার-ভীতির মূল কারণ। কাজেই ভয়কে জয় করতে মনে 
সতেজ ও দৃঢ় রাখাটা সকলের আগে দরকার । তাই বলি-_ক্রিকেট 
খেলতে হবে মাথা উচু করে, বুক চিতিয়ে, মনকে ভয়শুন্য করে--তবেই 
ক্রিকেট থাকবে আপন শাসনে । নচেৎ ভয়ের প্রশয়ে নিজেই বারবার 
হারাতে হবে--হারতে হবে, বা একজন ক্রিকেটারের পক্ষে খুবই 


জনক । 


“What is all this talk of restricting bouncers. It | 
| 


is born from a fear of getting hurt.” 
— Kapil Dev 


ঝড়ের বেগে ব্যাট উড়িয়ে ক্রিকেটকে প্রাণবন্ত করাই হলো আমার 
লক্ষ্য। শদ্বুকগতির ক্রিকেট, বিদায় নিতে বসেছে । একালের মানুষ 
টায় গতিশীলতা, চায় বেগ । 

বেগের সঙ্গে আবেগের সুসংযত সমন্বয় ক্রিকেটকে করে তোলে 
সুন্দর । 

আমি কপিলদেব_ মারমুখী ক্রিকেটের 
বল আগুন ঝরায় রক্তে! হলুদ উইকেট ছিটকে দেওয়াই হয় তখন 
আমার উদ্দেশ্য । আবার যখন ব্যাট হাতে নিয়ে মাঠে নামি, তখন চাই 
লাল বলকে উড়িয়ে পুড়িয়ে মাঠের চারদিকে ছড়িয়ে দিতে। ভয়হীন 


বিলে ডাই কটা অভিজ্ঞতা । এই সফর 
পাকিস্তান সফর আমার জীবনের এ ভি র্‌ 
থেকে অভিজ্ঞতা গর করেছি, কি ভাবে ক্রিকেটকে গতিময় করার 

বিশ্বাসী । আমার হাতের লাল 


জন্য উইকেটে ভাল ছোট! যায়--যাকে বলে ‘রান বিটউইন দ্যা উইকেট? | 
এই ব্যাপারে সত্যি পাকিস্তানীদের কাছ থেকে শেখার আছে । 

উইকেটে তারা চমৎকার ছুটতে পারেন। ফ্ৰেত রান সংগ্রহ করা 
একালের ক্রিকেটের একটা আর্ট । এই আটের ব্যাপারে তারা খুব 
সিদ্ধহস্ত । কাজেই পাকিস্তান সফরে সংগৃহীত এই অভিজ্ঞতা আমার 
ক্রিকেট জীবনের সেরা মূলধন। আমি তাদের এই ‘আট-অক-কুইক 
সিঙ্গলস’ পদ্ধতিকে যত গভীরভাবে দেখছি, তেমনি চেষ্টা করেছি 
অনুধাবন করতে। 

পাকিস্তান সফরে ধার খেল! আমার সবচেয়ে বেশী ভাল লেগেছে 
তিনি হলেন মজিদ খান । মজিদের বিরুদ্ধে বল করার সময় আমার মধ্যে 
দারুণ উত্তেজনা বোধ হয়। উইকেটের চারদিকে দাস্তিক ক্রিকেট খেলতে 
মজিদের মতো আমি আর কাউকে দেখিনি । ওঁকে বল দেওয়ার সময় 
আমি লক্ষ্য রাখি, বাতে আমার একটি বলও হালকা গোছের না হয়। 
শর্টপিচ বা যে কোন ধরনের লুজ বলকে বথেচ্ছা পেটাতে মজিদ 
সিদ্ধহস্ত । বিশেষ করে ওঁর মত হুকার আমি খুব কমই দেখেছি। 
কপিলের ভাষায় £ Majid Khan of Pakisthan, is the best 
batsman I have enjoyed bowling against most. He is 


the best hooker I have seen.” 

এ তো গেল বোলার হিসাবে আমার দেখা একজন জাত ব্যাটধারীর 
কথা৷ এবার বলি ব্যাটসম্যান হিসাবে কোন্‌ বোলারদের আমার পক্ষে 
খেলা কষ্টসাধ্য বলে মনে হয়েছে সেই কথ| ৷ এই প্রসঙ্গে আমি সবাগ্রে 
নাম করবো বেদী ও চন্দ্রশেখরের | 

বেদী--এমন একজন চরিত্রের বোলার, যিনি ঠাণ্ডা মেজাজে সব 
সময় ব্যাটসম্যানদের দুর্বলত৷ খোঁজার চেষ্ট৷ করে থাকেন। এই চেষ্টার 
মধ্যে তার লক্ষ্য থাকে ব্যাটধারীকে আউট করার ফাঁদ রচনার 
পরিশেষে বলি; “বেদী-ইজ-গ্তা-অল-টাইম-বিজি-রিভিং-্া-ব্যাটসম্যান।” 

চন্্রশেখর__ভিন্ন চরিত্রের মানুৰ । তার বোলিংয়ের সমস্ত রীতিনীতি 

অন্য সকলের চেয়ে এতই আলাদা যে কোন ব্যাটসম্যানের পক্ষে সম্ভব 
হয় না তাঁকে মোকাবিলা করার । 

আমার এখনো অনেক কিছু শেখার আছে । ক্রিকেট থেকে সংগ্রহ 
করার আছে অভিজ্ঞতা । অঙ্টৰেলিয়া-ইংল্যাণ্ড এমনকি ভারতের সমস্ত 
প্রদেশের উইকেটগুলি আমার এখনও ভাল মতো চেনা হয়নি | তাই 
বিগত দিনের অভিজ্ঞতার দিকে আমি তাকিয়ে আছি। আমি জানি, 
আমি ঠিক নিজেকে প্রকাশ করতে পারবো । আমার ম|--আমার ভরসা, 
প্রেরণা । আমি বা কিছু পেয়েছি তা কেবল আমার মায়ের জন্য | তার 
আবীবাদই আমার মূলধন । 


কালীচরণ এলেন 


পাকিস্তান সফর শেষ হলো। 

বিতর্কিত এই সফরের পরাজরকে ভারতীয় কর্মকর্তার দল খুব একটা 
সুনজরে দেখলেন না। তারা মূলত দায়ী করলেন বেদীকে। এর ফলে 
বেদীর হাত থেকে দায়িত্ব তুলে নিয়ে দেওয়া হলো গাভাসকারের হাতে। 

সানি ভারতীয় ক্রিকেটের প্রবাদ পুরুষ ! 

পাকিস্তান সফরে তিনি যথেষ্ট দক্ষতার পরিচয় দিয়েছেন। এই 
আলোচ্য লফরে আর একটি ব্যক্তি বিনি ঢুি আকর্ষণ করেছেন সকলের 
তিনি হলেন কপিলদেব। 


তরুণ কপিলদেব অনবন্ত ক্রিকেটের পরিচয় দিয়েছেন। ব্যাট-বলের 


নিজের শ্রেষ্ঠত্ব । এখন তার 


লড়াইতে সব্যসাচী কপিল প্রমাণ করলেন ৰ 
নি ভারতীয় আক্রমণের মূল অস্ত্র / ৬ 


কাছে ভারতীয় ক্রিকেটের অনেক আশা । 

যে স্পিন, তা যে কতটা অন্তনারশূন্ত তার প্রমাণ মিলেছে পাকিস্তানীদের 
মোকাবিলার । চন্দ্রবেদী-প্রস্ন এই তিন প্রধান সেনাপতির বদলে 
তরুণ কপিলের আক্রমণ বরং অনেকখানি সাবলীল বলে মনে হয়েছে 
সকলের। পিচ থেকে কপিলের বল লাফিয়ে উঠেছে বিষাক্ত কেউটের 
ছোবলের মতো, যার মুখোমুখি হয়ে প্রতি মুহুর্তে বিব্রত বোধ করেছেন 
পাকিস্তানী ক্রিকেটারের । কপিলের ওপর সেই কারণেই সকলেই 
আশাবাদী । অধিনায়ক গাভাসকার তো প্রকাশ্যেই বললেন, ভারতীয় 
আক্রমণের ধার| বদলের সময় এসেছে। কপিলকে আমাদের মূলধন 
করে এবার থেকে আক্রমণের গতি বদল করতে হবে । 

কালীচরণের দল যদিও খুব একট! উন্নতমানের ছিল না, তবু তরুণ 
ক্যারিবিয়ানর| দারুণ লড়াই করলো৷। সিরিজের প্রথম থেকেই তারা 
খেলতে লাগলো! দাপটের সঙ্গে । অধিনায়ক কালীচরণের সঙ্গে দক্ষতার 
পরিচয় দিয়ে সমান তালে দক্ষতার পরিচয় দিলেন ল্যারী গোমস, প্যারী, 
ব্যাকাস, শিবনারায়ণ। 

সিরিজের প্রায় সবকটি খেলার ফলাফল হলে| ,অমীমাংসিত। এক 
মাত্র সাদ্রাজের উইকেটে জিতলে! ভারত। ওই একটি টেস্ট ম্যাচ জেতার 
সুবাদে রাবার পেলেন সানি । 

মান্রাজের যে টেস্ট ম্যাচে ভারত জিতেছিল, সেই ম্যাচটি ছিল 
কপিলের জীবনের সেরা খেলার একটি । কথাটা কপিলের নিজেরই ৷ 
সে নিজেই বলেছে, “মাদ্রাজের যে ম্যাচে ভারত জিতেছিল __সেই ম্যাচটি 
আমার জীবনের একটি সেরা খেল| ৷” বিশেষত তার ব্যাটিংয়ের পর্যায়টি 
ছিল দেখার মতো৷। জয়ের মুখোমুখি অবস্থায় দলের হয়ে যখন কপিলকে 
মাঠে নামতে হয়েছিল, তখন তার গায়ে ধুম জ্বর । ওই জর গায়ে নিয়েই 
কপিল ব্যাট করতে নেমে কিরমানির সঙ্গে জুটিতে দলকে জিতিয়ে দিয়ে- 
ছিলেন। সেদিনের এই ক্রিকেটকে ধারা দেখেছেন, তীর! নিঃসন্দেহে 
ভাগ্যবান। ওই একটি ম্যাচের সুবাদে সিরিজ জেতা ভারতের । এই 
ম্যাচে কপিল ব্যাটে-বলের ক্ষেত্রে সমান দক্ষতার পরিচয় দিলেন। এই 

সফরে ৬টি টেস্টে তিনি সংগ্রহ করলেন সতেজ ১৭টি উইকেট । সেই 
শুরু হলো কপিলের নাম ঘিরে ভারতীয় ক্রিকেটের নব উন্মাদনা ৷ এই 
সিরিজে একটি সেনচুরিও পেয়েছিলেন দিল্লীর মাঠে ৷ ঝড়ের বেগে ব্যাট 
চালিয়ে তিনি সংগ্রহ করেছিলেন নিজন্ব শতরান। একবাক্যে সেদিন 
স্বীকার করেছিলেন ভারতের মানুষ__কপিল ভারতীয় ক্রিকেটের নব 
জ্যোতিষ্ক, সফরের সেরা ৷ 


মাদ্ৰাজে যে খেলায় জিতলাম 


মাদ্রাজে ভারত জিতলো । 

জিতলো! তিন উইকেটে । 

এই ম্যাচে মুখ্যত অসাধারণ খেলেছিলেন বিশ্বনাথ । ভারতীয় 
দলের জেতার মূলে তার যে অনন্যসাধারণ ভূমিকা ছিল একথা আমাদের 
অস্বীকার করার উপায় নেই ৷ 

ওয়েস্ট ইণ্ডিজ প্রথম ব্যাট নিয়ে মাদ্ৰাজের দ্রুত উইকেটে বড় রান 
তুলতে পারলে না। কালীচরণ এই ম্যাচে অসাধারণ ক্রিকেট খেলে 
ছিলেন। বাঁহাতি কালী উইকেটের চারপাশে মেরে শেষপর্যন্ত ভেঙ্কটের 
বলে বোল্ড হয়েছিলেন ৯৮ রানে । ২২৮ রানে ওয়েস্ট ইণ্ডিজ দল গুটিয়ে 
গেল। এই বিপর্যয়ের মূলে কপিলদেবের ভূমিকার কথা সর্বাগ্রেই 
আলোচনার প্রয়োজন ৷ নতুন বলে আক্রমণ চালিয়ে দ্রুত উইকেটে 
চমৎকার বোলিং করেছিলেন কপিল। ELIE 

যাভেলিয়ানে এলেন | এরপর 

দল বাটি উর পে সেদিন চারটি উইকেট দখলে 


এলো! কপিলের মাত্র ৩৮ রানের সুবাদে । 
[কলের সা পর্ব খুব একটা কার্যকরী ছিল না। 
গাভাসকার যিনি ভারতীয় ক্রিকেটের মূল ভরসা তিনি ফিরলেন মাত $ 

রান করে। এরপর ১১ রানে ফিরে এলেন নাইট ওয়াচম্যান ভেম্কটরাঘবন। 
দলের দুর্যোগে হাল ধরলেন ভিশি। অনবদ্য ছিল তার ব্যাটিং । 
একদিকে তিনি রানের ঘোড়া ছোটালেও অন্যপ্রান্তে বিদায় নিলেন 
গায়কোয়াড়, নরসিমা, কপিলদেবের মতো ব্যাটধারীর| । গোটা-মাঠ 
মারমুখী কপিল প্রত্যাশায় উন্মুখ প্রহর গুনে ব্যর্থ হলে| ৷ ক্লার্কের একটি 
উইকেটের বাইরের বলে বাঁ-দিকে সপাটে ব্যাট ঘুরিয়ে সহজ ক্যাচ 
তুললেন কপিলদেব। শর্ট লেগ থেকে ব্যাকাসের ছুটে গিয়ে সেই ক্যাচ 
তালুবন্দী করতে কোন অসুবিধে হলো না । এরপর ভিশির সঙ্গে জুটি 
বাঁধলেন তার স্বদেশীয় সঙ্গী কিরমানি। পাক চার ঘণ্টা আশি মিনিট 
তিনি ব্যাট ধরে রাখলেন। অন্যদিকে চীপকের লাফানে| উইকেটে নিজের 
সক্রিয় ভাবমূর্তি প্রতিষ্ঠায় তৎপর ভিশি। ৩৪৬ মিনিট ব্যাট করে 
সতেরোটি বাউণ্ডারীর সাহায্যে করলেন ১২৪ রান। কিরি ও ভিশির 
ভূমিকায় ভারতীয় দলের রান উঠলো ২৫৫টি । ক্লার্ক চমৎকার বোলিং 
করে পেলেন ৪টি উইকেট । 

দ্বিতীয় ইনিংসে ক্যারিবিয়ানদের আরো শোচনীয় অবস্থার মধ্যে 
পড়তে হলে| ৷ এই ইনিংসে কপিল ও ঘাউড়ির যৌথ আক্রমণে কালীচরণ 
‘কোম্পানী অচিরেই কোণঠাসা অবস্থায় পড়ে আত্মরক্ষায় নিয়োগ করলো! 
সমস্ত শক্তি। উইকেট থেকে বল লাফিয়ে উঠছিল বিশ্রীভাবে। তবু 
মন্দের ভালো! এই ইনিংসে গোমস চমৎকার সাহসিকতার পরিচয় দিতে 
পেরেছিলেন, তা না হলে হয়ত একশো রানও পার হতো ন! ক্যারি- 
বিয়ানদের। গোমস পরিচ্ছন্ন ক্রিকেট খেলে উইকেটের চারপাশে ঘোরাতে 
লাগলেন হাতের ব্যাট । সাবধানী গোমস সচেতন হওয়া! সত্বেও শেষ পর্যন্ত 
পারলেন না লাফানো বলের সামনে নিজেকে বাঁচাতে । বল তার 
ব্যাটের কাণায় লাগা মাত্র গ্রিপে ক্যাচ ধরলেন গাভাসকার। 
সেন্চুরি হাতছাড়া হলো! গোমসের । 

এই মরশুমে বলাবাহুল্য.,'গোমস চমৎকার ক্রিকেটের পরিচয় 
দিয়েছেন । তীর বিশ্যাসিত ক্রিকেট ভারতবাসী মাত্র অবশ্যই মনে রাখবে । 

এই ইনিংসে গোমস ছাড়া আর কেউই সাহস ভরে উইকেটে না দাড়াতে 
পারায় ক্যারিবিয়ানদের মতো একটি সতেজ দলের ইনিংস মাত্র ১৫১ রানে 
মুড়িয়ে দিলেন ভারতীয় বোলারেরা ৷ কপিল এই ইনিংসে সংগ্রহ করলেন 
৪৬ রানে, গ্রিনিজ, মারে ও প্যারীর উইকেট । অন্যদিকে ঘাউড়ি পেলেন 
বথাক্রমে ব্যাকাস, চ্যাং ও শিবনারায়ণের উইকেট । 

জয়ের জন্য তখন আর মাত্র ১২৫ রান দরকার । এই অবস্থায় 
অনেকেই ভেবেছিলেন, ভারতীয় দল হয়ত দশ উইকেটে জিতে গেলেও 
জিততে পারে। ভরসা ছিল গাভাসকারের ওপর। প্রথম ইনিংসে 
সানি ফিলিপসের লাফানো বলে ক্যাচ আউটের অভিজ্ঞতায় দ্বিতীয় 
ইনিংসে সে সতর্ক হয়ে খেলবেন এটাই সকলের আশা ছিল। কিন্তু হায় 
রে দুৰ্ভাগ্য, ক্রিকেট যে কখন কার ওপর অমোঘ পরোয়ানা মেলে 
ধরে কে তাজানে। সেই এক ধশচে প্রথম ইনিংসের মতো দ্বিতীয় 
ইনিংসে ক্লার্ক বল ঠোকা মাত্র গাভাসকার পিছনের পায়ে ভর দিয়ে 
খেলার চেষ্ট৷ করায়, বল তার দস্তানা চুম্বন করে সোজা এসে পড়েছিল 
মারের হাতে। স্কোর বোর্ডে ১৬ রান ওঠার সুবাদে সানি বিদায়ের শোক 
ভুলতে না৷ ভুলতেই ১৭ রানে আউট হলেন বেঙ্গসরকার। মাঠের 
উত্তেজনা বাড়লো । পরের ওভারে ওই একই রানে বিদায় নিলেন 
চৌহান। এর কলে ক্রিকেটের চেহারা বদলে গেল মুহূর্তে । চীপকের 
পিচ থেকে বল তখন এলোমেলো ছুটছে। একেকটা বল কাল কেউটের 
মতো৷ ছোবল তুলে লাফিয়ে উঠছে বুক পর্যন্ত । এই অবস্থায় কোমর 
সোজা রেখে ব্যাট করা অসাধ্য হয়ে উঠেছে ব্যাটধারীর পক্ষে । 

দর্শকের! কিছুটা উত্তেজনায় মুড়ে পড়লেন । তবে কি ম্যাচ জেতা 
বাবে না? মুহূর্তে ক্রিকেটের যে হাল দাড়িয়েছে, তাতে মাচ বাঁচানোই 
একরকম প্রায় মুশকিল হয়ে উঠেছে। তবু তার মধ্যে ভিশি হাল ধরার 
চেষ্টা করলেন অংশুমানকে সঙ্গে নিয়ে। চমৎকার স্কোয়ার কাট-_ স্কোয়ার 


ড্রাইড করলেন বিশ্বনাথ । 
রান বাড়লো । স্বস্তির নিশ্বাস ফেললেন দর্শকেরা ৷ রানের গতি 

এগিয়ে নিয়ে গেল জয়ের লক্ষ্যপথে ৷ এরপর ৭৪ রানে ভিশি ফিরলে, 
দলের আবার দেখা গেল পতনোন্মুখ অবস্থা। নরসিমা-অংশুমান আউট 
হলেন। 

জয়ের লক্ষ্য পথ তখনও বেশ অনেকটা রাস্তা । এই অবস্থায় মাঠে 
নামলেন কপিলদেব। গায়ে একশো চার জ্বর ছিল আগের দিন রাত্রে । 
কাজেই সে যে খেলবে এমন প্রত্যাশী অনেকেরই ছিল না। তবু তাকে 
মাঠেনামতে হলো। দলের বিপদ । অধিনায়ক গাভাসকার চেষ্টাকরেছিলেন 
ঘাউড়ি-কিরমানি দিয়ে ম্যাচ জেতাঁর_সে আশা! কার্যকরী হলো না। 
ঘাউড়ি আউট হলে বাধ্য হয়ে মাঠে নামলেন কপিলদেব। ১১৫ রান 
তখন বোর্ডে জ্বলজ্ৰল করছে। 

হায়রে, তবে কি তীরে এসে তরী ডুবে যাবে, সম্বল বলতে তো প্রসন্ন 
আর ভেঙ্কট-_রান উঠবে তো? নাকি হারতে হবে শেষ পর্যন্ত। এই 
অবস্থায় কপিলদেব তার পাকিস্তান সফরের অভিজ্ঞতাকে কাজে 
লাগালেন শট রান নেওয়ার ক্ষেত্রে। একের পর এক রান বাড়তে 
লাগলো ৷ জয়ের পথে এগিয়ে যেতে লাগলো ভারতীয় দল ৷ 

আর কতক্ষণ ! 

উত্তেজন| বেড়ে যায়। হৃৎপিণ্ড যেন স্তব্ধ হয়ে আসছে। ক্লাৰ্ক 
ছুটছেন, বল করলেন। কিরমানীর ব্যাটে বল ছোয়ামাত্র কপিল 
ছুটলেন, একটা রান। 

এক এক করে শেষে রান এলো! সমান সমান। তবুও ব্যবধান 
থাকলে! একটি রানের । 

এই অবস্থায় ক্লার্কের বল খেলতে দাড়ালেন কপিলদেব। ক্লার্ক 
_ছুটে এসে বল করলেন। উইকেটের বাইরে বল। কপিল কোনরকমে 
ব্যাট চালিয়েই ছুটলেন ৷ 

বল ব্যাটে স্পর্শ করেনি। উইকেটরক্ষক মারের হাতে বল। তিনি 
তৎপর হয়ে দস্তানার বল উইকেটে ছুড়ে দেওয়ার আগেই কপিল পৌছে 
গেছেন নিজের জায়গায়__অন্যাপ্রান্তে । 

উল্লাসে ফেটে পড়লো সারা মাঠ। 

ভারত জিতলো ৷ 

জিতলো তিন উইকেটে । 

মান্রাজের ক্রিকেট ভাগ্য নির্ণয় করলো সিরিজের । “ম্যান অফ দি 
ম্যাচ” পেলেন ভিশি! তবু এই ম্যাচ কপিলের জীবনের সেরা 
খেলার একটি । তীর ক্রিকেট জীবনে ভারতীয় দলের এই প্রথম জেতা, 
জয়ের স্বাদ পাওয়া । একি কম কথা! 


কপিলের গ্রেট ম্যাচ 


দিল্লীর বুকে অনুষ্ঠিত ক্রিকেটে জীবনের একটি সাহসভরা৷ ইনিংস 
খেললেন কপিলদেব। ক্রিকেট যে কত প্রাণবন্ত হতে পারে, সেদিন 
যার৷ প্রত্যক্ষ করেছেন দিল্লীর ফিরোজশাহ কোটলায়, তাঁরাই অনুভব 
করেছিলেন মনে মনে । এই ম্যাচ প্রসঙ্গে গাভাসকার বলেছেন, “আমার 
ধারণ! এই ম্যাচটি কপিলের জীবনের খেল একটি গ্রেট ম্যাচ। আমি 
ওকে এমন সতেজ ক্রিকেট খেলতে এর আগে কখনও দেখিনি। ওর 
ঝোড়ে। ব্যাটিং প্রহারে একদিকে যেমন হু ছু বেগে এসেছে রানের প্লাবন, 
তেমনি সে বুদ্ধি খাটিয়ে বোলিং করে বিপদে ফেলেছিল কালীচরণের 
দলকে 1৮ 

টসে জিতে এই টেস্টে সানি প্রথম নিয়েছিলেন ব্যাট করার সুযোগ ৷ 
সানি-চৌহান শুরুতে সতর্কতা অবলম্বন করে ক্রিকেট খেলতে শুরু 
করেন। তাঁদের খেলার মধ্যে যেমন ছিল বিন্যস্ত রূপবিন্যাস, তেমনি 
সংযত আত্মপ্রত্যয়। ক্যারিবিয়ান পেশম্যানেরা আপ্রাণ চেষ্টা করেও 
পারেননি এই ছুই ব্যাটধারীকে বিপাকে ফেলতে । তাদের স্বচ্ছন্দ 
স্বাভাবিক ক্রিকেটের মধ্যে ছিল বড় রান গড়ার প্রতিশ্রুতি । 

তবু ক্রিকেট-_সহজ পথে চলতে চলতে গতি বদল করাই হলে তার 

লক্ষ্য । যে চৌহান ১৪২ মিনিট উইকেটে থেকে কাল পাহাড়ের মতো 
অটল আনত্মবিশ্বাসে দুঃস্বপ্নের ছায়া ফেলেছিলেন কালীচরণের মনের ওপর, 
সেই তিনি ফিলিপনের অপেক্ষাকৃত একটা সাধারণ বলে অসাধারণ বাজে 
মার মেরে ফিরে এলেন প্যাভেলিয়ানে । ১১৯ রানে চৌহানের বিদায়ের 
পর বেঙ্গসরকার-সানির জুটি দিল্লীর সাদামাটা উইকেট থেকে রান 
কোড়াতে কস্থর করলো না। দীর্ঘকায় বেঙ্গরকার যেখানে শান্ত, 
সানি সেখানে অস্থিরভাবে ব্যাট চালিয়ে রান সংগ্রহ করতে লাগলেন 
সাবলীল মেজাজে । দেখতে দেখতে রান ছুশোর সীমানা পার 
হলো । নতুন বল নিলেন কালীচরণ। 

আবার পেশ আক্ৰমণ । 

ক্লার্কের বলে এই সময় চমৎকার কাট করে সানি পূরণ করলেন তার 
নিজস্ব শতরান। শতরান পার করার পর সানি স্বভাবতই মারমুখী হওয়ার 
চেষ্টা করলে ক্লার্কের ইনস্তুইংগার তাকে ঠকিয়ে দিল। দীর্ঘ ৩৪৪ মিনিট 
ব্যাট হাতে ২১৯ বলের মোকাবিলা! করে সানি প্যাভেলিয়ানে ফিরলেন 
মারের হাতে ক্যাচ দিয়ে । 

দর্শকদের প্রত্যাশা ছিল দিল্লীর উইকেট থেকে ভিশি হয়ত কিছু রান 
কোড়াতে পারবেন । কিন্তু তা হলো ন৷ ৷ মাত্র ৯ রান করে বিশ্বনাথ 
ফিলিপের বলে পা! বাড়িয়ে খেলতে গিয়ে একটি সহজ ক্যাচ তুলে বিদায় 
নিলেন। ভিশির এই বিদায় দর্শকদের খুশী করতে পারেনি। কিন্তু 
অন্তপ্রান্তে অনবদ্য ক্রিকেট খেললেন বেঙ্গসরকার ৷ ৩৩৬ মিনিট ব্যাট 
হাতে নিয়ে এগারোটি বাউগ্ডারীর সাহায্যে ২২৩টি বলের মোকাবিলায় 
১০৯ রান করে আউট হলেন ক্লার্কের বলে। ক্লার্কের বলটি নিঃসন্দেহে 
ছিল বুদ্ধি খাটানো। তিনি পর পর ছুটি বল আউট সুইং করানোর পর, 
একটি ছোট্ট করে ইনস্তুইং করেছিলেন, যা দিলীপ বেঙ্গসরকার 
পিছনের পায়ে ভর দিয়ে খেলার 'চেষ্টা করলে বল তার ব্যাটের কানায় 
লেগে সোজা উড়ে এসে মারের তালুবদ্ধ হয়। গায়কোয়াড়ের সঙ্গী হলেন 
কপিলদেব ৷ 

কপিলের আগমনে গোটা মাঠ সরগরম হয়ে উঠলো। উইকেটে 
এসেই কপিল হলেন মারমুখী । চোস্ত হাতে তিনি পেটাতে লাগলেন 
প্রতিপক্ষ বোলারদের । তার ঝড়ের বেগে রানের গতি মুহুর্তে বদলে 
দিল ক্রিকেট চিত্ৰ কোন বোলারকেই সমীহ করলেন না কপিল। 
উইকেটের চারপাশে বল ছুটতে লাগলে! ৷ 

মাঠের চারদিকে ফিল্ডসম্যান ছড়ালেন কালীচরণ। তাতেও কোন 
লাভ হলে| না। কপিলের সংহার মৃতির সামনে দত্তরমতো বিব্রতবোধ 
করতে লাগলেন বোলারেরা । এই সময় একট! মিড উইকেটের ওপর 
দিয়ে ছয় মারলেন কপিলদেব ৷ বল তার ব্যাটের ঘা খেয়ে সোজা উড়ে 
এসে পড়লো সীমানার বাইরে। 

রান আর রান! 

কালীচরণ রান তোলার গতিকে কমাতে পারলেন না। মাত্র ২২১ 
মিনিট উইকেটে থেকে কপিল ১১টি চার সহ একটি ছক্কায় পূরণ করলেন 
তার জীবনের প্রথম সেন্ডুরি। 

দিল্লীর মাঠে কপিলের সেনচুরি নিয়ে ভারতীয় দল একটি ইনিংসে 
তিনটি সেনচুরি করার নজির রাখলো ৷ তবে একথা নিঃসন্দেহে প্রত্যক্ষ 
দর্শী মাত্র স্বীকার করতে বাধ্য যে, এই তিনটির মধ্যে সতেজ সেন্ডুরি ছিল 
কপিলদেবের। সানি ও বেঙ্গসরকারের সেন্ছুরি ক্রিকেট পণ্ডিতের চোখে 
পাণ্ডিত্যের এশ্বর্য হলেও কপিলের সেনচুরি ছিল প্রাণবন্ত দরাজ মেজাজের 
একটি জীবন্ত উদাহরণ। তিন তিনটি সেনচুরির সুবাদে ভারতীয় দল, 
এই ইনিংসে গড়লেন একটি মস্ত রানের ইমারত। আট উইকেটে ৫৬৬ 
রান গড়ে দলপতি গাভাসকাঁর দান ছেড়ে দিলেন ক্যারিবিয়ানদের হাতে । 

দীর্ঘ সময় রোদে তেতে পুড়ে মাঠে ফিল্ডিং করায় কালীচরণ ও তার 
দলের খেলোয়াড়ের ক্লান্ত হয়ে পড়েছিলেন। ভারতীয় দল সেই সুযোগে 
দান ছেড়ে দিয়ে কালীচরণের দলকে আরে যেন কিছুটা বিপদের মধ্যে 
ফেললেন। 

কপিলদেব শুরু করলেন ভারতীয় আক্রমণ পব। 


৩৯ 


শুরুতেই বিপর্যয়। মাত্র সাত মিনিটের মাথায় ঘাউড়ির ইন-কামিং 
বলের লাইন ফসকে সরাসরি বোল্ড হলেন গ্রিনিজ। 

ক্কোরবোর্ডে তখন শুন্যরান। 

প্যাভেলিয়ান থেকে বেরিয়ে এলেন ত্রাণকর্তার ভূমিকায় ল্যারী 
গোমস। বাঁ হাতি গোমস__চমৎকার ক্রিকেটের পরিচয় দিলেন। 
উইকেটের চারদিকে মারতে লাগলেন ভারতীয় বোলারদের । 

এই সময় পেস আক্রমণকে সরিয়ে সানি হলেন ভেঙ্কটের শরণাপন্ন । 
সানির এই পরিবর্তনে কাজ হলো অচিরেই । মাত্র ৪৮ রানের মাথায় 
নিজস্ব ২৬ রানে ভেঙ্কটের বলে সরাসরি বোল্ড হলেন উইলিয়ামস। 

এরপরই বিপর্যয় নেমে এলো। যাকে বলে ধস নামা চেহারা । 
কপিলদেবকে আক্রমণে ফিরিয়ে আনলেন গাভাসকার। এই পর্যায়ে 
কপিলের বোলিং ছিল তারিফ করার মতো। চমৎকার বুদ্ধি খাটিয়ে 
বোলিং করলেন কপিল, সেই সঙ্গে অন্তপ্রান্তে ঘাউডিও ভাল লাইন রেখে 
আক্রমণ রচনা করলেন। ভারতীয় এই ছুই বোলারের দুরন্ত আক্রমণের 
সামনে কোণঠাসা কালীচরণ অতিমাত্রায় সাবধানতা অবলম্বন করতে গিয়ে 
বিপদ ডেকে আনলেন। 

শতরানও স্কোরবোর্ডে এলো না, তার আগেই ছ-ছজন ব্যাটধারী 
প্যাভেলিয়ানে ফিরে এলেন। একক সৈনিকের মতো গোমস দলের 
সমস্ত দায়িত্ব কাধের ওপর তুলে নেওয়া সত্বেও হালে পানি পেলেন ন| । 
১৭২ রানে নেমে গেল গোটা দল। একমাত্র গোমস ছাড়া আর কারে৷ 
ক্ৰিকেট দেখার মতো ছিল ন । 

এই অবস্থায় ওয়েস্ট ইণ্ডিজ দ্বিতীয় পর্বের দান শুরু করলো। এই 
ইনিংসে ওয়েস্ট ইণ্ডিজ দল আগের তুলনায় ছিল অনেক বেশী সক্রিয় । 
তীর! বেপরোয়া ব্যাট চালিয়ে রান তোলার চেষ্টা করেছিল। তবু এই 
ম্যাচে বিশেষ কোন ফলাফলের পরিবর্তন ঘটাতে পারলেন না সানি। 
বড় রান তুলতে ভারতীয় দল অনেকখানি সময় হরণ করার জন্যই এই 
ম্যাচ হাতছাড়া হলো । 


দিল্লীর ক্রিকেট ফলশন্য ভাবে শেষ হলেও এই ম্যাচ কপিলের 
জীবনের একটি সেরা খেলা ৷ ব্যাটের ঝংকারে রানের বন্যা ছুটিয়ে কপিল 
যে ক্রিকেটের পরিচয় দিয়ে গেলেন, তা বহুকাল মনে রাখবে দিল্লীর 
মানুষ । খেলা শেষে “ম্যান-অফ-ছ্যা-ম্যাচের' সম্মান তুলে দেওয়া হলো 
সংগ্রামী কপিলদেবের হাতে । 

যোগ্য মানুষের যথাযোগ্য পুরস্কার । 

দিল্লীর মানুষ সমস্বরে চিৎকার করে উঠেছিল সেদিন, “সাবাস 
ক্রিকেটার কপিলদেব। দলের সেরা|--দেশের সেরা-ক্রিকেটের সেরা 
ক্রিকেটার ৷’ 


এক শুষ্ঠ ম্যাচে সিরিজ হেরে কালীচরণ দলবল নিয়ে ফিরে গেলেন । 
যাওয়ার আগে তিনি প্রশংসা করলেন ভারতীয় ক্রিকেটের । বিশেষ করে 
তিনি বললেন, “এই সিরিজ ভারতের অনুকূলে যাওয়ার মূলে কপিলের 
অবদান অস্বীকার করার নয়। কপিলদেব, আমার বিশ্বাস, অদূর ভবিষ্যতে 
একজন বিশ্বের শ্রেষ্ঠ চৌকশ ক্রিকেটার হতে পারবে ৷” 

কালীচরণের এই ভবিষ্যদ্বাণী যে অমূলক নয়, একথা ভারতবাসী 
স্বীকার করতে আজ বাধ্য । মাত্র আঠারো মাসের মধ্যে কপিল নিজেকে 
বিশ্বজনের কাছে প্রতিষ্ঠা করেছেন, তা সত্যি ভারতবাসী মাত্র গর্বের 
বিবয়। - 
তাই আবার বলি, কপিলদেব ভারতীয় ক্রিকেটের এমন একটি নাম, 
যে নাম মন্ত্রে উজ্জীবিত ভারতীয় ক্রিকেট আজ পরিপূর্ণ । 

সানির পর আন্তর্জাতিক ক্রিকেটে এতবড় ক্রিকেটার আর দেখা যায় 
নি। জনপ্রিয়তার শীর্যাসনে বসে কপিল ভারতীয় ক্রিকেটকে যে-ভাবে 
টেনে নিয়ে চলেছেন, তাতে আশা! করা যায় অদূর ভবিষ্যতে তিনি বিশ্ব- 
জনের কাছ থেকে আরো বেশী মর্যাদা আদায় করতে পারবেন। 

কপিলদেব তাই ভারতীয় ক্রিকেটের আশীর্বাদ । সত্তর দশকের সর্ব- 
“শেষ বিদ্রোহী, ধার এক হাতে মুক্ত কৃপাণের মতো উদ্ধত ব্যাটের 


৪১ 


রোশনাই ঝলক, অন্য হাতে অস্থি-নিমিত বভ্র-বিবাণ। তীর সব্যসাচী 


কালীচরণের কাছ থেকে রাবার ছিনিয়ে নেওয়া ভারতীয় দল এবার 
তৈরী হলো বড় ধরনের মোকাবিলায়। ক্রিকেটের মাতৃভূমি ইংল্যাণ্ড 
বসছে বিশ্বকাপ ক্রিকেটের খেলা_-সেই সঙ্গে গোটা একটা সফরের. 
কর্মস্থচি। সগ্ রাবার বিজয়ী ভারতীয় দলের তখন একনিষ্ঠ আত্মপ্রত্যয়. 
গড়া দরাজ মেজাজ ! 

কিন্তু শুরুর মুখেই ঘটলো বিপর্যয় । 

ক্রিকেটের সরকারী টেস্ট আসর থেকে শোনো গেল সানি নাকি 
সরে দীড়াচ্ছেন। চমকে উঠেছিল ভারতবাসী। সানি খেলছেন 
না? না-শোনা যেতে লাগলো সানি, অস্ট্রেলিয়ার ধনকুবের প্যাকার 
মশাইয়ের পথ নিমিত সার্কাস গোষ্ঠীতে যোগ দিচ্ছেন। শুধু তিনি একা 
নয়, সঙ্গে আছেন আরে! কয়েকজন | 

এই অবস্থায় দোটানার মধ্যে পড়লেন ক্রিকেটের কর্তাব্যক্তিরা ৷ তার! 
সানির সিদ্ধান্তে বিব্রত হয়ে, বাধ্য হলেন খেলোয়াড়দের দিয়ে মুচলেখায় 
সই করাতে। 


ঈশ্বরকে ধন্যবাদ শেষ পর্যন্ত এই সার্কাস পার্টি ভেঙে যাওয়ায়, 


কর্তার দল স্বস্তি না পেলেও ভারতবাসী মাত্র আশ্বস্ত হলেন। সানি 


দলের হয়ে সফরে গেলেও কর্তার দল মনের ঝাল মেটাতে বহুকালের, 


অনুগত ভেঙ্কটের হাতে দায়িত্ব দিয়ে দল পাঠালেন নয়৷ লড়াইয়ের জন্য | 
নবনির্বাচিত দলপতি ভেঙ্কট স্বদেশ ত্যাগ করার আগে সগর্বে 
বললেন,-_ইংলণ্ডে আমর! নিশ্চয়ই জিতব | 
হায়রে, সগবিত ভারতীয় দলের অধিনায়কের মন্তব্য শুনে ক্রিকেট 


দেবতা যে অদৃশ্য হাসি হেসেছিলেন,--এই মনে হয় হতভাগ্য অধিনায়কের, 
দৃষ্টিগোচর হয়নি, যদি হতো তাহলে পরবর্তী পর্যায়ে ভারতীয় ক্রিকেট, 


৪২. 


সম্পর্কে মস্ত বুলি কপচে কার্যত হাস্যাম্প্দ হতে সাহায্য করতেন না; 
নিজেকে__বিশ্বজনের কাছে। 

অনিশ্চিরতার ভাগ্য-বিড়ন্বনায় ক্রিকেট যেমন বিব্রত, তেমনি উত্তে- 
জনাময়। ক্রিকেটকে ঘিরে তাই আগেভাগে কোন মন্তব্য করা 
কোন বুদ্ধিমান ক্রিকেট পণ্ডিতেদের আদৌ সমীচীন নয়_আর 
তারা করেনও না। কথাটা যে মিথ্যে নয়, সে উত্তর বিনম্ৰ বিনয়ে 
বলতে পারি, বিশ্বকাপ ক্রিকেটের ফলাফলই হলো তার প্রমাণ । ভাবতে, 
অবাক লাগে যে দল নিয়ে কর্মকর্তারা ও তাদের নির্বাচিত অনুগত 
ভেম্কটরাঘবন এত বড় বড় কথা বলেছিলেন, সেই দল যে এমন নিদারুণ ' 
দৈন্যতার পরিচয় দেবেন মনে হয় এমন প্রত্যাশা তিনিও ঘুর্ণাক্ষরে কল্পনা 
করতে পারেন নি। 

গোট| ভারতবাসী মাত্র খবরটা শুনে চমকে উঠেছিল, যখন 
শুনেছিল ভারতীয় দলকে শোচনীয়ভাবে হার স্বীকার করতে হয়েছে 
প্রীলংকার সঙ্গে। এত বড় একটা কলঙ্ক কাহিনী ভারতবাসী মাত্র, 
ভোলার নয়। 

বিশ্ব-ক্রিকেটে ভারতীয় দলের শোচনীয় পরাজয়কে কেন্দ্র করে: 
বিরূপ প্রতিক্রিয়া লক্ষ্য করা গেল ইংল্যা্ডের পত্রপত্রিকায় । তারা 
সরাসরি বিজ্রপ করে বললেন £ “ভারতীয় দলের হয়ে কতকগুলো শিক্ষান- 
বীশ ছেড়া-জামা পরে টেস্ট ক্রিকেটে অবতীৰ্ণ হয়েছেন // 

যে ইংল্যাণ্ডের চতুর পণ্ডিতদের ভারতীয় ক্রিকেটের সম্পর্কে এই. 
ধারণা-_সেই ইংল্যাণ্ডের সঙ্গে চলতি মরশুমে ভারতীয় ক্রিকেটের প্রত্যক্ষ 
লড়াই যে খুব একটা জমজমাট হবে না এই ধারণাই ছিল বুদ্ধিমান 
কর্তাদের । বিশেষত বিশ্বকাপ প্রতিযোগিতায় ভারতীয় ব্যাটধারীদের 
যৌথ দৈন্যতা একথাই প্রমাণ করেছিল। সত্যি কথা বলতে কি;. 
বিশ্বকাপের খেলায়, যে সানি কপিলের ওপর ভারতীয় দলের যোলআনা' 
বিশ্বাস ছিল, সেই তারা হলেন সবাগ্রে ব্যর্থ । একমাত্র বিশ্বনাথ ছাড়া, 

আর কেউই উইকেটে দাড়াতে পারলেন না! হয়ত সেইজন্য বৃটিশ 
পত্রিকাগুলি স্পস্ট ভাষায় বলছিলো, ‘এক বিশ্বনাথ ভারতীয় ক্রিকেটের 
সব নয়! 
করলেন। 

টেস্ট পর্যায়ের ক্রিকেটে ভারতীয় দল সম্পূর্ণ বিপরীত ধমিতায় করলো 
আত্মপ্রকাশ, যা অভাবনীয় পুনরুথান বললে মনে হয় ভুল বলা 
"হয় না। 

যে কপিলদেব বিশ্বকাপ পর্যায়ের খেলায় আত্মপ্রত্যয়ের মুখোশ খুলে 
্বধ্ম প্রকাশে সচেষ্ট হতে পারেন নি--সেই তিনি টেস্ট পর্যায়ের ক্রিকেটে 
লাল বলের অগ্নিবর্ষণে সঞ্চিত করে তুললেন বুটিশের নামজাদা ব্যাট- 
ধারীদের। বয়কট, ব্রিয়ারলী, গুচ, গাওয়ার, র্যানডেল, বোথাম-এর মতো 
হয়ে উঠলেন তৎপর। সহজ ক্রীড়া বিন্যাসে ব্রিটিশীয় প্রতিভার যে 
ছেদ পড়েছিল একথা অনস্বীকার্য । রাতের ঘুম ছুটে গিয়েছিল তাত্বিক 
পণ্ডিতদের। মোটা মোটা চোখে তারা তাকিয়ে লক্ষ্য করেছিলেন 
নবাগত এই ভারতীয় জোয়ানটিকে। কাধের ঝাঁকুনিতে লাল বলকে 
এশ্বরীক ক্ষমতায় চালিত করে কপিলদেৰ জাগিয়ে তুললেন ক্রিকেটের 
আসর। শুধু কপিলদেব একা নয়--এই সফরের টেস্ট পর্যায়ের খেলার 
ভারতীয় ব্যাটধারীরা রাখলেন তাদের প্রতিভার অনন্য সাক্ষর ৷ 

লর্ডন ওভালের বুকে রচিত ভারতীয় খেলোয়াড়দের অমরকীতি 
-বহুকাল মনে রাখবে ইংলগুবাসী | 


ইংল্যপ্ডের টেস্ট পর্যায়ের খেলা 


ইংল্যাণ্ডের জোলো ভারি আবহাওয়ার মধ্যে ভারতীয় দল সীমিত 
ওভারের খেলায় সাফল্যলাভ করতে না পারলেও, অনেক ক্রিকেট 
পণ্ডিত আশা করেছিলেন, ভারত টেস্ট পর্যায়ের ক্রিকেটে ভিন্ন রূপ 
মাধ্যমে আত্মপ্রকাশ করবে। বিশেষ করে ভারতীয় দলপতি যখন 


. বিশ্বকাপে শোচনীয় ব্যর্থতার পরও বলেছিলেন “আমাদের ভাল ওয়েদার 


দাও, আমরাও ভাল ক্রিকেট উপহার দেব।' 
ভেঙ্কটরাঘবনের এই সকরুণ প্রার্থনা মনে হয় ক্রিকেটের মহানুভব 


দেবতার কর্ণগোচর হয়েছিল, তারই জন্য দৈববশত তিনি এজবাস্টন 
মাঠে প্রথম টেস্ট ম্যাচ শুরু হওয়ার সময় যথেষ্ট ঝলমলে রোদ দুহাতে 
বৰ্ষণ করেছিলেন । ক্রিকেটের এমন যোগ্য আবহাওয়া ইংল্যাণ্ডের আকাশে 
বিরল দেখা যায়। তবু কিন্ত অনুকূল পরিবেশ ও পরিস্থিতি পাওয়া 


এমন নজির এজবাসটনের 
উইকেট যেমন ছিল সতেজ তেমনি 
এমন পিচ ও আবহাওয়া হাতের 

ছিল প্রাণপ্রাচূর্যে তরপুর। অথচ 
মুঠোয় পাওয়া সত্বেও ভেঙ্কটরাঘবন ও. 


তার সঙ্গীরা কেউই প্রাণ উচ্ছাসে ভরপুর হতে পারলেন না। বরং সে 
তুলনায় ব্রিয়ারলির দল পাহাড় প্রমাণ রান গড়ে ভারতীয় খেলোয়াড়দের 
স্নায়ু দুর্বলতায় এমন জায়গায় দাড় করালেন, যা দেখে অনেক বৃটিশ 
তাত্বিকদের নাকি করুণার উদ্রেক হয়েছিল । 

পাত্রীর দল গ্যালারীতে বসে মুচকী হেসেছিলেন। কেউবা তামাশা 
করে বলেছিলেন__“আহা বেচারীদের এবারের মতো ছেড়ে দাও, ওদের 
আর ব্যাটের রাজসিক প্রহারে বিব্রত করো না। ভারত ৭১ সালে 
ওভালে টেস্ট জিতে যে অপরাধ করেছে__ইংল্যাণ্ড তারি বদল! তুলছে 
বছর বছর ৷” 

ব্রিয়ারলি যেন এজবাসটনে বড্ড বেশী নিষ্ঠুরতার প্রশ্রয় দিয়েছেন 
‘বলে কেউ কেউ তামাশা করেছিলেন। লজ্জায় ভারতবাসীর কান জোড়া 
লাল হয়ে উঠলেও করার কিছু ছিল না। 

প্রাণবন্ত উইকেটে ইংল্যাণ্ড প্রথম থেকেই ব্যাকরণ মান! ক্রিকেট 
খেলে ভারতীয় বোলারদের বিব্রত করেছিলেন । অভিজ্ঞ ভেঙ্কট ঘন ঘন 
বোলিং বদল করেও মুহুর্তের জন্য বিব্রত করতে পারেননি বয়কট, গ্রাহাম 
গুচ ও গাওয়ারকে। 

চমৎকার একটি সতেজ ইনিংস খেলেছিলেন বয়কট ও গাওয়ার ৷ 
আক্রমণের সীমিত পরিধির মধ্যে দাড়িয়ে ভারতীয় দলের একমাত্র কপিল- 
দেব কিছুটা সমীহ আদায় করেছিলেন সেদিন। ঝরঝরে আবহাওয়ায় 
প্রাণবন্ত উইকেট থেকে কপিল একপ্রান্তে ত্রাসের সঞ্চার করলেও, অন্য 
প্রান্ত থেকে বৃটিশ ব্যাটধারীর| কুড়িয়ে নিতে থাকলেন অফুরান রান। 
সমীহ জাগানো কপিলের নিখুত লাইন নিশানা বয়কটকে সেদিন এত 
সংযত করে রেখেছিল বে মাত্র দশটি রান সংগ্রহ করতে তার মতো 
ব্যাটধারী সময় নিয়েছিল পাক! ৯৭ মিনিট । অপার ধৈর্য ও সংযম-- 
বৃটিশ ক্রিকেটের একমাত্র মানসিকতা, যাকে নির্ভর করে ত্রিয়ারলি গড়তে 
সক্ষম হয়েছিলেন ৬৩৩ রানের এক মস্ত ইমারত। অবশ্য এই রান গড়ার 
পিছনে ভারতীয় ফিল্ডসম্যানদের ক্রটি-বিচ্যুতি যে ছিল না একথাও 

অস্বীকার করতে পারি ন| ৷ নিকৃষ্ট ফিল্ডিং ও নিচুমানের দায়িত্বজ্ঞানহীন 
ব্যাটিং ছিল এজবাঁসটনে পরাজয়ের একমাত্র কারণ। 

গাওয়ার দাপটের সঙ্গে খেলেছেন । তার হাতের ব্যাট থেকে গোলার 
মত নিক্ষিপ্ত হয়েছিল একেকটি চোস্ত মার। বয়কট চিরকাল সংযমী ৷ 
কাজেই সমীহ ক্রিকেটে ভিত গড়তে সময় নিলেও তিনিও ভারতীয়দের 
মনোবল ভাঙতে যোলোয়ানা সফল হয়েছিলেন। গাঁওয়ারের অনবদ্য 
দ্বিশত রানসহ বয়কটের ১৫০ রান ছিল ব্রিরারলি দলের মূল রান গড়ার 
স্তম্ভ বিশেষ। ব্রিয়ারলি নিজে অবশ্য এই ম্যাচে খুব একটা সফল হতে 
পারেননি । মাত্র ২৪ রানে তিনি প্যাভেলিয়ানে ফিরে আসতে বাধ্য 
হন কপিলের সাড়া জাগানো সতেজ বোলিংএর তাড়নায়। এই ইনিংসে 
গুচের অবশ্যই একটি সেনচুরি পাওয়া উচিত ছিল, কিন্তু তিনিও একরকম 
প্রায় বাধ্য হয়েই কপিলের হাতে প্রাণ হারিয়ে ফিরে এসেছিলেন মাত্র 
৮৩ রান করে। ধন্যবাদ যা কিছু পাওয়ার তা বৃটিশ তাত্বিকদের মতে 
পাওনা ছিলো তরুণ কপিলদেবের। এই ম্যাচে একমাত্র ভারতীয় 
আক্রমণের মধ্যে তিনিই ছিলেন মূল অস্ত্র। একটানা বোলিং করে 
হরিয়ানার যুবক বৃটিশদের মতো তাবৎ উন্নাসিক পরক্রীকাতর পণ্ডিতদের 
দস্তরমতে| অবাক করে দিয়েছিলেন । তার সংগ্রহশালায় জমা পড়েছিল 
পীচ-পাঁচটি উইকেট, যার বিনিময়ে বৃটিশ ক্রিকেট গড়েছিল ৬৩৩টি 
সতেজ রান। কপিল ছাড়া এই টেস্টে ভারতীয় দলের আর কোন 
বোলারই একটিও উইকেট দখল করতে পারলেন না। 

এ তো গেল বোলিং পর্যায়ের কথ! । এবার বলি ভারতীয় ক্রিকেটের 
দৈন্যতাময় ব্যাটিংএর কথা। যে বৃটিশ ক্রিকেটারের দীর্ঘ সময় 
ধরে ক্রিকেট খেলে ধৈর্যের পরীক্ষা দিয়ে গেলেন ভারতীয়দের চোখের 
ওপর___সেই ভারতীয় দল পাস্টা ব্যাটিংয়ের সুযোগ পেয়ে দায়সারাভাবে 
একটা মস্ত ইনিংসকে গুটিয়ে দিলেন অসহিফুতার পরিচয় দিয়ে। 
অহেতুক উইকেটের বাইরের বকে তাড়া করে ভারতীয় ব্যাটধারীরা 
আত্মদান করলেন স্বেচ্ছায় বৃটিশ বোলারদের কাছে। কপিলদেব যেভাবে 

সমীহ জাগানো বোলিং করেছিলেন, গুণগত বিচারে তার তুলনায় 
নিকৃষ্টতার পরিচয় দিয়েছিলেন বৃটিশ বোলারের! ৷ দায়সারা ভাবে খেলার 
জন্যে ভারতীয় দলকে অযথা ইনিংসের সমাপ্তি টানতে হলে| মাত্র ২৯৭ 
রানে । বে গাভাসকার ভারতীয় ক্রিকেটের একমাত্র ভরসা সেই তিনি 
প্যাভেলিয়ানে ফিরলেন দায়িত্ব চেতনার অভাবে । গাভাসকার যেরকন 
চমৎকার কায়দায় খেল৷ শুরু করেছিলেন, তাতে আশা করা গিয়েছিল 
তিনি হয়ত বড় রান গড়তে পারবেন এজবাসটনের উইকেটে ৷ 

কিন্ত এর নাম ক্ৰিকেট--য| ভাবা যায়, তাকে অকল্পনীয় কায়দায় 
ধুলিসাৎ করে কল্পনার বুন্ুনিকে কার্যকর করতেই সে অভ্যস্ত থাকে। 
এর জন্য ক্রিকেট হয়ে উঠে সুন্দর-জীবন্ত। কেউ কি জানতেন জৌলুস 
ভরা প্রাণবন্ত গাভাসকার রানের অনুকূলতায় দাড়িয়ে এমন একটা 
দৈন্যতার পরিচয় দেবেন। গাভাসকারের বিদায় অপ্রত্যাশিত। তবু 
ভারতবর্ষের ভাগ্য স্ুপ্রসন্ন বলতে হবে__এই ইনিংসে চমৎকার ব্যাটিং 
করেছিলেন বিশ্বনাথ । তার চোখ জুড়ানো নয়নাভিরাম ৭৮টি রান 
ক্লাসিক ক্রিকেটের একটা উদাহরণ ছিল একথা বলতে হয়। এই টেস্টে 
ব্যাটিং পর্যায়ে কপিলদেব তার সচরিত্র প্রকাশ করতে পারেননি । মাত্র, 
৯ রান করে তাকে প্যাভেলিয়ানে ফিরে আসতে হয়। 

ইংল্যাণ্ডের ৬৩৩ রানের সামনে ভারতীয় ব্যাটধারীদের গড়া ২৯৭ 
রানের ইনিংসটির মধ্যে বড়াই করার মতো কিছু ছিল না। ব্ৰিয়ারলি 
অন্থকুলতার সুযোগ নিয়ে ভারতীয় দলকে কলো-অন করলেন | 

দ্বিতীয় পর্যায়ে ভারতীয় দল যেভাবে সতর্কতার সঙ্গে ব্যাটিং শুরু 
করেছিলেন তা সত্যিই ছিল ম্যাচ বাচানোর প্রতিশ্রুতিতে পরিপূর্ণ । স্বপ্রাণ 
উইকেটে গাভাসকার-চৌহান দুজনেই সতর্ক | তাঁদের ব্যাটিং চরিত্র দেখে 
স্পষ্টত বোঝা গিয়েছিল ক্রিকেট মানসিকতায় ভারতীয়রাও পিছ পা নয়। 
তারাও জানেন সত্যিকার ধৈর্যের ক্রিকেট খেলতে ৷ 

কিন্তু হায়রে-_ক্রিকেটের চরিত্র যে রমণীর মতো পাণ্ডিত্যের 
অতিরিক্ত । তাই সচেতন ক্ৰিকেট খেলে ভারতীয়রা যখন পাত্রীদের 

বোঝাবাঁর চেষ্টা করছিলেন এজবাসটনের ক্রিকেট ফলাফল শূন্য হতে 
চলেছে ; ঠিক তখনই | কপিলের বল সাড়া | নতুন বল হাতে নিয়ে 
দক্ষ বাজিকরের মতো | জাগিয়েছিল। বৃটিশ | ক্রিকেটকে : ভোজ- 
বাজির মতো উল্টে | ক্রিকেটারেরা এই | দিলেন তরুণ ইয়ান 
বোথাম। নতুন বলে | তরুণ বোলারটির | বোখামের সুইং বাতাস 
চিরে উইকেট ফালা | দিকে সজাগ দৃষ্টি | ফালা করে চিরে দিলে| 
অচিরেই । মুহূর্তে | রাখ। নাটকীয় পরিস্থিতির 
উদ্ভব। এতজন যে | ব্যাটধারীরা চমৎকার 
কোন আপদেবতার ভরে এক দিনের তাসের ঘরের মতো ঝুরঝুর 
করে ভেঙে ফেললেন নিজেদের আত্মশক্তির অবরোধ । একমাত্ৰ 
সম্পর্কে বড় মুখ করে কোন ন্যুনতম যুক্তি খাড়া করার অবকাশ ছিল। 
গাঁভীসকারের আউটটি ছিল অনবগ্। উইকেট থেকে তিরিশ গজ 
দূরে দাড়ানো! র্যানডেল চমৎকার খে করে রান আউট করলেন 
গাভাসকারকে। শারীরিক দক্ষতা সে ক্রিকেটের ছিল তারই প্রমাণ। 
নেহাতই দুৰ্ভাগ্য ছাড়া এই ধরনের রান আউট ক্রিকেটে দুৰ্লভ বললে 


অন্যায় হয় না। 
থাক গাভাসকারের আউট প্রসঙ্গ ফিরে আসি ভারতীয় ক্রিকেটের 


দলগত অন্তঃসারশৃন্যতার কথায়। নতুন বল হাতে নিয়ে চা- 
পানের বিরতির পর বোথাম একে একে ফেরালেন ভারতীয় বাটধারীদের | 


চা পানের আগে পৰ্যন্ত যেখানে রান ছিল চার উইকেটে ১৯৯, সেই রান 
চা পানের নির্দিষ্ট সময়ের আধঘন্টা পরে এসে দাড়ালো গোটা ইনিংসের 
সমাপ্তিতে। অর্থাৎ মাত্র ১৫৩তে_ অৰ্থাৎ মাত্র চুয়ান্ন রানে ছ-ছটি সতেজ 
উইকেটের পতন। শেষ দিকের কোন ব্যাটধারী বেখিম ও হেলড়িকর 
বলে ঠিকমতো খেলতে পারলেন না । যে কপিলদেব মাস কয়েক আগে 
দেশে ঘুরস্ত বিক্ৰমে ব্যাট করেছিলেন কালীচরণের দলের বির মায় 

কপিলদেব-৪ 


কি ইংল্যাণ্ডের মাটিতেও চলতি সফরের প্রথম খেলায় নর্দীনটনের বিরুদ্ধে 
মাত্র ৭৪ মিনিটে সেন্টুরি করে সকলকে তাক লাগিয়ে দিয়েছিলেন, সেই 
তিনিও তার স্বভাবসিদ্ধ চপলতা দিয়ে বোথামকে বশীভূত করতে পারলেন 
না। চটুল হাতে ছুটি লম্বা স্ট্রোক করার পর মাঠ যখন সরগরম হয়ে 
উঠেছিল, ঠিক তখনই তিনি ফিরে এলেন মাত্র ২১ রান করে। শেষ 
দিকের তিন-তিনজন ব্যাটধারী'শুন্ত রানে ফিরে এলেন ৷ যথাক্রমে এই 
এই তিনজন ব্যাটধারী হলেন অধিনায়ক ভেঙ্কটরাঘবন, চন্দ্রশেখর এবং 
ভরত রেড্ডী। 

বলতে বাধা নেই, এজবাসটনের রানসর্বস্ব পিচে ভারতীয় ব্যাটিং-এর 
নৈরশ্যত৷ বৃটিশ পণ্ডিতদের নিরুৎসাহ করেছিল। চলতি সফরে বে 
ব্রিয়ারলি প্রাকটিসের মেজাজে ক্রিকেট খেলে রাবার জয় করবেন, এই 
ধারণাই করলেন তাত্বিক পণ্ডিতের দল। 

ভারতীয়দের এই পরাজয় ব্রিটিশ পাদ্রীদের তাচ্ছিল্যতাঁর মেজাজ 
আরে! কিছুটা বাড়িয়ে দিয়েছিল। তারা প্রকাশ্যে বললেন ; “চলতি 
মরশুমে ভারত একদল শিক্ষানবীশ ক্রিকেটার নিয়ে ইংল্যাণ্ডের 
আবহাওয়া বেড়াতে এসেছে । গোটা দলে সানি ও ভিশি ছাড়া তেমন 
কোন ব্যাটধারী নেই, উল্লেখ করার মতো নেই কোন যোগ্য বৌলার। 
একমাত্র কপিলদেবই কিছুটা ভাল বোলিং করেছে, তাছাড়া বাকির! 
হলেন দলে অবাঞ্চিত বোৰ৷| মাত্ৰ ।” 

বৃটিশ পাত্রীদের বিদ্রপ ও তাঁচ্ছিল্যতা, আর কিছু না৷ হোক মর্মবিদ্ধ 
করেছিল ভারতবাসীর ৷ বিধর্মীদের চটুলরসিকতার সরস দংশন যন্ত্রণা বে 
কি তীব্র, মনে হয় তা আত্মস্থ করেছিলেন ক্রিকেটের সর্বজ্ঞ দেবতা ৷ 
যার দলে আত্মদুৰ্বলতার খোলশ ছাড়িয়ে ভারতবর্ষীয় ক্রিকেটকে আত্ম- 
প্রত্যয়ে জাগ্রত হতে প্রেরণা যুগিয়েছিলো পরবর্তী অধ্যায়ের 
জন্য । 

কথাটা যে লেখক হিসাবে মন গড়া নয়__অন্তত পরবর্তী পর্যায়ে 
ভারতীয় ক্রিকেটের সাফল্য তারি সাক্ষ্য বহন করেছে। যদিতা না 

হবে তো৷ এজবাসটনের সঙ্গে লর্ডসের ক্রিকেটের এবং লৰ্ডস-এর সঙ্গে 
‘ওভাল ক্রিকেটের এত রাজসিক সৌন্দর্যের তফাত হয়েছিল 
কি করে। 

এজবাসটন টেস্টে পরাজয়ের পর ভারতীয়দের সম্পর্কে নৈরাশ্যাত| 
আরো দানা বাধলে| ৷ লড'সের দ্বিতীয় টেস্টে ব্রিয়ারলি অনেকটা নিশ্চিন্ত 
হয়েই মাঠে নেমেছিলেন। বিশেষ করে 'ল্পএর উইকেট তাঁদের 
পরিচিত। ঘরোয়া৷ আবহাওয়ায় ব্রিয়ারলি চেয়েছিলেন ভারতীয় দলকে 
প্রথম ব্যাটিংএর সুযোগ দিয়ে স্তাতস্তাতে উইকেটের সম্পূর্ণ ফায়দা 
আদার করতে। তাছাড়া ঝিরবিরে বৃষ্টিও অনেকখানি অনুকূলতার 
মধ্যে এনেছিল ইংলিস ক্রিকেটকে ৷ 

ভারতীয় দল যে ভিজে উইকেটে ব্যাটিং করতে নেমে যথেষ্ট অস্ু- 
বিধার মধ্যে পড়বে__এটা একরকম প্রায় স্থির ছিল ব্রিয়ারলির মনে । 
SL SE SS OL SME FENCES 
দিয়ে এই ম্যাচে আক্রমণ শুরু করে ব্রিয়ারলি ভেবেছিলেন বড়ে 
রকমের মুব্ধি ৱি করতে পারবেন। কিন্তু তা হয়নি--বরং সেই 
ভারী মেঘলা আবহাওয়ার মধ্যে তিনি বাতাসে বল কাটাতে লাগলেন 
অস্বাভাবিক দক্ষতায় । ইংল্যাণ্ড কথায় বলে, ক্রিকেটের অগ্নিপরীক্ষার 
সাক্ষাৎ স্থান। এখানকার অনিশ্চিত আবহাওয়ায় ক্রিকেটের চোস্ত 
পণ্ডিতদের পক্ষেও যে স্বাচ্ছন্দ্য অনুযায়ী খেল৷ মুশকিল, এই কথাটাই 
আবার নতুন করে প্রমাণ করালন ভারতীয় ব্যাটধারী দল। তাঁরা 
সুষ্ঠুভাবে এতে| পরিচ্ছন্ন ক্রিকেট খেলতে পারলেন না। 

মাত্র বারো রান স্কোরবোডে পৌছানো মাত্র চৌহান বোথামের আউট 
সুইং বলে ক্যাচ আউট হলেন। খানিক ব্যবধানে ফিরলেন বেঙ্গসরকার। 
উইকেট তখন সাহস সম্বল ভারতের ছুই ব্যাধধারী সানি ও ভিশি। এই 
ছুই ব্যাটধারী যথার্থভাবে বৃটিশ আক্রমণকে দেখেশুনে মোকাবিলা 
করতে লাগলেন। বিশেষ করে সানির টেকনিক ছিল সম্পূর্ণ ব্যাকরণ 

সন্মত। তাকে বুটিশ বোলারের! বিন্দুমাত্র বিব্রত করতে পারলেন না। 
ভিশি মারমুখী হলেন । 

স্কোরবোর্ড কিছুটা গতি পেরেছিল ভিশির নয়নাভিয়াম স্কোয়ার 
কাটের জৌলুস দাপটে । রান কিছুটা বাড়তেই ব্রিয়ারলি বদলে নিয়ে 
এলেন হেনড্রিকস্‌কে ! চমৎকার বোলিং করেছিলেন হেনড্রিকস্‌। নিশানা 
লেংথ ঠিক রেখে আক্রমণ করার ফলে তার বল থেকে রান আদায় করা 
কঠিন হয়ে পড়েছিল। অস্থির বিশ্বনাথ ধৈর্যের বন্ধন খুলে তার মার- 
মুখী হওয়ার চেষ্টা করলে হেনডিকস্‌ তাকে ঠকিয়ে দেলেন। ন্সিপে দর্শনীয় 
ক্যাচ নিলেন ব্রিয়ারলি। 

দলের সংকটে গাভাসকারের সঙ্গে জুটি বাঁধলেন গায়কোয়াড়। এই 

এই দুই ব্যাটধারীর ধৈর্ধরপ্ত ক্রিকেট দেখে বোঝাই গেল না খানিক 
সময়ের মধ্যে আবার কোন বৈসাদৃশ্য ঘটনায় অবতীর্ণ হতে পারে। 
আসলে ক্ৰিকেট স্বভাবদোষে রোমার্টিক। আর এই রোমান্টিক তার 
স্পর্শদোষে সময় সময় ক্রিকেটকে প্রথম একটা জায়গায় এনে পৌছে দেয়, 
যে তখন বোঝাই যায় চপলকুমারীর মোহ মুগ্ধতার মত ক্রিকেট কত 
বিপজ্জনক ৷ এই বিপদ অচিরেই ভারতীয় ব্যাটিং পর্বটিকে রাহুর মত 
গ্রাস করলে! গাভাসকারের বিদায়ের সঙ্গে সঙ্গে | মাত্র পঁচাত্তর রানে 
আউট হয়ে ফিরলেন গাভাসকর। যে ব্যক্তিটি এতক্ষণ উইকেটে 
দাপটের সঙ্গে আপন ব্যক্তিত্বকে সোচ্চারে প্রকাশ করছিলেন সেই 
তারই বিদায় পর্বটি মোটেই সুখকর হয়েছিল একথা বলা যায় ন| । 

আউট-_আউট ! 

গাভাসকার ফেরামাত্র ব্রিয়ারলি প্রাণপণ শক্তিতে টুণটি টিপে 
ধরলেন ভারতীয় দলের । তার বজ্রকঠিন মুঠির চাপে ভারতীয় দল 
অচিরেই গুটিয়ে গেলো ৷ তাসের ঘরের মতে] ভেঙে পড়লো অন্তঃসার 
শূন্য ভারতীয় ব্যাটিং ভম্তটি। গায়কোয়াড়, কপিলদেব, যশপাল যখন 
উইকেট থেকে বিদায় নিলেন তখন ক্কোরবোর্ডে রান দাড়ালো মাত্র 
৯৬। বলাবাহুল্য পরবর্তী তিনজন ব্যাটধারী আর একটিও রান 

সংগ্রহ করতে না পারায় ওই ৯৬ রানেই ভারতীয়দের তরতাজা ইনিংসটি 
গুটিয়ে গেল। 

.মুখ টিপে হাসলেন পাত্রীর দল। 

ব্রিয়ারলি যে প্র্যাকটিস মেজাজে প্রতিটি ম্যাচে জয়লাভ করবেন 
এই ধারণাই তখন স্পষ্ট হয়েছিল ইংলিস তাত্বিকদের মনে ৷ 

ইংল্যাণ্ড শুরুতে কিন্তু ভাল ব্যাটিংয়ের পরিচয় দিতে পারলো না। 
ত্রিয়ারলি তার নিজস্ব ঘরোয়া উইকেটের সমস্ত গুণত্বপনা জানা সত্বেও 
মাত্র ১২ রানে ফিরে এলেন কপিলের আউট গোয়িং বলে ক্যাচ দিয়ে । 
ব্রিয়ারলির এই সফর ব্যর্থতায় ভরা! তার ব্যাট থেকে একটিও বড় 
রান বৃটিশ কর্মকর্তারা দেখতে না পাওয়ায় যথেষ্ট চিন্তার মধ্যে ছিলেন । 
মাত্র ৬০ রানে ব হাতি ঘাউডি সমস্ত! জর্জরিত বয়কটকে অতি সহজে 
তুলে নিলেন। এরপর যোগ হলো আরো 'এগারোটি রান। কপিলের 
ডিপিং বলে ক্লিন বোল্ড হলেন গুচ। সাড়া জাগানো তরুণ গুচের 
বিদায় দস্তর মতো ভাবিয়ে তুললো! পাদ্রীদের । বিশেষ করে কপিলদেব 
হয়ে উঠেছিলেন মারাত্মক । একপ্রান্ত থেকে কপিল একাই আক্রমণ 
চালাতে লাগলেন ৷ 

এই সময় খেলার মোড় ঘোরালেন গাওয়ার ও বোথাম ৷ দাঁপটের 
সঙ্গে গাওয়ার প্রথমে ব্যাট করলেন র্যানডেলকে সঙ্গী নিয়ে, তারপর 
বোথাম। যে প্রত্যাশা খানিক আগে গুচ বিদায়ে দানা বেঁধেছিল 
ভেম্কটরা'ঘবনের মনে, তা একেবারে ফিকে হয়ে এলো গাওয়ার-বোথমের 
ঝড়ো ক্রিকেটের দাপটে ৷ এই প্রথম মনে হয় ভেঙ্কট ও বেদী আন্দাজ 
রর পাচ্ছিলেন, যে ক্রিকেট আসর থেকে তাঁদের বিদায় নেওয়ার 
যথাৰ্থ সময় এসেছে । তাদের বোলিংয়ের ধার একবারের জন্য বিপাকে 
ফেলতে পারলেন ন| এই ছুই সতেজ ব্যাটধারীকে । সেই সবেধন 
নীলমণি এক কপিলদেব ! 

“কপিল চমৎকার বোলিং করলেন সারাক্ষণ । উইকেট থেকে যতটুকু 
ফায়দা পাওয়ার তাকে ষোলো আনা হাতের মুঠোয় তুলে নিতে কসর 

করলেন না এই তরুণ ভারতীয়টি। একটানা ৩৮ ওভার বোলিং করে 
কপিল ৯৩ রানের বিনিময়ে সংগ্রহ করলেন তিনটি উইকেট । একজন 
পেশম্যান যে একটানা এতক্ষণ বোলিং করতে পারেন চোখে দেখার 
পর অবিশ্বাস্য বলে মনে হয়েছিল বৃটিশ পণ্ডিতদের | মোট! মোটা 
চোখ করে তারা অবাক বিস্ময়ে তাকিয়ে ছিলেন এই তরুণটির দ্রিকে। 
আশ্চ্ব_এত ক্ষমতা, এত জীবনী শক্তি? 

পরের দিন সকালে প্রায় প্রতিটি প্রভাতী দৈনিক সংবাদপত্রের 
পাতায় উচ্ছুসিত প্রশংসা করা হলো কপিলদেব ও ঘাউড়ির। এই 
প্রথম ভেঙ্কট বুঝেছিলেন, দলে তার আর একজন পেশম্যানের প্রয়োজন 
ছিল, যা অনেকখানি আক্রমণের পক্ষে সহায়ক ছিল। কিন্তু যা ভুল 
হয়ে গেছে--সেই ভুলের মাশুল তো দিতেই হবে--তাই দিতে হয়েছিল 


Kapil Dev—when he fills out he should be even 
more formidable. Now Kapil’s leaping action is 
such that I fear for his knees on harder wickets, 
if he continues to bowl the same volume of overs 
as he has done here.” 


__ফ্রেডী ট্ৰ,ম্যান 


ভেঙ্কটরাঘবনকে ৷ এই প্রসঙ্গে পাঠকদের কিছু কথা জানিয়ে রাখা 
দরকার । তা হলে! প্রথম ইনিংসে ভিশি ২১ রান করার সুবাদে হাজার 
রান পুরগ করলেন ইংল্যাণ্ডের বিরুদ্ধে। মাত্র ১৮টি টেস্টে ৩৫টি 
ইনিংসের বিনিময়ে এই রান এসেছিল ভিশির ৷ 

থাক রেকর্ডের কথা, এবার ফিরে আসি. লৰ্ডসের রাজসিক ক্রিকেট 
উদ্যানে ৷ দ্বিতীয় ইনিংসে উইকেট কিছুটা সহজ থাকায় ভারতীয় 
ব্যাটধারীর স্বাভাবিক স্বাচ্ছন্দ্যে ব্যাটিং শুরু করলেন। বিশেষ করে 
গাভাসকার-_যার তুলনা ছিল না। সোজা! ব্যাটে ক্রিকেট খেলে 
গাভাপকার প্রমাণ করলেন বিদেশী পণ্ডিতদের চোখে নিজের বনেদিয়ানা ॥ 

যে টেকনিক নিয়ে বৃটিশ তাত্বিকদের বড়াই সেই তাদেরই 
মুখের ওপর যোগ্য জবাব দিলেন সানি। তাঁর সতেজ ব্যাট থেকে 
বেরিয়ে এলো অগ্নিগৰ্ভ কিছু মার ৷ লর্ডসের লঙরুমে উপবিষ্ট পণ্ডিতদের 
দল করতালি দিয়ে অভিবাদন জানালেন সানিকে । স্কোর বোর্ডে 
৯৯ রান গড়ার পর--ফিরে এলেন ভারতের ছুই প্রারম্ভিক ব্যাটধারী ৷ 

এই অবস্থায় ভিশি যখন মাঠে নামলেন, তখন অনেক পাদ্রীকেই 
কক্জি উল্টে ঘড়ি দেখতে দেখা গিয়েছিল। তাদের বিশ্বাস ছিল, হয়ত 
দিনের খেলা শেষ হওয়ার বহু আগেই ভারতীয় দলকে ব্রিয়ারলি 
গুটিয়ে নিতে পারবেন ৷ 

কিন্তু আবার বলি, ক্রিকেট তর্কের খেলা নয়। তর্ক দিয়ে 
ক্রিকেটকে বিচার করতে গেলে তাই ভূল করা হয়। অথচ বৃটিশ 
উন্নাসিকের দল ক্রিকেট বিষয়ক জ্ঞানগন্িতে রসালো হওয়া সত্বেও, 
দ্বিতীয় পর্যায়ে ভারতীয়দের সম্পর্কে ভুল চিন্তাভাবনা করেছিলেন। 

দ্বিতীয় ইনিংসে ভারতীয় দলের ক্রিকেট চিরকালই উন্নত পর্যায়ের 
হয়ে থাকে । এর প্রমাণ নতুন করে দেওয়ার কারণ আছে বলে মনে 
হয় না। অভাবনীয় এক কল্পনা প্রন্থত ক্রিকেট খেললেন ভিশি ও 
দিলীপ । এই ছুই ব্যাটধারীর যৌথ ক্রীড়াশৈলী লৰ্ডসের বুকে রচিত 
করেছিল এক অমর কাব্য! উভয় উইকেট থেকে সাবলীল বেগে 
বেরিয়ে আসতে লাগলো রানের বন্যা । দীর্ঘদিন অপেক্ষার পর লর্ডস- 
বুকে ছুই ভারতীয় ব্যাটধারী গড়লেন শতরানের ইনিংস। 

সেই কবে ১৯৫২ সাল । 

ভিন্ন মানকাদ খেলেছিলেন অবিস্মরণীয় ক্রিকেট ৷ সব্যসাচীর অমর 
সেদিনের অবদান আলো স্মরণে রেখেছেন বৃটিশের 


ভূমিকায় মানকাদের 
ক্রিকেট তাৰিকের দল। লৰ্ডসের সেদিনের ক্রিকেট আজো ভিন্ন 
মানকাদের নামে স্বীকৃত ! 


মানকাদের সেই অনন্য ভূমিকার পর ১৯৭৯ সালে ভিশি-দিলীপের 
জুটি নতুন এক অধ্যায়ের সংযোজন করলো। উভয় ব্যাটধারীর সেনচুরি 

ভারতীয় ক্রিকেটের এই অভাবনীয় নজির, বৃটিশ পণ্ডিতদের মনে নতুন 
করে চমক তুলেছিল! সেদিন তাদের ব্যাটিং ছিল এঁশ্বরিক ক্ষমতা 
প্রস্থত অকল্পনীয় দৃঢ়তায় ভরপুর! আর এই মারমুখী দাপটের ফলেই 
লর্ডসের অনিশ্চিত ক্রিকেট__নিশ্চিত পরাজয়ের হাত থেকে 
বাচিয়ে ছিল ভেম্কটরাঘবনকে ৷ ক্রিকেট আবার নতুন প্রেরণায় হলো 
জাগ্রত। মন্দের ভালো হেডিংলের ক্রিকেট অধিকাংশ ব্যয়িত হলো 
বৃষ্টির অবিরাম বর্ষণ মুখরতায়। পাঁচদিনের ৩০ ঘণ্টা সময়ের ক্রিকেটের 
মধ্যে খেলা নষ্ট হলো মন্দ আলো সহ বৃষ্টির সুবাদে পাক্কা আঠারো 
ঘণ্টা। এর ফলে কোন দলের পক্ষেই ছুটি ইনিংস পুরো ব্যাটিং করা 
সম্ভব হয়নি। ইংল্যাণ্ড প্রথম ব্যাট হাতে নিয়ে দান শেষ করলো ২৭০ 
রানে__এরপর ভারতীয় দল স্বকীয় দাপটে নির্ভেজাল ক্রিকেট খেলে 
গড়ে তোলে ছয় উইকেটে মাত্র ২২৩ রান। এই অমীমাংসিত টেস্টে 
কপিলদেব আবার পরিচয় দিলেন নিজের শ্রম দক্ষতা । একটানা 
বোলিং করলেন গুনে গুনে ২৭টি ওভার-_যার ফাকে বয়কট, গুচ, 
গাওয়ারকে ফিরিয়ে দিতে কস্থর করলেন না । ইংল্যাণ্ডের স্যাতস্যাতে 
উইকেটে আপন শ্রম দক্ষতায় কপিলদেব অগ্নিপরীক্ষায় বে উত্তীর্ণ 
হয়েছিলেন তা বুঝতে কোন অসুবিধে হলো না, যখন কপিল প্রশংসায় 
পঞ্চমুখ হতে দেখা গেল বিদেশী পণ্ডিতদের । তারা ঘাউড়ির বোলিংয়ের 
রীতিনীতি নিয়ে ব্যাকরণের পাতা ওপ্টালেও, কপিলের বেলায় বলতে 
বাধ্য হলেন, “সে নিঃসন্দেহে একজন উঁচু জাতের বোলার ৷” 

লর্ডসের উইকেটে গাভাসকারকে আউট করে যে বোথাম শত 
উইকেট দখলে তরুণ ক্রিকেটার হিসাবে অল্পসময়ে নয়া নজির সৃষ্টি 
করেছিলেন, সেই তিনি এবার হেডিংলের ভিজে উইকেটে ভেগ্কটের 
বলে ঘাউড়ির মাথা টপকে বলকে এক্সট্রা কভার অঞ্চল দিয়ে সীমানা 
টপকে দিয়ে পূরণ করলেন বিশ্ব ক্রিকেটে দ্রুততম ১০০০ রান। 
মাত্র ২১টি টেস্টে অবতীৰ্ণ হয়ে বোথাম একশো উইকেট সহ 
হাজার রান গড়ার নজির যে বিশ্বের কাছে অবশ্যই অনন্য, একথা 

স্বীকার করতেই হবে। একদিন এই রেকর্ড ছিল ভারতীয় সব্যসাচী 
ভিন্ু মানকদের দখলে । ১৯৪৮ সালে ভিন্থ মানকাদ অস্ট্রেলিয়ার 
মাটিতে দাড়িয়ে লকস্টনের বলে দান্তিকের মতো ব্যাট চালিয়ে এই 
একই সন্মানের অধিকারী হয়েছিলেন__সেই রেকর্ড ভাঙলেন তরুণ 
বৃটিশীয় ইয়ান বোথাম, তাওক্রিকেটের তীর্থভূমি লর্ডসের বুকে, যা প্রত্যক্ষ 
করে আহ্লাদে গলে গিয়েছিলেন সেদিন পরপ্রীকাতর আত্মপ্রেমিক 
বৃটিশ সমালোচকের| ৷ এতদিন ভিন্থুর নামটি উচ্চারণ করতে জিহ্বায় 
যেন আভ্তষ্টতা বোধ করেছিলেন লালমুখো পান্রীর দল। হাজার হোক 
ভারতীয় মানেই ব্র্যাকনেটিভ-_কাজেই ব্রিটিশীয় বনেদীয়ানার এই 
যন্ত্ৰণা যে কত তীব্রভাবে একত্রিশটা বছর শৃলবিদ্ধ করেছিল, তা 
শুধু যীশুভক্তের দলই জানেন। আর স্বভাবতই সেই কারণেই আত্ম- 
মুক্তির আস্বাদনে তারা জাতীয় মর্যাদা রক্ষায় ক্রিকেটের সুবাদে 
বোথমকে নিয়ে যথাযোগ্য বিজ্ঞাপিত করতে কম্ুর করলেন না। 

চমৎকার ব্রিটিশীয়ত্ব! চমৎকার ইংলিশ ক্ৰিকেট ! 

এরপর ওভালের বুকে রচিত হলো অমরকাব্য ! 

দাপটে ক্রিকেট খেলেছিলেন সানি, মনে হয় ওভালের এই 
ইংনিসটি সানির ক্রিকেট জীবনের একটি সেরা খেলা । সৌভাগ্য 
অবশ্যই ওভীলের শেষদিনের দর্শকদের । এমন ক্রিকেট যে কখনও 
কেউ খেলতে পারেন, এ বিশ্বাস মনে হয় আত্মদান্তিক বৃটিশ বনেদি 
পা্রীদেরও ছিল না । তাই ম্যাচ শেষের পর তারা হাঁফ ছেড়ে বলতে 


বাধা হয়েছিলেন_“He 19 & Super man in Cricket.” 


উত্তেজনায় থরথর কীপছিল ওভাল ! 
হৃদরোগে আক্ৰান্ত পাদ্ৰীদের তখন কাহিল অবস্থা । রক্তের চাপ 
ক্রমান্বয়ে উঠানামা করছিল । ছু চোখ মোট! মোটা! করে উদ্বিগ্ন লাল 


সাহেবের দল তাকিয়ে ছিলেন মাঠের দিকে । সানি তখন একাই 

লড়ছেন । এ তো! লড়া নয়, যেন দস্তরমতো যুদ্ধ । ক্রিকেট নিয়ে এত- 
=~ 

‘বড় যুদ্ধ ইংল্যাণ্ডের মাটিতে দ্বিতীয় বিশ্বযুদ্ধের পর এই প্রথম দেখা গেল । 

টসে জিতে ব্রিয়ারলি ব্যাট হাতে নিয়ে স্বাভাবিক ধারায় খেলা শুরু 
করেছিলেন । তার একক ভূমিকার আত্মপ্রত্যয়ে ইংল্যাণ্ড ৩০৫ রানের 
ইনিংস গড়ে তুলতে কস্থর করলে! নাঁ। এই টেস্টেও কপিলদেব 
তার যৌবন দাপটে সাব্লীলভাবকে প্রকাশ করলেন । একটানা ৩২ 
ওভার বোলিং করে তিনি ফিরিয়ে দিলেন বয়কট, গাওয়ার, 
বাকিংসে’র উইকেট । অন্তপ্রান্তে ঘাউড়ি ও বেদী পেলেন ছুটি করে 
উইকেট ! ভারতীয় দলেন ব্যাটিং চিত্র প্রথম দফায় কহতব্য ছিল ন1। 
গাভালকার, চৌহান, বেঙ্গসরকার, যশপাল ফিরলেন অল্প রানে । এই 
ইনিংসে চমৎকার ব্যাটিং করলেন বিশ্বনাথ । তার অনবদ্য স্কোয়ারকাট 
ছিল নয়নাভিরাম ! ভারতীয় দল তবু কোনক্রমে মাঝ উইকেটে যদ্ধেন্দ্র 
সিং সাহচর্ধে রান পেলো ২০২। এরপর ১০৫ রানের এগিয়ে 
থাকা ব্রিয়ারলি দাপটের সঙ্গে ব্যাট করে দলকে এগিয়ে নিয়ে যাওয়ার 
চেষ্টা করলেন। তার প্রচেষ্টায় কাজও হলো । তিনি নিজে ভাল 
ব্যাটিংয়ের পরিচয় দিতে না পারলেও চমৎকারিত্বের পরিচয় দিতে 
কন্মুর করলেন না বয়কট ৷ তার তৃষ্চিত চোস্ত নিখুঁত কেতাবী ব্যাকরণ, 
মানা ব্যাট থেকে বেরিয়ে এলে! একটি উত্তপ্ত সেনচুরি ! আট উইকেটে 
ত্রিয়ারলি যখন দান ছাড়লেন তখন ইংল্যাণ্ড এগিয়ে ৪৩৭ রানে! 
এই অবস্থায় ৫০০ মিনিটে চতুর্থ ইনিংসে ১৮ রান করার সংকল্প 
নিয়ে মস্ত ঝুঁকি নিলেন গাভাসকার। 

শুরু হলে! ব্যাট বলে প্রত্যক্ষ সমর। 

পান্রীর দল ভেবেছিলেন এই অবস্থায় ভারতীয় ব্যাটধারীর৷ হয়ত 
নেতিমূলক ক্রিকেট খেলবেন ৷ ধারণা মিথ্যে নয়--এই অবস্থায় যে 
কোন দলের পক্ষে আত্মরক্ষায় ব্যস্ত থাকাই বাঞ্চনীয়। কিন্তু ওভালে 
ভারতীয় দলের ক্রিকেট বিশেষজ্ঞের সমস্ত ধ্যান ধারণা পালটে দিয়ে 
দস্তর মতো! ব্যাট হাতে তাঁড়া করলেন ইংল্যাণ্ডের মস্ত বোলারদের ৷ 
রানের পিছনে সময়ের আগে ছুটতে প্রথম দেখ! গেল গাভাসকারকে । 
তার অপ্রত্যাশিত তাড়নাকে লক্ষ্য করে পান্রীর দল অনেকেই মুখ; 

টিপে হেসেছিলেন। মুখে চোখে বক্রোক্তি নিয়ে কেউ কেউ তার 
মধ্যে বলেও ফেললেন ; বামন হয়ে চাদে হাত বাড়ানোর প্রত্যাশা 
করছেন গাভাসকার । 

কিন্তু খানিক সময়ের মধ্যে তাদের লালমুখগুলো৷ আতংকে শুকিয়ে 
গিয়েছিল। উৎকঠায় ঘন ঘন নিশ্বাস ফেলছিলেন অনেকে । বিশেষ 
করে বাধ্যতামূলক ওভারে সানি যেভাবে ক্রিকেটকে চালনা করছিলেন 
তা দেখে ব্রিয়ারলির সম্মান বাঁচানো হয়ে উঠেছিল খুবই কঠিন। 

বোথামের প্রথম ওভার থেকে সংগ্রহ হলো ১০টি রান। দ্বিতীয় 
ওভারে ন-রান। এই অবস্থায় ব্রিয়ারলি পড়লেন মহাসমন্তায়। রান 
আটকানো হয়ে উঠলো অত্যন্ত কঠিন। মাঠের চারদিকে ফিল্ডসম্যান- 
দের প্রাচীর তুলেও ব্রিয়ারলী মুহূর্তের জন্য সংযত করতে পারলেন 
না ভারতীয় ব্যাটধারীদের ৷ মারের ছুত্তর তাড়নায় অচিরেই দিশেহারা 
হয়ে উঠেছিলেন বৃটিশ কর্তারা । তবে কি ম্যাচ হাত ছাড়া হয়ে 
যাবে।, 

হয়ত__হতো, যদি না নেহাতই দুর্ভাগ্যবশত সেই চরম মুহূর্তে 
বিদায় নিলেন গাঁভাসকার। যাক--শেষ পর্যন্ত ব্ৰিয়ারলির সৌভাগ্য যে 
প্রভু খৃষ্ট তার প্রতি সদয় হয়েছিলেন । পরবর্তী পর্যায়ে বিশ্বনাথ, 
কপিলদেব-ঘশপাল ঠিক মতো ব্যাট চালাতে না পারায় নিশ্চিত 
এতিহাসিক পরাজয়ের হাত থেকে রক্ষা পেয়েছিলেন ব্রিয়ারলি। 

ওভালে গাভাসকারের ক্রিকেট প্রত্যক্ষ করে বৃটিশ পণ্ডিতের বাধ্য 
হয়ে তার হাতে তুলে দিলেন ম্যান-অফ-ছা “সিরিজের” সন্মান৷ 

এখন জানা দরকার-_এই সফরে কপিলদেব কি করেছিলেন। 
কপিল সংগ্রহ করেছিলেন সর্বসাকুল্যে ১৬টি উইকেট-তার 
বোলিংয়ের গড় ছিল প্রথম ৷ আর ব্যাটিং পর্যায়ে কপিল ৪টি টেস্টে 
৬টি ইনিংস ব্যাট করে সংগ্রহ করলেন মাত্র ৪৫ রান। 

তুলনামূলক বিচারে বলা যায় ইংলণ্ড সফর কপিলের ব্যাটিংয়ে 
তেমন সাড়া জাগানো ছিল না । অহেতুক মারমুখী হতে গিয়েই তিনি- 

নষ্ট করেছিলেন তার স্বভাবসিদ্ধ ব্যাটিংয়ের সক্ৰিয়ত| । হয়ত তারই জন্য 
বৃটিশ পণ্ডিতের দল বলেছিলেন ; “কপিলের পা, উন্নতির দরকাঁর। 
তার ব্যাটিং পদ্ধতিটি সম্পূর্ণ ব্যাকরণ সম্মত নয়!” 
কিন্তু বোলার হিসাবে__হরিয়ানার এই তরুণ যুবক দস্তর মতে! 
স্থষ্টি করলেন ত্রাসের। ব্রিয়ায়লি বললেন, ভারতীয় আক্রমণের মধ্যে 
কপিল-ঘাউড়ির জুটি এবার তারিফ করার মতো । বিশেষ করে 
কপিলের ডিপিং বোলিং পদ্ধতি বিরত বোধ করিয়েছে 
আমাদের ব্যাটসম্যানদের । 
তরুণ গাওয়ার এক সাক্ষাৎকারে কপিলের প্রশংসা করে বললেন, 
কপিলের হঠাৎ নিচু হয়ে আসা বলগুলি খুবই বিপজ্জনক । আমার 
বিশ্বাস পৃথিবীর যে কোন ব্যাটধারীর পক্ষে কপিলের এই বোলিংয়ের 
মোকাবিলা করা খুবই কঠিন। অদূর ভবিষ্যতে সে নিশ্চয়ই অনেক 
বড় বোলার হবে! 
ট্রেভার বেলী, ট,ম্যান সবাই কপিল প্রশংসায় পঞ্চমুখ । আর একটু 
মন্তব্য জুড়ে দিয়ে ট্রেভার বেলী অভিভাবকের মতো সুরে বললেন, ওর 
একটানা এত বোলিং করা উচিত নয়! ভারতীয় অধিনায়কদের উচিত 
কপিলকে স্টক বোলার হিসাবে ব্যবহার করা, মনে হয় এতে ভারত 
আরো বেশি লাভবান হবে। 
প্রসঙ্গত বলি, ইংল্যাণ্ড সফরের সামগ্ৰীক ফল খতিয়ে আমরা দেখতে 
পাবো মোট ২৯টি ম্যাচের মধ্যে ভারত জিতেছে মাত্র একটি টেস্টে, 
পরাজয় ১৯টি টেস্টে__আবার প্রকারান্তরে ভারতের মাটিতে অনুষ্ঠিত 
২০টি টেস্টের মধ্যে ভারত জয়লাভ করেছে ৬টি টেস্টে । পরাজিত 
হয়েছে ৭টিতে ৷ 
কেন এই ফলাফলের তফাৎ এই প্রশ্নের উত্তরে একটা কথাই বল! 
যায়, তা হলো আব্হাওয়ার বৈচিত্ৰতা । ইংলণ্ডের আবহাওয়ায় ভারতীয় 
ক্রিকেটারদের পক্ষে মোটেই অনুকূল নয়, তাছাড়া ভারতীয় ব্যাট- 
'ধারীদের মূল ছুর্বলতা পেশ ও সুইং বলের মোকাবিলায়_-তবে সুখের 

কথা এই যে এই সিরিজে সর্বপ্রথম ভারতীয় দল পেশ আক্রমণে 
সফলতা দেখাতে পেরেছে । কপিল-ঘাউড়ির যৌথ আক্রমণে উইকেট 
পতন ঘটেছে ২৪টি ; সে তুলনায় স্পিন বোলারেরা সাফল্য দেখাতে 
পারেননি । 

ইংল্যাণ্ডের চলতি সফর ভারতীয় ক্রিকেটের কাছে এক নয়া! 
অভিজ্ঞতার বছর। যে স্পিন আক্রমণে এতকাল ভারতবর্ষ বিশ্ব 
ক্রিকেটে দাপটের সঙ্গে লালিত হচ্ছিল, সেই লালিত স্পিনের নিকৃষ্ট 
প্রতিফলন এক নতুন প্রতিক্রিয়া আনলো ভারতবাসীর কাছে। কর্তার 
দল বুঝতে পারলেন বিশ্ব-ক্রিকেটে আগমার্কা স্পিন চাতুর্ষের মুখরোচক 
কাল্পনিক প্রত্যাশার দিন শেষ হয়েছে__অতএব দলকে তাদের নতুন 
করে গড়তে হবে__ প্রেরণ! দিতে হবে নতুন পেশম্যান কপিলদেবকে ৷ 

কাজেই ক্রিকেট ঘিরে শুরু হলো নয়া পর্যায়ের ভাবনা চিন্তা ৷ 
ইংল্যাণ্ড থেকে সুনাম নিয়ে ফিরলেন সানি সহ কপিলদেব ৷ যাঁকে বলে 
রাতারাতি চমক তোলা বিস্ময়। মাত্র কয়েক মাস আগে যে কপিল- 
দেবের আবিৰ্ভাব--সেই তিনিই আজ হতে চলেছেন বিশ্বে আলোচিত! 

নতুন প্রেরণায় দলগত এক্য বজায় রাখার কথা স্মরণ করেই, 
কর্তার দল এবার আপন কৃতকর্মের প্রায়শ্চিত্ত করলেন ভেম্কট 
অপসারণে । মাত্র কয়েক মাস আগে যে সানির হাত থেকে প্যাকার 
সার্কাসের দোহাইতে অধিনায়কের দুৰ্লভ সম্মান কেড়ে নিয়ে তুলে 
দেওয়| হয়েছিল ভেঙ্কটের হাতে--সেই ভেম্কট এবার সরে দাড়ালেন । 
আনুগত্যের চরম পুরস্কার ভেঙ্কটকে অবশ্যই আত্মদহিত করেছিল” হায়রে 
ভারতবর্ষের ক্রিকেটায় কর্তারদল, আপনাদের ভালবাসা তো বিধৰ্মার 
মুরগী পোষার সামিল। যে ভেঙ্কটকৈ এত কাণ্ড করে বিমদৃশভাবে 
এতবড় সম্মানের মুকুট মাথায় চড়াতে কুষ্টিত হলেন নাই তলষকে 
আবার সন্মানের উচ্চশৃ্গ থেকে পপাতধরণীতলে বিসজিত করতেও 
মনে দ্বিধা এলো না আপনাদের_সত্যি আপনারা মহান্থভব_ 


আপনাদের করুণার শেষ নেই! 

তবু বলি এই করুণায় লাভবান হয়েছিল ভারতবাঁসী-_ভাঁরা যা 
চায় তাই পেয়েছিল। অর্থাৎ সানির অধিনায়ক নির্বাচন। আর 
অধিনায়ক নির্বাচিত হয়েই অস্ট্রেলিয়ার বিরুদ্ধে সিরিজ শুরু করার 
আগেই সানি বললেন_“এখন থেকে ভারতকে পেশ ও সুইং 
বোলারদের ওপর নির্ভরশীল হতে হবে । কপিল আমাদের মূল অস্ত্র 
ওকে উপযুক্তভাবে ব্যবহার করার দায়িত্ব আমার! সেই আমাদের 
সিরিজ জেতাতে পারে!” 


কপিলের হাট্রিক 

ভারতীয় ক্রিকেটে আধুনিক কালে সর্বাপেক্ষা আলোচিত 
ব্যক্তিত্বময় পুরুষটির নাম কপিলদেব নিখাঞ্জ। গাভাসকারের পর 
কপিলদেবের মতো! সর্বভারতীয় স্তরে এত জনপ্রিয় ক্রিকেটার আর 
একটিও দেখা যায়নি, এমনকি যে ভিশি ভারতীয় ক্রিকেটের কাছে 
সর্বকালের রূপকার হিসাবে চিহ্নিত, সেই তাকেও অতিক্রম করে গেছে 
কপিলের আকশিচুস্বী জনপ্রিয়তা । যেখানে কপিল, সেখানেই দর্শক 
চিত্তের উল্লাস। কি ব্যাটিং কি বোলিং__দর্শকেরা দেখতে চান তার 
মারমুখী সংগ্রামী দাপট! 

নিখাঞ্জ পরিবারের এই ছেলেটি কিন্ত চিরকালই দামাল গোছের। 
রোমাঞ্চকর ঘটনা পরিক্রমার মধ্যে বেড়ে উঠেছে তীর ব্যক্তিহ। কোন 
কিছুকেই সে স্থির শান্ত মেজাজে মানতে রাজি নয়-_সে চায় উন্মাদনা, 
চায় চঞ্চলতা ৷ 

এই তো! জীবন। জীবন মানেই গতিশীলতা ৷ এই গণ্ডির মধ্যেই 
আছে মুক্তির আনন্দ। অতএব ক্রিকেট__কপিলের চোখে গতিশীল, 
মনের আবেগের মতে! উদ্দাম । 

ঝড়ের বেগে কপিলদেব আত্মপ্রকাশ করেছেন ভারতীয় ক্রিকেট 
ভূমিতে । তার আসা, দেখা, জয় কর|--এই তিনটি পর্বই এত চকিত 
যে কোন কিছু ভূমিকার অবকাশ রাখে না । 

পাকিস্তান সফরের পূর্ব মুহূর্ত পর্যন্ত কপিলদেবের আবির্ভাবের কোন 
‘প্রস্তুতি ছিল ন৷ ৷ অথচ ওই একটি সফর-_রাতারাতি তাকে বসিয়ে 
দিল জনপ্রিয়তার তুঙ্গ আসনে ৷ 
কাল যে ছিল সুপ্ত অঙ্কুর মাত্র, আজ সে পুর্ণ প্রকাশে প্রতিভাত । 
আজাদের স্বপ্ন সফল হয়েছে। তিনি তো এইরকম একঞ্জন কাউকে 
চেয়েছিলেন । 
গুরুর প্রতি কপিলের কৃতজ্ঞতার শেষ নেই। কেনই বা! কৃতজ্ঞচিত্ত 
হবে ন|--ওই গুরুর জোরেই আজ সে আপন সামর্থকে প্রকাশ করার 
সুযোগ পেয়েছে। আজাদ ছাড়া সেদিন তাকে কে চিনতো। পীঠে 
হাত রেখে তিনিই তো তাকে প্রেরণা জুগিয়েছিলেন। বলেছিলেন__ 
কপিল তোমাকে বড় হতে হবে, হতে হবে নিসার সমতুল্য, সফল 
করতে হবে আমার স্বপ্নকে । 
- আমি কি পারবো? 
_ পারবে, আমার বিশ্বাস তুমি ঠিক পারবে। 
সেই গুরু হয়েছিল বড় হওয়ার অধ্যাবসায়। 
কপিলের ক্রিকেটের মস্ত বৈশিষ্ট্য হলো তার চপল দাপট। যা কেউ 
‘করতে পারে না, তাই অনায়াসে করতে চায়কপিল ৷ হাতে ব্যাট থাকলেই 
কপিলের লক্ষ্য থাকে লাল বলকে যথেচ্ছার দানবের মতো মনের স্কুতিতে 
পেটানোর ৷ আবার ওই হাতে লাল বল তুলে নিলে বুকের মধ্যে কে যেন 
ওকে সিদ্মন্ত্র উচ্চারণে উসকে দেয়, “ওহে কপিল, উড়িয়ে দিতে হবে 
ব্যাটধারীর আগলে রাখা হলুদ উইকেট, তুমি যে সর্বশক্তিমান বিদ্রোহী ৷” 
লিল একজন স্যাচারেল । সবকিছু যেন কেমন 
গেম প্লেয়ার | ওর খেলার | যায়। সাজানো 


হলুদ ‘তে-কাঠি ৷’ | মধ্যে সাবলীল প্রাণ | হাউজ দ্যাট 
চিৎকারে ডুবে | উচ্ছাস আছে। যায় সারামাঠ। 
করতালিতেমুখরিত _ আজাদ হয় চারপাশ | 


কথাটা মনে হলেই 
'গোলমাল হয়ে 


কপিলদেব নিখাজ্ঞ__ভারতীয় ক্রিকেটের একজন যুবরাজ, 
যৌবনের অগ্নিদূত ৷ নিয়ম ভেঙে অনিময়ের মধ্যে নতুন নিয়ম গড়তেই 
তার আবির্ভাব ৷ 

দিল্লীর ফিরেজ শাহ কোটলায় এক নয়! রেকর্ড গড়লেন কপিলদেৰ 
দিলীপ ট্রফির ফাইনাল আসরে । কপিল ফিরিয়ে দিলেন পর পর তিনটি 
বলে তিনজন ব্যাটধারীকে, যাকে ক্রিকেটের পরিভাষায় বলা হয় 
হেট্রিক। 

মাত্র একটি ওভারে বদলে গেল ক্রিকেটের দৃশ্যপট পশ্চিমাঞ্চল 
দলের সৌভাগ্য যে গাভাসকার দলে ছিলেন ত! না হলে হয়ত আর 
একটি ওভারের অবকাশে কপিলদেব মুড়িয়ে দিলেন খাতাকলমের নামী 
দল পশ্চিমাঞ্চলকে । 

দিলীপ ট্রফির ফাইনালে মুখোমুখি হয়েছিল উত্তরাঞ্চলের বিরুদ্ধে । 
দল হিসাবে, উভয় দলই ছিল তারকামণ্তিত। টসে জিতে উত্তরাঞ্চল 
প্রথম ব্যাট করার সুযোগ নিয়ে সংগ্রহ করেছিল ৪১৭ রান। চমৎকার 
ক্রিকেট খেলেছিলেন মহিন্দর অমরনাথ, যশপাল শৰ্মা, খান্না, এমন কি 
রাকেশ শুক্লা পর্যন্ত । পশ্চিমাঞ্চলের কোন বোলারই এই মাচে 
হালে পানি পেলেন না । ঘাউরি মতে! বোলার পারলেন ন! দিল্লীর 
মন্থর ও সহজ উইকেটে ৷ প্রাণের সাড়া জাগাতে । ফলে পশ্চিমাঞ্চলের 
ব্যাটধারীরা বেদম প্রহার করলেন__রানও এলো ৷ 

ক্রিকেট যে কোনদিকে যাবে প্রথম দিনের ফলাফলকে দেখেও 
বোঝা যায়নি। তবে প্রত্যাশ। ছিল পশ্চিমাঞ্চল'ও ভাল ব্যাটিং 
এর প্রমাণ দিতে পারবে । তাদের দলে আছেন সানির মতো ইশ্বর 
প্রদত্ত ক্ষমতা সম্পন্ন শক্তিমান ব্যাটধারী, সঙ্গে গায়কোয়াঁড়, 
বেঙ্গসরকার রাহুল মানকাদ, যদুৰ্বে্দ্ৰ সিং, ঘাউড়ি ও জাজেদার মতো 
ক্রিকেটার । 

কিন্ত ক্রিকেট এই ম্যাচে স্থষ্টি করেছিল এক চমৎকার ধরনের 
নাটক | 

নাটকীয় সংঘাতের মতো কপিলের ছুরন্ত লাল বলের দাপট 
বদলে দিয়ে গেল এক নিমেবে সমস্ত দৃশ্যপট ! 

গুরুত্বে অবশ্য বোঝা যায়নি, এই রকম এক চরম উত্তেজনাময় 
কিছু ঘটতে চলেছে । সহজ উইকেটে দান শুরু করেছিল পশ্চিমাঞ্চল 
উত্তরাঞ্চলের মোকাবিলায়। গাভাসকার এই ম্যাচে ইনিংসের, 
গোড়াপত্তন না করায় বেঙ্গরকার এলেন গায়কেয়োডের সঙ্গে । 

প্রথম তিনটি ওভারে সংগৃহীত হলো দশটি রান। 

তারপরই মদনলালের আউট সুইং বলে ব্যাট ছুয়ে প্যাভেলিয়ানে 
ফিরলেন গায়কোয়াড । পরের ওভারে কপিল ফিরিয়ে দিলেন 
বেঙ্গসরকারকে । 

দশ রানে ছুটি মূল্যবান উইকেট পতনের পর গাভাসকার এসে 
দাড়ালেন উইকেটে। চটুল ক্রিকেটে দিল্লীর উষ্ভান হয়ে উঠলো ভরপুর 
রান আসতে লাগলো গাভাকারের ব্যাট থেকে। এই সময় পর পর 
চারটি নো বল দিয়ে দশ বলের একটি বিরাট ওভার বোলিং করলেন 


কপিলদেব ৷ 

রান বাড়তে লাগলে! । 

দশ পার হয়ে কুড়ি_কুড়ি থেকে তিরিশ। তিরি 
চল্লিশ--বিয়ান্লিণ--তেতাল্লিশ--সাতচল্লিশ--উনপঞ্চাশ থেকে পুরলো 
পঞ্চাশ । 

কপিলের হাতে বল। 

ক্রিকেটের দেবতা আড়াল থেকে প্রাণের ইশারায় যেন উদ্বদ্ধ 
করলেন কপিলদেবকে। 

প্রথম কপিলের ইন সুইং 


শ টপকে গিয়ে 


গারের টানে ছিটকে গেল রাহুল মান- 


কাদের উইকেট। 
ত উইকেটের । এবার প্যাভিলিয়ান 
পঞ্চাশ সালে গা! ঠিক করে নিয়ে বল হাতে 


থেকে বেরিয়ে এলেন যতুর্বেন্্র সিং। [নিশানা 
নিয়ে দাড়ালেন কপিলদেব। 

কপিলদেব-৫ 


গোটা মাঠ ডুবে গেল করতালির মধ্যে! কপিল ছুটছেন। তিনি 
আসম্পায়ারকে অতিক্রম করে উইকেটে বল ছু'ড়লেন। বিছ্যুতৎগতির 
বল, রক্তের ঝিলিক টেনে দিয়ে গেল যেন। যদ্রবেন্র সিং পিছনের 
পায়ে ভর দিয়ে খেলতে গিয়ে চমকে গেলেন ৷ 

কপিলের বল যদুর্বেন্দ্রের পদ দংশিত হওয়া মাত্র গগনভেদী এক 
আবেদনে যেন ডুবে গেল সারামাঠ--‘হাউজ গ্যাট”। 

আউট-_যছ্বেন্্র আউট ! 

পরপর ছুটি বলে ছুজনকে ফেরাবার পর তৃতীয় বলের ক্ষেত্রেও ওই 
একই ভাবে নিচু হয়ে আসা বলে পদযুগল চুম্বিত হলো অভিজ্ঞ 
অশোক মানকাদের। 

অশোক মানকাদ নিরুপায় । 

কাঠের পুতুলের মতো তিনি দাড়িয়ে । 

আমপায়ার নিদ্বিধায় তুলে দিলেন তর্জনী । 

স্কোরবোর্ড জলজ্বল করছে ক্রিকেটের তাৎক্ষণিক চেহারাটি । পঞ্চাশ 
রানে যেখানে ছিল তিনটি উইকেট তা এসে এই মুহূর্তে তিনটি বলের 
ব্যবধানে দাড়ালো ৬টি উইকেটে । 

দিল্লীর মানুষ উত্তেজনায় উদ্বেল হয়ে উঠলো । 

সৌভাগ্য ঘাউড়ির। কপিলের চতুর্থ বলটি উইকেট বরাবর 
ছিল না, থাকলে নির্থাৎ ঘাউড়ির উইকেট ছিটকে দিতো সেটি। 
পরের বলটি খেলার জন্য চোখ ডলে সোজা হয়ে দাড়ালেন সেই 

-ঘাউড়ি। 

কপিলের পঞ্চম বল--উইকেট থেকে লাফিয়ে উঠলো! ভয়ানক 
ভাবে ৷ সপাটে হুক শট নিলেন ঘাউড়ি। ব্যাট বলের লাইন ফসকে 
গেল, সোজা এসে লাগলো ঘাউড়ির মাথায় । 

মাটিতে বসে পড়লেন ঘাউড়ি। 

ক্ষণিকের জন্য খেল! বন্ধ ৷ 

না_আঘাত তেমন গুরুতর ছিল ন|। ঘাউড়ি আবার তৈরী হয়ে 

দাড়ালেন ব্যাট হাতে। এবার ওভারের শেষ বলটিতে কপিলদেব 
সরাসরি ছিটকে দিলেন ঘাউড়ির অফ স্ট্যাম্প । 

ওভার শেষ! 

করতালিতে ডুবে গেল সারামাঠ। একজন সতেজ বোলারের কি 
দাপট । 

মাত্র ৬টি বলের ফাঁকে তারকামগ্ডলীর ব্যাটিং চিত্রের কি নিদারুণ 
পরিস্থিতি। চার চারজন বাঘা ব্যাটধারীকে একটি ওভারের মধ্যে 
ফিরিয়ে দিয়েছেন কপিলদেব। 

মুহূর্তে ওই একটি ওভার অলিখিত সৌভাগ্য তিলক পরিয়ে দিল 
উত্তরাঞ্চলকে। পশ্চিমাঞ্চলের সৌভাগ্য যে গাভাসকারের সঙ্গে জাজেদা! 
বুক্ষণ ব্যাটিং করলেন । 

রান বাড়লো । 

গাভাসকার এগিয়ে যেতে লাগলেন সেনচুরির দিকে । কপিলের 
দুর্ভাগ্য যে এরপর সে বহু চেষ্টা সত্বেও প্রভাব বিস্তার করতে পারে 
নি, সানি বা জাজেদার ওপর। সানি অবিচল। ১৩০টি রান তিনি 
করে গেলেন নিজের স্বকীয় দাপটকে বজায় রেখে । জাজেদাও খেললেন 
চমৎকার ক্রিকেট । 

ক্রিকেট আবার একটু করে বদলে যাচ্ছিল। জাজেদার এই ম্যাচে 
সেনচুরি পাওয়া উচিত ছিল। অত্যন্ত তার ব্যাটিং চাতুর্বে সেই কথাই 
সকলের মনে হয়োছিল। কিন্তু ক্রিকেট_-সে তো কারো প্রভাবিত 
নিয়মের বশে চলতে রাজি নয়। তাই সহসা ক্রিকেট গতি বদলে 
দিলে| ভাজেদার আউট | মাত্র ৫১ রানে ষষ্ঠ উইকেট পতনের পরই 
অবিশ্বাস্তভাবে সপ্তম উইকেটে রান দাড়ালো! পশ্চিমাঞ্চলের ২৪৩। 
চোপরার বলে সুন্দর একট! প্লিপে ক্যাচ নিলেন যশপাল। জাজেদা 
ফিরে গেলেন) এই উইকেটটি পতনের পর আবার আঘাত হানলেন 
কপিলদেব। মাত্র ২৬ রানে শেষ ছুটি উইকেট মুড়িয়ে দিতে তার 
পক্ষে কোন কষ্ট হলো না। গাভাসকার--একাই একশ । 

তিনি আবার নতুন করে প্রকাশ করলেন তার নিজের শ্ৰেষ্ঠত্বকে ৷ 
১৩০ রানে অপরাজিত অবস্থায় গাভাসকার ফিরে এলেন প্যাভে লিয়ানে । 
কপিল সংগ্রহ করলেন মাত্র ৬৫ রানের বিনিময়ে সাত-সাতটি উইকেট 
যা দিলীপ ট্রফির শুধু এক নয়া নজির সৃষ্টি করলো না, সেই উত্তরা- 
ঞ্চলের জয়কে একরকম প্রায় নিশ্চিত করে দিলে| ৷ 

দিলীপ ট্রফির ফাইনালে কপিলদেব সত্যি একজন দক্ষ ফাস্ট 
বোলার হিসাবে লালবলের আগুন ঝরিয়েছিলেন। তার বোলিংয়ের 
" বিরুদ্ধে মোকাবিলা করা ছিল খুবই কষ্টসাধ্য। এমন কি স্বয়ং 
গাভাসকার পর্যন্ত তাকে সমীহ করেছিলেন। তবে বলা বাহুল্য এই 
ম্যাচে কপিলদেব উদ্দাম ব্যাটিং-এর পরিচয় দিতে পারেননি । ছুটি 
ইনিংসেই তিনি অহেতুক বেপরোয়া হতে গিয়ে ব্যর্থ হয়েছিলেন । কিন্ত 
লালবলে তিনি যে যৌবন দীপ্ততার পরিচয় দিয়েছেন, তা বহুকাল 
মনে রাখবে দিল্লীর মানুষ ৷ 

এই ম্যাচ প্রসঙ্গে পরবর্তী এক সাক্ষাৎকারে পশ্চিমাঞ্চলের 
বিখ্যাত অলরাউণ্ডার ও টেস্ট পর্যায়ে কপিলের একান্ত সঙ্গী কার্ধণ 
ঘাউড়ি বলেছিলেন £ “যে ওভারটিতে কপিল পশ্চিমাঞ্চল ব্যাটিংয়ের 
ধন নামিয়েছিলেন, সেই ওভারটিতে সত্যি তিনি মারাত্মক বোলিং 
করেছিলেন_-এত দ্রুতগতিতে এর আগে কখনও কপিলকে আমি বল 
ছোটাতে দেখেনি । আমি প্রথম বলটিকে ফসকে গিয়েছিলাম ৷ বলটি 
ইয়র্ক হয়েছিল, তবে আমার সৌভাগ্য যে আমার ব্যাটে তো স্পর্শ , 
করে নি। দ্বিতীয় বলটি ছিল একটি ভাল বাউনসার, আমি হুকশট 
নেওয়ার চেষ্টা করায়, বলটি ব্যাট ফসকে আমার মাথায় আঘাত 
করেছিল । তবে ঈশ্বরের দোহাই, আঘাত গুরুতর ছিল না। এবং 
ওর তৃতীয় বলটি আবার ইয়ার্কার হওয়ায় সে আমায় সরাসরি বোল্ড 
করে দেয়। তবে সে আমার বিরুদ্ধে বাউনসার সরাসরি দেওয়ার জন্য 
আমি কিছু মনে করিনি-_-এট! ক্রিকেটর, ক্রিকেটে এই ধরনের বোলিং 
আইন-সিদ্ধ আর সবচেয়ে বড় কথা, সে আমার একজন বিশ্বস্ত বন্ধু |" 

এবার বলি একজন বিখ্যাত ব্যাটধারীর কথা|--তিনি হলেন অশোক 
মানকাদ। এই অশোক মানকাদ ছিলেন কপিলের হাটট্রিক'এর 
একজন। তিনি কপিলের সেই বিশেষ প্রতিহাসিক ওভারটির কথা 
বলতে গিয়ে বলেছেন, “কপিল আমাকে মুগ্ধ করেছে এত দ্রুতগতিতে 
দিলীর উইকেটে এর আগে আমি কাউকে বল ছোটাতে দেখিনি। 
বিশ্বাস করুন, এটি আমার দেখা কপিলদেবের একটি অবিশ্বান্ত ও 
সেরা ওভার ৷” 
এই ম্যাচের পর কপিলদেবের হাতে তুলে দেওয়। হয় ছুটি প্রধান 
পুরস্কার। প্রথমটি “ম্যান অফ দ্যা ম্যাচ” ও দ্বিতীয় পুরস্কারটি ছিল 
«সেরা বোলারের ৷” 
কণিলদেব__দিল্লীর মানুষ সেদিন তার দুরন্ত বোলিংয়ের অগ্নিগৰ্ভ 
বৈপ্লবিক চেহার| দেখে বিস্ময়ে হতবাক হয়েছিল। এখনও ফিরোজ শাহ 
উদ্যানে কান পাতলে শোন! যাবে সেই লালবলের উদ্দাম লহরীর 
“Kpil Dev Nikhanj made history with bis fifth 
over inthe Duleep Tropby final at the Ferozeshab 


Kotla.” 
— Sports world. 


করেছিলেন তার আগামী দিনের সম্ভবনাময় ভবিষ্যতকে । ভারতীয় 
ক্রিকেটে চিরস্মরণীয় হয়ে থাকবে সেদিনের ইতিহাস--চিহ্নিত থাকবে 


বিদ্রোহী কপিলদেবের নাম। 
আজ মনে হয় হরিয়ানা দলের অধিনায়ক ডাক্তার রভীন্দর চন্দা 


ঠিকই বলেছিলেন, “কপিলের জগ্ে টাইসন স্কুল নয়। কপিল নিজেই 


নিজের দক্ষতায় স্বয়ংসম্পূৰ্ণ |” 
শুধু তাই নয়, পরবর্তী পর্যায়ে নিগ্রে বক্তব্যকে দীর্ঘ করে যুক্তি 


ম্নাচাই করে তিনি বলেছিলেন, “যখন আমাদের দেশেই ভাল কোচ 

পাচ্ছি তখন কিসের প্রয়োজন কপিলদেবকে বাইরে পাঠানোর । আমার 
ধারণায় কপিলকে, কপিলের উপযোগী করে ভারতের নিজের আব- 
হাওয়ায় ভালো কোচিং দেওয়াই শ্ৰেয়--কোন প্রয়োজন নেই 
অস্ট্রেলিয়া বা অন্য কোন দেশে গিয়ে তার শিক্ষা নেওয়ার । 

কথাটা রভিন্দর চন্দা একেবারে মন্দ বলেন নি। পাকিস্তানের 
সফরের সময় কপিলের যে ধার ছিল, তার তুলনায় সে এখন অনেক 
পরিপূর্ণ হয়েছে । আগে সে কেবলমাত্র আউট-স্ুইং নির্ভর করেই 
বোলিং করতো, এখন সে পারে ইন-স্থুইং মানে উইকেটের ভিতরেও 
বলকে আশ্চর্য ভাবে ঢুকিয়ে দিতে। বাতাস ভেঙে অথবা! অফল্যা! 
উইকেট এই ছু'রকম ভাবেই কপিল এখন বলকে নিয়ে খেলাতে পারে। 
ভবিষ্যতে সে আরো মারাত্মক হবে বলেই আমার বিশ্বাস ৷” 

রভিন্দর চন্দার কথা যে মিথ্যে হয়নি, তার প্রমাণ মিলেছে, 
পরবর্তী সেই অস্ট্রেলিয়া এবং পাকিস্তানের সঙ্গে টেস্ট পর্যায়ের 
খেলায় । 


হিউজেস এলেন ভারতে 


ইংল্যাণ্ড সফরের নয়া অভিজ্ঞতা সামনে রেখে হিউজ দলের 
বিরুদ্ধে অভাবনীয় দক্ষতার পরিচয় দিলেন কপিল ৷ ইংল্যাণ্ড সফরে 
কপিল বৃটিশ রেস্তরায় বড়বোলার হিসাবে কফির কাপে অথবা! 
বিয়ারের গ্রাসে তুমুল তর্ক-বিতর্কের ঝড় তুললেও-_একজন ভাল 
ব্যাটসম্যান হিসাবে অবশ্যই তিনি স্বধর্ম প্রকাশ করতে পারেন নি। 
মনের মধ্যে স্বভাবতই সেই কারণে একটা গোপন যন্ত্রণা তাঁর 


৭০ 


ছিল। আর এই যন্ত্রণার বহিঃপ্রকাশ তিনি ঘটালেন অঙ্ট্রেলিয়ার 
বিরুদ্ধে নিজের দাপট দেখিয়ে ৷ 

নবগঠিত অস্ট্রেলিয়ান দল ছিল, তারুণ্যের উন্মাদনায় প্রতিভাত । 
কিম হিউপ্রেস__নিজেই একজ্জন তরুণ ক্রিকেটার, সেই তিনি এসেছেন 
দলের দায়িত্ব নিয়ে। দলে নেই চেনাজানা তারকা সমৃদ্ধ নামগুলি। 
কাজেই কঠিন দায়িত্ব ছিল হিউজেসের ৷ 

একদিকে যেমন হিউজ'এর দায়িত্ব ছিল কঠিন, তেমনি ছিল 
গাভাসকারের যোগাতায় বিচারে আপন ব্যক্তিত্বকে প্রতিষ্ঠা করার 
কর্তব্য! ইংল্যাণ্ডের মাঠে ব্যর্থ ভেঙ্কটের হাত থেকে আবার 
অনুগত্যের পুরস্কার কেড়ে নিয়ে ভারতীয় কর্মকর্তারা নতুন করে তুলে 
দিয়েছিলেন কর্তব্যের স্ুযোগ দলনায়কের মর্যাদা সানির হাতে। 

সানিকে তাই নিজের যোগ্যতা প্রমাণ দেওয়ার জন্য উঠে পড়ে 
লাগতে হয়েছিল এই সফরে। ঈশ্বরের দোহাই--সানির মুখরক্ষা 
করেছে ক্রিকেট । ভারত জিতেছে । রাবার এসেছে ঘরে । শুধু তাই 
নয়, সেই সফরে অনন্ত ক্রীড়াবিস্তাসের পরিচয় দিয়েছিলেন কপিলদেব। 

তারুণ্যের উন্মাদনায় ভরপুর ভারতীয় দলের এক্যবদ্ধ প্রেরণার 
উৎস হিসাবে ছুই পেশম্যান_কপিল ও ঘাউড়ির ভূমিকা ছিল 
সব চেয়ে বেশী। ব্যাট-বলের ক্রিকেটে কপিল তার ছুই হাতে ছুই 
অস্ত্র ধারণ করে আপন আত্মপ্রত্যয়কে তুলে ধরেছিলেন সবার 
ওপরে। প্রথম ম্যাচে কপিলের দুর্ভাগ্যের জন্য সেনচুরি আসেনি 
মাত্র ১৭টি রানের জন্য । মাদ্রাজের বুকে অন্ুঠিত ম্যাচের ফলাফল 
ছিল অমিমাংশিত। ভারত জিতেছিল কানপুর ও বোম্বাইতে ৷ 

এই সফর শেষে অস্ট্রেলীয় অধিনায়ক হিউজেস প্ৰভূত প্রশংসা 
করলেন কপিলের। বিশেষ করে কপিলের বোলিংয়ের প্রশংসা করে 
হিউজেস বললেন £ «আমাদের পরাজয়ের মূলে ভারতের কপিলদেবের 
ভূমিকা অস্বীকার করার নয়। আমার ধারনায় সে এখন বিশ্বের 


সেরা চৌকশ খেলোয়ড়দের মধ্যে একজন ৷” 

সত্যি প্রশংসা করার মতো ভূমিকাই বটে! মাদ্রাজের বুকে 
অনুষ্ঠিত অস্ট্রেলিয়ার ব্যাটিং খুব একট! অসামগ্রস্ত ছিল ন| । দক্ষতার সঙ্গে 
ব্যাটিং করেছিলেন হিউজ্ আর বর্ডার। মাত্র পঁচাত্তর রানে দ্বিতীর 
উইকেটে উডের পতনের পর তৃতীয় উইকেটে এই দুই ব্যাটধারী 
আপন শৌর্যতায় ভারতীয় আক্রমণের সমস্ত প্রতাপ গুড়িয়ে আদায় 
করে নিয়েছিলেন নিজেদের সেনচুরির গরিমা। হিউজেস আউট হলেন 
২৯৭ রানের মাথায় নিজস্ব শতরান পূরণের পর। বর্ডার করলেন 
১৬২--এই ম্যাচে বর্ডার সাহেব নিৰ্ঘাত দ্বিশত রান করতে পারতেন 
যদি না দর্শনীয় ফিল্ডিয়ের কল্যাণে তাকে রান আউট হতে হতে] । 
কপিলদেব অবশ্য মাদ্রাজের উইকেটে ভাল বোলিং করতে পারেন নি। 
তার লাইন নিশানা ঠিক না থাকায়, তাঁকে বেদম প্রহারের মুখো- 
মুখি হতে হয়েছিল। এই ম্যাচে ৯৫ রানে কপিলের দখলে এসেছিল 
মাত্র ছুটি উইকেট । ৩৯০ রানে অক্ট্রেলিয়া দলের প্রথম 
ইনিংসের দান শেষ হবার পর ভারত মাদ্রাজের নির্জাব উইকেট 
থেকে কুড়িয়ে নিলে| ৪২৫টি রান--যষার বিনিময়ে ক্রিকেটের উত্তেজনা 
মাদ্রাজ থেকে ধুয়ে মুছে গেল একাবারে। এই ম্যাচ যে ফলশুন্ত 
ভাবে শেষ হতে চলেছে এটাই স্পষ্টত পরিষ্কার হয়ে উঠেছিল। 
কপিলদেব এই ইনিংসে খেলেছিলেন চমৎকার একটি মারমুখী 
ইনিংস। অস্ট্রেলীয় বোলারদের বেদম প্রহার করে কপিল এই ইনিংসে 
করলেন ৮৩ রান। সপ্তম উইকেট কপিল-যশপাল সহযোগে 
যোগ হয়েছিল ৬১ রান। শেষ পর্যন্ত যশপাল আউট হলেন 
হিগ,সের বলে ৫২ রানে এল. বি. ডাবলু হয়ে। কপিলদেব অনবদ্য । 
১০৭ মিনিট ব্যাটিং করে কপিলদেব ঝড়ে! ক্রিকেটের পরিচয় দিয়ে মাত্র 
৭৪টি বলের মোকাবিলা করে পূরণ করলেন ৮৩ রান। এই রান 
করতে কপিলদেবের ব্যাট থেকে নির্ঝরণী ধারায় বেরিয়ে এসেছিল 
১৪টি সতেজ বাউনডারী। এই ইনিংসে হলপ .করে বলা যায়, 
কপিলদেবের অবশ্যই সেনচুরি পাওয়া উচিত ছিল। এই প্রসঙ্গে 
অবশ্য গাভাসকার বলেছেন; “কপিলদেবের প্রত্যাশিত সেনচুরি হাত- 

ছাড়া হওয়ার একমাত্র কারণ হলো তার মানসিক চাঞ্চলতা। 
টেস্টম্যাচের সেনচুরির মূল্য মনে হয় কপিলের জানা নেই, জানলে 
দর্শকদের দাবী মেটাতে সে ওমন একটা বেমন্ক। বড় রানের জন্য ভাল 
স্পিনের বিরুদ্ধে স্ট্রোক নিতো ন| ৷” 

কপিলদেবের এই ঝড়ো ইনিংসটি মাদ্রাজের লক্ষ লক্ষ দর্শকদের 
যে আনন্দ দিয়েছিল একথা স্বীকার করতেই হবে। তার হাতের 
উদ্ধত ব্যাটের সাবলীল উজ্জলত| মুখর মারগুলি সেদিন সোনালী 
আলোর বর্তিকায় রোমাঞ্চিত করে তুলেছিল মান্রাজের চীপক 
উদ্ভান। 

ইংল্যাণ্ডেৰ বিরুদ্ধে ব্যর্থ কপিলদেবের ব্যাটিং প্রতিভার পুনরু- 
খান ভারতীয় দলের পক্ষে আশাপ্রদ ছিল। ক্ষণিকের দুর্বলতার 
আস্তারণ ভেঙে কপিল হলেন আবার সতেজ, আবার দীপ্তমান! তার 
এই রণংদেহি মূতি লক্ষ্য করে আশ্বস্ত অধিনায়ক গাভাসকার 
বললেন £ “Kapil Dev recaptured the form that deserted 
him in England, and if he continues to strike the 
ball with such power and placement he will cotinue 
to cause the blowers concern.” 

শুধু এক! সানি নয়, কপিলদেবের এই ইনিংসটিকে ন্মরণীয় 


করে এম. জি গোপালন বললেন উচ্ছুসিত ভাষায় ; “Gifted with 
Kapil Dev indulged in clean 


fine temperament, 
£ his front foot drives remineded 


hitting. The power ০ 
he late Amar Singh, who, besides being a great 


was also a brilliant hitter of the ball.” 

প্রাজ্ঞ ব্যক্তিত্বের দল সে যাই বলুন কেন, অপেক্ষা করেছিলেন 
দর্শকেরা । কপিলের বিদায় যন্ত্রণা তাকে বুকে চোরাকাটার মতো 
বিধে ঘটিয়েছিলে! গোপনে নিঃশব্দ রক্তপাত । জীবনের দ্বিতীয় 
এসেনচুরির এমন সুযোগ হাত-ছাড়া হওয়ার জন্য অবশ্য কপিল মনে 


me of t 
blower, 

মনে দুঃখিত হলেও, যে দর্শকদের তিনি অবিভূত করেছিলেন, সেটি" 
স্পষ্টত বোঝা গিয়েছিল তার সুকুমার ঠোটের কোলে মনরম হাসির" 
ঝিলিক রেখায় । 

কপিল ব্যাট হাতে ব্যর্থ হয়ে ফিরে যাচ্ছেন। উল্লাসে করতালি 
মুখর হয়ে উঠেছে সারামাঠ। মুখে হাসি, চোখে জল, বুক ভরা 
ব্যথার বেদন--তারি মধ্যে উত্তাল সমুদ্র গর্জনের মতো ভেসে আসছে 
লক্ষ লক্ষ দর্শককে এক আন্তরিক এঁকতান__“কপিল, তোমার এই 
সতেজ ভূমিকা আমরা মনে রাখবো । তুমি যে আমাদের বড় 
আপনজন !” 


মাদ্ৰাজের পর বাঙালোর। দক্ষিণ ভারতের আবর্ত জুড়ে তখন 
চলেছে অসময় বরিষণ পর্ব। যদিও উইকেট ঢাকা ছিল, তবু বৃষ্টি 
বাদ সেধেছিল ক্রিকেটকে । ৯০ মিনিট সময় উতরে শুরু হয়েছিল 
ক্রিকেট ৷ 

বৃষ্টি ভেজা উইকেটে অস্ট্রেলিয়া দল প্রথম নিলো! ব্যাটিং করার 
সিদ্ধান্ত। প্রাথমিক পর্যায়ের ক্রিকেটে অস্ট্রেলিয়া দল নিজেদের" 
গুটিয়ে নিয়েছিল যথাধথ ভাবে। ধীরভাবে ব্যাটিং করে অস্ট্রেলিয়া 
সারাদিনে সংগ্রহ করলো মাত্র ১৮০টি নিস্তেজ রান। অস্তৌলয়| 
দলের নীতিমূলক ক্রিকেট খেলার অবশ্য প্রয়োজনীয়তা ছিল। কারণ 
শুরুতেই তাদেরকপিল ছোবলে হারাতে হয়েছিল ডারলিংয়ের উইকেটটি। 
বলটি চমৎকারভাবে ভিতরে ঢুকেছিল। ডারলিং কিছু বুঝে 
ওঠার আগেই বলটি তার লেগস্ট্যাম্পকে মাটি থেকে উপড়ে নেয়।, 
এরপর খেলাটিকে আশ্চর্যজনক ভাবে ধরলেন প্রথমে হিলডিচ-- 
বর্ডার এবং পরে বর্ডার ও হিউজেস। চমৎকার খেলছিলেন হিউজেস। 
এই টেস্টে হয়ত তার ব্যাট থেকে একটি সতেজ সেনচুরি দেখতে 
পেত দক্ষিণের ক্রিকেট প্রিয় দর্শকেরা । কিন্তু তার সেই সজল; 
প্রত্যাশিত সেনচুরির পথে নেহাতই অপ্রত্যাশিতভাবে বাদ সাধলেন, 

কপিলদেব। মারমুখী হিউজেসকে তিনি ওভার পিচ বলে একাবারে 
বোকা বানিয়ে ক্যাচ আউট হতে বাধ্য করলেন। গালীতে দাড়িয়ে 
হিউজেসের ক্যাচ ধরলেন ঘাউড়ি। এই রান সংগ্রহ করতে হিউজেসের - 
সময় লেগেছিল ২৬১ মিনিট ৷ অন্যপ্রান্তে অনবদ্য বর্ডার ব্যাট ধরে 
ছিলেন ১৩৮ মিনিট ৷ এই সময়ের ফাকে বর্ডার ৬২ রানে পৌছে যান। 
- নবাগত দোশীর ঝোলানো বলে মিড অনে ড্রাইভ করতে গিয়ে বর্ডার 
সহজ ক্যাচ তুলে দিলেন শিবলাল যাদবের হাতে ৷ শেষ দিকে ইয়া-. 
লোপের খেলাটিও ছিল নয়নাভিরাম । মোট ৪২৬ মিনিট ব্যাট করে 
অস্ট্রেলিয়া গড়লো ৩৩৮ রান। কপিলদেব ২৫ ওভার বোলিং করে 
সংগ্রহ করলেন ৮৯ রানের স্বাদে ছুটি সতেজ উইকেট । 
ভারতীয় ব্যাটিং পর্ব মোটেই সুবিধের হয়নি। ভিজে উইকেটে 
প্রথমেই আঘাত হানলেন ইয়ার্ডলি। গাভাসকার হয়ার্ডলির ঘূর্ণি 
বলে ব্যাট ছু'য়ে আউট হলেন মাত্র ১৭ রানে । এই ইনিংসে ভারতীয় 
দলের চরম বিপর্যয়ের মধ্যে চমৎকার ব্যাটিং করলেন ভিশ ও দিলীপ । 
লৰ্ডসের বুকে বিনম সৌন্দর্যের একট! অংশ যেন পুনরান্িত হয়েছিল 
এই দুই ব্যাটধারীর কল্যাণে বাঁডালোরের উইকেটে । বিশ্বনাথ অনবদ্। 
৪০৫ মিনিট ব্যাটিং করে সম্রাট ভূমিকায় বিশ্বনাথ এই দিন বিচরণ 
করেছিলেন বাঙালোরের উইকেটে । দিলীপ বেঙ্গপরকার’ও কম 
গেলেন না ৷ ৩৬৬ মিনিটে দিলীপও পুরণ করলো নিজস্ব ১১২ রান। 
এই ছুই জুটির কল্যাণে ভারতীয় দল পেল বড় রান গড়ার একান্তিক 
প্রেরণা । ১২০ রানে কিরমানির বিদায়ের পর, চতুর্থ উইকেটে উঠলো 
২৭৯ রান। আউট হলেন বেঙ্গসরকার। এরপর ষশপালকে নিয়ে ভিশ 
দলকে পৌছে দিলেন ৩৭২ রানে। পরবর্তী পর্যায়ে ভিশের জুটি 
ছিলেন মারমুখী কপিলদেব ! মাত্র ৬৭ মিনিটে চল্লিশটি বলের মুখো- 
মুখি হয়ে কপিলদেব আবার পরিচয় দিলেন তার মারমুখী সাবলীল 
আত্মপ্রত্যয়কে। চারটি সতেজ বাউণ্ডারী মেরে কপিল করলেন ৩৮ 
রান। ভারতীয় দলপতি গাভাসকার যখন দান ছাড়লেন ভারতের 

রান তখন পৌছে গেছে ৫ উইকেটে ৪৫৭ রানে। বিশ্বনাথ ১৬১ ও 
কপিলদেব ৩৮ রানে প্যাভিলিয়ানে ফিরে এলেন অপরাজিত 
অবস্থায় ৷ 

দ্বিতীয় ইনিংসে অস্ট্রেলিয়া তিন উইকেটে ৭৭ রান সংগ্রহ করা 
মাত্র টেস্ট ম্যাচের নির্দিষ্ট সময়ে ছেদ পড়লো । 

আবার ড্র। 

এবার প্রস্ততি পর্ব শুরু হলে| তৃতীয় টেস্ট ম্যাচের। এই সফরে 
ভারতের নবাগত ছুই স্পিনার দোশী ও যাদব সত্যি ভাল বোলিং 
করেছিলেন। শিবলালের সংগ্রহে ছিল ৪৯ রানে চারটি উইকেট ৷ 


কানপুর এগিয়ে দিল 


কানপুরের গ্রীনপার্ক_-ভারতকে রাবার জয়ের লড়াইতে এগিয়ে 
দিল। এই জয় যেমন অপ্রত্যাশিত, তেমনি উত্তেজনাময়। ক্রিকেট 
যে কত অনিশ্চিত খেলা, তার প্রমাণ মিললো নতুন করে কাঁনপুরের 
উইকেটে । এই উইকেটে ভারতের জয়ের মূলে ছিল কপিলদেবের 
অভাবনীয় বোলিং দাপট ! 
কানপুরের উইকেটে ভারতীয় দল পায় প্রথম ব্যাটিং করার 
সুযোগ । উইকেট যে ভাল ক্রিকেটের উপযোগী ছিল না অচিরেই 
বোঝা গেল! তবু এই অবস্থায় সানি ও চৌহান দেখেশুনে শুরু 
আন্টুলিয়ার অপ্রত্যাশিত বিপর্যয়ের একটি অন্যতম কারণ ছিল | 
কপিলদেবের অসাধারণ বোলিং নৈপুণ্য। ৰহস্যময় উইকেট 
থেকে সম্পূর্ণ ফায়দা আদায় করতে কপিল কন্ুর করেনি ৷” 
__রড নিকোলসন | 
করলেন ব্যাটিং করতে । চমৎকার খেলেছিলেন গাভাসকার । তার দক্ষ 
ব্যাট রাজসিক জৌলুসতায় মুখর করে রেখেছিলেন কানপুরের সাজানো 


৷ 
৷ 
| 

উদ্ভানকে। ১৭৫ মিনিট ব্যাটিং করে গাভাসকার এই ইনিংসে করেছিলেন 
৭৬ রান। চৌহানকেও প্রশংসা করতে হয়। তিনি উইকেটে দাতে 
দাত চিপে ব্যাট ধরে রেখেছিলেন ৩০৩ মিনিট ৷ এই দীর্ঘ সময় ব্যাট 
করা সত্বেও বড় রান পেলেন না । তিনি ফিরলেন ৫৮ রানে ৷ বিপর্যয় 
শুরু হয় বেঙ্গসরকারের বিদায়ের পর। এই সময় অগ্নিমূতি ধারণ 
করেছিলেন অস্ট্রেলীয় পেশ জুটি হগ ও ডিমক। আগুনের গোলার মত 
উইকেট থেকে বল ছুটিয়ে ডিমক ও হগ দখল করলেন চারটি করে 
উইকেট ৷ বিপর্যয়ের মুখে বিশ্বনাথ ধরলেন দলের হাল। একটি 
একটি করে তার ব্যাট থেকে রান উঠতে লাগলো রীতিমতো যুদ্ধ 
করে। শেষ পৰ্যন্ত ৪০৬ মিনিট ব্যাটিং করে ভারত করলো ২৭১ 
রান ৷ 

ভারতীয়দেরব্য।টিং দৈশ্ততার পরিচয় স্পষ্ট ধরা পড়লেও অস্ট্রেলীয়রা 
কিন্তু আপন রীতি বজায় করতে কম্থর করলো না। মন্থর ঘূণি পিচে 
চমৎকার দক্ষতার পরিচয় দিলেন দলপতি হিউজেস ও ইয়ালোপ। কিন্ত 
ইয়ালোপের ছূর্ভাগ্য__যে তিনি কপিলের লাফানো বলে হুক করতে 
গিয়ে উইকেটের ওপর পড়ে গেলেন__তা না হলে তার ব্যাট থেকে 
একটি সেনচুর প্রত্যাশিত ছিল। ভারতীয় বোলারদের মধ্যে ঘাউড়ি 
সংগ্রহ করলো তিনটি উইকেট এবং ছুটি করে উইকেট পেলেন কপিল 
ও যাঁদব। এত করেও ভারতীয় দল বড় রান থেকে দাবিয়ে রাখতে 
পারলো না অক্ট্রেলিয়ানদের ৷ ৪১৩ মিনিটে তারা সংগ্রহ করলেন ৩০৪ 


সান। 

দ্বিতীয় পর্যায়ে ভারতীয় দল দেখেশুনে ব্যাটিং করেন কো 
ইনিংসের অভিজ্ঞতাকে কাজে লাগিয়ে এবার ভারতীয় ৰ 
ঘূণিমান পিচে করলেন ৩১১ রান। চৌহানের দুর্ভাগ্য_শত 


স্বযোগ আবার হলো তার হাতছাড়া। ৮৪ রানে ডি গপ 
ডিমকের আউট সুইং বলে পরাস্ত ইয়ে । ভিশ 2 ৰ, 
ব্যাটিং করে পূরণ করলেন চোখ জুড়নো ৫২ রান! 

ব্যাটিংয়ের উদ্দামতা প্রত্যক্ষ করার জন্য গোটা গ্রীনপার্ক উত্তাল হয়ে- 
ছিল, সেই কপিল ফিরে এলো মাত্র ১০ রান করে। 

ব্যাটিং পর্বে দর্শকদের চিত্ত আকৃষ্টক কোন নমুনা গ্রীনপার্কের 
উইকেটে রাখতে না৷ পারলেও কপিলদেব আগুনের ফুলকি ঝরালেন 
লালবলের দাপটে । 

দ্বিতীয় পর্যায়ে অস্ট্রেলিয়ানরা যে মাত্র ২৩৭ মিনিটের মধ্যে গুটিয়ে 
যাবে এই বিশ্বাস উপস্থিত দর্শক মনে একবারের জন্যও উকি দেয়নি। 
কিন্তু শুরুর মুখেই ক্রিকেটের চেহারা বদলে দিলেন কপিলদেব। মাত্র 
তেরো রান স্কোরবোর্ডে লিখিত হওয়া মাত্র কপিল প্রথম আঘাত 
হানলেন অঙ্্রেলীয় তাবুতে ডারলিংকে নিচু বলে ফিরিয়ে দিয়ে । এরপর 
অন্যপ্রান্তে অগ্নিমূতি ধারণ করলেন কার্ষণ ঘাউড়ি। বঁ হাতি ঘাউড়ি 
তার ইনকাটিং বলে ইয়ালোপকে আউট করা মাত্র খেলার চেহারা 
বদলে গেল এক নিমেষে । অস্ট্রেলিয়ার পরাজয় আরো সুনিশ্চিত 
হয়ে উঠলো যখন কপিল আবার একটি নিচু বলে লেগ বিফোর করলেন 
হিউজেসকে। 

মধ্যাহ্ন ভোজনের পর কপিল ও যাদব শুরু করলেন যৌথ 
আক্রমণ। এই সময় হোয়াটমোর ও বর্ডার কিছুটা আত্মরক্ষার্থমূলক 
খেলার চেষ্টায় রান এলো বটে, তবে অচিরেই তাদের উইকেট খোয়াতে 
হলো যাদবের বাঁক নেওয়া বলে। বর্ডারের ব্যাট ও প্যাডের ফাক গলে 
ছিটকে গেল উইকেট ! এরপরই দেখা গেল শোচনীয় শোক চিত্ৰ । 

৯৩ রানে ফিরলেন হোয়াটমোর । 

খেলা তখন ভারতের হাতের মুঠোয়। আর মাত্র তিনটি 
উইকেট । কানপুর উত্তাল। কখন আসবে সেই মাহেন্দ্ৰক্ষণ--যার 
সুবাদে ভারতীয় দল গ্রাস করবে অস্ট্রেলীয় ক্রিকেটের সমগ্র প্রতাপ । 

সুখের সময় আসতে দেরী হলো না। 

ভারতীয় ক্রিকেটের কাছে এসে ধর! দিল সেই অমোঘ মুহুর্ত । 
. যাদবের বলে ক্রিজ ছেড়ে বেরিয়ে এসে খেলতে গিয়ে বল ফসকালেন 

“ডিমক। কিরমানি চকিত তৎপরতায় উইকেট ভেঙে দিলেন। 


হাউজ গ্যাট ! 

সাদা কোটধারী মানুষটি তর্জনী তুলে সমর্থন করলেন এই আবেদন । 

মুহূৰ্তকাল মাত্র! 

গোটা মাঠ ডুবে গেল চিৎকারে । 

ভারত জিতলে|--এগিয়ে গেল সিরিজ । ভারতের এই জয়ের পথ 
প্রশস্ত করতে কপিলের অনন্য ভূমিকা ভোলার নয়। এই ম্যাচের 
প্রতিবেদনের শিরোনামায় প্রখ্যাত সাংবাদিক ডি. গি. রত্বাকর লিখলেন, 


“Victory after Crises.” 


এবার লক্ষ্য দিল্লী । 
রাজধানীর লোকপ্ৰিয় সুন্দরী ক্রিকেটের স্বপ্নের উদ্ভান__ফিরোজ 


“শাহ কোটলা। 


সাবাস অস্ট্ৰেলিয়া 


কানপুর টেস্টে জয়ের পর দিল্লীর উইকেটে দাপটের সঙ্গে খেলা শুরু 


করলো ভারতীয় দল। দীৰ্ঘ ৬০৯ মিনিট উইকেটে ব্যাট ধরে ভারত 


“গড়লে। ৫১০ রানের একটা মস্ত ইনিংস । এই.টেস্টে ভারতীয় দলের 


তিন তিনজন ব্যাটধারী শতরান করলেন । গাভাসকার করলেন ১১৫ রান 


সঙ্গে ভিশির অনবদ্য ১৩১ রান সহ যশপালের দুরন্ত সতেজ শতরান। 


এই ইনিংসে ভারতীয় ব্যাটসম্যানের ওপর কোন প্রভাব বিস্তার করতে 
করতে পারলেন না অম্লীয় বোলারেরা। দাপটের সঙ্গে রাজসিক 
ক্রিকেট খেললেন গাভাসকার, বিশ্বনাথ সহ যশপাল শৰ্মা। যশপাল 
প্রথম দিকে নিস্তেজ থাকলেও দ্বিতীয় পর্যায়ে প্রচণ্ড ভাবে হাত খুলে 
মারতে লাগলেন। দশটি চার সহ তিনটি ছকা উড়িয়ে যশপাল প্রমাণ 


করলেন নিজস্ব ব্যক্তিত্বকে । 


৫১০ রানের মস্ত ইনিংস গড়ে গাভাসকার চেয়েছিলেন অস্ট্রেলিয়াকে 
স্নায়ু দুর্বল করে তুলতে ৷ তার প্রত্যাশী সফল হয়েছিল অক্ট্রেলিয়দের 
প্রাথমিক পর্বের ব্যাটিং দৈম্যতার মধ্যে । একমাত্র হোয়াটমোর ছাড়া 
আর কেউ এই ইনিংসে কোন ব্যাটধারী আত্মপ্রত্যয়ের পরিচয় দিতে 
পারেননি । চমৎকার বোলিং করলেন কপিলদেব। তার দখলে 
৮২ রানের বিনিময়ে পাচ-পাঁচটি মূল্যবান উইকেট । দিল্লীর উইকেটে 
কপিলের সৌভাগ্য-_এই উইকেটেই কপিল দিলীপ ট্রফিতে স্থ্টি 
করেছেন সাতটি উইকেট সংগ্রহের এক স্মরণীয় নজির। একমাত্র 
কপিলের লাইন ও লেংথ মাপা বোলিংয়ের কল্যাণে অস্ট্রেলিয়ার মতো 
একটি সতেজ ক্রিকেট দল গুটিয়ে গিয়েছিল মাত্র ২৯৮ রানে-- 
জয়ের স্বপ্ন হয়ত সেই মুহূর্তে দানা বেধেছিল ভারতীয় দল নায়ক-সানির 
মনে। 

এই ম্যাচ তাঁকে জিততে হবে ৷ 

২১২ রানে পিছিয়ে পড়া অক্ট্রেলিয়াকে গাঁভাসকার দিলেন ফলো! 
অন। দিল্লীর মানুষ সানির মনোভাবকে সাধুবাদ জানিয়ে উত্তেজনার 
আচে নিজেদের উত্তপ্ত করলেন। 

ক্রিকেটের তখন সারবস্ত বলতে উত্তেজনা ছাড়া আর কিছুই ছিল 
না। দর্শকেরা কপিলদেবকে সতেজ রাখার জন্য কখনও উল্লাস করে 
কখনও বা করতালিতে মাঠ গরম রাখবার টেষ্ট! করলেন ! 

শুরুতেই ফল ফললে| ৷ 

ডারলিংকে আউট-সুইং বলে ফিরিয়ে দিলেন কপিলদেব । 

চমৎকার বল! ডারলিং দোমনা হওয়ায় এই বিপদ ঘটে গেল মাত্র 
কুড়ি মিনিটের মাথায়। 

এরপর হিলডিচ-এর সঙ্গে জুটি বাঁধলেন বর্ডার । 

উইকেট যে সহজ ও মন্থর হয়ে আসছিল, তা বোঝ! যেতে সময় 
নিলো না। কপিলের বল ছু'একটি ক্ষেত্ৰে অসম্ভব নিচু হয়ে যাওয়া 
ছাড়া তিনি আর বিশেষ কোন বড় ধরনের সুযোগ আদায় করতে 

পারা রায়. -্স্লাযা 


পারলেন না ফিরোজশাহ'এর মন্থর উইকেট থেকে । এর ফলে 
অস্ট্রেলীয় ব্যাটধারীর! সাহস ভরে খেলতে কম্থর করলেন না। বর্ডার 
৪৬, হিলডিচের ৮৫, হিউজের ৪০ রান ছিল দেখার মতো । ২৪২ 
রানে পঞ্চম উইকেট পতনের পর ষষ্ঠ উইকেট জুটিতে আবার রান 
উঠলো এহায়াটমোর ও স্লিপের সাহসভরা ক্রিকেটে | শেষ পর্যন্ত ১৪৫ 
মিনিট ব্যাটিং করে হোয়াটমোর কপিলের নিচু বলে হলেন এল. বি. 
ডাবলু । পরবর্তী পর্যায়ে শেষ অংশে ডিমকের ৩১টি রানও কম মূল্যবান 
ছিল না। 

দিনের খেলা! লিখিতভাবে অমীমাংসিত ফলাফল রেখে অস্ট্রেলীয় 
দল প্যাভেলিয়ানে ফিরে এলো ন’ উইকেটে ৪১৩ রানের দাপট ভরা 
একটি উজ্জল ইনিংসের ইমারত গড়ে । 

দিল্লীর ক্রিকেট শেষ হলো-_-এবার লক্ষ্য ইডেন। 

ইডেন__ন্ুন্দরী ইডেন। লোকপ্ৰিয় কলকাতার ক্রিকেটের 
চিত্তবিনোদনের এক খরশ্বরিক উগ্ভান। 

কলকাতায় এলেন হিউজেসের দল । 

উত্তাল হয়ে উঠলো শহর কলকাতা__কলকাতার মানুষ ৷ 

কলকাতার ক্রিকেট ৷ 


ইডেন কপিলকে চেয়েছিল 


বাধ্যতামূলক ওভারের খেলা চলছে । 
বাথের মতো একপ্ৰান্তে প্ৰচণ্ড হিংসতায় লালবলের সামনে ব্যাট 


উড়িয়ে চলেছেন যশপাল শর্মা ৷ 
অন্ত প্রান্তে উইকেটে ব্যাট আগলে রেখেছেন নরসীমা রাও! 
দর্শক আসন তখন চরম উত্তেজনায় উত্তপ্ত! নরসীমা অসহ্য! 


একি ক্ৰিকেট খেলছে সে! 


কপিলদেব-৬ 

ইডেন এখন চায় মাতা খেলা ৷ যে খেলায় জয়ের স্বপ্ন এঁকেছেন 
যশপাল শর্মা । 

নরসীমার ব্যাট থেকে রান আসছিল না । 

ছটফট করছিল ইডেনের লক্ষ লক্ষ মানু । চিৎকারে গাল 
পাঁড়ছিল নরসীমাকে। 

হয় ব্যাট হাতে বলকে উড়িয়ে দাও, তা না হলে ফিরে যাও 
নরসীমা রাও। 

করতালিতে মুখর তখন ইডেন । 

পঞ্চম দিনে, নাটক ছিল পঞ্চমে ক্রিকেট জমে উঠেছিল । দান 
ছেড়ে দিয়েছিলেন অস্ট্রেলীয় দলপতি কিম হিউজেস। ভারতকে জয়ের 
জন্য খেলতে হলে | «আমরা কপিলকে চাই। | ব্যাট উচিয়ে 
খেলতে হবে। | সানি, কপিলকে পাঠাও-- | বলকে তাড়া 
করতে হবে সাহস | নরসীমা ফিরে যাও ।” ভবে যা ইডেনের 


মন্থর উইকেটে কখনই সম্ভব ছিল না। তবে শেষ পর্যন্ত চেষ্টার ত্রুটি 
রাখেননি যশপাল শৰ্মা ৷ তার সুদৃঢ় হাতের বজ্র ঘোষিত ব্যাটের উদ্দাম 
প্রহারে বিচলিত হয়ে উঠেছিলেন অস্ট্রেলিয়ার দলপতি কিম হিউজেস! 

ফিরে আসি প্রথম দিনের খেলায়। 

ইডেনের ঘাসহীন ন্যাড়া উইকেটে ছিল না প্রাণের ইশারা । বল 
পড়ে ছ একটি ক্ষেত্রে বেয়াড়াভাবে লাফালেও, গতির অভাব ছিল 
যথেষ্ট । ফলে মন্থর উইকেটে ব্যাট-বলের লড়াই যে প্রাণবন্ত হবে, এই 
ধারণাই ছিল বিশেষজ্ঞদের মনে । 

তবু প্রথম দিনের শুরুতেই, ক্রিকেটকে জমিয়ে তুলেছিলেন কপিল। 
প্রথম ওভারের চতুর্থ বলটি ছুটে এসেছিল ভরঙ্করতার সংকেত নিয়ে। 
উইকেটের বাইরে বেরিয়ে যাওয়! সেই সংকেত ঘোষিত বলকে দোমন! 
হিলডিচ হাফকক্‌ খেলার চেষ্টা করলে, কপিলদেব আঘাত হানলেন 
অস্ট্রেলীয় তাবুতে ৷ 

প্রাথমিক পর্যায়ে হিউজেসের দল সাময়িকভাবে গুটিয়ে নিলেন 

নিজেদের। ইয়ালোপ-বর্ডার ব্যাট তুলে খেলবার চেষ্টাই করলেন 
না। 

এইদিন ইডেনে ইয়াঁলোপের ভূমিকা ছিল দেখার মতো ৷ ভদ্ৰলোক 
সারাটা দিন একভাবে মাটিতে মুখ গুঁজে থাকলেন। তার ধৈর্য সত্যি 
তারিফ করার মতো ৷ অন্থাপ্রান্তে বর্ডার ছিলেন সহজ ও স্বাভাবিক । তার 
ব্যাট যে কোন সময়ের জন্য আস্থা হারাতে পারে দেখে মনে হয় নি। 
তবু বর্ডারকে ফিরতে হলো! ১৩৫ মিনিট ব্যাটিং করার পর। কপিলের 
একটি নিচু বলে বর্ডার ফিরে এলেন প্যাভেলিয়ানে। এরপর প্রথম 
দিনের খেলাকে টেনে নিয়ে গেলেন দক্ষ কারিগরের মতো ইয়ালোপ 
ও দলপতি হিউজেস। বল দেখেশুনে খেলে ইয়ালোপ অত্যন্ত ধৈর্যের 
‘সঙ্গে পুরণ করলেন নিজস্ব শতরান। দুর্ভাগ্য অধিনায়ক হিউজ'-এর 
তিনি ইডেনের বুকে ধৈর্যের পরীক্ষায় শেষ পর্যন্ত ব্যর্থ হলেন মাত্র 
আটটি রানের জন্ত। কপিলের একটি নিচু বল, আবার আঘাত 
হানলো। ফিরে এলেন হিউজ। ইয়ালোপ তখন একক সৈনিক। 
এইদ্রিন তার কালাপাহাড়ের সংযমী মনোভাব ছিল ইডেনের কাছে 
এক দৰ্শনীয় বস্তু । তার ব্যাট যে বড় রান গড়ার প্রত্যাশায় উন্মুখ । 
মনে হয় নতুন করে একথা স্মরণ করিয়ে দেওয়ার ছিল না। তবু 
শেষ পর্যন্ত তাকে ফিরতে হলো ৫২২ মিনিট উইকেট শুকে ব্যাট 
করার স্ুবাদে। মনঃসংযোগের নিপুণ জাল কেটে যাদবের একটি ঘূণি 
বল নেহাতই অপ্ৰত্যাশিতভাবে ছোবল তুললো ইয়ালোপকে ৷ ইয়ালোপ 
নিজেও ভাবতে পারেন নি, এতক্ষণ ধৈর্য সহকারে ব্যাটিং করার পর, 
যখন তিনি ক্রিকেট বলকে ফুটবল হিসাবে পায়ের বদলে. ব্যাট দিয়ে 
চালনায় অভ্যস্ত হয়ে উঠেছেন, তখন যাদবের মতো একজন নবাগত 
বোলারের একটি মোচড় মারা বল মন্থর উইকেট থেকে অতখানি বাক 
নিতে পারে। ইয়ালোপের ব্যাট-ছোয়া বলটি গালিতে দীড়ানো সানির 
হাতে উত্তপ্ত একটি গরম কেক উপহার দিলে| যেন। ইয়ালোপের 
বিদায়ের পর অস্টেলিয়ানরা মারমুখী হওয়ার চেষ্টা করলেন খানিক । 

মোট ৬১৯ মিনিট ব্যাটিং করার পর ইডেনের বুকে দান সমাপ্তি ঘোষণা 
করলেন হিউজেস। 

ভারতীয় ব্যাটিং পর্ব_এই স্থত্ৰে বলে রাখি, খুব একটা আশাপ্রদ 
ছিল না। সানি বিসদৃশ্তভাবে আউট হলেন। আউট হলেন চেতন 
চৌহান। এরপর ক্রিকেটের মোড় ঘোরালেন ভিশি ও দিলীপের 
জুটি। 

জাতীয় ক্রিকেটে এই ছুই ব্যাটধারী বহু ম্যাচে অসাধ্য সাধন 
করেছেন। এবারও তারা খেললেন মন্থর উইকেটে রুচি বিশ্যাসিত 
শিল্পের ক্ৰিকেট | স্রো-উইকেট স্ট্রোক মেকিংএর প্রতিকূল হওয়া 
সত্বেও বিশ্বনাথ তার মারমুখী সাবলীলতাকে বজায় রাখতে কন্থুর 
করলেন না। তবে দুর্ভাগ্য এখানেই, যে ছুই ব্যাটধারী ভাল খেলা 
সত্বেও সেন্চুরির সন্মান থেকে হলেন বঞ্চিত। ভিশি ইডেনে যেভাবে 
আউট হয়েছেন, তা দেখে মনে হয়েছিল সেনচুরি নামক দুর্লভ 
সম্মানটিকে তিনি যেন হাতছাড়া করবেন বলেই স্থির করে রেখেছিলেন | 
তা নাহলে ৯৬ রানে প্রথম একটি আউট সুযোগ দেওয়ার পরেও 
তিনি ওরকম বেপোরোয়াভাবে বলকে তাড়া করতেন না। দিলীপ 
অবশ্য অত্যধিক আত্মবিশ্বাসী হতে গিয়েই পতন ডেকে এনেছিলেন। 
তার আঘাত এমন কিছু গুরুতর হয় নি যে তাকে প্যাভেলিয়ান ফিরে 
আসতে হয়েছিল। এই ফিরে আসাই কাল হয়েছিল দিলীপের । পরের 
দিন যখন তিনি ব্যাট হাতে মাঠে নেমেছিলেন, তখন তাকে দেখে এক- 
বারও মনে হয় নি যে তিনি সেনচুরির রান অঙ্কের দিকে নজর রেখেছেন | 
নেহাতই একটি নিকৃষ্ট বলে অক্রিকেটীয় রীতির পরিচয় দিয়ে ৮৯ রানে 
ফিরে গেলেন বেঙ্গসরকার। এই ইনিংসে অনবদ্য ক্রিকেটের পরিচয় 
দিলেন কপিলদেব। 

মাত্র ৩৮ মিনিটে ব্যাটিং করে দামাল চিত্তে অনাবিল উচ্ছাসের মোহে 
ভুলে ৩০টি সতেজ রান সংগ্রহে ফিরে এলেন কপিলদেব। হিগসের 
বলে তার অনবদ্য ছকাটি ছিল নয়নাভিরাম। ইডেন হয়ে উঠেছিল 

উজ্জল ৷ তার ব্যাট থেকে নির্গত হয়েছিল অগ্নি ক্ষুলিঙ্গের মতো একটি 
ছক্কা সহ তিনটি সতেজ চার । 

ভারত সংগ্রহ করেছিল ৩৪৭ রান। 

১৯৫ রানে এগিয়ে থাকা হিউজেস কম্পানী দ্বিতীয় ইনিংসে রান 
ব্যবধানের দূরত্ব বাড়াবার জন্য শক্ত হাতে শুরু করলো ব্যাটিং করতে। 
দ্বিতীয় ইনিংসে বাঁ হাতি ইয়ালোপ সফল হলেন ন|। মাত্র চার রান 
করে তিনি কপিলের নিচু বলে হলেন লেগ বিফোর। বর্ডার 
ও হিলরিচের ভূমিকা দ্বিতীয় ইনিংসে অস্ট্রেলিয়াকে টেনে নিয়ে গেল 
নিরাপদ জায়গায় । চা পানের কিছু আগে আউট হলেন বর্ডার । এর 
পর অস্ট্রেলিয়ার এতিহ্য বাঁচাতে লড়াইতে নামলেন সেই হিউজেস। 

পঞ্চম দিনে ইডেনের নাটক জমলো হিউজেস দান ছেড়ে দেওয়ার 
পর। শুরু হলো! ক্রিকেটকে ঘিরে এক নব উন্মাদনা । ২৪৬ রানের 
জন্য ২৮০ মিনিট সহ ২০টি বাধ্যতামূলক ওভার হাতে নিয়ে ভারত 
শুরু করলো ক্রিকেটের দ্বিতীয় অধ্যায় রচনার পর্ব। জয়ের জন্য হতে 


সময় ছিল বথেষ্ট। 
কিন্ত বলাবাহুল্য, এই ম্যাচে জয়ের স্বপ্ন মনে হয় মাঠ শুদ্ধ দর্শক 
চিন্তা করলেও গাভাসকারের মনে কিছুমাত্র তার প্রতিচ্ছবি 


পরিলক্ষিত হয় নি। বিশেষ করে গাভাসকারের ব্যাটিংয়ের নীতিমূলক 
রীতিনীতি ছিল এ হেন ধারণার প্রত্যক্ষ সাক্ষী বরং বলা যায় যে 
গাভাসকার, বিশ্বনাথ, বেঙ্গসরকারের মত অভিজ্ঞ ব্যাটধারীরা জয়ের 
কথা মনে না রেখেই কিছুটা দায় সারা ভাবে খেলার চেষ্টা করে দলকে 


রেখে দিয়ে গেলেন প্রতিকূল অবস্থার মধ্যে । 


চৌহান অনবদ্য | 

একমাত্র তার ভূমিকা ছিল উত্তেজনাময়। তার ব্যাটের প্রয়োগ 
পদ্ধতি বরং ক্রিকেটকে মন্থর উইকেটও সতেজ করে তুলতে সাহায্য 
করেছিল । 


চা পানের বিরতির পর ক্রিকেটকে নতুন করে দেখা গেল 

ভিন্ন চেহারায় । সাহসী যশপাল যেমন অটল, অন্য প্রান্তেও তেমনি, 
নিভীক চেতন চৌহান। 

রান বাড়তে লাগলো ৷ 

ব্যবধান কমতে লাগলো । 

উত্তেজনায় তেতে উঠলেন ইডেনের দৰ্শক । 

ক্রিকেটের গতি যখন ভারতীয় ক্রিকেটের সৌভাগ্যের দিকে ঝৌক 
নেওয়ার চেষ্টা করছিল, ঠিক তখনই ইডেনের বুকে শোকের ছায়া ফেলে 
আউট হয়ে ফিরে গেলেন চেতন চৌহান । গোটা ইডেন নতুন প্রাণের, 
সাড়ায় তখন উন্মুখ । তাদের প্রত্যাশা ছিল হয়ত সানি দলের জয়ের 
এই রাজসিক মুহূর্তে উইকেটে পাঠাবেন সেই দুরন্ত কপিলদেবকে । 

কিন্ত একি! ইডেন অবাক হল! দেখা গেল কপিলদেবের 
জায়গায় নেতিমূলক ক্রিকেট রক্ষায় ব্যাট হাতে মাঠে নামছেন নরসীম| 
রাও। 

শুরু হলো ইডেনের চারপাশ জুড়ে সুতীব্র প্রতিবাদ । প্রচণ্ড: 
উত্তেজনার মধ্যে দর্শকেরা একযোগে ধ্বনি তুলতে লাগলেন__“নরসীমা 
ফিরে যাও, কপিলকে পাঠিয়ে দাও ৷” 

কিন্ত কে কার কথা শোনে । 

নরসীমা সেই উত্তপ্ত পরিস্থিতির মধ্যে অধিনায়কের ইশায়ায় জন- 
গণের কটুক্তিকে অগ্ৰাহ্য করে নেতিমূলক ক্রিকেটে ব্যাট ধরে রাখলেন । 
কিন্তু ইডেন তো এই ক্ৰিকেট চায় নি, ইডেন চাইছিল মারমুখী হতে। 
যশপাল একাই খেলছে । রান আসছে বটে, তবে এইভাবে রান 
আসলে তে চলবে না। রানের গতি বাড়াতে হবে। কিন্তু রানের 
গতি বাড়বে কি করে? নরসীমা তো মারমুখী হচ্ছেন না। তিনি 
যেন জয়ের কথা ভুলে গিয়ে পরাজয়ের কাল্পনিক পরিবেশ তৈরি 
করে নিজেকে ঘিরে অন্য এক ভাবতন্মতায যেন নিমগ্ন হয়ে আছেন | 

উত্তেজিত হলেন দর্শকেরা ৷ ঃ 

তবে কি হাতের মুঠোয় নিয়েও, ম্যাচ জেত| যাবে না। আর মাত্র 

১০ ওভার বাকি। নরসীমা একটু হাত চালিয়ে খেলতে পারলেই 
কোণঠাসা হয়ে যাবে হিউজেস কম্পানীর সদস্ারা। - 

দর্শকেরা শেষবারের মতো উত্তপ্ত করতে লাগলেন, নরসীমা হয় খেলো: 
তা নাহলে ফিরে যাও। ইডেনে ব্যাট হাতে খেলতে নামার সুযোগ 
করে দাও কপিলদেবকে । 

এত উত্তেজনা, এত চিৎকার, এত আশ্ষালন সত্বেও ইডেনের 
ক্রিকেটে কোন পরিবর্তন হয় নি। শেষ পর্যন্ত জয়লাভ আর সম্ভব 
হবে না জেনেই আলোর আবেদন তুলে প্যাভেলিয়ানে ফিরে এলেন ছুই 
ব্যাটধারী । 

ইডেন জয়ের এক রাজসিক মুহূর্ত থেকে বঞ্চিত হলো। এই 
ম্যাকে ঘিরে অনেকেই সেদিন প্রশ্ন করেছিলেন, নরসীমাকে এই 
ধরনের আত্মরক্ষামূলক খেলার নির্দেশ কেন দিয়েছিলেন সানি_কি 
তার অভিপ্রায় ছিল? তিনি কি জয় চান নি? তিনি কি ভরসা 
করতে পারেন নি কপিলদেবের মতো! একজন মারকুটে ক্রিকেটারকে । 

হয়ত সেকথাই সত্যি। সানি সম্পূর্ণ বিশ্বাস করতে পারেন নি 
কপিলকে। যদি তিনি বিশ্বাস করতেন তাহলে তিনি নিশ্চয়ই জয়ের 
চেষ্টায় নয়সীমাকে না পাঠিয়ে কপিলদেবকেই পাঠাতেন সেই চরম 
উত্তেজনাময় মুহুর্তে ! 

কিন্ত কেন এই অবিশ্বাস? 

এর উত্তরে সানি বলেছিলেন স্পষ্ট ভাষায়, “দর্শকদের মনে হয় যে 
স্মৃতিশক্তির অত্যন্ত অভাব । আর সেই কারণেই ইভেন আমাকে 
অবাক করেছিল কপিলের দাবিতে । আমাকে কি স্মরণ করিয়ে দিতে হবে 
ওভালের বুকে অনুষ্ঠিত উত্তেজনাময় কয়েকমাস আগের ক্রিকেট ম্যাচটির 
কথা। এই ম্যাচে কপিলদেবের ব্যর্থতার কথা ভুলে গেলে কি চলবে ৷” 

যাই হোক ইডেনের শেষ দিনের ন্যাড়াগীচে চরম উত্তেজনার 
মধ্যে খেলা শেষ হলো ফলশূন্য ভাবে! এবার বোস্বাই_-সফরের শেষ 


পর্যায়ের খেল৷ ! 


৮৭ 


ম্যান অফ দ্য! সিরিজ 


সফরের শেষ পর্যায়ের ক্রিকেট বসেছিল ক্রিকেটের তর্থভূমি 
বোম্বাই শহরে। এই ম্যাচে ভারত জিতেছিল দস্তর মতো একটি 
ইনিংসে অস্ট্রেলিয়াকে পিছনে ফেলে ৷ 

বোম্বাইয়ের উইকেটে সানি পেলেন ব্যাটিং করার সুযোগ | ধীরে- 
সুস্থে ক্রিকেট খেলে এই টেস্টে সানি করলেন তার ক্রিকেট জীবনের 
বাইশ নম্বর সেন্চুরিটি। শুধু সানি একা নয়, সেই সঙ্গে বোস্বাই'এর 
উইকেট প্রথম শতরান পেলেন জাতীয় দলের উইকেট-রক্ষক কিরমানি। 
সপ্তম উইকেট জুটিতে ঘাউড়ির সঙ্গে দেদার মেজাজে ব্যাটিং করে যে 
কিরমানি শুধু চমকপ্রদ ক্রিকেটের পরিচয় দিয়েছিলেন তাই নয়, সেই 
সঙ্গে চিত্রাকর্ষক ব্যাটিং নৈপুণ্যতার প্রমাণ রেখেছিলেন বাঁহাতি কার্সন 
ঘাউড়ি। ১২টি চার সহ তিনটে ছক্কা উড়িয়ে ঘাউড়ি করেছিলেন 
তার টেস্ট জীবনের সর্বপেক্ষা রান। ৪৫৮ রানের ইনিংস গড়তে ভারতীয় 
দলকে হারাতে হয়েছিল মোট আটটি উইকেট । কপিল এই ইনিংসে 
করেছিলেন মাত্র সতেরোটি রান। ভারতীয় দলের এই রানের বিরুদ্ধে 
অস্ট্রেলিয়া কিন্তু কোমরের কবি শক্ত করে ব্যাট হাতে উইকেটে 
দাড়াতে পারে নি। বোম্বাইয়ের উইকেটে থেকে প্রথম দানে কপিল সফল 
না হলেও, বোলোয়ান। সুযোগ আদায় করে নিয়েছিলেন দোশী ও 
যাঁদব। স্পিনের টানে হিউজেদের দল গুটিয়ে যায় মাত্র ১৬০ রানে। 
অস্ট্রেলিয়ার এই বিপর্যয় ছিল অপ্রত্যাশিত। বোম্বাই'এর ন্যাড়া 
পিচ যে আকস্মিকভাবে দোশী-যাদবের স্পর্শে প্রাণবন্ত হয়ে উঠবে 
এই বিশ্বাস মনে হয় ভারতীয় দলপতিরও ছিল না । তিনি কপিলদেবকে 
দিয়ে আক্রমণ শুরু করার খানিক বাদে যখন প্রথম দোশীকে বদল 
করে স্পিন নিয়ে এলেন, তখনই ধরা পড়েছিল ন্যাড়া পিচের 

"অভাবনীয় প্রাণের ইশারা । চমৎকার বোলিং করেছিলেন নবাগত ছুই 
স্পিনার যাদব ও দোশী। একমাত্র ইয়ালোপ ছাড়া প্রথম ইনিংসে 
‘কোন ব্যটধারী স্পিনের যৌথ আক্রমণের সামনে দাড়াতে পারে নি। 
.দোশী সংগ্রহ করলেন ৪৩ রানে ৫টি উইকেট ও যাদব ৪০ রানে ৫টি 
উইকেট । এই সর্বপ্রথম কপিলদেবকে শুন্য হাতে ফিরতে হলো । 

ভারতের ৪৫৮ রানের তুলনায় হিউজেস দলের ১৬০ রান নেহাতই 
“ছিল একটিপ নস্তির মতো। সানি তাই লিখিত জয়ের সম্ভবনায় 
হিউজকে পুনরায় দিলেন ব্যাটিং করার সুযোগ ৷ 

দ্বিতীয় পর্যায়ের ক্রিকেট ছিল উত্তেজনাময়। প্রথম ইনিংসে 
ব্যর্থ কপিল দ্বিতীয় , ইনিংসে বোম্বংই’এর ন্যাড়া পিচ থেকে 
.পেলো সতেজ প্রাণের ইশাড়া। তার কাটিং বল খেলা হয়ে উঠছিল 
বিপজ্জনক | বিশেষ করে তার নিচু হয়ে আসা বলের সামনে ব্যাট 
‘ধরে রাখা মারাত্মক কঠিন হয়ে উঠেছিল । এই দফায় আবার একটি 
চমতকার ইনিংস খেললেন হিউজেস ও বর্ডার । 

হিউজেস সত্যি এই সফরে আগাগোড়া প্রতিটি টেস্টেই পরিচয় 
দিয়েছিলেন অধিনারকোচিত মনোভাবের ৷ তাঁর কেতাব বিন্যাসিত ব্যাটিং 
গরিমার মধ্যে ধরা পড়েছিল জাতশিল্লীর পরিমাণবোধ। ক্রিকেট 
.কেতাবের প্রায় সবকটি মারকে অস্ট্রেলিয় কায়দায় রপ্ত করেছিলেন 
হিউজেন। তার সাবলীল ক্রিকেট ছিল মনে রাখার মতো, সেই সঙ্গে 
অনবদ্য ছিল বর্ারের শৌর্যদীপ্ত ভূমিকা । দুই ব্যাটধারীর কল্যানে 
. শেষ পর্যন্ত অস্ট্রেলিয়া দলের পক্ষে সম্ভব হয়েছিল ১৯৮ রান সংগ্রহ 
করা। হিউজেস ৮০ রানের মাথায় হলেন কপিলের বলে ক্যাচ আউট । 

আঘাত হানলেন কপিলদেব ৷ 

তার মারাত্মক বোলিং-এর ছুরস্তপনায় ভারত চলতি সফরেছিতীয়- 
বার দেখতে পেল জয়ের মুখ। ছুই শূন্ট ম্যাচে অস্ট্রেলিয়াকে পিছনে 
ফেলে সানি ভারতবর্ষকে এগিয়ে নিয়ে গেলেন ক্রিকেটকে মুল্যায়নের 


আরও এক ধাপ। 

সফরের পর্ব শেষ ৷ 

শেষ খেলার শেষে কপিলের হাতে তুলে দেওয়া হলো৷ সফরের 
সের! পুরস্কার__“ম্যান-অফ-গ্া-সিরিজ ৷” 

সাবাস কপিলদেব । 

ভারতবর্ষের ক্রিকেট তোমাকে পেয়ে ধন্য । আর কেনই ব ধন্যবাদ 
দেবে না ভারতবাসী এই তরুণ কপিলকে__এই সফরে সেই তো৷ সংগ্রহ 
করেছে অস্ট্রেলিয়া দলের সর্বাধিক উইকেট । মোট ৬টি খেলায় 
কপিলের দখলে এসেছে ২৮টি উইকেট । একি কম কথা 
হলো । 

এতকাল ভারতবাসী দেখে এসেছে স্পিন বোলিংএর দাপট। 
ক্রিকেটে এতকাল সর্বোচ্চ উইকেট আসত মরশুম শেষে ভারতীয় স্পিন 
খেলোয়াড়দের হাতে । কিন্ত এবার_-কপিলদেব। শুধু এই একবার 
কেন, এই নিয়ে সে পরপর তিনটি সফরে রাখলে! সর্বোচ্চ উইকেট প্রাপ্তির 
নজির। কালীচরণের দলের বিরুদ্ধে কপিল ছিলেন প্রথম উইকেট 


সংগ্রহকারী বোলার। ইংল্যাণ্ডের মাঠে কপিল পেয়েছিলেন সর্বোচ্চ - 


১৬টি উইকেট, এবার অস্ট্রেলিয়া তাদের বিরুদ্ধে কপিলদেবের সংগ্রহ 
সবার প্রথম হিসাবে ২৮টি__একেই তে| নব জাগরণের সূত্রপাত বলতে 
পারি আমরা সকলে । 

কপিলদেব ভারতীয় ক্রিকেটের গর্ব। অহংস্কার__অলংকার। 
সিরিজ শেষ করে স্বদেশে ফেরার পথে আম্ট্রেলিয়ার দলনায়ক 


কিম হিউজেস তাই স্পষ্ট বললেন £ “চলতি সফরে কপিলদেবের সাফল্য 


ভারতীয় ক্রিকেটের কাছে এক নয়! ইঙ্গিতে বহন করছে । কপিল এখন 
নিঃসন্দেহে বিশ্বের সেরা অলরাউণ্ডারদের মধ্যে একজন । বিশ্বের যে 
কোন শ্রেষ্ঠ ব্যাটধারীকে সমস্তায় ফেলতে পারার ক্ষমতা কপিলের 
আছে। ব্যাটিংয়ে যেমন ভিশ ও সানি, বোলিংএ তেমনি কপিল, এই 
তিন ব্যক্তিত্বের জোরেই ভারত এবার সফরে লড়েছে। 


মনে হয় এরপর কপিলের বিষয়ে আর কোন মন্তব্য নিল্পয়োজন ৷. 

সে যে ভারতীয় ক্রিকেটের একজন মূল্যবান রত্ব একথা মনে হয় নতুন 
করে কাউকে বলে দিতে হবে না। . 

কপিলদেব - ভারতের বুকে ঘোষিত ক্রিকেটের এক নয়া মন্ত্র বা 
উচ্চারণ করে একালের ভারতবর্ষ গবিত! 

গবিত ভারতবাসী । 

ক্রিকেটের উদার উন্মুক্ত প্রান্তরে দাড়িয়ে যখনই কান পাতা যায়, 
তখনই শোনা যায় উল্লাস জনস্রোত উপচে ভেসে আসছে একটি নাম 
--যার একহাতে উন্মত্ত তীক্ষ- কৃপাণের মতো ঝলমল করছে উদ্ভাত 
ব্যাট, অন্যহাতে লাল বলের অগ্নিবাণ, যেন ভারতীয় ক্রিকেটের 
মর্যাদা বাঁচাতে, যুদ্ধক্ষেত্রে অবতীর্ণ এক যৌবনদীপ্ত সব্যসাটী-পুরুষ__ 


যার নাম কপিলদেব। 


কপিলের দাপটে আসিফের পরাজয় 


অস্ট্ৰেলিয়া সফর শেষ হতে ন! হতেই আসিফ ইকবাল তার দলবল: 
নিয়ে হাজির হলেন ভারতে ।  পাকদলের এই সফর নিঃসন্দেহে 
এতিহাসিক। দীর্ঘ আঠারো বছর বাদে সীমান্ত পার হয়ে ভারতের 
মাটি স্পর্শ করলেন পাক ক্রিকেটাররা । 

সফরের শুরুতেই গুঞ্জন হরে উঠেছিল বিস্তর বিজ্ঞ পণ্ডিতের 
দল ঠোঁট উল্টে বলেছিলেন “ভারত ক্যারিবিয়ান বা অক্ট্রেলিয়ানদের 
সঙ্গে নিজেদের মাঠে ক্রিকেট খেলে রাবার জয় করনি হা 
না পাকীস্থানীদের হাত থেকে এই রাবারকে কেণ্ড নেওয়া ৷ ক্যারী 
যানের নাকাল দলে যোগ দেওয়াবিশেষণ-ধারী প্রায় নমন্তবেলোয়াড়ই 
পাকদলে আছেন--কাজেই এহেন একটি দলের সামনে ভারতের 

তা দেখে হয়ত শিউরে উঠতে হবে জাতীয়তাবাদী ভারতবর্ষের 
ক্রিকেটপ্রির মানুষের । 

ভারতবর্ষের মানচিত্র জুড়ে পাকদলের এই সফর নিয়ে তাই যথেষ্ট 
উত্তেজনার স্থষ্ঠি করেছিল । চলতি এই সফরে পাকিস্থানী দলের পক্ষে 
বেশ বড় ধরনের রদবদল চোখে পড়েছিল সকলের। আর কেনই বা 
পড়বে না। মাত্র দু'বছর আগে ভারত যখন পাকিস্তান সফর করেছিল 
সেই দলের নেতৃত্ব দিয়েছিলেন মহম্মদ বংশীয় এক শ্ৰেষ্ঠ পুরুষ__ 
মুস্তাক সেই তিনি এবার দল থেকে সরাসরি খারিজ । যে মহম্মদীয় 
ঘরানার দাপটে পাকদলের বিশ্বক্রিকেটে এত বড়াই, সেই ঘরানার 
একজন শ্ৰেষ্ঠ পুরুষকে অকারণে খারিজ করায় অবাক না হরে উপায় 
কি। মুস্তাক মহম্মদকে বাদ দিয়ে পাক ক্রিকেটীয় কর্তার দল 
যে কিভাবে তাদের দলকে ভারতবর্ষের মতো একটা ক্রিকেট-ভোগ্য 
ভূমিতে পাঠালেন, তা অনেকেরই মগজে আসে নি। অথচ মুস্তাক থে 
আউট-অফ ফর্ম__তা নয়। তিনি যথেষ্ট দক্ষতার পরিচয় দিচ্ছেন 
এখনও | এমন কি দল গঠনের বহু আগেই তিনি ভারতে আসার কথ! 
স্বেচ্ছায় প্রকাশও করেছিলেন। অথচ তা সত্বেও মুস্তাকের কথায় 
কোন কর্ণপাত না করে পাককর্মকর্তারা সরাসরি দলীয় তালিক| থেকে 
তার নামটি সর্বাগ্রে বাতিল করে এক চরম রহস্তের স্থষ্টি করলেন। 
কর্মকর্তাদের এই বেহিসেবী মনোভাব প্রকাশে পাক সমর্থকেরা সকলেই 
যে খুশী হয়েছিলেন ত| নয়। অবাক হয়ে অনেকে বলেওছিলেন, 
কাজটা মনে হয় বথাযথ হয় নি। এর ফলে পাঁকদলকে হয়ত বহু ত্যাগ 
স্বীকার করতে হবে। 

কিন্ত কে কার কথা৷ শোনে ! 

কানে তুলো গুজে কর্মকর্তারা বরং আত্মগরিমায় বলেছিলেন £ 
“আসিফের পরিচালনায় পাকদল এক নয়া ইতিহাস রচনা করবে ভারতের 
সাটিতে |” 

এখন বলি, যার! এহেন মনোভাব পোষণ করে ক্ৰিকেট ইতিহাসকে 

কলঙ্কিত করে মুস্তাক মহন্মদকে বাতিল করার স্পর্ধা রেখেছেন, তারা; 
এই মুহূর্তে আত্মপ্রবঞ্চার কি জবাবদিহি দেবেন? সত্যিকার ক্রিকেট 
ইতিহাঁসকি তাদের ক্ষমা করবে ? 

না__ইতিহাস তাঁদের ক্ষমা করে নি। 

ুস্তাকহীন পাকদল যে এঁক্যবদ্ধ নয়, তা স্পষ্টতঃ বোঝা গিয়েছিল 
সফরের বেশ কিছু খেলার পর। যে পাকদলের দ্রুত রান তোলার এত 
সুনাম, সেই দলকে দেখা গেল সারাটাদিনই আত্মরক্ষায় নেতীমূলক 
ক্রিকেট খেলতে । দল থেকে মুস্তাক গোষ্ঠীকে সমূলে বাদ দিয়ে পাক 
কর্তারা যে বুদ্ধির পরিচয় দেখানোর চেষ্টা করেছিলেন, তা যে মূলত 
কতবড় নির্বু দ্ধিতা ছিল তাঁর প্রমাণ হাতে হাতে মিলে গেল সফরের 
অঙ্ক মেলাতে বসে। এক ইমরান খানকে নিয়ে পাকদলের আশা ছিল 
বাজি মাৎ করবেন। কিন্তু সেই ইমরান ভারতে পৌছবার পর আপন 
দাপট-পরিপূর্ণ মেজাজে কার্যকর করতে পারলেন না । পেশী সংকোচের 
গ্রকোপে পড়ে গুটিয়ে গেলেন ইমরান। তার তেজ, দাপট, গতি এই 
পেশী সংকৌচনের ফলে মুলশক্তি হিসাবে নব নির্বাচিত দলপতি 
তাকে মূল আক্রমণের শক্তি হিসাবে ব্যবহারে অক্ষমতা প্রকাশ করতে 
বাধ্য হয়েছিলেন। আল্লার দোয়ায় বখত এই পৰ্যায়ে কিছু সাফল্য 
দেখিয়েছিলেন বলে যা রক্ষ, নচেৎ শেষ পর্যন্ত হয়ত ইকবালকে সিরিজের 
প্রতি খেলায় দস্তর মতো মার খেতে হতো ভারতীয় ব্যাটধারীদের কাছে। 

কপিলদেব এই সফরে ভারতীয় দলের হয়ে রেখেছিলেন এক অমর 
ডানহাতি এই গতিবান বোলারটির একক দাপটে পাকীস্থানী 
ধারীদের অবস্থা, হয়ে উঠেছিল একান্ত সডীন। যে 
হিসাবে খ্যাত, সেই বেচারী কপিলের 


স্বাক্ষর । 
জাহির আব্বাস, রানের জাহাজ 


সুনাম রক্ষায় একবারের জন্যেও পা 
মরশুমে ব্যাট হাতে জাহিরকে এইভাবে ব্যর্থ হতে এর আগে কখনও 
দেখা যায়নি । ১৯৭৮ সালে বেদীর দলকে এই জাহির যে প্রহার 

করেছিলেন তা! চলতি মরশুমের ক্রিকেট দেখে বিশ্ময়যোগ্য বলে মনে 
হয় নি ভারতবাসীর। বরং কপিলদেব জাহির নামক রানের জাহাজকে 
নিজের পাওনা পণ্যসামগ্রীর মতো অতি সহজে বাজেয়াপ্ত করেছিলেন 
বলা যায়। শুধু জাহির একা নয়, রান সর্বোচ্চ সাদিক, মজিদ খান, 
মিয়াদাদ__সবাই ব্যর্থ। ব্যর্থ অধিনায়ক আসিফ ইকবাল পৰ্যন্ত৷ 
-টেস্ট পর্যায়ের ছটি খেলায় বিজ্ঞাপিত ব্যাটধারীদের ব্যাট থেকে সংগৃহীত 
হর নি একটি মাত্র সেনছুরি, একি পাকিস্থানী ক্রিকেটের কাছে কম 
হরখের কথা নয়। বে পাকদল বুড়ি ঝুড়ি রান গড়ে ভারতবাসীর কাছে 
ক্রিকেটের আধুনিকতম রূপ বিতরণ করবেন বলে, সকলের বিশ্বাস ছিল, 
সেই দলকে কাৰ্যক্ষেত্ৰে ফকিরের বেশ ধরতে দেখে বিস্ময়ে হতবাক হয়ে 
_ গিয়েছিল ভারতবামী। এ তারা কোন পাকীন্তানীদের দেখছেন। 
বিশ্বাস করা কঠিন হচ্ছিল যে এই দলে বিশ্বের শ্রেষ্ঠ কয়েকজন তারকা 
আছেন। কিন্তু কেন এমন হলো-_একি শুধু দলীয় দলাদলির বাস্তব 
রূপচিত্র না অন্যকিছু ? 

উত্তর মিলেছে যথার্থ ভাষণে, কপিলদেব হলেন হতল্রী পাকদলের 
দৈণ্যতা প্রকাশের মূল অন্তর ৷ এই তরুণ ভারতীয় বোলারটির দাপটেই 
পাকিস্থানীদের অন্তঃসারশূন্ত চেহারাটি স্পষ্ট ধরা পড়েছে। গোটা 
সফরে কপিলদেব অতি সহজে নিজের ঝুলিতে সংগ্রহ করেছেন ২৮টি 
সতেজ উইকেট, যার বিনিময়ে মাত্র ছুবছরের মধ্যেই হরিয়ানার 
যুবকটির পক্ষে সম্ভব হয়েছে ইতিহাসের বুকে এক নয়া নজির কুটি 
করার। ২১ বৎসর বয়সের এই তাজ! তরুণটি ১৯৭৮ সালে যে পাক 
দলের বিরুদ্ধে আত্মপ্রকাশ করেছিলেন, সেই তিনি মাত্র দু'বছরের 
নিৰ্দিষ্ট সময় পার হওয়ার আগেই ওই পাকদলের বিরুদ্ধেই এক আশ্চর্য 
জাতু মন্ত্রে রচনা করলেন এক অনন্য নজির | 'ডাবলস'-এর অধিকারী 
কপিলদেব এখন ভারতবর্ষের ক্রিকেট গরিমার একটি অধ্যায়, যে 
আশেষ পাতা ওপ্টালে বিশ্বয়ে দুচোখ বড় বড় হয়ে আটকে রাখতে 
হয় রেকর্ডের মধ্যে | 

১৯৪৮ সালে অস্ট্রেলিয়ার মাটিতে লকস্টনের বলে ব্যাট চালিয়ে 
ভারতের প্রথম সব্যসাচী ভিন্ন মানকাদ নামক নিপাট একজন ভদ্রলোক 
সর্বপ্রথম নজির স্থষ্টি করে চমক এনেছিলেন । কপিলদেব দ্বিতীয় 
ব্যক্তি যিনি এই .অনন্যসাধারণ রেকর্ড অধিকার করে ভারতবর্ষের 
ক্রিকেটের ইতিহাসের অধ্যায়কে আরো একটু সংশোধিত করলেন। 
মাত্র ২৫টি টেস্ট ম্যাচ খেলে, আঠারো মাসের মধ্যে একুশ বছর 
বয়সের অভিজ্ঞতায় একজন . তরতাজ। যুবক যে বলব্যাটের ক্রিকেটে 
এতবড় একটা কাণ্ড ঘটাতে পারে, এই বিশ্বাস হলপ করে বলা যায়, 
কোন জাতীয়তাবাদী ভারতবাসীরও ছিল না। 

একবার দৃশ্যটা চিন্তা করে দেখুন তো মনে মনে, একজন বোলার 
বোলিং করার জন্য সাতেরো আঠারো পা ছুটে আসছেন উইকেট লক্ষ্য 
করে আর উইকেটের পিছনে ছাতার মতো অর্ধগোলাকার ভাবে 
দাঁড়িয়ে আছেন একজন উইকেট রক্ষকসহ তিনজন গ্রিপ, দুজন গালি, 
একজন পয়েন্ট, একজন ব্যাকওয়ার্ড শট-লেগে--. ! ভারতবর্ষের 
মান্য কেউ কি কোনদিন মানস কল্পনায় এই দৃশ্য বিগত তিরিশ 
চিন্তা করতে সাহস পেতেন? নাকি সাহসে 


বৎসরের মধ্যে 


বুঝতেন সর্বাগ্রে মানকাদীয় ্‌ 
চন্দ্ৰশেখরকে । আজ সত্তরের দশকের শেষ পৰ্যায়ে পৌছতে না পৌছতেই 
ণাকে বদলে দিয়ে এক কপিলদেব 


ভোজবাজির মতো এই সমস্ত ধ্যান ধার পি 
নামক সতেজ বলবান যুবক দস্তরমতো শরীর নিঙরে বল ছোটালেন 
নিসারীয় কায়দায়, যার দাপটে বিশ্বজন নতুন করে স্মরণ করতে বাধ্য 
হয়েছিল তিরিশ দশকের বিগত যুগল ভারতীয় নিসার, অন্যজন অমর সিং! 

কপিল নিঃসন্দেহে বিশ্বের একজন সেরা পেশম্যান। বলকে বাতাসে 

ভাসিয়ে বাঁক ধরাতে যেমন সিদ্ধহস্ত, তেমনি দেদার মুক্তধারা তার, 
হাতের অকৃপণ ব্যটিটি ! 

ক্রিকেটে এমত বিরল প্রতিভা ভারতের মাটিতে খুব অল্পই 
জন্মেছে! 

মেজাজে কপিলদেব অন্যান্য পেশম্যানদের যতো বোলোআনা মেজাজি 
হলেও, স্বভাবে কিন্তু সম্পূর্ণ বিপরীত। ঠাণ্ডা] মাথায় লালবলে খুন 
ঝরাতে তার মতো ওস্তাদ আর কেউ আছে বলে জানা নেই। মুখে 
মিষ্টি হাসি, চোখে রোমার্টিক চাউনি, অথচ কাধের ঝাঁকুনিতে টেনে 
আনা লাল বলের অবিমিশ্র গতি, যা বিশ্বের যে কোন শ্রেষ্ঠ ব্যাটধারীর 
কাছে যে ভয়াবহ, একথা নতুন করে বলে দেওয়ার নয়। 

ভারত চলতি মরশুমে সিরিজ জিতেছে । সিরি জজিতেছে ওয়েস্ট" 
ইণ্ডিজ, অস্ট্রেলিয়া ও পাকিস্তানের বিরুদ্ধে, আর এই জেতার মুলে অন্ত 
কিন্ত কপিলদেব । 

কপিলের বল, রক্তে খুন ঝরানো এক কাল্পনিক অভিব্যক্তির অনুপম 
চিত্রন। তার বোলিংয়ের বিরুদ্ধে ব্যাট করতে নেমে তাই বার 


বার ভুল করতে দেখা | আমার ব্যর্থতার অন্ত- | গিয়েছে বিশ্বের শ্রেষ্ঠ 

ব্যাটধারীদের। ব্যাটের | তম কারণ কপিলদেব। মহিমাময় জাদুমন্তগুলে| 

যেন কপিলের যুখো- মুখি হয়েও কোথায় 

মেন সব হারিয়ে | - জাহির আববাস | গেছে। কেউ কোন 
২ ৮ ১৭৯ 


উপর খুঁজে পান নি। খুঁজে পান নি আপন স্বকীয় স্বভাবের তেজস্বিতা। 
বরং কপিলের দাপটে সামনে মুখর পাক ব্যাটধারীকে নীরব হতে দেখা 
গিয়েছে বারবার । ব্যৰ্থ মনোরথে ফিরে গেছে ব্যাটধারীর দল। ১৯৭৯-৮০-র 
ক্রিকেট মরগুম কপিলের মরগুম ৷ রক্ত বামে ভিজে যাওয়া ক্রিকেট তাই 
কপিলদেবকে সত্তরের শেষ প্রান্তে পৌঁছে মস্তকে পরিয়ে দিয়েছে সম্মানের 
স্বণমুকুট--সৌভাগ্যের রাঁজতিলক এঁকে দিয়েছে তার প্রশস্ত ললাটে,, 
গরিমান্ধিত করেছে ভারতীয় ক্রিকেট এতিহা! তাই বলি, কপিল, 

ভারতীয় ক্রিকেটের শুধু এইর্য নয়, সে আমাদের জাতীয় মূলধনের 
প্রাণশক্তি। তার নাম ;মন্ত্রের জাদুতে আছে ভারতীয় ক্রিকেটের 


আধুনিকতম বিন্যাস ৷ 


অবিভক্ত ভারতের'এমানচিত্রকে সেদিন বৃটিশ কুটনৈতিক মহলের 
অন্যতম লৰ্ড মাউণ্টব্যাটনের অনুরোধে শক্ত হাতে দ্বিখণ্ডিত করে- 
ছিলেন মিস্টার র্যাডক্লিভ । সেদিন থেকেই খণ্ডিত ছুই ভূখণ্ডের মধ্যে 
গোপনে রাজতন্ত্েরঃগোপন প্রশয়ে শুরু হয়ে গিয়েছিল প্রতিদ্বন্দিতামূলক 
এক চরম বিরোধ । 

দীর্ঘ আঠারো'বছর বাদে আসিফ তার দলবল নিয়ে যখন ভারতবর্ষের 
ভূমিকে স্পর্শ করেছিলেন, তখন থেকেই ক্রিকেটকে ঘিরে শুরু [হয়েছিল 
ছুই দেশের মধ্যে প্রতিদন্ৰিতার উন্মাদনা ৷ 

বাঙালোরের উইকেটে যে ক্রিকেটের প্রত্যাশী সকলে করেছিলেন, 
তাঁর সিকিভাগও চমকপ্রদ প্রকাশ করতে পারলেন না কোন দলই 
উইকেট থেকে । রান অবশ্য এসেছিল তবে সে রানের মধ্যে কোন 
উত্তেজনার ঘনঘটা ছিল না। বরং উভয় দলই রান পেল বিস্তর। 
বাঙালোরের উইকেটে পাকিস্তানদলের হয়ে প্রথম ইনিংসে সেনচুরি 
পেলেন মুদাসার নজর । সেনচুরি পাওয়ার কথা অবশ্য মুদ্ৰাসারের ছিল 
না; এর জন্য তিনি কৃতজ্ঞ ছিলেন ভারতীয় ফিল্ডসম্যানদের কাছে। - 
প্রাথমিক পর্যায়ে ভারতীয় আক্রমণে আঁচ ধরিয়ে দিয়েছিলেন কার্সন 
ঘাউড়ি। মাত্র ১৩ মিনিটের মাথায় ঘাউড়ির বহির্গামী বলকে খেলতে 
গিয়ে স্বইচ্ছায় নিজের বিপদ নিজের কোলে টেনে আনলেন মজিদ খান। 
ভার দুরন্ত ব্যাট অত্যন্ত অসহায়ভাবে ফিরে গেলে ভারতীয় দল টি টিপে 
ধরবার চেষ্টা করেছিলেন পাকিস্তানীদের ৷ মাত্র ৫ রানে মজিদের উইকেট 
হারাবার পর পাক দল শুরু করলো নেতিমূলক ক্রিকেট খেলতে । দুৰ্ভাগ্য 
পাকিস্তানী ক্রিকেটের-_-জাহির আব্বাস আপন মহত্ব প্রকাশ করতে 

কপিলদেব-৭ 


পারলেন না| মাত্র ৭৫ মিনিট উইকেটে থেকে জাহির সতেজ ক্রিকেট 
প্রদর্শন করে আকস্মিকভাবে ফিরে গেলেন দোশীর ঝোলানো বলে 
অত্যধিক প্রলুন্ধতার বশবর্তী হয়ে। চমৎকার স্ট্যাম্প করলেন তাকে 
কিরমানি। 
মুদ্ৰামারের খেলার মধ্যে বৈচিত্র্যতা বা চিত্তাকর্ষক বিন্যাস না থাকলেও, 
তার একাগ্রতা অনেকখানি মনোবল বাড়িয়ে দিয়েছিল পাকিস্তানী ব্যাটিং 
এর। দীর্ঘ ৪৪৭ মিনিট ব্যাটিং করে যুদাসার বহু কষ্টে তার শতরান 
পুরণ করলেন। এই ইনিংসে চমৎকার ক্রিকেট খেলেছিলেন মীয়দাদ ও 
রাজা। ভারতীয় আক্রমণের ধার যে খুব একটা উন্নত মানের ছিল না, 
তার প্রমাণ পাকিস্তানী দলের ৪৩১ রানের ইমারতে। এই রান 
সংগ্রহ করতে পাকদলের সময় গিয়েছিল পাক্কা ৫৯০ মিনিট । কপিলদেব 
বা ঘাউড়ি বাঙালোরের উইকেটে সতেজদীপ্ত বোলিং করা সত্বেও নিষ্প্রাণ 
উইকেটের জন্য সংগ্রহ করতে পারলেন না নিজেদের ব্যক্তিগত শিকার । 
বরং সে তুলনায় নিখুত লাইন-লেংখ বজায় রেখে পারদগিতার 
পরিচয় রাখলেন দোশী ! একটানা ৫২ ওভার বোলিং করে দোশী ১০২ 
রানের বিনিময়ে সংগ্রহ করলেন ৩টি উইকেট ৷ 
না। এই ইনিংসে চৌহান ছাড়া প্রথমদিকের ব্যাটধারীরা সকলেই এই 
স্বকীয় দাপট বজায় রাখলেন। গাভাসকারের ভূমিকা ছিল আশাপ্ৰদ । 
' এই ইনিংসে তার নিখুত অঙ্কের হিসাব নিয়ে খেলারপরিকল্পন। লক্ষ্য করে 
সকলেই আশা করেছিলেন সানি হয়ত একটি সেনচুরি অবশ্যই সংগ্রহ 
করতে পারবেন। কিন্ত ক্রিকেটের চরিত্র রমণীর চরিত্রের মতে| যেমন 
রমণীয় তেমনি রোমাঞ্চকর । যে সানির সেনচুরি প্রত্যাশায় ভাঁরতবাসী 
অধীর হয়েছিলেন, সেই ব্যক্তিত্বময় ব্যাটধারী নেহাতই অপ্রত্যাশিতভাবে 
কীদেরের বলে ২৫৫ মিনিট ব্যাটিং করার পর ক্যাচ আউট হয়ে ফিরে 
লেন প্যাতেলিয়ানে। বেঙ্গসরকার ও বিশ্বনাথের ক্রিকেট বাঙালোর 
ক্রিকেটে এনে দিল নতুন প্রাণোল্সাদনা। চমৎকার ব্যাটিং করলেন 

ভিশ--তার রাজসিক ব্যাটে বৰ্ণাঢ্যের গরিমা না থাকলেও স্বাচ্ছন্দ ছিল । 
উইকেটের চারপাশে ব্যাটের প্রহারে লালবল ছোটাতে লাগলেন ভারতীয় 
দুই ব্যাটধারী ৷ বেঙ্গসরকারের দুর্ভাগ্য, তিনি ভাল খেলা সত্বেও নিজেকে 
বাঁচাতে পারলেন না। গতিমান ইমরানের দুরন্ত লালবলের বিষাক্ত 
ছোবল ছিটকে দিলে৷ বেঙ্গসরকারের হলুদ তেকাঠি। চমৎকার বোলিং 
করেছিলেন ইমরান। যে ভারতীয় বোলারেরা বাঙালোরের নিষ্প্রাণ 
উইকেট থেকে বিন্দুমাত্র প্রাণের সাড়া জাগাতে পারে নি সেই উইকেট 
থেকে বিষাক্ত ছোবলের আঘাত হানতে সক্ষম হয়েছিলেন বলিষ্ঠ, সাহসী 
সতেজ ইমরান! ২৮ ওভার বোলিং করে ইমরান নিজস্ব ক্ষমতায় 
লালবলের বিষ ঝরিয়ে সংগ্রহ করলেন চারটি উইকেট-_যা৷ অবশ্যই 
প্রশংসার দাবরাখে। ভারতীয় দল বাঙালোরের উইকেটে ব্যাটিং করলেন 
পাকা ৬৩৪ মিনিট--যার ফাঁকে স্কোরবোর্ডে লিখিত হয়েছিল ৪১৬ রানের 
ইনিংস | 

খেলার গতি যে কলশৃন্যভাবে শেষ হবে, একথাই মনে হয়েছিল। 
পাকদল স্বাভাবিকভাবে ক্রিকেটে খেলে সাবলীল গতিতে সংগ্রহ করলো 
২ উইকেটে ১০৮ রাণ। 

বাডালোরে কপিলদেব যে তার স্বকীয় চরিত্রকে যৌলআনা বজায় 
রাখতে পারেন নি, সেকথা আমাদের স্বীকার করতেই হবে। যদিও তার 
ব্যাটিং থেকে ৫৭ মিনিটে সংগৃহীত হয়েছিল ৩৮টি সতেজ রান। 


বাঁডালোরে ভারতীয় দল আপন মেজাজে ক্রিকেট ধরে রাখতে না! 
পারলেও, দিল্লীর ফিরোজ-শাহ-কোটলায় দেখা গেল ভিন্ন চেহারা । 
প্রচণ্ড উত্তেজনা ও উদ্দীপনার মধ্যে শেষ হয়েছিল এই সফরের দ্বিতীয় 
টেস্ট ম্যাচটি | 

ক্রিকেট ঘিরে গোটা ভারতবর্ষ উত্তাল আবেগে কীপছিল থরথর। 
এই ম্যাচের ফলাফল অমীমাংসিতভাবে শেষ হলেও খেলার মেজাজ উঠে 
ছিল উত্তেজনার চরমে | 

প্রথম দিনের প্রথম ঘন্টার ২২ মিনিটের মাথায় আঘাত হানলেন 
কপিলদেব। এই টেস্টে কপিলের বোলিং ছিলো নিঃসন্দেহে উচ্চমানের । 
উইকেট থেকে প্রাণের সাড়ায় কাঁলকেউটের মতো! ছোবল তুলেছিল 
কপিল। তার প্রথম ওভারটি বিশ্বের যে কোন খ্যাতিমান বোলারের 
সঙ্গে তুলনা করার যোগ্য ছিল। তবু মজিদ খান অত্যন্ত নিপুণতার সঙ্গে 
কপিলকে দেখে শুনে খেলার চেষ্টা করেছিলেন। বিশেষ করে প্রথম 
তিনটি ওভার কপিলদেব যে গতি ও নিশানা বজায় রেখেছিলেন তা 
প্রশংসা না করলে সত্যের অপলাপ করা হয়। 

মজিদের সৌভাগ্য বলতে হবে সে তিনি আল্লার দোয়ায় রক্ষা পেয়ে- 
ছিলেন প্রথম দশ মিনিটের ক্রিকেটে বারংবার বিপর্যস্ত হওয়| সত্তেও ৷ 


“Kapil bowled one of the best first overs of a 

Test Match I have seen.” 

ly সানি গাভাসকার 
এতকিছু করেও অবশ্য মজিদ শেষ রক্ষা করতে পারেন নি। প্রথম 
ঘণ্টার ২২ মিনিটের মাথায় ইন-কামিং বলে মজিদের মতে অভিজ্ঞ 
ব্যাটধারীর অস্বস্তিকর ব্যাটিংপর্বের অবসান ঘটালেন কপিলদেব। 
মুদাসার অবশ্য সে তুলনায় অনেক ভাগ্যবান। কপিলের ছোবল তোলা 
বলে ব্যাট ছোয়া সত্বেও তাকে দু-দুবার হাতছাড়া করলেন গাভাসকার ও 
ঘাউড়ি। বিশেষ করে গাঁভাসকারের হাত থেকে ক্যাচ কসকানোর 
দৃশ্যটি সত্যি ছিল অপ্রত্যাশিত ৷ দু-রানের মাথার এই ক্যাচ হাতছাডা 
হওয়ার পর, আবার ওই কপিলের বলে ব্যাট ছুয়ে মাত্র দশরানের মাথায় 
ঘাউড়ির হাতবন্দী হয়েও প্রাণে বীচলেন মুদাসার! একেই বলে 
সৌভাগ্যের প্রসাদ গুণ। ছু'ছুটো৷ ক্যাচ ফসকানো সত্বেও মুদ্ৰাসার কিন্ত 
হালে পানি পেলেন না। ৮৫ মিনিট উইকেটে তিনি দাতে দাত চিপে 
ব্যাট হাতে ধরে থাকা সত্বেও, শেষ পর্যন্ত ওই কপিলের হাতে প্রাণ 
বিসর্জন দিতে হলো তাকে ৷ মিডিল স্ট্যাম্পের ওপর বল পড়ে লেগের 

দিকে কাটিং করার মুখে, মুদাসার ব্যাট পাতার চেষ্টা করায় একটি নিচু 
ক্যাচ শট ফাইন লেগে তুলে নিলেন চেতন চৌহান । 

জাহির আববাস আবার ব্যর্থ হলেন ৷ 

তেত্রিশ মিনিট ব্যাটিং করে জাহির আববাস সরাসরি বৌল্ড হলেন 
কপিলের একটি নিচু বলে। যে জাহির আববাস রানের ফোয়ারা তুলে 
মাটিতে বিশেষ কোন পারদগিতা দেখাতে পারলেন নাঁ। কপিল অনন্ত ৷ 
তাঁর বলের তীক্ষ ছোবল জাহিরের কাছে একটা সমস্তা হয়ে উঠেছিল । 
৯০ রানের মাথায় বাঁহাতি জাভেদ মীয় দাদ কাটিং বলে পিছনের পায়ে 
ভর দিয়ে খেলার চেষ্টায় আউট হলেন লেগ বিফোর। প্রথম সারির 
চারজন ব্যাটধারীকে প্যাভেলিয়ানে ফিরিয়ে দিয়ে ভারতীয় দল উঠে পড়ে 
শুরু করলো নতুন উদ্যমে দাপট শানাতে। এই সময় ঘাউড়ি ও কপিল 
নিশানা রেখে দারুণ বোলিং করেছিলেন। তাদের প্রতাপে ক্ষতবিক্ষত 
পাকদল বে বড় রান সংগ্রহ করতে পারবে না, এ বিশ্বাস সকলেরই ছিল । 
তবু এই প্রতিকূলতার মধ্যে ধন্যবাদ অবশ্যই আদায় করেছিলেন পাক 
দলপতি ইকবাল সহ রাজী । 

ওয়াসিম রাজা এই চলতি মরশুমে তার রাজসিক দাপটকে প্রায় 
প্রতিটি ইনিংসে বজায় রাখার চেষ্টা করেছেন ৷ তার ভারত সফরের ভূমিকা 
ন্বপর্ধায়ের উত্তরণ বললে হয়ত অত্যুক্তি করা হয় না। ইকবাল মীয়' যে 
ছয় নগর ব্যাটধারী হিসাবে বিশ্বের একজন শ্রেষ্ঠ ক্রিকেটার তার প্রমাণ 
মিলেছিল ফিরোজ-শাহ উদ্যানে ১৫৫ মিনিটে ২২৪টি বল মোকাবিলা 

যা ইকবাল তার স্বকীয় প্রভাবে ৬টি বাউণ্ডারী হীকিয়ে সংগ্ৰহ 
ইকবাল-রাজ| সহযোগে 
১৩৫ মিনিটে উঠেছিল সতেজ ৯৫টি রান, যার সুবাদে পাক দলের 
ইনিংস ২২০ রানের একটি ভ্ৰস্থ জায়গায় উঠে এসেছিল। এই জুটি 
পতনের পর পাকদল গুটিয়ে গেল অচিরে। পাক্কা ৪২২ মিনিটে ৫৫৮টি 
বল খেলে পাকদল নেতিমূলক ক্রিকেটে কোনরকমে দীন শেষ করেছিল 

২৭৩ রানে__যা বিগত অভিজ্ঞতার পাক ক্রিকেটের অবনতিময় কলঙ্ক 
বললে হয়ত ভুল বল৷ হয় না। 

এই ইনিংসে কপিলদেব অসাধারণ বোলিং করেছিলেন । দিল্লীর 
কোটলার সপ্রাণ উইকেট থেকে জীবনরস নিড়ে নিয়ে রক্তে ঘাম 
ঝরানো তরুণ বলশালী কপিলদেব নিজের ঝুলিতে সংগ্রহ করেছিলেন 
পীঁচ-পীচটি জীবন্ত উইকেট | ঘাউড়িও যোগ্য জুটি হিসাবে কপিলের, 
সমকক্ষ বোলিং করে দখল করলেন তিনটি উইকেট । 

পাকদলের মাঝারি ইনিংসের সামনে ভারতীয় ক্রিকেটারের! নিজেদের 
অভিজ্ঞতাকে কাজে লাগাতে পারলেন না । ইমরান এই পায়ে কাধের 
ব্যথায় বোলিংয়ে অক্ষমতা প্রকাশ করলে তার জায়গায় দক্ষতার 
পরিচয় দিলেন সিকন্দর বখত। বখত দিল্লীর উইকেটে চমৎকার বোলিং 
করেছিলেন। পাক আক্রমণের মূল হাতিয়ার ইমরান এই ম্যাচে অকেজো 
হওয়ার সুযোগকে ভারতীয় ব্যাটধারীর। একমাত্র তারই জন্য পারলেন না 
পুরোমাত্রায় কায়দা আদায় করতে । বাতাসে চমৎকারভাবে লাল বলকে 
ভাঙাচোরা, করেছেন বখত। ভারি বাতাসে বখতের ছরন্ত বলের 
মৌকাবিলায় ভারতবর্ষের মত একটা বিরাট দেশের আস্ত ইনিংসটা তাসের 
ঘরের মতো একক দাপটে ঝুরঝুর করে 'ভেঙে গিয়েছিল। চৌহান, 
বেঙ্গসরকার, বিশ্বনাথ, বিনি এমন কি গাভাসকারের মতে৷ ব্যাটধারীও 
প্রাণ দিতে বাধ্য হলেন বখতের হাতে। একমাত্র তরুণ যশপাল শৰ্মা 
ছাড়া আর কৌন ব্যাটধারীকে দেখে বোঝাই যায় নি এটি একটি টেস্ট 
ম্যাচের ইনিংস ৷ বখত প্রথম দফায় অপ্রত্যাশিত দাপটে দিল্লীকে তাজ্জব 
বানিয়ে সংগ্রহ করেছিলেন ২০ ওভার বোলিংয়ের দাপটে ৮টি উইকেট । 
মাত্র ১২৬ রানে ভারতবর্ষের ব্যাটিং পর্যায়ের দান শেষ হওয়ায় পাক দল 
নামলো দ্বিতীয় দফায় ব্যাটিং করতে। মাঠশুদ্ধ দর্শকেরা আশা করে- 
ছিলেন আসিফ ইকবালের দল হয়ত মারমুখী ক্রিকেট খেলে মস্ত রানের 
ব্যবধানে ভারতকে দান ছেড়ে দিয়ে ম্যাচ জেতার চেষ্ট৷ করবেন। কিন্তু 


কার্যত দর্শক প্রত্যাশায় ধাবিত হতে পারে নি ক্রিকেটের গতি ৷ আসলে, 


১০২ 


ক্রিকেট কারে! নির্দেশিত পথে চলতে নারাজ । সমস্ত ভাবনা চিন্তাকে 
অস্বীকার করে সে তার আপন কল্পনার সরু তারের ওপর দিয়ে নির্ভীক 
কায়দায় চলাকেরা৷ করতে চার__এখানেই বুঝি ক্রিকেটের অন্তরঙ্গতার 
এক অভিনব অভিব্যক্তি ৷ 

এইদিন ভারতের আক্রমণ পর্ব স্বাভাবিকভাবেই শুরু করেছিলেন 
কপিলদেব ও ঘাউড়ি। যে মুদাসার প্রথম ইনিংসে ভাগ্যের দোহাইতে 
আল্লার একান্ত কৃপায় দু-ছুবার ক্যাচ ফসকানোর প্রাথমিক বিপদ থেকে 
উদ্ধার পেয়েছিলেন, সেই তাকেই সর্বাগ্রে আউট সুইং বলে নিজের 
ঝুলিতে তুলে নিলেন কপিলদেব। 

পাক দলের সৌভাগ্য যে এই ইনিংসে মন্দের ভালো একটি ইনিংস 
খেলেছিলেন জাহির আববাস । ১৫৬ মিনিট জাহির উইকেটে দাড়িয়ে 
নিজের স্বকীয়তাকে প্রকাশ করার জন্য প্রাণপণ চেষ্টা করেছিলেন। তার 
ব্যাট থেকে বেরিয়ে এসেছিল একটি অর্ধশত রানের ইনিংস। কিন্তু এই 
পর্যন্ত _ ক্রিকেটকে মুহূর্তে বদলে দিলেন নবাগত রজারবিনি। প্রথম মজিদ 
ওপরে জাহিরের উইকেটটি সংগ্রহ করে সে অচিরেই পাকদলকে এনে দিল 
বিপদের মধ্যে । মীয়াদাদ ভুল বোবাবুবির জন্য শুন্য রানে হলেন আউট ৷ 
এই দুর্যোগের মধ্যেও আবার রাজার মতো অপার আত্মপ্রত্যর নিয়ে 
রাজসিক ক্রিকেটের উত্তেজনায় ব্যাট হাতে এসে দীড়ালেন ওয়াসিম 
রাজা ৷ বাঁহাতি দক্ষ রাজার নিখু'ত ক্রিকেট ছিল দেখার মতো ৷ ২১১ 
মিনিট দাপটের সঙ্গে হাতের ব্যাটকে চক্রবৎ ঘোরালেন ওয়াসিম রাজা ৷ 
তার উত্তপ্ত ব্যাট থেকে ছিটকে বেরিয়ে এসেছিল আটটি বাউগ্ডারি সহ 


প্রদর্শিত করলেন চোখ জুড়ানো জৌলুসদীপ্ত রকমারী মার। পঞ্চম 
উইকেট জুটিতে ২০১ রান সংগ্রহ হওয়ার পর কপিলের একটি বহির্গামী 
প্রলোভিত বলে ব্যাট ছুয়ে আসিফ ফিরে এলেন কিরমানীর দস্তানাবন্দী 
হয়ে। এই সময় গাভাসকার অন্ত প্রান্তে স্পিন আক্রমণে বেঁধে রাখার 


১০৩ 


চেষ্টা করেছিলেন পাক দলকে ৷ নিখুত লেখ-নিশানা মাপা বোলিং করে 
দোশী তখন সমীহ আদায় করতে শুরু করেছিলেন। দলের পক্ষে 
প্রয়োজনীয় রান সংগ্রহের তাগিদার উইকেটে এসেই মারমুখী হওয়ার 
চেষ্টা করলেন ইমরান খান। তার এই মারমুখী প্রবৃত্তি অচিরেই তাকে 
ধরাশায়ী হতে বাধ্য করালো! দোশীর বলে। উইকেটে ঠোকা বল সামান্ত 
লাফানো মাত্র সপাটে বলটিকে সীমানার বাইরে টপকে দেওয়ার জন্য পুল 
করার চেষ্টা করলেন ইমরান। বল তার ব্যাটের কাঁণায় “লেগে বাউগ্ডারী 
অভিমুখী না হয়ে সোজা উড়ে এসে পড়লো শর্ট লেগে দাড়ানে| চেতন 
চৌহানের হাতে। ইমরান বিদায়ের অল্প সময়ের মধ্যে নিচু ক্যাচে 
কপিলের বলে ফিরে গেলেন রাজা ৷ কপিল তখন নব উদ্যমে প্রাণচঞ্চল। 
তার রক্তে লেগেছে প্রাণ তরঙ্গের উন্মাদনা, সে আর কোন বন্ধন মানতে 
রাজী নয়। সমগ্র প্রতিকুলতাকে অগ্রাহা করে সে তখন মাথা তুলে 
উঠেছে জাত সাপের মতো উদ্ধত ফণায়। উইকেটে আছে প্রাণের 
সাড়া। কপিলের নিক্ষিপ্ত লালবল ফুলে ফেঁপে উঠছে ঘন ঘন। এই 
অবস্থায় আত্মরক্ষা করা অসম্ভব হয়ে উঠলো পাকিস্তানীদের ৷ শেষ ছুটি 
উইকেট এলো কপিলের দখলে। এই ইনিংসে কপিল সংগ্রহ করলো 
৬৩ রানে ৪টি উইকেট-_সববসাকুল্যে এই টেস্টে তার সংগৃহীত উইকেট 
সংখ্যা এলো ৬টি ! 

ভারতীয় ব্যাটিং-এর দ্বিতীয় পর্বের প্রাথমিক অবস্থার মধ্যে এমন 
কোন নতুনত্ব ছিল না যে দর্শকের! উত্তেজিত হতে পারতেন । বরং বলা 
যায় গাভাসকারের নিয়ম রক্ষিত ক্রিকেটের বিন্যাসিত রূপ দেখে 
স্পষ্ট বোঝা যাচ্ছিল, এই ম্যাচ জেতায় ভারতীয় দলপতির বিশেষ কোন 
আগ্রহ নেই। গুধু তাই নয়, সানি অত্যন্ত স্বাভাবিক মেজাজে ক্রিকেট 
খেলে মাত্র ২১ রান করে ফিরে গেলেন প্যাভেলিয়ানে। এরপর চৌহান 
ও বেঙ্গসরকার ধরলেন খেলার গতি। চৌহানের অবস্থাও যে কে সেই 
তার ক্রিকেট গাভাসকারের সমপর্ধায় ভুক্ত ছিল! খেলার গতির মোড় 
ঘোরালেন যশপাল ৷ হু 


অস্ট্রেলিয়ার বিরুদ্ধে ইডেনে তিনি যেভাবে খেলাকে উত্তেজনার মধ্যে 
নিয়ে এসেছিলেন, সেইভাবেই এবারও একটু একটু করে তিনি গরম করে 
তুলতে লাগলেন সারা মাঠকে । এই সময় যশপাল-বেঙ্গসরকারের জুটি 
প্রাণ মাতানো ক্রিকেট খেলতে লাগলেন । খেলার মধ্যে চরম উত্তেজনা! 
যখন এলো দেখা গেল জয়ের জন্য ১৪০ রান সংগ্রহে ভারতের হাতে 
আছে ৩০টি মিনিট সহ কুড়িটি বাধ্যতামূলক ওভার ৷ 

এই অবস্থার যশপাল ছিলেন সবাপেক্ষা সক্রিয়। তার সতেজ 
বারদীপ্ত চকচকে ব্যাট থেকে বেরিয়ে এসেছিল ঝরণাধারায় ঝলমলে 
রানের প্রবাহ ৷ 

রান প্রবাহ বলাই ঠিক। 

এদিকে যশপাল খেলছেন জয়ের খেলা, অন্থপ্রান্তে বেঙ্গদরকার 
চলেছেন সেনচুরির দোরগোড়ায়। ক্রিকেটের উত্তেজনা তখন সপ্তমে। 
স্নাযুর চাপ বাড়তে লাগলো দর্শকদের মনে ৷ 

ক্রিকেট একটু একটু করে ঢলে পড়েছে ভারতের অনুকূলে অস্থির 
হয়ে উঠলেন ইকবাল। ইমরান নেই__বখত তার একমাত্র মূলধন । 
বেচারা বখতই বা কি করবেন! একটানা বোলিং করেছেন তিরিশ 
ওভার, একজন পেশম্যানের পক্ষে চরম নিৰ্যাতন ৷ তবু দলের প্রয়োজনে 
বখত বোলিং করতে লাগলেন ৷ 

বাধ্যতামূলক ওভার চলছে। 

রান এগিয়ে যাচ্ছে । 

দর্শকেরা উত্তেজনায় হয়ে উঠলেন মুখর ৷ 

ঠিক সেই চরম মুহূর্তে ভারতবর্ষকে চমকে দিলেন যশপাল। থমকে 
গেল সমস্ত উত্তেজনা | চমৎকার ক্যাচ নিয়েছেন বখত। মারমুখী যশপাল 
বখতের গুলে বলে প বাড়িয়ে অকারণে রান প্রত্যাশায় ডাইভ করার 
চেষ্টা করলে বল তার ব্যাটের তলায় লেগে সোজা চলে যায় বোলার 
বখতের হাতে। হশপালের ব্যাট ছোয়া এই প্রয়োজনীয় ক্যাচটি তালুবদ্ধ 


করতে কস্ুর করলেন না বখত। 


যশপাল ফিরছেন ৷ 

নামছেন কপিলদেব ৷ 

গোটা মাঠ ডুবে গেল চিৎকারে ॥ 

“কপিলদেব বল ওড়াও, ম্যাচ জেতাও ৷” 

কপিল দর্শকদের একান্ত প্রিয় ! 

প্রাণের রাজা! 

যুবরাজ কপিল তার রাজসিক দাপটকে বজায় রাখতে কস্থর করলেন 
না। মাত্র আঠাশ মিনিট উইকেটে দাড়িয়ে কপিলদেব মুদাসারের সোজা 
বলে হলেন এল বি ভাবলু। 

মাত্র ২১ রানে ফিরলেন কপিল। 

প্রত্যাশা পূরণ হলো না। 

' এবার কপিলের বদলি এলেন.বিনি । উইকেটে এসে বিনি চোস্ত 
হাতে একটি নিখু'ত অন ড্রাইভ করলেন ৷ 

রান উঠলো! ৷ 

বেঙ্গসরকার অন্থাপ্রান্তে অটল বনস্পতি যেন। এই ছুই ব্যাটধারী 
প্রাণপণ চেষ্টা করেও ম্যাচ জেতাতে পারলেন না। খুব কাছাকাছি 
পৌছেও কেবলমাত্র সময়ের অভাবে ম্যাচ জিততে পারলো! না ভারতীয় 
দল। হয়ত এই ম্যাচ জেতা সম্ভব হতো যদি যশপাল বা কপিলের 
মধ্যে কেউ একজন শেষ পর্যন্ত টিকতে পারতেন । এই ছুই ব্যাটধারীর 
বিদায়ে বেঙ্গসরকার তার আক্রমণাত্মক ভূমিকাঁকে গুটিয়ে নিতে বাধ্য হয়ে- 
ছিলেন ৷ ম্যাচের ফলাফল অমীমাংসিত হলেও- দিল্লীর এই টেস্ট ভারতের 
বুকে অনুষ্ঠিত শ্রেষ্ঠ গেমসের অন্যতম, একথ স্বীকার করতে বাধা নেই। 

দ্বিতীয় টেস্টে ভারতীয় দলের একাগ্র প্রচেষ্টা দলের চেতনাকে 
যেমন করেছিল এক্যবদ্ধ, তেমনি প্রেরণ! জাগিয়েছিল ভারতবর্ধীয় 
ক্রিকেটে । পাকশক্তি যে অজেয় নয়, তারা যে স্নায়ু দুর্বলতায় আপন 
ভদ্রতার হাত থেকে পরিত্রাণে উন্মুখ, এই বিষয়টি স্পষ্টভাবে ধরা. 
পড়ায় তৃতীয় টেস্টের উন্মাদনা বেড়ে গেল। 


১০৬ 


ূ 


এবার বোম্বাই__এই বোল্বাইয়ের উইকেটেই পরাজয় স্বীকার 
করতে বাধ্য হয়েছিলেন মাত্র কয়েক মাস আগে অস্ট্রেলিয়ার একজন 
প্রাণ পুরুষ কিম হিউজের মতে৷ বুদ্ধিদীপ্ত দলপতি। 
ৰ এবার সেই খাড়া স্টেডিয়ামে সানি মুখোমুখি হলেন আসিফ 
ইকবালের ৷ 


বোন্বাইতে কপিল খেলেছিল ৪ 


বোস্বাঃ-এর উইকেট চরিত্র প্রথমদিন থেকেই ক্রিকেটকে রহস্ত- 
দল নব উদ্দমে ক্রিকেট খেলতে নেমেছিল বোস্বাই'এর_ উইকেটে । 
টসে জেতা গাভাসকার উইকেটের স্বাচ্ছন্ব্যতা যাচাই করে প্রথম নিলেন 
ব্যাটিং করার স্থুযোগ। ইমরান ও বখতকে দিয়ে ইকবাল তার স্বাভাবিক 
আক্রমণকে শুরু করেছিলেন। প্রাথমিক পর্যায়ে ভারতের বিপদ এসে 
দাড়াল মাত্র ২৩ মিনিটের মাথায়। বখতের বলে ডাইভ করতে গিয়ে 
সোজা একটি ক্যাচ দিলেন গাভাসকার ইকবাল কাশিমের হাতে। 

মাত্র ১৩ রানে গাভাসকারের মতো বিশ্বাসী ইন্দ্ৰপতন। 

এই অবস্থার বেঙ্গসরকার এসে দাড়ালেন চৌহানের পাশে ৷ 
দুর্ভাগ্য ক্রিকেটের চৌহান অত্যাধিক সাবধানতা অবলম্বন করার চেষ্টা 
করলেও ৭৫ মিনিটের মাথায় তাকে ফিরতে হলো ইমরানের বলে। এই 
অবস্থায় চমৎকার বীরত্বের পরিচয় দিলেন ভারতীয় ক্রিকেটের অর্জন 
বিশ্বনাথ। অনবদ্য স্কোয়ারকাট দিয়ে ভিশি শুরু করলেন তার নিজস্ব 
ইনিংসের ভূমিকা রচনা । এই ছুই ব্যাটধারীর সাবলীল বিন্যাসিত 
গরিমায় রান এল দ্রুতগতিতে ৷ বিশ্বনাথ অতিমাত্রায় বিন্যাসিত 
হওয়ার চেষ্টায় তাকে বিদায় নিতে হলো নিজস্ব ৪৭ রানের মাথায় । ১০৮ 

মিনিট উইকেটে থাকার ফাঁকে ভিশি আটবার বলকে উত্তপ্ত ব্যাটিং 
চালনায় পাঠালেন সীমানার বাইরে । সবাই ভেবেছিলেন যশপাল 
হয়ত দিল্লীর মেজাজকে বোম্বাই শহরেও প্রয়োগ করবেন। কিন্তু তা 
হলো না। প্রত্যাশিত যশপাল দর্শকদের কাছ থেকে অপ্রত্যাশিত 
ভাবে বিদায় নিলেন মাত্র তিনটি রান যোগ করে। এরপর বেঙ্গসরকার 
ও বিনি প্রায় একই সঙ্গে ফিরে এলেন প্যাভিলিয়ানে। দলের তখন 
সংকট মূহুৰ্ত। 
দলের ৬ উইকেটে ১৫৪ রান । 

এই অবস্থায় চরম দুদিনে ত্রাণকর্তার ভূমিকার ব্যাট হাতে মাঠে 
নামলেন দুৱন্ত কপিলদেব। তার বীরদীপ্ত ব্যাটের অহংকারিত দাপট 
ক্রিকেটের চেহারাকে বদলে দিলে| এক নিমেষে । একপ্রান্তে কিরমানি 
অন্তপ্রান্তে কপিলদেব। 

কপিলের ব্যাট যেন এই দিন ক্রিকেট দেবতার আশীর্বাদী মেজাজে 
ছিল সক্রিয় । তার রাজসিক ব্যাটের ঘায়ে বল ঘনঘন অগ্নিক্ষুলিঙ্গের 
মত ছড়িয়ে যাচ্ছিল মাঠের চারপাশে | বখত, ইকবাল কাশিম, মুদাসার, 
মজিদ এমনকি আবছুল কাদের কারোকেই সমীহ করলেন না৷ কপিল 
বা কিরি॥ দুজনেই তখন আপন তেজস্বী মেজাজে স্বকীয় প্রতিভায় 
পরিপূর্ণ প্রকাশিত। ইকবাল কাশিমের একটি ওভারে কপিল আপন 
প্রত্যয়ে পরপর তিনটি বলকে সাবলীল ভঙ্গিমায় চালনা! করলেন সীমানার 


বাইরে। অনবদ্য ছিল | “কপিলের দুরন্ত ব্যাটিং | কপিলের এই ব্যাটিং 
গরিমা। বহুকাল বাদে | ভারতীয় দলকে জয়ের | বোস্বাই-এর মানুষ 
প্রত্যক্ষ _ করেছিল | দিকে অনেকখানি | সব্যসাচী কপিলের 
অভাবনীয় - মারমুখী | এগিয়ে দিয়েছিল” | ভূমিকা। এই ছুই 
জুটি পাকদলের বিরুদ্ধে হুষ্ট পুরনো রেকর্ড'এর 
গণ্ডি টপকে ৯২ রান _-বিবণ সিং বেদী । জুড়ে স্থাপন করলো 
“নয়৷ কীতি। কপিল অনন্য ৷ ৰ 


১০৮ 


মুখরিত ক্রিকেট ৷ উদ্বেল দর্শকদের প্রত্যাশিত হৃদয় বৃত্তিকে 
চরিতার্থ করে কপিল ১২০ মিনিটে মাত্র ৮০ বলের বিনিময় সংগ্রহ 
করলো দীপ্তময় ৬৯ রান। তার ব্যাট চালিত ১১টি বাউগ্ডারীর দাপটে 
ইকবালের মাথার চুল উত্তেজনায় খাড়া হয়ে উঠেছিল। শেষ পর্যন্ত 
আল্লার দোয়ায় অসাধ্য সাধন করলেন বখত। উইকেটে বাইরের বলে 
মারমুখী হতে গিয়ে এক্সট্রা কভারে ক্যাচ তুলে ফিরে এলেন 
কপিলদেৰ ! 

করতালিতে মুখরিত হলো মাঠ । সঙ্গী-বিয়োগ ব্যথায় মন-সংযোগ 
ছিন্ন হওয়ায় কিরমানি ফিরলেন নিজস্ব ৪৬ রানে । শেষদিকে ঘাউড়ি, 
যাদব ও দোশীর প্রচেষ্টায় ভারত ৪৯৭ মিনিটে সর্বসাকুল্যে সংগ্রহ করলো! 
৩৩৪ রান। চমতকার বোলিং করলেন বখত! তার সংগ্রহশালায় জমা 
পড়লো ৫৫ রানে ৫টি উইকেট ! 

ভারতের এই রানের সামনে পাকদল নিজেদের নৈপুণ্যের পরিচয় 
দিতে পারলেন না। নামী দামী বিজ্ঞাপিত ব্যাটধারীদের রীতি বিন্যাস 
যে কার্যকর ভূমিকায় প্রতিষ্ঠিত হতে পারে নি, তার প্রমাণ পাওয়া গেল 
পাকদলের শোচনীয় ব্যর্থতা ভরা ইনিংসটি যখন গুটিয়ে গেল মাত্র 
১৭৩ রানে। ভারতীয় স্পিন বোলারদের মোচড় মারা স্পিনের সামনে 
ব্যাট উচিয়ে রাখতে পারলেন না পাকীস্থানী ব্যাটধারীরা। দৌসী ও 
যাদব পেলেন তিনটি করে উইকেট ৷ 

দ্বিতীয় পর্যায়ে ভারতীয় দলের অবস্থা উঠেছিল চরমে । স্পিন 
ধরা সজীব উইকেটে কাশিম ও কাদের চমৎকার বোলিং করলেন! 
বিশেষ করে কাশিমের বোলিং ছিল সমীহ জাগানো । তার বিরুদ্ধে 
মোকাবিলা করা হয়ে উঠেছিল খুব কঠিন। এই ইনিংসে গাভাসকারের 
৪৮ ও বে্সসরকারের:৪%. রানি: ছাড়ী আর কোন বড় রাশ এলো ল 
অন্ত কোন ব্যাটধারীদের কাছ থেকে । ৩১০ মিনিট ব্যাটিং করার পর 


ভারতীয় ব্যাটিং পর্বের সমাপ্তি ঘটলো ৷ 
ক্রিকেটে উত্তেজনা ছিল | 


চতুর্থ ইনিংসে ব্যাটিং করা যে বোম্বাই-এর উইকেটে পাকদলের 
পক্ষে কষ্টসাধ্য হবে, এই আন্দাজ গাভাসকারের ছিল। তিনি কপিল 
ও ঘাউড়িকে দিয়ে প্রাথমিক সুযোগটুকু আদায় করে নিয়ে মূল আক্রমণের 
হাতিয়ার হিসাবে গ্রহণ করেছিলেন দোশীকে ৷ চমৎকার বোলিং করে- 
ছিলেন দৌসী, একটানা বোলিং করেছিলেন ১৯ ওভার । তার কম্পাস 
মাপা বোলিংএর অভিজ্ঞ নিশানা পাক ব্যাটধারীদের গুটিয়ে রেখেছিল । 
২২২ মিনিট ব্যাটিংএর ফলে ওস্তাদ ব্যাটধারীরা সংগ্রহ করলেন মাত্র 
১৯০টি রান। 

শেষ পর্যন্ত যাদবের বলে কাদের লম্বা মার মারার চেষ্টা করলে, 
বল এসে পড়লো বিনির হাতে ৷ এই ক্যাচের সুবাদে সমাপ্তি ঘটলো পাক 
দলের । 

ভারত জিতলো ৷ 

উত্তেজনায় ফেটে পড়লো গোট| মাঠ। 

এই জয়ের সুবাদে চলতি সিরিজ সৌভাগাবান গাভাসকার হি 
গেল ১-০ ম্যাচের ব্যবধানে | 

পরাজিত পাক অধিনায়ক এই ম্যাচ প্রসঙ্গে মন্তব্য করতে 
গিয়ে খেলোয়াড়ী মনোভাবের পরিচয় দিতে পারেন নি। তিনি 
ভারতীয় খেলোয়াড়দের এক্যবদ্ধ সংহত শক্তির প্রশংসা! করলেও পরা 
জয়ের জন্য সবাগ্রে দায়ী করেছিলেন সাদা পোশাকধারী আমপায়ার- 
দয়কে । তার ধারণায় ভারতের আমপায়ারিং ভালো হলে এই ম্যাচের 
ফলাফল অবশ্যই পাকদলের বিরুদ্ধে যেত না। অহ্‌ ক্রিকেট__এর 
পরেও এত কথা ! 

ইকবাল কি নতুন করে আপন উক্তিতে প্রমাণ করলেন না চিরন্তন 
ঘরোয়া গ্রাম্য টড ,না জানলে উঠোনের দোষ”--এ দোষ 
কার? আল্পায়ারিংয়ের নাকি পাক ব্যাটধারীদের শোচনীয় ব্যর্থতা? 
পাঁকদল হয়ত এবার অনমনীয় দৃঢ়তায় পরিচয় দেবেন | কিন্তু কানপুরের 

নেতিমূলক নিস্তেজ ক্রিকেট প্রত্যক্ষ করার পর পাকদলের প্রতি সেই 
বিশ্বাস ভারতীয় দর্শকদের মন থেকে উবে গিয়েছিল একেবারে ৷ 

টসে জেতা আসিফ কানপুরের সতেজ উইকেট থেকে প্রাথমিক 
পর্যায়ে স্থফল যে পাননি এমন নয়। সিকন্দর বখত ও এসথেসাম 
উদ্দিনের নিশানা মাপ বোলিংয়ের ফলে ভারতীয় ব্যাটধারীরা কেউ 
প্রায় সুবিধে করতে পারলেন না। প্রথম দিনের শুরুর মুহূর্তে বখতের 
একটি সুন্দর বিলম্বিত সুইং পরাস্ত করলো গাভাসকারকে | উইকেটে 
দাড়াতে না দাড়াতেই পরের বলে বোল্ড হয়ে ফিরে এলেন বেহ্গসরকার । 
মাত্র চার রানে ছু-ছুটি উইকেটের পতন। শোচনীয় সেই পতনোন্মুখ 
অবস্থায় বখতের হেটট্রিক রক্ষা করলেন বিশ্বনাথ। কিন্তু তাও বা 
কতক্ষণ। স্কোরবোর্ডে এগারো রান ওঠা মাত্র পতন ঘটলো ভারতীয় 
ক্রিকেটের নির্ভরশীল ব্যাটধারী বিশ্বনাথের । পাঁকদল তখন আক্রমণের 
দাপটে কোণঠাসা করে রেখেছে ভারতীয় দলকে । দস্তরমতো রক্ত ঘাম 
বারিয়ে ভারতীয় দলকে সংগ্রহ করতে হচ্ছে একটি করে রান। চৌহান 
৫৭ মিনিট কঠিন মনোযোগ সহকারে ক্রিকেট খেলার পর যখন ফিরে 
এলেন তখন স্কোরবোর্ডে মাত্র রান হয়েছে সতেরো ৷ একশ রান হবে কিনা 
তাই নিয়ে গবেষণা করতে বসে গেলেন পণ্ডিতের| ৷ তারা পুরনো হিসাব- 
নিকাশ গভীর চোখে পরীক্ষা করতে লাগলেন। এই অবস্থায় তরুণ 
বশপাল সহ ঘাউড়ি খেললেন অসাধারণ ক্ৰিকেট যে কপিলদেবকে 
ভরসা করেছিলেন কানপুরের মানুষ সেই তিনি মাত্র ২টি রান করে 
বখতের একটি অতি সাধারণ বলে ব্যাট চালিয়ে চতুর্থ শ্লিপে ক্যাচ 
তুলে ফিরে এলেন। ৬৯ রানে অষ্টম উইকেট পতনের পর কাৰ্সন 
ঘাউভির সঙ্গে যুক্ত হলেন শিবলাল যাদব । ভারতের পয়লা নম্বর ব্যাট- 
ধারীরা যেখানে আত্মপ্রতায় প্রকাশে আস্থাভাজন হতে পারেন নি, 
সেখানে শেষ পর্বের ব্যাটধারীকে সঙ্গে সঙ্গে নিয়ে রন ঘাউড়ি যোগ 
করলেন প্রায় একশো রান। নিখুঁত বোলিংয়ের বিরুদ্ধে শিবলাল কেতাবী 
ঢঙে ক্রিকেট খেলে দলীয় রানকে টেনে নিয়ে গেলেন ১১৭ রানে 

শেষ উইকেটে দোশীর সহযোগিতায় রান এলে! পঁয়তাল্লিশটি। শেষ 
অবধি দৌশী যখন আউট হয়ে ফিরলেন তখন স্কোর বোর্ডে রান 
দাঁড়িয়েছিল ১৬২। বখত ও এসথেসামউদ্ধিন যথাক্রমে সংগ্রহ করলেন 
পাঁচটি করে উইকেট । 

ভারতীয় ব্যাটিং নৈরাশ্তজনক হওয়া সত্বেও পাকদল কিন্তু আশা- 
নুরূপ সাফল্য দেখাতে পারলেন না। বিপর্যয় তাদের তাবুতেও দেখ! 
গেল | যুদাসার, জাহির, মিয়াদাদ একে একে ফিরলেন কপিলের বলে । 
জাহিরের ব্যাটিং আগাগোড়াই ছিল অত্যন্ত অন্বস্তিকর। কপিলের 
বোলিংয়ের বিরুদ্ধে তিনি স্বাচ্ছন্দ্যবোধ করছিলেন ন! কিছুতেই ৷ শেষ 
পৰ্যন্ত কপিলের প্রলুব্ধময় আউট-স্থুয়িং বলে ব্যাট ছুয়ে দ্বিতীয় 
গ্লিপে গিয়ে সহজ ক্যাচ তুলে ফিরলেন জাহির 'আববাস। যে মিয়াদাদ 
পেশাদার ক্রিকেটের একজন সংগ্রামী হাতিয়ার, দেই তিনিও আবার 
ফিরলেন বিগত ইনিংসগুলির মতো! এবারও পিছনের পায়ে ভর দিয়ে 
খেলার দোষে লেগ-বি-ফোর হয়ে । পাকদলকে হয়ত অচিরেই আবার 
একটা মস্ত বিপদের মধ্যে পড়তে হতে| বদি ন! মধ্যবর্তী অবস্থায় বাঁ হাতি 
রাজ| তার স্বভাবসিদ্ধ মেজাজে খেলতে পারতেন। অনবদ্য ক্রিকেট 
খেললেন রাজা । যেমন সংযত তেমনি প্রতাপসমুদ্ধ তেজন্বিতা। 
পাক্কা ২২৪ মিনিট ব্যাটিং করে রাজা শেষ অবধি অপরাজিত অবস্থায় 
প্যাভিলিয়ানে ফিরলেন সেনচুরি বঞ্চিত হয়ে। সাহায্যকারী সঙ্গী না 
থাকায় রাজাকে সেনচুরির সুযোগ হারাতে হয়েছিল । 

এই ইনিংসে ভারতীয় আক্রমণের মূল অন্ত্ৰ ছিলেন কপিলদেব ৷ 
গাভাসকার তাকে বিরামহীনভাবেই বলা যায় একপ্রান্ত থেকে আক্রমণের 
দায়িত্ব হাতে তুলে দিয়েছিলেন। একটান৷ আঠাশ ওভার বোলিং 
কপিলের অদম্য মানসিকতার একট! উদাহরণ বল৷ বায়। সতেজ কপিল 
লালবলের বিষাক্ত ছোবলে দখল করেছিলেন ছটি পাক উইকেট ৷ এই 
উইকেট সংগ্রহের ফাকে তাকে দিতে হয়েছিল মাত্র ৬৩টি রান। 
টেস্ট পর্যায়ের ক্রিকেটে কপিলের মতো৷ একজন পেশম্যানের কাছে ৬৩ 

রানে ৬টি উইকেট দখল করার বৃতান্ত একটি সাফল্যমপ্তিত নজির বললে 
হয়ত মিথ্যে বলা হয় না । পাঁকদল সংগ্রহ করলো মাত্র ২৪৮ রান। 

খেলার ফলাফল বে অমীমাংসিতভাবে শেষ হবে এই বিশ্বাস তখন 
সকলের মনেই বদ্ধমূল হয়ে বসেছিল। হলোও তাই--ভারত শেষ 
পর্যায়ের ৩৭৬ মিনিট ব্যাটিং করে সংগ্রহ করলো ১৯৩ রান। 
গাভাসকারের ছূর্ভাগ্য-তিনি আবার একটি সেনচুরির সুযোগ হারালেন । 
কানপুরের ক্রিকেট শেষ হলো! 

এবার আসর বসলো মাদ্ৰাজের চীপক উইকেটে । 


চীপকে কপিল সেরা 

মাদ্রাজের চীপক উইকেটে ভারতীয় ক্রিকেটের কাছে সৌভাগ্যের 
নন্দন কানন এই মাঁদ্রীজের বুকে ভারতীয় দল শেষবারের মতে৷ ম্যাচ 
জিতেছিল কালীচরণের দলের সঙ্গে । 

পাকদলের বিরুদ্ধে চীপকের উইকেটে অসাধারণ নৈপুণ্যের নজির 
রাখলেন কপিলদেব। 

কপিলের একক প্রচেষ্টাই ভারতীয় ক্রিকেটকে মাদ্রাজ উইকেটে 
সাফল্যের মুখোমুখি এনে দাড় করিয়েছিল। উইকেটে যথেষ্ট বাউন্সার 
থাকায় শুরুর মুখেই কপিল ও ঘাউড়ি চমৎকার বোলিং শুরু করলেন। 
মুসান্দরকে ৬ রানে প্যাভেলিয়ানে ফেরৎ পাঠাবার পর মজিদ এসে সঙ্গী 
হলেন সাদিকের ৷ দুই ব্যাটধারী স্বাভাবিক স্বাচ্ছন্দতায় প্রকাশ করতে 
লাগলেন নিজেদের সহজাত ক্ৰীড়াবিন্যাস। রান উঠেছিল বেশ কিছু । 
সাদিক এই সাবলীল ভাঁবকে বেশীক্ষণ বজায় রাখতে পারলেন না। 
কপিলের আউট-কাটিং বলে ব্যাট ছোঁয়ার চেষ্টা করলে তাঁকে দস্তানাবন্দী 
হতে হল কিরমানির হাতে। 

জাহির এনে দাড়ালেন কপিলের মুখোমুখি ৷ 

সমস্ত জর্জরিত জাহির এবারও সফল হলেন না । কপিলদেবের 
প্রভাবিত ভীতি দুর্বলতায় জাহির একেবারে অক্রিকেটায় কায়দার ব্যাট 


কপিলদেব-৮ ১১৩ 


চালনা করে সরাসরি বোল্ড হয়ে ফিরে এলেন পরবর্তী পর্যায়ে রাজা, 
ইকবাল ও ইমরান নিজন্ব দাপট বজায় রেখে ব্যাটিং করার সুবাদে 
পাকদল সর্বদাকুল্যে সংগ্রহ করেছিল ২৭২ রান। 

পাকদলের এই রানের সামনে ভারতীয় ব্যাটধারীরা বিস্তর সময় 
হাতে নিয়ে ধীরে সুস্থে খেলার চেষ্টা করলেন। গাভাসকারের ব্যাটিং 
রীতি ছিল যেমন বিরক্তিকর তেমনি একঘেয়ে । তার বিরক্তিকর ব্যাটিং 
থেকে রান এসেছিল সময়কে বিস্তর পথ এগিয়ে যেতে দেওয়ার সুবাদে । 
পাকা ৫৯৩ মিনিট সময় একাই ব্যাটিং করেছিলেন গাভাসকার। তার 
খেলা দেখে মনে হচ্ছিল তিনি যেন সেনচুরির সংখ্যা বৃদ্ধির দিকে নজর 
রেখে রান সংগ্রহ করছেন একটি একটি করে। গাভাসকারের এই 
প্রচেষ্টা সফল হয়েছিল। নেতিমূলক রক্ষণাত্মক ক্রিকেটে দীর্ঘসময় নি য় 
গাভাসকার পুরণ করেছিলেন তার ব্যক্তিগত তেইশতম সেন্চুরির 
সীমানা ৷ *এখন তিনি তেইশ নম্বর অঙ্কে দীড়িয়েছ একক পুরুষ। তার 
‘সীমনেণটুদাড়িযে আছেন বিশ্বের. ছুই স্তার উপাবীধারী ব্যাটসম্যান । 
একজন ভন অন্যজন গ্যারী। এই ব্যবধান দূর করলেই সানি এগিয়ে 
যাবেন নিজস্ব গৌরবের শীর্ষস্থানে । চীপকের উইকেটে গাভাসকার 
বিরক্তিকর ক্রিকেট খেললেও খেলার মধ্যে প্রাণ এনেছিলেন কপিলদেবর 
আবির্ভাবে। 

মার আর মার। 

মারমুখী বড়ো ক্রিকেটের উদ্দাম প্রহারে কপিলের ব্যাট ছোয়| বল 
প্রাণের আবেগ মিশ্রিত উচ্ছাসের কলধ্বনি তুলে ছুটে গিয়েছিল সীমানার 
বাইরে । কাউকে বিন্দুমাত্র সমীহ করেনি কপিল। যে ইমরান আপন 
গতির টানে বিজ্ঞ ব্যাটধারীদের পরাস্ত করতে সিদ্ধহস্ত, সেই তাঁকেও 
দুৰ্জয় সাহসে ব্যাটের চাবুক চালাতে কম্মুর করেননি দুরন্ত কপিলদেব। 
ইকবাল কাসিমের বলে তিনি উইকেট ছেড়ে বেরিয়ে এসে একটি নিখুঁত 
ছয় মেরেছিলেন, সেই সঙ্গে এগারোটি চার। 

কপিলের প্রাণোচ্ছল উন্মাদনায় চীপক উদ্যান হয়ে উঠেছিল রমনীয় ৷ 

ক্রিকেট যে ব্যাট বলের লড়াই । তার সাক্ষাৎ প্রমাণ মিলে ছিল এইদিন। 
শেষ অবধি ইমরান খানের বলই পরাস্ত করলো কপিলকে । নিচু হয়ে 
আসা ইমরানের একটি বলে অত্যধিক মারমুখী হতে গিয়ে প্যাভেলিয়ানে 
ফিরে এলেন কপিলদেব। তাঁর ১৬৫ মিনিটে গড়ে তোলা ৮৪ রানের 
ইনিংসটি বহুকাল মনে রাখবে ভারতবাসী ৷ 

গাভাসকার যে সময় নিয়ে সেনচুরি করলেন, সেই সময়ে চেষ্টা করলে 
হয়ত পদব্ৰজে গঙ্গোত্রীর মত দুর্গম পথ অতিক্রম করতে পারতেন যে 
কোন পরিব্রাজক । তবে এটা ঠিক সানির এই রক্ষণাত্বক ক্রিকেট বড় 
রান তোলার ইমারত তৈরী করে দিয়েছিল ভারতীয় দলকে, যার প্রমাণ 
স্বরূপ ভারতীয় দল গড়ে তুলেছিল ৪৩০ রানের একটা মন্ত ইনিংস। 

দ্বিতীয় পর্যায়ে কপিলদেব ছিলেন আরও মারাত্মক | একটানা ৬৩৮ 
মিনিট মাঠে রোদে তেতে ফিল্ডিং করার সুবাদে ক্লান্ত পাকদল ব্যাট হাতে 
বড় একটা সুবিধে করতে পারলে। না। এক কপিলের দাপটে তাদের 
অবস্থা হয়ে উঠেছিল অত্যন্ত সঙ্গান। হরিরানার সতেজ যুবক লালবলের 
অগ্নিবান নিক্ষেপ করে পাকিস্তানের মতে৷ একটি বিজ্ঞাপিত দলকে 
একাই করে দিল কোনঠাসা । তার বীর দপিত বোলিং শৌর্ধদীপ্ত 
প্রথরতার গরিমায় সংগৃহীত হলো সাত-সাতটি উইকেট । উভয় ইনিংস 
মিলিয়ে এই ম্যাচে কপিলদেব সংগ্রহ করলেন এগারোটি উইকেট । 

শেষ দিনে পাকদল যখন দান শেষ করলো তখন হাতে ম্যাচ জেতার 
পক্ষে অকল্পনীয় সময়। জেতার জন্য দরকার ছিলে। আর মাত্র ৭৮টি 
রান। 

চৌহান ও গাভাসকারের জুটির এই রান সংগ্রহ করতে সময় 
গিয়েছিল ৮৮ মিনিট । শেষবারের মতে! অধিনায়ক গাভাসকারের 
ব্যাট ছৌয়| বল থেকেই এলো জয়ের অন্তিম মুহূর্তটি ৷ 

গোটা মাঠ আনন্দে হয়ে উঠলো উজ্জল | মুখরিত চীপকে জুড়ে 


“শোনা যেতে লাগলো একটি নাম__কপিলদেব__সাবাস ছেলে । 


সতি এই ম্যাচে কপিলদেব জেতার ভূমিকায় অসাধারণ শ্রেষ্ঠতার 

পরিচয় দিয়েছিল তার যৌথ দাঁয়িত্বে। তার রাজসিক ব্যাটিং যেমন 
ছিল রমণীয়, তেমনি বোলিংয়ের রূপও ছিল শ্রেষ্ঠত্বের উজলো 
ভরপুর। বাট-বলের স্থন্ম দক্ষতায় কপিলদেব যোগ; ক্রিকেটার হিসাবে 
আপন দক্ষতার পুরস্কৃত হলেন মান-অফ-গ্া মীচের সম্মানে । 

যোগ মান্গষের শ্রেষ্ঠ পুরস্কার হিসাবে কপিলদেবের শ্রেষ্ঠত্ব স্বীকার 
কর:লন সকলে। ভারতীয় দলপতি গাভাসকার তে প্রকাশ্যেই বললেন 
“মাদ্রাজে বুকে ভারতের জয় এনে দিয়েছে কপিলদেব। তার অভাবনীয় 
বোলিংয়ের দুরন্ত দাপটে পাকদল ধরাশারী। সেই আমাঁদের মনে 
মাদ্ৰাজ টেষ্টে জয়ের প্রথম স্বপ্ন গড়ে তুলেছিল ৷” 

আসিফ ইকবাল হারলেন। 

এটা ছিল চলতি মরগুমের ক্রিকেট খেলার পাকদ:লর দ্বিতীয় 
পরাজয়। 

এবার কিন্তু ইকবাল ভারতীয় আম্পায়ারিংয়ের ত্রুটিবিচ্যুতির কথা 
উল্লেখ করে শাক দিয়ে মাছ ঢাকার চেষ্টা করলেন না। বরং স্পষ্টত 
বললেন, ভারত যোগ্যদল হিসাবে জিতেছে । সানি ও কপিলের ভূমিকা 
ভারতীয় দলকে জয়ের যোগ্যতায় পৌছে দিয়েছে। আমাদের এক- 
জনও ব্যাটসম্যান আশানুরূপ সাফল্য দেখাতে না পারায় এই পরাজয় । 
কেউ আমরা সুনাম রক্ষা করে খেলতে পারিনি এই যৌবন-পুরুব কপিলের 


বিরুদ্ধে । 

মাদ্ৰাজ থেকে কলকাত| ৷ 

লোকসভা নির্বাচনের ভোট পর্বের পালা সাঙ্গ হওয়| মাত্র প্রত্যাশিত 
ক্রিকেট এসে পৌছলে| কলকাতীয়। জনমানসে লাগলে! উত্তেজনার 
ঢেউ। বদল হলো! কলকাতার রোজ নামচার পালা ৷ 

এরই মধ্যে ক্রিকেটকে ঘিরে অপ্রত্যাশিত ভাবে কলকাতার মানুষ 
শুনতে পেলো এক চমকপ্রদ সংবাদ। মাদ্রাজের জয়ের আনন্দ তখনও 
সন্ব্যের আকাশে ছড়িয়ে ছিল, তারই মধ্যে আকাশবাণী মারফৎ প্রথম. 
ঘোষিত সংবাদ-_ সানি অধিনায়কের দায়িত্ব ছেড়ে দিচ্ছেন ৷’ 

গাভাসকার স্পষ্ট ভাষায় বললেন; আগামী ওয়েষ্ট ইণ্ডিজ সফরে 
তার দলের সঙ্গে সফর করার ইচ্ছে নেই। কাজেই তিনি চান দলের 
দাঁরিত্ব অভিজ্ঞতা অর্জনের সুযোগে নতুন কারো হাতে তুলে দিতে। 
তবে তিনি এটাও বললেন__দলের নেতা না হলেও, ইডেনে আমি 
থাকছি। 

কলকাতার মানুষ সাময়িক ছন্দ পতনে থমকে গিয়েছিল। একেই 
দু দুটো টেস্টে এগিয়ে থাকা ক্রিকেটের মধ্যে কোন রকম উত্তেজন! 
ছিল না, তায় আবার এত বড ছুসংবাদ ! jj 

হায়রে ক্রিকেট_তুমি এত জান। তোমার মনে যে কি আছে, 
তাকে জানে! 3 

গাভাসকারের ঘোষণ| যেমন চমক এনেছিল, তেমনি চনক আনলেন 
কলকাতায় পৌছেই পাক অধিনায়ক আসিফ ইকবাল। সাংবাদিক 
সন্মেলনে তিনি স্পষ্ট বললেন “ইডেনে ক্রিকেট খেলার স্বগ্ন আমার 
ছিল। এই ইডেন সম্পর্কে আমাকে অনেকে অনেক কথা বলেছেন। 
বলেছেন ভারতে আসার আগে ইংল্যাণ্ডের টনি গ্রেস। আজ আমি 
সেই ইডেনে খেলতে চলেছি। এবং খেলতে চলেছি আজ আমার টেস্ট 
জীবনের সর্বশেষ খেলাটি। ইডেনের বুকেই আমি আমার ক্রিকেট 
জীবনের বিশ্রাম নেব!” 

থমকে গেল কলকাতার মানুব | 

থমকে গেল ক্রিকেটের বিশ্বজন। আসিফ ইকবাল-__বিশ্বের যিনি 
সাড়া জাগানো৷ চৌকশ ক্ৰিকেটার--সেই তিনি সরে যাচ্ছেন ক্রিকেট 
থেকে । প্রিয়জন বিয়োগ ব্যাথায় গুমরে উঠেছিল বুকের ভিতরটা । 
কে যেন বলেছিল,__যেতে নাহি দিব। 

যেতে নাহি দিব__মানুষের এই সুগভীর আত্মযন্রণ যে কত 
নিক্ষল, তা আমর! জানি। জানি সমস্ত কাজ শেষ করে, সময়ের হাত ধরে 
মানুষ যখন ক্লান্ত পদক্ষেপে আপন আলয়ে ফিরে যায়, তখন কোন 
প্রিয়জনের গভীর অনুরাগ বন্ধন তাঁকে ধরে রাখতে পীরে না। “যেতে 

নাহি দিব_-” আর্তবেদনার অন্তরাল থেকে শোনা বায় আর এক শাশ্বত 
জীবনবোধ “তবু তারে যেতে দিতে হয় ।” 

সেই যেতে চাওয়ার পর্ব এবার ইভেনে। আসিফ ইকবাল চলে 
বাচ্ছেন। জীবনের এই তার শেষ ক্ৰিকেট! এই বিদায় দৃশ্যটি যে 
কত করুন, তা সেদিন ইডেনে শীতের দুপুরে যারা উপস্থিত ছিলেন 
তাদের স্মৃতির মনিকোঠায় নিশ্চয়ই থেকে বাবে। 


ইডেনের প্রথন দিন 
সানি গাভাসকার ভারতীয় ক্রিকেট দায়িত্ব থেকে নরে দাড়ানোর 
ফলে কর্মকর্তার দল যে সংকটের মধ্যে পড়েছিলেন, তা থেকে উদ্ধার 
করলেন দক্ষিন ভারতীয় তনয় গুপ্তাপ্সা বিশ্বনাথ । 
জীবনের প্রথম টেষ্ট অধিনায়ক হিসাবে ভিশ মাঠে নেমে প্রথম একটি 
বড় কর্তব্য করলেন দলের হয়ে, তাহলে! টসে জিতে খেলার মধ্যে প্রথম 
নিলেন দলীয় সুযোগ | 
ইডেনের ন্যাড়া পিচ সম্পর্কে অস্ট্রেলিয়ার সঙ্গে কয়েকমাস আগে 
খেলা দেখেই বিশেষজ্ঞর দল ধরেই নিয়েছিলেন, উইকেট থেকে বড় 
বরণের কোন সাহায্য পাবেন না পাক আক্রমনের মূলঅস্ত্ৰ ইমরান খান বা 


সিবিন্দর বখত। ফলে নিস্তেজ উইকেটে ব্যাট হয়ত বলের বিরুদ্ধে 
একাকী সংগ্রামে লিপ্ত থাকবে ৷ 


ইডেনের উইকেট অভিজ্ঞতা পাকদলের বিরুদ্ধে সনে হয় বিজ্ঞ 

লোকদের ধারণাকে সম্পূর্ণ উল্টে দিতে পারে নি। বরং অনুমান 

সাপেক্ষ ক্রিকেট হয়েছিল দিনভোর ৷ কেবল উইকেটের একপ্রান্তে 
সাপের মতো| বুক পর্য্যন্ত তুলতে পেরেছিলেন । 

ক্ষমতাবান। তিনি আপন দক্ষতার যে রীতিতে বলকে 

উইকেট থেকে তুলতে সক্ষম হয়েছিলেন | সেই রীতি আয়ত্ত কর! 

সম্ভব হয়নি কমজোরী দিকিন্দর বখত বা৷ এহটেসামউদ্দিনের পক্ষে | 
বখত যতটা ছুটে এসে বোলিং করেছেন, সেই তুলনায় তার বলের 
গতি ছিল যথেষ্ট কম | ইডেনের বুকে বিপরীত চেহারায় দেখা৷ বখতকে 
দেখে বিশ্বাস হয় নি, এই বোলারটি চলতি মরশুমে ভারতের বিরুদ্ধে 
এতগুলি উইকেট পেয়েছেন । বরং তুলনা মূলক বিচারে এহতেসাম- 
উদ্দিন হাচ্কা চালে বোলিং করলেও, তার কৌশল রীতিতে ছুর্োগের 
সংকেত ছিল। লেংখ ও নিশানা লক্ষ্য স্থির রাখা এহতেসামউদ্দিনকে 
খেলতে সে কষ্ট হচ্ছিল, তা পরিষ্কার বোঝা গিয়েছিল ভারতীয় 
ব্যাঈধারীদের ব্যাটিং চালনা লক্ষ্য করে! একমাত্র গাভাসকারের উইকেট 
যথেষ্ট বুদ্ধি খাটিয়ে সংগ্রহ করেছিলেন ইমরান। শুরুতেই বেশ স্বাচ্ছন্দ্য 
নিয়ে ব্যাটিং আরন্ত করেছিলেন সানি। তার ব্যাটিং-এর মধ্যে ছিল 
বিশ্যাসিত স্বকীয়তী। তার ছুটি নয়নাভিরাম অনড্রাইভ ছিল ইডেনের 
প্রথম দিনের সেরা স্ট্রোক । 

ইমরান তার নিজন্ব দাপট নিয়ে যথেষ্ট ভাল বল করেছিলেন। 
তার সুইং বল যে ব্যাটধারীদের কাছে অস্বস্তিকর ছিল, তা স্পষ্টত ধরা 
পড়েছিল ভারতীয় ক্রিকেটারদের নেতিমুলক খেলার বিন্যাস 
ভঙ্গিতে। 

একমাত্র গাভাসকার ছাড়া উইকেটকে দোষারোপ করার মতো 
কোন অঘটন কেউ ঘটান নি। গাতাসকারের বলটি উইকেট থেকে 
ইমরানের সক্রিয় প্রচেষ্টায় বিষাক্ত সাপের মতে৷ লাফিয়ে উঠেছিল 
বুক পর্যন্ত। গাভাসকার বলেন লাইন থেকে নিজেকে সরিয়ে আত্মরক্ষা 
করলেও, পারেন নি নিজের দানটিকে রক্ষা করতে। বল তার 
দস্তানা ছুঁয়ে চলে যায় মজিদের কাছে! 

সহজ ক্যাচ ! নু 

আউট হলেন গাভাসকার ৷ 

চৌহান ও বিশ্বনাথ এদের ক্রিকেট সেদিন ক্ষমার যোগ্য ছিল না। 
চৌহান যদি আরে! বহু আগে আউট হতেন তাহলে অবাক হতেন না 

ইডেনের মানুষ৷ নবাগত অধিনায়ক ভিশি'ও ক্রিকেটের সার্থক পরিচয় 
রাখতে পারেন নি। বলের লাইনে দাড়িয়ে এই প্রথম ভিশি এমন ক্রশে 
ব্যাট চালালেন, বা দেখে শিউরে উঠেছিলেন ইডেনের আকাঙ্িত মানুষ । 

তবু অগ্রীতাশিত ভাবে চমতকার ক্রিকেট খেললেন নবাগত পাতিল 
তার ব্যাটিং রীতির সঙ্গে যেমন ছিল পরিপক্য-পারিপাট্য তেমনি ছিল 
সাবলীল মেজাজ। অর ভবিষ্যতে নবাগত পাতিল যে ভারতের 
একজন যোগ্য সন্তান হিসাবে প্রতিষ্ঠা পাবেন এই বিষয়ে সন্দেহ ছিল 
না কারো। তার ব্যাট থেকে বেরিয়ে এসেছিল সতেজ ৬২টি তরতাজা 
রান। উইকেটের চারপাশে এক ইমরানকে বাদ দিলে, আর প্রায় 
সকলেই হাত খুলে পিটিয়ে ছিলেন পাতিল ৷ 

প্রথম দিনের ক্রিকেট গড়িমশি করে গড়ালো ২০৫ রানে। এই 
রান সংগ্রহের ফাকে ভারতকে হারাতে হলো ৫টি উইকেট । প্রথম 
দিনের মন্থর উইকেটে একমাত্র পাতিলের ব্যাটিং ইমরানের বোলিং 
ছাড়া আর কোন কিছুই লক্ষ্যনীয় বস্তু হিসাবে চোখে পড়েনি ক্রিকেট 
প্রিয় কলকাতার মানুষের | 

দ্বিতীয় দিনের ক্রিকেট ভারত কোনক্রমে এসে গৌছেছিল নিরাপদ 
জারগায়। উইকেটের যা চেহারা তা থেকে বড় রান যে পাকদলের 
নাক্ষেও পাওয়া সম্ভব হবে না এটা একরকম নিশ্চিত বুঝে ছিলেন সকলে। 
দ্বিতীয় দিনের সকালে তবু উত্তেজনা! ছিল কপিলকে নিয়ে। 

কপিলদেব, ভারতীয় ক্রিকেটের এই তরুণ যুবকটি ইডেনে এসেছেন 
নতুন এক ইতিহাস রচনায়। তিনি চলেছেন ডাবলস্”এর অধিকারী 
হতে। যশপাল শর্মীকে সঙ্গে নিয়ে কপিল যখন দ্বিতীয়দিন মাঠে 
নেমে ছিলেন, তখন মাঠশুদ্ধ মানুয বড় বড় দু চোখ নিয়ে তাঁকিয়ে 
ছিলেন তার অগ্রিগর্ভ প্রতাপ দেখার জন্য । মাত্র ৩৩টি রান করতে 
পারলেই কপিল পৌঁছে যাবেন হাজার রানে--সেই সঙ্গে ছুটি উইকেট 
সংগ্রহ করলেই শত উইকেট প্রাপ্তি যোগ ৷ 

কপিল যে তার ঝড়ো ব্যাটে আগুন ঝরাবে এই লক্ষ্যে যখন গোটা 

ইডেন উন্মুখ, ঠিক তখনই কপিলদেব সবাইকে ব্যর্থ করে, প্রত্যাশার 
বাড়া ভাতে ছাই দিয়ে ফিরে এলেন প্যাভেলিয়ানে ৷ 

কপিলদেবের এই বিদায় সুখকর ছিল না! দর্শকদের মধ্যে 
উঠেছিল গগ্রন। বিনিয়ে গিয়েছিল ক্রিকেটের গতিবিধি। ইডেনে 
তাহলে আর দেখার কি আছে! যশপাল খুঁড়িয়ে খুঁড়িয়ে দলকে 
এগিয়ে নিয়ে যেতে লাগলেন, শেষদিকে ঘাউড়ি, যাদব ও দৌশী মেহনতি 
পরিশ্রমে ভারত পাকা দেড়দিন উইকেট আগলে সংগ্রহ করলো ৩৩১ 
রান । 

এরপর পাকিস্থানী ব্যাটিং পর্ব । 

মন্থর ক্রিকেটে সময় হরনের পাল| ৷ 

বল পড়ে, 'ব্যাট নড়ে---:- রান কি আসে? 

না_ব্যাট নড়লেও রান এলো না প্রথম দিকে। ভারতের চেয়েও 
মন্থর পন্থা অবলম্বন করে পাকদল করলো সাদিকের উইকেট হারিয়ে 
করলে মাত্র ৫৭টি রান। 

শুরুর মুখেই পাকদল হারিয়ে বসেছিল সাদিককে ৷ কপিল 
যে সাদিক মহম্মদের উইকেট নিয়ে তার ক্রিকেট জীবনের প্রথম 
আধিভাব ঘোষণা করেছিলেন, সেই তাকেই তিনি সংগ্রহ করে নিজের 
সংগৃহিত উইকেট অঙ্ক এনে দাড় করালেন নিরানববইতে। 

আর একটিমাত্র উইকেট, বা সংগ্রহ করতে পারলেই শততম 
উইকেট প্রাপ্তির সম্মান। গোটা ইডেন কপিলের সেই রমনীয় এঁতি- 
হাসিক মুহুৰ্তর জন্য আস্থির ৷ 

কিন্ত একি হলো । 

কপিলদেব যে থমকে গেলেন। তার বলকে সমীহ করে পাক- 
ব্যাটধারীরাও যেন দৃঢ় প্রতিজ্ঞা হয়ে আছেন, কিছুতেই যেন ওরা আউট 
হতে নারাজ । 

ব্যাট বলের লড়াই দেখতে দেখতে সময় কাট ছিল অস্থিরতায় | 

মন্থর ক্রিকেট_আরে| মন্থর হয়ে উঠেছিল । দেখে মনে হচ্ছিল 

কপিলকে সমীহ করার জন্য গোটা পাকদল যেন বুকে হাটু গুজে 
ব্যাট করছে। লক্ষ্য তাদেব রান গড়া নয়, লক্ষ্য--কপিলের হাত থেকে 
প্রাণ বাঁচানো । 

পাকদলের খেলার ধরনে রান ওঠার গতি সময়ের কাটায় পিছিয়ে 
গিয়েছিল অনেকখানি । | পাকিস্তানীরা কপিলা- আনেক চেষ্টা করেও 
কপিলদেব দ্বিতীয় তঙ্কে ভুগছেন। দিনে বিন্দুমাত্র 
টলাতে পারলেন না পঙ্কজ রায় | কোন পাক ব্যাট- 
ধারীকে। . ফলে নিজীব দুর্বারস্থায় দ্বিতীয় দিনের ক্রিকেট শেষ হলো 
বিরক্তিকর পরিস্থিতির মধ্যে ৷ 

তৃতীয় দিনে প্রত্যাশা পুরণ হলে ৷ 

সারাটা দিন মাথার ঘাম পায়ে ঝরিয়ে রক্তের নৌনা স্বাদ পেলো. 
কপিল। নিজেকে বিপন্ন করে তৃতীয় দিনে রিক্ত তসলিম কপিল- 
দেবের প্রস্তুত ললাটে একে দিলেন সৌভাগ্যের রাজটিকা ! 

চমৎকার ক্যাচ নিলেন চেতন চৌহান। তার এই দর্শনীয় ক্যাচটি 
ভোলার নয়। সেনচুরি আকাষ্কিত সাবধানী তসলিম কপিলের লেগ 
স্টাম্পে পড়া বলে ব্যাট ছোয়| মাত্র মাটিতে শুয়ে পড়ে চৌহান 


বাপাঁধীর মতো ছে| মেরে তালুবদ্ধ করে নিলেন সেই নিচু লাল 
বলটিকে। 


সেন্টুরি পেলেন না তসলিম ৷ 
জীবনের প্রথম আবিষ্ভাবে তদলিমের সেনচুরির একটি অব্যৰ্থ 
হুযোগ হাতছাড়। হওয়ার সঙ্গে সঙ্গে ক্রিকেটের ভাগ্যলক্ষী কপিলের 


ললাটে একে দিলেন শততম উইকেট প্রাপ্তির সম্মান তিলক-_-একি 
কম কথা। 


ইডেনের লক্ষ লক্ষ মান্য এই চরম মূহুর্তের জন্যই অপেক্ষা করছিল 
দ্বিতীর দিন থেকে ! 


ইডেনে শাখ বাজলো । 
ঘন্টা বাজলে| ৷ শুরু হলো করতালি মুখরিত অভিনন্দন বৰ্ষণ । 

ভারতীয় ক্রিকেটাররা ছুটে এলেন কপিলদেবের কাছে। বুকে জড়িয়ে 
ধরলেন তাকে । 

পাক বাটধারীরা এগিয়ে গিয়ে করমর্দন করলেন। . করমর্দন 
করলেন বাট হাতে মাঠে নেমে বিদায়ী অধিনায়ক আসিক ইকবাল ৷ 

তৃতীয় দিনের ক্রিকেটে লাভের লাভ হয়েছিল এইটুকু যা_নচেৎ 
ক্রিকেটে এমন কিছু ছিল না, যার জন্য একমাথা রোদ নিয়ে যে 
দর্শকেরা বসে থাকতে পারেন সেই দীর্ঘ ছণঘন্টা এক বিরভ্ভিকর. 
সমর। 

তৃতীয় দিনের ক্রিকেট যখন সাঙ্গ হলো তখন পাকদলের রান 
দীড়ালো ৪ উইকেটে ২৬৩ রান! ইডেন কোনরকমে পার করলো 
ক্ল্যান্তিকর একটি দিন! এই ম্যাচে কোন দলই জয় পরাজয়ের 
ঝুঁকি নিতে রাজি নয়--এটা পরিষ্কার বুঝেই কলকাতার মানুষ অস্ত. 
বোধ করছিলেন ৷ 


ইডেনকে চাঙ্গ। করলেন আসিফ ইকবাল 

চতুর্থাদিন সকালে মাঠে হাজির হয়েছিলেন সকলে জেনে শুনে 
বিষ পান করার মন নিয়েই। ক্রিকেট যে আর ক্রিকেট নেই, এই 
ম্যাচ যে সৌজনমূলক প্ৰীতি খেলায় পরিণত হতে চলেছে, এটা পরিষ্কার 
ভাবে জানার পর বড় রকমের কোন উত্তেজনা বোধ করছিলেন না 
কেউ। তবু সকলে এসেছেন মাঠে ক্ৰিকেট দেখতে, কেবলমাত্র 
ক্রিকেটের প্রচেষ্টাফল রক্ষার্থে! কেউ কেউ বললেন, আসিফ আউট 
হলেই চলে যাব। এইতো ওর শেষ ক্রিকেট__দেখি ভদ্রলোক কেমন 
খেলেন। একজন প্রতিভাশালী ক্রিকেটারের শেষ ম্যাচ উপস্থিত থাকাটা 
একটা! শিষ্ঠাচার। কারো বা আবার মনে ছিল গাভাসকারের বাাঁটিং 
দেখবার ইচ্ছা । 

আসিফ শনিবারের সাত সকালে সকলের সমস্ত ভাবনা চিন্তাকে 

একেবারে উল্টে দিয়ে ঘুমন্ত ক্রিকেটকে ইচ্ছায় কান ধরে টেনে তুলে 
চাঙা করলেন । 

ক্রিকেট জাগলে| । 

ইডেনের হাজার হাজার মানুষ একেবারে অবাক । একি তারা 
দেখলেন। ৫৯ রানে পিছিয়ে থাকা ইকবাল দান ছেড়ে দিয়েছেন 
ভারতের হাতে৷ 

গুঞ্জন উঠলো । 

তাবদ ক্রিকেট: বিশেবজ্ঞর দল রেকর্ড বই’-এর পাতা খুলে 
“দেখতে লাগলেন এই ধরনের কোন নজির আগে আর কখনও আছে 
কিন । 

শুরু হলো দানছাড়া নিয়ে মতামত বিনিময়ের পর্ব। কেউ বললেন 
বড় বেশী ঝু'কি নিয়েছেন ইকবাল | কেউবা বললেন ; সুযোগ নেওয়ার 
পেছনে কোন একটা কারণ আছে। হয়ত দেখাই যাক না কি ব্যাপার 
হয়! 

ভারতীয় ব্যাটিং পর্ব শুরু হলো । 

গতানুগতিক ধারার ব্যাতিক্রম । সানির জায়গায় দলের গোড়া- 
পত্তন করতে এলেন চৌহান ও বিনি। শুরুতেই বিপর্যয় ঘটালেন 
পাকদল। গাভাসকার হীন ভারতীয় দল পাক আক্রমনের সামনে 
দাড়াতেই পারলো না স্বকীয় মহুমাকে প্রতিষ্ঠা করে। ইমরান খানের 
লালবলের আগ্নেয় মুতির প্রভাব ভারতীয় ব্যাটধারীদের মনে এমন 
ভাবে চেপে বসেছিল যে মাত্র একঘণ্টার মধ্যেই তরতাজা ভারতীয়দলটি 
হয়ে গেল এলোমেলো । সাত রানে বিনি, এগারে! রানে কিরমানি ও 
তেত্রিশরানে ফিরলেন বিশ্বনাথ। যে ক্রিকেটকে ঘিরে চতুর্থ দিন 
সকালে কোন রকম উত্তেজনা বোধ করেন নি ইডেনের মানুয--সেই 
তারাই মাত্র কয়েক ঘণ্টার ব্যবধানে ইকবালের কুটনীতির জালে পড়ে 

স্পষ্টত বোঝা গেল ইকবাল দান ছেড়ে 


টাসফাস করতে লাগলেন। 
টা দিয়েছেন_সেই সুযোগ এখন 


দিয়ে পাকদলের সামনে যে সুযোগ এনে 

অনুকুলতার মধ্যে টু টি চিপে ধরেছে ভারতীয় দলের ৷ প্রাথমিক পর্বের 
অভাবনীয় সাফল্য পাকিস্তানী বোলারদের মনবল বাড়িয়ে দিয়েছিল । 
ইমরান চমতকার বোলিং করেছেন । দীর্ঘদিন বাদে ইডেন দেখতে পেলো 
একজন সত্যিকার জাত পেশ বোলারকে ৷ উইকেট যদি ইডেনের নিজস্ব 
চেহারায় থাকতো, তাহলে সেদিন কি রূপে ইমরানকে দেখা যেত সেই 
কথা ভেবেই শিহরণ জেগেছে ভারতবাসীর মনে । 

নিস্তেজ ভারতীয় ব্যাটিং বিপর্যয়ের মধ্যে চটুল ক্রিকেট খেললেন 
পাতিল। নবাগত ব্যাটধারী খেলা যেমন ছিল সাবলীল তেমনি ছিল 
তেজস্বিতায় ভরপুর । উইকেটের চারপাশে মেরে খেলেছেন পাতিল ।. 
তার ব্যাট থেকে রানও এসেছে বিস্তর । একসময় ইডেন আশস্ত 
হয়েছিল পাতিল সানির যৌথ ভূমিকার গরিমা প্রত্যক্ষ করে। গাভাস- 
কার সে দলের পক্ষে কতখানি অপরিহার্য এই ইনিংশ ছিল তারি প্রমাণ ৷ 
অসুস্থ গাভাসকার স্বাভাবিক ভাবে ক্রিকেট খেলতে না পারলেও তার 
সাবলীলতাঁর অভাব ছিল না। তার ব্যাট যখন রানের জন্য জমে উঠেছিল 
পাতিল সহচার্ধে, ঠিক তখনই ভুল বোঝাবুঝির জন্য রান আউট হয়ে 
ফিরে এলেন পাতিল । এই ছুখুজনক বিদায়ের খানিকবাদে উইকেটের 
ক্ষত স্থান থেকে অভাবনীয় বাউল আদায় করে ইমরান বুদ্ধিদীপ্ত কৌশল- 
তায় তুলে নিয়ে গেলেন গাভাসকারকে । গাভাসকারের বিদায় দত্তর- 
মতো চিন্তায় ফেলেছিল ইডেনকে । সকলের মনে তখন দানা বেধেছিল 
একটি প্রশ্ন ম্যাচ বাঁচবে তো ? ইডেন এই বিপধয়ের মধ্যে সহসা উজ্জল 
হয়ে উঠলো! কপিলদেব আবির্ভাবে। কপিলের আবির্ভাব মানেই ক্রিকেটে 
সভীবতা বিয়ে আসা। কপিল কি পারবে? পারবে কি তার ব্যাটের 
মুছ'নীয় আপন গন্তব্যে নিজেকে প্রতিষ্ঠা করতে। ভেসে উঠেছিল ক্লাব 
হাউসে উপস্থিত বিশেষজ্ঞের চোখে রকর্ড বই’এর পাতা ৷ শত উইকেট 
সহ হাজার রান__ক্রিকেটের এই যোগ্য সম্মান ভারতবাসী হিসাবে 
আদায় করেছেন ভিন্ন মানকদ। কপিলদেব কি পারবে ইডেনের বুকে 
একমাত্র নয়া ইতিহাস রচনা করতে ৷ 

_ তার সামনে যে সমস্তা অনেক । 

দল এখন বিপদগ্রস্থ । 

কপিল উইকেটে এসে শুরু করলেন আত্মরক্ষা মূলক ক্রিকেট ৷ 
তার ব্যাটিং রীতি বুঝিয়ে দিচ্ছিল, যে তিনি তার নিজের প্রতিষ্ঠা সম্পর্কে 
সচেতন । 

মন্থর গতিতে পরে একেকটা রান আসতে লাগলে! । কমতে লাগল 
হাজার হাজার রানের ব্যবধান। দর্শকের! উদ্দেল হয়ে উঠলেন। গোটা 
মাঠ তখন কপিলের সৌভাগ্য কামনার অধির। ভুলে গেল দলীয় 
বিপর্যয়ের কথা। মুহূর্তের অভিব্যক্তি তখন এমন ছিল, ম্যাচ হারলেও 
ক্ষতি নেই, ইডেনে কপিলদেব যেন হাজার রান সংগ্রহ করতে পারেন 
পরাজয়ের বিনিময়ে ৷ 
হাজার হাজার মানুষের প্রত্যাশাকে সফল করে কপিল পুরণ করলেন 
তার গৌরবের রান অঙ্ক । গোটা মাঠ ভরে গেল চিৎকারে । চিৎকারে 
কীনপাতা দায় ছিল। ইডেনের চিৎকারে কেপে উঠলো চৌরঙ্গী 
এলাকার মাটি__কপিল- সাবাস কপিল। 

হাজার রান পুরণ হওয়া মাত্র তাকে সবার আগে অভিনন্দিত করলেন 
যশপাল শর্মা। তারপর একে একে পাকিস্তানী ক্রিকেটারের। ৷ 

ক্লাব হাউস উত্তেজনায় ফেটে পড়লো । পটকা কাটলে| স্টেডিয়ামে | 

উত্তাল জনসমুদ্র থেকে বিপুল সমারহে ভেসে আসছিল করতালি 
অভিনন্দিত এক হৃদরবাণী “কপিলদেব, তুমি ভারতীয় ক্রিকেটের গর্ব 
_€তোশার জন্য আমরা ভারতীয়রা! আজ স্ফীত বক্ষে বিশ্বের কাছে মাথা 


তুলে দাড়াতে পেরেছি । | শত থেকে সহত্রব_ | ভারতীয় ক্রিকেটের 
কাছে কপিলের এই | সাবাস কপিলদেব | গৌরব এক অগ্নান 


নজির। কোন ভারতীয় পেশবোলার এখন পর্যন্ত শত উইকটে 
লাভের গৌরব অর্জন করেন নি। শত উইকেট যারা পেয়েছেন, 
তারা সকলেই স্পিন বোলার । মানকাদ শত উইকেটের সঙ্গে হাজার 
রান পেয়েছেন একজন কৃতি স্পিনার হিসাবে। কপিলদেব মাত্র ২৫ 

টি টেস্টে চৌত্রিশটি ইনিংস ব্যাট করে গড়েছেন এই রেকর্ড। তাছাড়া 
কপিলের এই ডাবলস লাভ হয়েছে মাত্র ২১ বছর বয়সে--এত অল্প- 
বয়সে এমন একটা রেকর্ড গড়ার নজির তিনিই প্রথম স্থষ্টি করলেন বিশ্ব 
ক্রিকেটে । আর একটি কথা হলো কপিলদেব যে দলের সঙ্গে খেলে 
জীবনের প্রথম উইকেটটি সংগ্রহ করেছিলেন, সেই দলের বিরুদ্ধেই তিনি 
পুরণ করলেন একই টেস্টের একই ইনিংসে হাজার রান সহ শত উইকেট 
_-এই নজির বিশ্ব ক্রিকেটে এই প্রথম । 

কপিলের হাজার রানে খুশী হয়েছে ইডেন ইডেন ক্রিকেটের তীর্থ 
ভুমি। ক্রিকেট | চতুৰ দিনের ক্রিকেট | গৌরবমণ্ডিত নন্দন 
কাননে কপিলের এই | ছিল দুজনের এক- | অনন্য কীতি চিরকাল 
উদভাসিক থাকবে । | জন ইকবাল অন্যজন | যতদিন ক্রিকেট 
থাকবে ততোদিন | কপিলদেব। অনন্য নজির হিসাবে 
উচ্চারিত কপিলদেবের নাম । 

ফিরে আসি ক্রিকেট প্রসঙ্গে । 

কপিলের হাজার রান পুরে যাওয়া মাত্র মনের আনন্দে ব্যাট তুলে 
বেশ কয়েকটি স্ট্রোক করলেন তিনি । যশপাল এই সময় আউট হওয়ায় 
ক্রিকেট আরো সতেজ হয়ে উঠলো । ৯২ রানে ৬টি উইকেট পতনের 
পর রান এসেছিল একশ পয়ত্রিশে । এবার ফিরলেন যশপালের পর সেই 
কপিলদেব। মাত্র তিরিশটি রান করে কপিলদেব ইকবাল কাশিমের বলে 
বড় চটক করার চেষ্টা করলে, তিনি সরাসরি হলেন বোল্ড আউট ! 

ভারতীয় তীবুতে তখন নিদারুণ শোকচিত্ৰ ৷ 

কপিল ফিরে গেলেন, এলেন শিবলাল যাদব ৷ 

ঘাউড়ি যাদবের ভূমিকা সেদিন ক্রিকেটের মানরক্ষা মে কতথানি 
করেছিল, তা উপস্থিত দর্শকেরা সকলেই জানেন । চমৎকার খেলেছেন 
যাদব। ঘাউডি তার সতেজ প্রতিভাকে বিস্তার করতে চেষ্টার ত্রুটি 
ব্বাখেন নি। রান বেড়েছিল। সময় পার হয়েছিল । সময়ের সঙ্গে পালা 

দিয়ে রান---রানের সঙ্গে এক পাল্লার সময়, উত্তেজনায় উন্মুখ করে 
রেখেছিল ইডেনকে ! যাদব আউট । গোটা মাঠ মুবড়ে গিয়েছিল! 

শেষ ব্যাটধারী ঘাউড়ি সঙ্গী হলেন দিলীপ দোশী ৷ 

তবে কি পরাজয় এড়ানো যাবে ন| । 

আসিফের চালে কি ভারত হেরে যাবে শেষ খেলায়। সময়ের হিসাবে 
রানের অঙ্ক এমন কিছু নয়। এই রান তুলতে কতক্ষণ বা সময় নেবে 
আর পাকীস্তানীরা। তারা তো জানে কিভাবে সময়ের হাত থেকে 
দ্রুত রানকে গতিতে ছুটিয়ে নিয়ে যেতে হয়। 

ইমরান, সিকিন্দর, এহতেসামউদ্দিন সকলকে দিয়েই চেষ্টা করলেন 
আসিফ ইকবাল। তীরে এসে তরী ডোবাতে তিনি রাজি নন। হায়রে 
আসিফ-__আল্লা যে তোমার ওপর বিরূপ, তুমি কি তা জানতে না। তুমি 
কি ভেবেছিলে তোমার জীবনের শেষ ম্যাচ বলে আল্লা তোমায় মুঠোমুঠো 


না--আসিফ ইকবাল পারলেন না। শত চেষ্ট৷ সত্বেও পারলেন না 


চতুর্থ দিনে ভারতের শেষ জুটিকে উপড়ে ফেলতে । অপেক্ষা তাকে: 


করতেই পঞ্চমদিন সকালের জন্য । 


গোটা মাঠ জুড়ে করতালি ৷ করতালির বৃষ্টি করছে যেন। হৃদয়ের 


স্মরনীয় করে রাখতে চাইছে। 
সবাই দাড়িয়ে ৷ 
আসন ছেড়ে আবেগ করতালিতে অভিনন্দিত করছেন ইডেনের 


মানুষ । যেন রাজা চলে যাচ্ছেন...ঢলে যাচ্ছেন তার সাজানো অধিকারের 
দাবী ছেড়ে বনবাসে। 


মাঠের মধ্যিখানে এসে দাড়িয়েছেন ভারতীয় খেলোয়াড়েরা। 
আম্পায়ারদ্বর। সবাই তাকিয়ে। করতালির শব্দ মিলিয়ে যাচ্ছে না। 


_ ১২৮ 


ক্রিকেট যেন মুখর অনুভবে মুহুৰ্তটিকে চীর 


রাজা যেন মুখরিত অভিনন্দনের তরঙ্গ ভেদ করে এগিয়ে চলেছেন 
নিধিদার। আবহ সঙ্গীতে বদি সেদিনের এই ক্রিকেট দৃশ্যটি ফুটিয়ে 
তোলা সম্ভব হতো তাহলে অবশ্যই সারেঙ্গিতে বাজানো হতো বেহাগের 
স্রমূছনা। প্যাভেলিয়ানের ছুধারে দাড়িয়ে পাকিস্তানী ক্রিকেটাররা । 
দাড়িয়ে ভারতের শ্রেষ্ঠ ক্রিকেটার ও প্রাক্তন অধিনায়ক গাভাসকার। 

সমস্ত করতালির উত্তাল তরঙ্গ অতিক্রম করে আসিফ প্রবেশ 
করছেন প্যাভেলিয়ানে ৷ সামনেই দাড়িয়ে একজন সতীর্থ । হাত বাড়িয়ে 
অধিনায়কের মাথা থেকে তিনি টুপিটা খুলে নিলেন । 

তারপর এক ঝলক চাউনি । 

দুচোখ ভরা আবেগাশ্রু ৷ 

মাঠে নামলেন আসিফের শৃশ্যস্থানে ইমরান | 

ইডেন বহুক্ষণ স্তন্ধতায় স্থির হয়েহিল ! 

আবেগে কাপছিল ! 

কি যেন ঘটে গেল। 

কি ঘটে গেল--এইতে| জীবন, এই ভাবেই তে! একজন যায় অন্ত- 
জন আসে। ভবিষ্যতকে পথ করে দেওয়াই তো বর্তমানের লক্ষ্য । 

ক্রিকেটের শেষ দিনে যে ভাবনা চিন্তা নিয়ে দর্শকেরা মাঠে এসে- . 
ছিলেন, তারি একটা কাল্পনিক খণ্ডিত চিত্র শেষ দিনে স্পষ্ট হয়ে 
উঠেছিল। 

ভারতের শেষ জুটিকে সরাবার জন্য প্রাণপণ চেষ্টা সত্বেও নিদেন 
পক্ষে ৪০ মিমিট সময় নষ্ট করতে হয়েছিল আসিফ ইকবালকে । পাক 
দল যখন ব্যাট করার সুযোগ পেল, তখন তাদের দরকার ছিল 
২৬৫ রান। সময় যে এই রান তোলার পক্ষে ছিল না তা নয়। সময় 
ছিল বাধ্যতামূলক কুড়ি ওভার সহ ২৩০ মিনিট:--অর্থাৎ চেষ্টা করলে 
. পাক দলের পক্ষে এই রান সংগ্রহ করা এমন কোন কষ্টসাধ্য ব্যাপার 
ছিল না। 

ইডেনে গুঞ্জন উঠেছিল ৷ 

বিশেবজ্ঞর দল নানান মন্তব্য করলেন। মোটামোট। চোখ করে 
হাজার হাজার মান্থৰ উৎকষ্ঠিত দৃষ্টিতে তাকিয়ে ছিলেন বাইশ গজ 
জায়গা জুড়ে কেন্দ্রীভূত ব্যাট বলের লড়াই দেখার জন্য । টি 

খেলার শুরুতে তনলিম আরিফের সাহসভরা! ড্রাইভ ও কাট দেখে 
মনে হয়েছিল পাক দল যথার্থ লড়াই করার জন্যই মাঠে নেমেছেন। কিন্তু 
খানিকবাদে প্রতিশ্রুত খেলার ধরণ বদলে গেল। ৫০ মিনিটে. রান 
উঠলো ২৪টি। ম্যাচ জেতার পক্ষে এই রান-গতি যথেষ্ট ছিল না। 
ভারতীয় বোলিং যে. যথেষ্ট উন্নত পর্যায়ে উঠেছিল তার প্রমাণ 
-ছিল পাক দলের অস্বস্তিকর ব্যাটিং। এই ইনিংসে চমৎকার বোলিং করে 
ছিলেন দোসী। তার লেংখ মাপা বলের টানে পাকদল গুটিয়ে 
থাকতে বাধ্য হয়েছিল। প্রথম আঘাত এনেছিলেন ঘাউড়ি। তার 
বাঁহাতি কাটিং বল প্যাড ও ব্যাটের মাঝখান দিয়ে গলে গিয়ে ভেঙ্গে 
দেয় প্রথম সাদিকের উইকেট । এই টেস্টে পাকদলের অন্যতম শ্রেষ্ঠ 
তারকা জাহির আববাস দলে ছিলেন ন| । তার জায়গায় তিন নম্বর ব্যাট- 
ধারী হিসেবে খেলতে এলেন মজিদ খী। মারমুখী ক্রিকেটার হিসাবে 
মজিদের সুনাম থাকায় ইডেন কিছুটা শংকিত ছিল। কিন্তু আশ্চর্যের 
বিষয়, যে মজিদের মারমুখী ক্রিকেটার হিসাবে এত সুনাম, সেই তিনি 
'৫০ মিনিট সময় ব্যাট করার পর মাত্র ১১ রানে সরাসরি বোল্ড আউট 
হলেন বাঁহাতি স্পিনার দোসীর ঝোলানো বলে। -তসলিম এই ইনিংসেও 
সাহসিকতার পরিচয় দিয়েছেন যথেষ্ট। তীর ব্যাট থেকে নির্গত হরেছিল 
বেশ কয়েকটি চৌধঙুড়ানো লেট কাট ও ড্রাইভ। পাকিস্তানীরা 


যে ইডেনের নিপ্প্রাণ উইকেট থেকে দ্রুত রান তোলার চেষ্টা করতে 

করে ফেলেছিলেন। 28785545750. 
করায় রান আউটের বলি হতে হয়েছিল রাজাকে । 

ইডেনের ক্রিকেট চিত্রের পরিবর্তন ঘটলো অধিনায়ক আসিফ 
ইকবাল আসার পর। 

এই সময় শুরু হয় বাধ্যতামুলক ওভার ৷ 

ক্রিকেটের এক নয়৷ রূপ মুহূর্তে প্রতিফলিত হলো ইডেনের 
দরাজ বুকে । জীবনের শেষ ইনিংসটিকে স্নমনীয় করার চেষ্টায় আসিফ 
ইকবাল নিজে স্বহস্তে নিলেন দলীয় দায়িত্ব । 

বাধ্যতামুলক ওভার শুরু হওয়া মাত্র শুরু হলো শ্বাসরুদ্ধকারী 
মুহূর্ত। কপিলদেব ও দোসী শুরু করলেন আক্রমণ। ব্যাটের সঙ্গে 
বলের লড়াই ৷ _ 

এ-একটা দেখার মতো দৃশ্য! বিরল এই ক্রিকেট দৃশ্যকে বারা 
সেদিন প্রত্যক্ষ করেছিলেন তার! ভাগ্যবান । ইকবাল ও মিয়শাদাদের 
- ক্রিকেটে শুরু ইলো মুখরিত পর্ব। 

ওভার পিছু তেরো রান। 

হাতের বল ব্যাট ছুয়ে গড়িয়ে যাওয়ার আগেই রান। বল উইকেট 
রক্ষক কিরমানির হাঁতে..*আশ্চধ্য তৎপরতায় জায়গা বদলে নিয়েছেন 
দুই ব্যাটধারী । একি সম্ভব। 

আশ্চধ্য ক্রিকেট খেলছিলেন দুজন ব্যাটধারী | 

প্রথম, চার ওভারে রান উঠেছিল আঠাশ | অর্থাৎ ওভার পিছু 
সাতটি করে রান। ভারতীয় ফিল্ডসম্যানেরা অসহায় বোধ করছিলেন । 
কে কেথায় দাড়িয়ে কি ভাবে রান বীচাবেন তাই একটা সমস্তা হয়ে 
উঠেছিল। উত্তেজনায় অধির হয়ে উঠেছিল ইডেন। 

নবাগত অধিনায়ক বিশ্বনাথের মুখ শুকিয়ে গিয়েছিল পাক ব্যাট- 
ধারীদের রানের বহর দেখে । এই তো! সেই ক্রিকেট-_এই ক্রিকেটের 
অভিজ্ঞতাতো৷ ভারতীয় ক্রিকেটারদের আছে। মাত্র বছর দুই আগে 
এমননি এক ঝড়ে! ক্রিকেট খেলেহিলেন আসিফ ইকবাল আর মিয়"দাদ 

সে কথা বিশ্বনাথের ভোলার নয়। তিনি তে। সেই দলে ছিলেন ৷ চিন্তায় 
বুক শুকিয়ে গিয়েছিল । 

বেড়ে গিয়েছিল স্নায়ুর চাপ। _, 

দেখতে দেখতে বেশ বোঝা যাচ্ছিল ভায়তীয় ফিল্ডিং ছত্রখান হয়ে 
যাচ্ছে। কপিলদর্েবদোশী পারলেন না এই ছুই পাক ব্যাটধারীকে 
দাবিয়ে রাখতে ৷ বরং তাদের দলবদ্ধ ব্যাটিং গরিম! ধীরে ধীরে ইডেনকে 
যেন সন্মোহিত করে তুলছিল। 

জীবনের শেষ ইনিংসটিকে রমনী নজির হিসাবে স্থষ্টি করার 
প্রেরনায় চেষ্টার ত্রুটি রাখলেন না আসিফ ইকবাল। সমস্ত অজিত 
শিক্ষা ও রীতি কৌশল দিয়ে তিনি ইনিংসটিকে সচল গরিমার শ্রেষ্ঠত্ব 
পৌছে দেবার প্রীনপণ চেষ্টা সত্বেও ব্যর্থ হলেন কেবল মাত্র মন্দ ভাগ্যের 
জন্য । তার ক্রিকেট জীবনের শেষ ইনিংসটির প্রতি আল্লার কোন কারুণা 
ছিল না। 

ক্রিকেট সুন্দরী-_তার রোমাঞ্চিত মনের বেহিসাবি খেয়াল যে কোন 
কল্পনার পর্দায় স্পষ্টভাবে ধরা পড়ে না--এটি যেন তারই প্রমাণ । তা 
নাহলে আসিফ ইকবাল, যিনি রান-বিটউইন-উইকেটের একজন শ্রেষ্ঠ 
ক্রিকেটার, তাকে এমন রোমহর্ষক মুহুর্তে অপ্রত্যাশিতভাবে পা পিছলে 
পড়ে যেতে হলো৷ কেন? 

উত্তেজনায় উদ্বেল হয়ে উঠেছিল সারামাঠ! 

হাউজ গ্ভাট । গগণভেদী আবেদন! ৰ 

আর পিছু দিকে তাকাতে পারেন নি পাকদূলপতি আসিক ইকবাল। 


ব্যাট হাতে নিয়ে ব্যর্থ মনর্থে মাথা নিচু করে তিনি পা চালিয়েছেন 
প্যাভেলিয়ানের দিকে । 


মুখরিত সারামাঠ! 
করতালির অবিরাম বর্ধনে মুখর হয়ে উঠেছিল চরপাশ। 


সারামাঠের মানুষ একসঙ্গে সে যার আসন থেকে উঠে দাড়িয়ে শেষ 
অভিনন্দন জানিয়েছিল বিদায়ী দলপতি ইকবালকে। পৃথিবীর ক্রিকেটে 

বিরল দৃশ্য কাব্যের একটি শ্রেষ্ঠ মুহূর্ত। মনের ক্যানভাসে এমন স্পষ্ট 
আকা আছে সেই ছবি। এহেন রাজসিক বিদায় মুহূর্ত ইডেন এর 
আগে কখনও দেখেনি । 

বড় রানের অনেক বীরপনার ছবি গড়তে বহুজনকে বহুবার দেখা! 
গিয়েছে_কিন্ত এমন হৃদয় বিদারক ভালোবাসার ছবি এর আগে 
কখন গড়েছে বলে জানা নেই। 

বড় কোন রানের অঙ্ক সেদিন গড়তে পারেন নি আসিফ ইকবাল, 
তবু ইডেন তাকে দিয়েছে রাজসিক সম্মানের শ্রেষ্ঠ আন্তরিকতার নজির, 
যা ছাপিয়ে গিয়েছে ক্রিকেটের যুগাপুরুষ স্থার জন ত্রাডম্যানের বিদায় 
দরশুটিকে। ইডেন বুঝি এখানেই সেরা! এখানেই বুঝি তার সঙ্গে 
তফাত আর সকলের ৷ 

ইডেনের এই অভিবাদনে বিদায়ী ক্রিকেটার মুগ্ধ চিন্তে তাই বললেন 
বিদায় ক্রিকেট | আমি কলকাতায় ইডেনে শেষ টেষ্ট ম্যাচ খেলার 
সৌভাগ্য অর্জনে তৃপ্ত । শেষ টেস্টে আমি দর্শকদের আনন্দ দিতে 
চেরেছিলাম। চেয়েছিলাম এই খেলায় আমরা জিততে । কিন্তু শেষ 
দিনে আর এল না আমার সেই প্রতিশ্রুত ব্যাটিং! ভারতে এসে শুধু 
খেলায় হেরেছি নর, ভালোবাসাতেও হেরেছি। 

এই ম্যাচ প্রসঙ্গে বলতে গিয়ে আবেগ ভরা গলায় আসিফ ইকবাল 
‘বলেছেন আমার জীবনের শেষ ইনিংসটি শেষ করে দিয়ে আসার সময় 
| ভারতের বিরুদ্ধে পাকিস্তানের পরাজয়ের কারণ, সানি ও কপিল- ৷ 

৷ দেবের তি। a a SERN 
৷ অলবাউণ্ডার ৷ বোখমের সঙ্গে তুলনামূলক বিচারে কপিলদেবই | 


শ্ৰেষ্ঠ | y 
নাক ই | 


যে অভিনন্দন আমি পেয়েছি, তা আমি কোনদিন ভুলতে পারবো না। 


হাজার হাজার মানুষের মুখরিত করতালি উচ্ছাসিত অভিনন্দন আমার 

সারাজীবনের শ্রেষ্ঠ স্মৃতি হিসাবে গাথা থাকবে। দুঃখ একটাই যা 
চেয়েছিলাম তা হলে। ন| !” 

সত্যি আসিফ ইকবাল ব| চেয়েছিল তা আর হলে। না। তার 
বিদায়ের খানিকবাদেই দোশীর বলে সরাসরি ক্যাচ তুলে ফিরে এলেন 
মিয়শদাদ_এই বিদায়ের প্রায় সঙ্গে সঙ্গেই ক্রিকেটের চেহারা গেল 
বদলে। বাকি সময় ইমরান ও ওয়াসিম বারী আত্মরক্ষামূলক ক্রিকেট 
খেলে সময় কাটিয়ে গেলেন সারাক্ষণ । 

ইডেনের ক্রিকেট পর্ব শেষ! সেই সঙ্গে সাঙ্গ হলে। পাক-ভারত 
ক্রিকেটের পর্ব। এই এঁতিহাসিক সিরিজ শেষে কপিল শ্রেষ্ঠ পুরস্কার 
“ম্যান অক দ্য| সিরিজ” । ৰং 1 

একজন ক্রিকেটারের পক্ষে পরপর ছুটি সিরিজে শ্ৰেষ্ঠ 
খেলোয়াড় নির্বাচিত হওয়া, কম গৌরবের কথা৷ নয়--কজনের ভাগ্য 
এমন ঘটে, যা ঘটেছে আমাদের প্রিয় কপিলদেবের ৷ 

মানুৰ হিসাবে কপিল এখনও বড় ছেলেমানুব ! 


তার কাছে ক্রিকেট যত ন| প্রতিদন্দিতামূলক, ততোবেশী আনন্দের ৷ 
ক্ৰিকেটতে| আনন্দের খেল| | 

ব্যাট বলের দুরন্ত লহরীতে তাই কপিল বেঁধেছেন জীবন আনন্দের 
স্থর। কোথাও এই স্থর উাসচ্ছু মাদকতায় ভরপুর, কোথাও বা আবার 
তা গভীর হৃদয় অনুভবে মগ্ন ৷ 

কপিল উচ্ছ্বাস প্রবন। তার হাতের ব্যাটে এই উচ্ছবাসিত প্রবাহের 
আনবীল, স্বতন্ুর্ততা বারবার ধর! পড়েছে। দর্শকদের চিত্ত বিনোদনের 
জন্য কপিলের ব্যাট দেদার মেজাজে হেসেছে প্রান খোল! হাসি, যার 
বিস্তারিত প্রভা উন্মাদনায় প্রাণবন্ত হয়ে উঠেছে ক্রিকেট । তার 
ব্যাট থেকে বড় রান গড়ার গতি এইউচ্ছাসিত মানসিকতার জন্যই ব্যহত 
হয়েছে অনেকবার এই প্রসঙ্গে গাভীসকার একদা৷ কপিলদেৰ সম্পর্কে 
সাবধানবাণী উচ্চারিত করে বলেছিলেন £ “কপিল যেভাবে ক্রিকেট, 


৮৯৮, 


খেলছে, তাতে তার ব্যাট থেকে বড় রান পাওয়া খুব কঠিন হয়ে উঠবে। 
সেনচুরি তো দূরের কথা, হয়ত তার পক্ষে সম্ভব না পঞ্চাশ রান করা। 


"পরে গাভাসকার তার যুক্তি সমর্থনে আত্মবিশ্বাসী ক্রিকেট মন নিয়ে 


বলেছেন ; দর্শকের! উত্তেজনা চায়। উচ্ছাস প্রবল দর্শকদের কাছে 
বেপরোয়া ক্রিকেট ভাল হলেও, ক্রিকেটের কাছে একজন ক্রিকেটারের 


সংযত রূপই গ্রহণীয়। এখনও সময় আছে, কপিলদেবের উচিত আত্মরক্ষার 


কথা| চিন্তা করে ব্যাটিং কর! 1” ন 
কপিলদেব চিরকালই সমালোচনা প্রিয়। তার প্রশংসায় পিঠ 


চাপড়ালে সে ক্ষুব্ধ হয়। তার ধারণায়, স্তাবকতা মানুষের উন্নতির পথে 


মস্ত বাধ । প্রিয়জনের মুখোশ পরে, তারাই সামনে এসে দাড়ায় প্রকৃত 


শত্রু হয়ে। আমি সমালোচনা, ভালোবাসি । ভালোবাসি তাকেই যে 


আমাকে আমার ছুবলতাকে স্পষ্টভাবে ধরিয়ে দিতে পারবে। 

এই প্রসঙ্গে ছোট্র একটা৷ ঘটনা মনে গড়ে গেল। সোটা ছিল 
১৯৭৮ সাল! 

তরুন কপিলদে নির্বাচিত হয়েছেন ভারতীয় দলে! 

দেখা করলেন পাকিস্তানে পাড়ি দেবার দিন কয়েক আগে ক্রিকেট 
গুরু আজাদের সঙ্গে । 

গুরু শিয্ের এক আন্তরিক মিলনপর্ব। 

শিথ্য প্রনাম করে গুরুকে বললেন, স্তার আমি তো আপনার আশীৰ্ধাদ 


“নিয়ে পাকিস্তানে যাচ্ছি, কিন্ত আপনি তো৷ আমার সঙ্গে যেতে পারছেন 
. না। তাই আমার খেলা দেখার যাতে কোন অসুবিধে আপনার না হয় 


তাঁর জন্য আমি একটা টি ভি এনেছি আপানার জন্য । আপনি আমার 
খেলাকে লক্ষ্য করবেন।” শিয্যের ক্রিকেট গুরুজী প্রাণভরে দেখে 
তৃপ্তি পেয়েছিলেন সেদিন ৷ 

পাক সফর শেষ করে চমক আনা তরুণ কপিলদেব গুরুর কথা 


ভুলে যান নি। মাত্র কয়েক ঘণ্টার মধ্যেই তিনি চণ্ডীগড়ে পৌছে গুরু 
‘গৃহে এসে হাজির হয়েছিলেন ৷ 

এই মিলন অনুষ্ঠানে সেদিন প্রথম কথ| বলেছিলেন কপিলদেব ৷ 
স্তার আমীর খেলার কি ত্রুটি দেখেছেন, বলুন ৷ 

গুরু আজাদ বিস্ময়ে হতবাক । 

তিনি কোন জবাব দিতে পারেন নি। 

এই হলেন কপিলদেব | 

মেজাজে কপিলদেব পৃথিবীর অন্যান্য ফাস্ট বোলাদের তুলনায় সম্পূর্ণ 
আলাদা ৷ প্রথমত কপিল বড্ড বেনী ছটফটে । একজারগায় স্থির হয়ে 
আত্মনিমগ্ন থাকা তার ধাতে সয় না। ছোট বয়স থেকে তার এই স্বভাব 
__কিছুটা এ্যাডভেনচারাস বললে মনে হয় ভুল হবে না। দুর্জয় সাহস 
নিয়ে মনের আবেগে সে পারে যে কোন পরিস্থিতির মোকাবিল| করতে । 
অযথা চটাচটি, মন কঘাকবি তার স্বভীববিরুদ্ধ। সাধারণত আমর! 
পেশ বোলাদের উগ্র মেজাজের হতে দেখেছি । দেখেছি মাঠের মধ্যে 
উত্তেজিত অবস্থায় আম্পায়ারের সঙ্গে তর্ক করতে, অশালিন ব্যবহার 
করতে । কিংবা কোন ব্যাটধারীকে জব্দ করতে ন! পারলে তাকে 
অহেতুক ‘বাউনসার’ প্রয়োগে বিব্রত করতে। কিন্তু কপিলদেব অনেক 
আলাদা ৷ সে যেমন শান্ত, তেমনি ঠাণ্ডা মেজাজের। তাকে ঘিরে 
এখন পর্যন্ত কোন অঘটন ক্রিকেট মাঠে ঘটেনি। বেলার হিসাবে সে 
বাউনসারের বড় একটা পক্ষপাতি নয়। বরং সে চায় বুদ্ধিদীপ্ত 
কৌশলে হাত জম ব্যাটধারীকে দাবিয়ে রেখে নিজের প্রভাবকে প্রতিষ্ঠা 
করতে। তার এই চাওয়াই তার বোলিং এর মূলমন্ত্র । 

কপিলদেব ভারতীয় ক্রিকেটের সব্যসাচী__যাঁর এক হাতে মুক্তির ' 
অগ্নিবীনা, অন্যহাতে সন্ভবনার প্রতিশ্রুতি। ক্রিকেটের অগ্নিখবি 
কপিলের হাতেই যেন মানায় মুক্তির অগ্রিবীনা, বিল্লবের বিষাণ। 
তার বিঘোষিত আন্তরিক হৃদয় উচ্ছাসে কান পাতলে শোনা যায় সেই 

_.. মুদাসার নজর > বার 
অস্ট্রেলিয়া (সাতটি ইনিংস ) ইংল্যও (আটটি ইনিংস) 
'জিওক্রি ডিমক ৩ বার ইয়ান বোখম ৪ বার 
রডনি হক -১ বার পিটার উইলি ১ বার 
এ্যালান বর্ডার ১বার _, জিওফ মিলার ১ বার 
জিম হিগস ১ বার এম হেনড্ৰিকস্‌ ১৮ 
* একবার নট আউট * একবার নট আউট 
কপিলদেব কতবার কি ভাবে আউট হয়েছেন 


টেস্ট ইনিংস নঃ আউট বোল্ড ক্যাচ লেঃবি স্ট্যাপ রাঃ আঃ 


২৬ ৩৬ ৪ ৭ ২০ 8 ১ এ) 


কপিলদেবের শত উইকেট কি ভাবে এসেছে 
টেস্ট ওভার রান উইকেট ক্যাচ বোল্ড এল. বি ডবলু 


২৬ ৯২২ ২৭৬ ১০৩ ৰ be টু 


সিরিজ পর্যায়ে হিসাব 
সিরিজ টেষ্ট ওভার মেডেন রান উইকেট ক্যাচ বোল্ড এল. বি. ভারু 


১5৮০54৮25১5 "(১৩ ৷৪২৬১৷৮৭ ৫৮২ = 
১৯৭৮-৭৯ ৬ ১৬৭৪ ২৮ ৫৬৫ ১৭ ৯ ৫ ৩ 
১৯৭৯ ৪ ১৬৯৫ ৩৯ ৪৯৫ ১৬ ৮৬ ২ ৬ 
১৯৭৯ ৬. ২১৯ ৫২ ৬২৬ ২৮ ১১ ৬ ১১ 
১৪৭৪০৮০৬ ২১১৫ ৫৩.৫৬৩ ৩২ ১৯ ৬ ৭ 
১৯৮০ ১ ৩৭ ১০ ৮৫ ৩ =< — ৩ 
কোন মাঠে কত রান 

স্বদেশের মাঠে রাগ বিদেশের মাঠে রাণ 

বোম্বাই ১০৬ ফৈজালাবাদ ৯ 

মাদ্রাজ ১৯৩ জাঁহোর 17 ৫৮ 

MERE ৭৭ করাচী ৯৩ 

বাজালোর ৮৮ 'এজবাসটন ২২ 

দিল্লী ১৯২ লডস টু 

কলকাতা ১৩৭ লীডস টা 

ওভাল ১৬ 

মোট রান ৮৬২ মোট রান ২৮% 

১৯টি টেস্টে স্বদেশের মাঠে রান = ৮৬২ 

৭১ ১১ বিদেশের 23১ ২০৫ 

২৬টি টেস্টে সংগৃহীত রান ১০৬৭ 


প্রথম ইনিংসের রান = ৮৩৪ 
দ্বিতীয় ইনিংসের রান ২৩৩ 


স্বদেশের মাঠে বিদেশের মাঠের; 
বোম্বাই ১০টি কৈজরালাবাদ. ১টি 
মাদ্রাজ ২১টি লাহোর হি); 
কানপুর ১৩টি করাচী ৪, 
বাঙালোর টি এজবাস্টন ৫১১ 
দিল্লী ১৯টি লর্ডস ৩১, 
কলকাতা ১০টি লীডস ৩১ 
ওভাল ৩১ 
মোট ৮০টি মোট ২৩টি 


১৯টি টেস্টে স্বদেশের মাঠে ৮০ টি উইকেট 
৭,, ১» বিদেশের মাঠে২২টি >, 
২৬টি টেস্টে স'গৃহীত উইকেট ১৭৩ >, 
প্রথম ইনিংসের উইকেট ৬৯ টি 
দ্বিতীয় ইনিংসের উইকেট ৩৪ টি 


কগিলদেবের সাফল্যময় বোলিং-এর নজির 
টেষ্ট পর্যায়ে 


সিরিজ বিপক্ষ হান টেস্ট ইনিংস ওভার মেডেন রান উই 


১৯৭৮ ইংলাও এজবাসটন ১ম ১ম ৪৪ ৫ ১৪৬ ৫ 
১০৭৯ ওয়েস্ট ইণ্ডিজ দিল ৪ৰ্থ ১ম ৩২ ৭ ক্লাৰাৰ 
১৯৭৯ ১» কলকাতা ৫ম ১ম ৩১৫ ৮ ৭৪ ৫ 
১৯৭৯ পাকিস্তান দিল্লী ২য় ১ম ২৩৫ ৮ ৫৮ ৫ 
১৯৭৯. ০ কানপুর ওর্থ ১ম ২৮ ৫ ৬৩; ৬ 
১৯৭৯ 2 মাদ্ৰাজ €ম ২য় ২৩৪ ৭ ৫৩ 9 
প্রথম শ্রেণীর খেলায় বোলিং হিসাব 


সাল বিপক্ষ স্থান ওভার মেডেন রান উইকেট 
১৯৭৯ ওয়েস্ট জোন দিল্লী ২৪ 8 ৬৫ ৭ 


১2 


একটি টেস্টে ভাল বোলিংএর নজির 


সিরিজ বিপক্ষ টেস্ট ইনিংস ওভার সেভেন রান উই 


১ম ১৯ ৫ ৯০ i) 
ণ্ম 
১৯৭৯ পাকিস্তান { ন এ ঘা ৰা ৭ 
১ম ২৩৫ ৮ ৫৮ ৫ 
পাকিস্তান ২য় | 
২য় ২২৫ ৬ ৬৩ ৰ 
কপিলদেবের স্মরণীয় রেকর্ড 


ক 


"বিরুদ্ধে তার সংগ্রহ ২৭৮ রানসহ ৩২টি উইকেট । 


১৯৯ সালে কপিলদেব মাত্র ১৭টি টেস্টে সংগ্রহ করেন ৭৫টি উইকেট। 
কপিলের এই রেকর্ড বিশ্বের একটি অনন্ত নজির । ১৯৬৪ সালে 


অস্ট্রেলিয়ার গ্রাহাম ম্যাকাঞ্জির সংগৃহীত ( এক বছরে ) উইকেট সংখ্যা 
ছিল ১৪টি টেস্টে ৭১টি ৷ 


কপিলদেব এক বছরের মধ্যে ১৭টি টেস্টে শুধু ৭৪টি উইকেট সংগ্রহ করেন 


নি-সেই সঙ্গে সংগ্রহ করেছিলেন ৬১৯টি রান। প্রদঙ্ উল্লেখ্য ইয়ান 
বোথমের সংগৃহীত রান এক বছরের হিসাবে (১৯৭৮) ১২টি টেস্টে 
৫৫৫ বান । 

একটি সিরিজে ২৫০ রান সহ ২৫টি উইকেট সংগ্রহ করার নজির 
কপিণদেবকে নিয়ে বিশ্ব ক্রিকেটে মাত্র পাচজন। এই পাচজন যথাক্রমে, 
জর্জ গ্রিফিন ( অস্ট্ৰেলিয়া) ৪৭৫ রান সহ ৩৪টি উইকেট, ১৮৯৪-৯৫ সালে 


কন্ধে ১৯০৯-১০ সালে। রিচি বেনাড 
দক্ষিণ আফ্রিকার বিরুদ্ধে 
গার ( দক্ষিণ আফ্রিকা ) অস্ট্রেলিয়ার 


শিসহ ২৬টি উইকেট । পঞ্চম ব্যাকিত্ব 
ভারতের চোকশ ত্রিকেটার কপিলদেব। ১৯৭৯-৮০ সালে পাকিস্তানের 


xii 


পুরে! নাম 
জন্মস্থান 
উচ্চতা 
শিক্ষাগুরু 
প্রথম টেস্ট 


পৃথিবীর সর্বাপেক্ষা কনিষ্ঠতম ক্রিকেটার হিসাবে ডাবলস'এর সম্মান লাভে. 
কপিলদেবের ক্রিকেট জীবনের একটি সেরা নজির । মাত্র ২১ বছর বয়সে 
তিনি সলোমাসের ক্রিকেটে ২৫টি টেস্টে এই সম্মান লাভ করেছেন। 
কপিলদেবের আগে এই সম্মান প্রাপ্তির একমাত্র অধিকারি ছিলেন, 
ভারতের ভিন্ন মানকাদ। মানকাদ ২৩টি টেস্টে এই নজির সৃষ্টি 
করেছিলেন। বলা বাহুল্য মানকাদের এই নজির ভাঙেন ২১টি টেস্টে 
ইংল্যাণ্ডের ইয়ান বোথম। 
কপিলদেবের সংগৃহীত টেস্ট পর্যায়ের প্রথম উইকেট পাকিস্তানের সাদিক 
মহম্মদ ফৈজ্রালাবাদের প্রথম টেস্টে ১৯৭৮ সালে। 

কপিলদেবের ৫০ তম উইকেট সংগ্রহ রডনি হগ । অস্ট্ৰেলিয়া ) ১৯৭৯. 
সালে কানপুরের তৃতীয় টেস্টে । 

কপিলদেবের ১০তম উইকেট সংগ্রহ পাকিস্তানের তসলিম আরিফ ইডেন 
গাডে নস্‌ ( ১৯৮০ ) ষষ্ঠ টেস্টে। 

৬ষ্ঠ উইকেটে শতরানের জুটি মহিন্দর অমরনাথের সঙ্গে ১০২ রান কানপুরে 
ওয়েস্ট ইণ্ডিজ দলের বিরুদ্ধে 

“ম্যান অফ দ্যা সিরিজ" এর সম্মান পর্যায়ক্রমে দুবার, প্রথম ১৯৭৯ সালে 
অস্ট্রেলিয়ার বিরুদ্ধে ও ১৯৭৪-৮০ সালে পাকিস্তানের বিরুদ্ধে। 

২৬টি টেস্টে “ম্যান অফ ছা! ম্যাচ” পেয়েছেন পাচবার। 

বে পাকিস্তানের বিরুদ্ধে ১৯৭৮ সালে কপিলের আত্মপ্রকাশ সেই পাক 
দলের বিরুদ্ধেই কপিলদেব পূরণ করেছেন ভাবলস্‌। এটি একটি ক্রিকেটের 


নজির 
একটি টেস্টে হাজার রান পূরণ ও শত উইকেট লাভ কপিলদেবের ক্রিকেটে 


একটি বিস্ময়কর নজির। কপিলদেব “ডাবলস” এর সম্মান লাভ করেন 
১৯৮০ সালে পাঁক্দলের বিরুদ্ধে ষষ্ঠ টেস্টে। 

কপিলদেব নিখাজ্তি 

চণ্ডীগড়, ৬. ১. ১৯৫৯ 

ডি 

দেশপ্ৰেম আজাদ 

১৯৭৮ সালে পাকিস্তানের বিরুদ্ধে কৈজালাবাদ 


১ xiii 


টেস্ট শততম উইকেট ১৯৮০ সালে পাকিস্তানের বিরুদ্ধে ইডেনের মাঠে 


টেস্ট ম্যাচে। 
টেস্টপধায়ে সংগৃহীতউইকেট ১০৩ টি 
টেস্ট পর্যায়ের রান ১০৬৭ 
সেনচুরি একটি 
অর্ধ সেনচুরি ছয়টি 
শূন্য রান তিনটি 
প্রথম শ্রেণীর থেলায় পাঞ্জাব বিশ্ববিদ্যালয়দলের জয়ে অন্তঃ বিশ্ববিদ্যালয় 
বড় রান প্রতিযোগিতায় করেছিলেন ৩২৭ রান 
টেস্টে বড় রান ১২১ ওয়েস্ট ইণ্ডিজের বিরুদ্ধে ১৯৭৮ 
এক বছরে মোট সংগৃহীত ৭৪টি উইকেট সহ ৬১৯ রান (১৯৭৯) ১৭টি 
উইকেট ও রান টেস্টে 
মোট ক্যাচের সংখ্য। ১৬টি 
রেকর্ড মাত্র ১৬ মাসে ২১ বছর বয়সে ভাবলের অধিকারী। 
এক বছরে ৭৪টি উইকেট সহ ৬১৯ রান বিশ্ব 
টর একটি সেরা নজির। একটি সিরিজে 
২* রান সহ ২৫টি উইকেট লাভ কপিলের 
৷ জীবনের একটি সেরা সম্মান! 
সের! খেল! 


উভয় ইনিংসে সংগৃহীত উইকেট সংখ্যা ১১টি 


সহ ৮৪ রান পাকদলের বিরুদ্ধে ১৯৭৯ 
সালে মাত্রাজের পঞ্চম টেষ্টে। 


XIV 


জুবিলী টেস্টের পর 


জুবিলী টেস্টের পর কপিল যেন একটানা ক্রিকেট খেলার ফলে কিছুটা ক্লান্ত হয়ে 
পড়েছিলেন। অস্ট্রেলিয়া ও নিউজিল্যাণ্ডের বিরুদ্ধে তিনি খুব একটা স্থবিধা 
করতে পারলেন ন|। বরং তাকে আবার নিজস্ব চেহারায় দেখা গেল ১৯৮২ 
সালে ইংশ্যাণ্ড সফরে। এই সফরে কপিল দুরন্ত মেজাজে ক্রিকেট খেলে দৃষ্টি 
কেড়ে নিলেন বৃটিশ সমর্থকদের। লডপ, লীন, ওভালে তিনি করলেন 
যথাক্রমে ৬৫, ৮৯, ও ৯৭ রাঁন। সঙ্গে উইকেট সংগ্রহ করলেন তিনটি টেস্টে 
চোগটি। এত করেও কিন্তু কপিল ভারতীয় দলকে পরাজয়ের হাত থেকে রক্ষা 
করতে পারলো না। প্রকৃতপক্ষে এই সফর থেকেই ভারতীয় ক্রিকেটের 
অবক্ষয় শুরু হয়েছিল। বিশ্বনাথ ফর্ম হারালেন। গাভাসকার আগের মতে৷ 
স্থনাম বজায় রাখতে পারলেন না। এই অবস্থায় পাকিস্তান সফর ভারতীয় 
ক্রিকেটের মর্ধাদার ওপর নির্লজ্জভাবে আঘাত হানলে|। প্রতিটি টেস্টে 
ভারতীয় দল শোচনীয় ব্যর্থতার পরিচর দিলেন। ইমরান-ভীতি যেন আতঙ্কিত 
করে তুলেছিণ অভিজ্ঞ ভারতীয় ক্রিকেটারদের । মাহীন্দর অমরনাথ ছাড়া 
ব্যাটিং-এ আর কেউ স্থবিধা করতে পারলেন না । যে বিশ্বনাথ ও গাভাসকারকে 
নিয়ে ভারতীয় ক্রিকেটের গর্ব ছিল, সেই তারাই ব্যর্থ হলেন। সিরিজ হারলে! 
ভারতীয় দল ৩--* ম্যাচে। মাহীন্দর লড়াই করে সংগ্রহ করলেন ৫৮৪ রান, 
সঙ্গে কপিলের সংগ্রহে এলো ১৭৮ রান সহ ২৪টি উইকেট । এই সফর শেষে 
কপিলের টেস্ট ম্যাচে খতিয়ান দাড়ালো! ৪৮টি টেস্টে ১৯৯৯ রান সহ উইকেট 


সংগ্রহ ১৮৫টি। 
দেশে ফিরলে 
সর্বাগ্রে দোষী সাবস্ত হলেন অধিনায়ক গাভাদকার। 
ওয়েন্টইণ্ডিজ সফরের জন্য নতুন অধিনায়ক চাই--চাই নতুন কিছু সুখ । এই 
নতুন ভাবনার ফলশ্ৰুতি হিসাবে অধিনায়কের দায়িত্ব এসে পড়লে! কপিলের 


হাতে। 


ন ভারতীয় দল। শোচনীয় ব্যর্থতার চুলচেরা বিচারে 
গুঞ্জন উঠলো! আসন্ন 


অধিনায়ক কপিলদেব 


পাকিস্তান অফরে দলগত ব্যর্থতার পরিণাম হিসাবেই জনপ্রিয় সানি 
গাভাগকারকে তার দায়িত্ব থেকে সরে যেতে হলো । কর্মকর্তাদের এহেন 
ছুঃমাহলিক আচরণ অবশ্য সনাতন ভাৱতীয় সমালোচকের| মন থেকে মেনে 

নিতে পারলেন না। তারা আসন্ন ওয়েন্টইণ্ডিজ সফরের প্রতি ইঙ্গিত করে 
প্রকাশ্তে প্রতিবাদের ঝড় তুলে বললেন; দল নির্বাচন ঠিক আছে, তবে 
অধিনায়ক নির্বাচন সঠিক হয়নি। গাভাসকারের অপরাধ কোথায়? 
পাকিস্তানে ভারতীয় ক্রিকেটারদের দলগত ব্যর্থতার জন্য গাভাসকারকে দায়ী 
করে লাভ কি? মনে হয় কপিলের নির্বাচন দলগত সংহতিকে অনেকখানি 
নষ্ট করবে | দলের নৈতিক মান এহেন নির্বাচনে ধুলিসাৎ হতে বাধ্য। চটুল 
সমালোঁচন| সত্বেও কিন্তু নির্বাচকমণ্ডলী মোটেই দুর্বলতা প্রকাশ করলেন না। 
বরং তারা কপিল-পক্ষ সমর্থন করে বললেন, নতুনকে স্থযোগ দিয়ে দেখাই যাক 

*-I Sincerely feel 
The ball is there to be hit.» 


— Kapil Dey, 
AMET Le 
না, কিছু সে করতে পারে কি না। আমাদের বিশ্বাস কপিলের ওপর আছে। 
সে একজন জীবন দরদী লড়িয়ে ক্রিকেটার। দলকে পরিচালন! করার মতো 


বুদ্ধি ও সাহস তার আছে। তাছাড়া আগামী দিনের জন্ত কাউকে তো তৈরী 
করতে হুবে। 


সাহাষ্য করতে চেষ্টার কহয় করবে না। যদি 
আমরা সবাই আমাদের দারিত্ব বুঝে নিয়ে খেলতে পাঁরি, তাহলে ওয়েন্টইপ্ডিজ 
সফর আমাদের কাছে স্থখকর হয়ে উঠবে ৷” 


ওয়েন্টইণ্ডিজে পৌঁছে কণিল তার 
ব্যাটবলের বিরুদ্ধে প্রচণ্ড লড়াই করলে 


হারলেও অমরনাথ প্রমাণ দিয়ে এলেন, 
একঞ্জন। €টি টেস্টে তার ব্যাট থেকে ০ 
রান। কপিল সংগ্রহ করলেন ২৫৪ রান 


ৰ 


ফাকেই কপিল ভারতীয় ক্রিকেটের মধাদ| বাড়িয়ে নিজেকে যুক্ত করলেন একটি 
অনবদ্য রেকর্ডের সজে। প্রথম টেস্টে প্রথম ইনিংসে তিনি সাবিনাপার্কে ৫ রান 
সংগ্রহ করলেও, তার ক্রিকেট খাতায় জমা হলে। ৪৯টি টেস্টে ২০০০ রান। এই 
ম্যাচে তার সংগ্রহে ছিল মোট আটটি উইকেট ৷ অধিনায়ক হিসাবে ওয়েস্ট- 
ইণ্ডিজ দলের বিরুদ্ধে প্রথম রানটি সংগ্রহের মধ্যেই তার এই নজির তৈরী হলো। 
অপেক্ষা করছিল কপিলের জন্য আরও কিছু গরিমা, য! এলো পরের ম্যাচে 
কুইন্স পার্ক ওভালে। এই টেস্টে অধিনায়ক কপিল শুধু শতরান করলেন না, 
মেই সঙ্গে সংগ্রহ করলেন টেস্ট ক্রিকেটের ২০০টি উইকেট । গ্যাঁণ্ডি রবাটসকে 
আউট করা মাত্র কপিল হয়ে গেলেন বিশ্বের চতুর্থ নায়ক-_য!র! টেস্ট ক্রিকেটে 
সংগ্রহ করেছেন ২০০০ হাজার রান সহ ২০০টি উইকেট । নতুন অধিনায়কের 
এই কীতি নিঃসন্দেহে ভারতীয় ক্রিকেটের কাছে গর্বের বিষয়! যে রেকর্ড 
করেছেন স্যার গ্যারী সোবার্স, রিচি বেনো, ইয়ান বোথাম সেই রেকর্ড 
করলেন ভারতের তরুণ দলনায়ক কপিণদেব। তার প্রাণবন্ত মারমুখী গতিময় 
ক্রিকেট প্রশংসা পেল লয়েড-রিচার্ডের দেশে । ভারতীয় ক্রিকেটাররা দলগত 
সংহতি ও এঁক্য যেন অনেকখানি ফিরে পেলেন। এরই ফাকে একটি 
আন্তর্জাতিক সীমিত ওভারের খেলায় জয় পেল কপিলের দল। গিরিজ 
হারলেও, উচ্ছুগিত ক্যারিবিয়ান সমর্থকেরা কপিল প্রশংসায় মুখর হয়ে বললেন; 
“চমত্কার ক্রিকেটার । কপিলের মধ্যে যুদ্ধ করার মেজাজ আছে। সে যেমন 
নিজে লড়াই করতে ভালোবাসে তেমনি দলকে লড়াই করার প্রেরণ! দিতে 
পারে।” 

কপিল ফিরলেন। মাত্র কয়েক সপ্তাহের ব্যবধান_-সামনে বিশ্বকাপ 
আগর। কপিল বিশ্বকাপে দল নিয়ে ষাচ্ছেন। আগামী দিনের ক্রিকেট নিয়ে 
বিশ্বযুদ্ধের জন্য মনে মনে তৈরী হলেন কপিলদেব। 

বিশ্বকাপে কপিলদেব 

গীতের কুয়াশ! সরে গ্রীষ্মের সুর্য উকি দিলো। বরফ গলতে শুরু করলো। 
সবুজ উদ্যানে দেখা গেল প্রাণের সজীবত|। ইংল্যাণ্ডের মাঠে মাঠে শোনা গেল 
ব্যাটবলের তর ফিত মৃচ্ছনা। শুরু হলে! সামার ক্রিকেট । 


১৯৮৩ । 
ইংল্যাণ্ডের মরপ্তম এবার জমজমাট। জুনের গোড়াতেই বিশ্বের সেরা 


ক্রিকেটারের! এসে হাজির হলেন ইংল্যাণ্ডে। শুরু হলো! ক্রিকেট ঘিরে বিশ্বযুদ্ধ। 


৩ 


ক্রিকেটের বিশ্বযুদ্ধ অর্থাৎ বিশ্বকাপের খেলা প্রথম গুরু হয় ১৯৭৫ সালে। 
সীমিত ওভারের এই খেলায় বিগত ছ'ছুবার বিশ্বচ্যাম্পিয়ান হয়েছে লয়েডের 
চোস্ত দল। এবার তাদের সামনে তৃতীয়বার বিশ্বজয়ের প্রত্যাশ৷। ওয়েন্ট- 
ইণ্ডিজ কি তিরাশির আসরে বিশ্বকাপ জয় করতে পারবে-__এই প্রশ্ন নিয়ে 
চুলচেরা বিচারে বসে গেলেন পণ্ডিতের দল। তথ্য আর রেকর্ডের পাতা উণ্টে 
গবেষকের! বললেন, বড় ধরনের কোন অঘটন না ঘটলে এবারের আঁসরেও 
ওয়েন্টইণ্ডিজ বাজিমাৎ করবে। তবে ফাইনালে তাঁরা কাদের সঙ্গে লড়াই 
করবে এটাই হলো! দেখার । তবে যতদূর অঙ্ক কষে বোঝা যাচ্ছে তাতে মনে 
হয় ইংল্যাণ্ডের সম্ভাবনাই বেশী। 


তিরাশির বিশ্বকাপে মোট আটটি দলকে ছুটি বিভাগে ভাগ করা হলে|। 
ভারতের দিকে পড়লো! ছুটি শক্তিপালী দল--একটি বিগত চ্যাম্পিয়ান ওয়েস্ট- 


ইণ্ডিজ, অন্ত দল কিম হিউজেসের অস্ট্ৰেলিয়| ৷ এছাড়া ভারতের দিকে থাকলো 
নবাগত জিদ্বাবোয়ে। 


৯ই জুন শুরু হলে! বিশ্বকাপ ক্রিকেটের উদ্বোধন। উদ্বোধনী ক্রিকেটে 
ভারত বিভাগীয় প্রথম ম্যাচেই ঘটালো অঘটন । ক্রিকেট যে অনিশ্চয়তার 
খেলা তার প্রকৃত প্রমাণ মিললে! ওল্ডট্ৰাফোৰ্ড মাঠে । বিশ্বজনকে অবাক করে 
দিয়ে তারত প্রথম ম্যাচেই জিতে গেল। ৩৪ রানে হার স্বীকার করলেন 
বিশ্বদয়ী ওয়েন্টইণ্ডিজ। ভারতের ২৬২ রানের প্রত্যুবরে লয়েভ দল ঘায়েল 
হলে মাত্র ৫৪'২ ওভারের খেলায় ২২৬ রাঁনে। ভারতের স্লে| মিডিয়াম 
গেশম্যানের। স্থন্দর বোলিং করে উন্নাসিক শেতাঙ্গ পণ্ডিতদের চোখে বিস্ময় 
জাগিয়ে তুলণলেন--পসেই সঙ্গে চম্ত্কার ব্যাটিং করলেন মাহীন্দর অমরনাথ, 
পাতিল, যশপাল শর্মা সহ মদনলাল। প্রথম ম্যাচে ব্যাট বলে কপিল স্থবিধে 
করতে না পারলেও দল পরিচালনার দক্ষতায় দৃষ্টি কেড়ে নিলেন সকলের । 
পরের ম্যাচে জিদাবোয়ের বিরুদ্ধে সহজে জয় পেল ভারভীয় দল। লীগের 
প্রথম পর্যায়ের শেষ খেলা পড়লো! অস্ট্রেলিয়ার বিরুদ্ধে। দুটো ম্যাচ জেঙা 
ভারতীয় দল কিন্তু তৃতীয় খেলায় সফল হতে পারলো না। অস্ট্রেলীয় ব্যাট- 
ধারীর| বোম প্রহার করলেন ভারতীয় বোলারদের । 
লেংখ-লাইন সঠিক ভাবে বজায় রেখে মাত্র ৪৩ রা 
€টি উইকেট । অস্ট্রেলিয়া ট্রেভার চ্যাপেলের অনবন্ত সে, 
ওতারে সংগ্রহ কয়লো ৩২০ রান। 


একমাত্র কপিলদেব 
নে সংগ্রহ করলেন 
নচুরির সুবাদে ৬০ 
এত বড় রানের বিরুদ্ধে একমাত্র কপিল ও 


৪ 


শ্রীকান্ত ছাড়। আর কেউই সাহসী ক্রিকেটের মেজাঁজকে ধরে রাখতে পারলো না। 
ম্যাকলের অনবগ্ভ বোলিংয়ের কাছে ১৫৮ রানে গুড়িয়ে গেল 'ভারতীয় দল । 
দুরন্ত কপিল একমাত্র শ্রীকাস্তকে সঙ্গী করে দলকে রক্ষা করার চেষ্ট৷ সত্বেও 
ব্যর্থ হলেন তার উদ্ধত ব্যাটের প্রহারে বেরিয়ে এলো তরতাজা ৪০টি রাঁন। 
শ্রীকাস্ত ৩৯ সঙ্গে মদনলালের ২৭ রান। 

প্রথম পর্যায়ের খেল! শেষ হলে|। শুরু হলো বিভাগীয় দ্বিতীয় পর্বের খেল৷ । 


ওভালে ক্লাইভ লয়েড বিভাগীয় লীগ ম্যাচের দ্বিতীয় পর্যায়ের খেলায় 
ভারতকে ৬৬ রানে হারিয়ে পূর্ব পরাজয়ের বদলা নিলেন। ৬০ ওভারের 
নির্ধারিত খেলায় লয়েড দল মারমুখী ক্রিকেট খেলে দান শেষ করলো ২৮২ 
রানে। ভিভ রিচার্ডপ দীর্ঘদিন হাত গুটিয়ে রাখার পর এই প্রথম দিনে হাত 
খুলে ক্রিকেট খেলার পরিচয় দিলেন। তার অনবদ্য ব্যাটিংয়ের জন্যই লয়েড এই 
ম্যাচে জয়ের মুখ দেখতে পেলেন। তবে ভারতীয় দল কিন্তু সহজে এই 
পরাজয়কে মেনে নিতে চায়নি।  ব্যাট-বলের জোরদার লড়াই হয়েছিল 
ওভালে। একসময় বেঙ্গদরকার ও অমরনাথ থে মেজাজে খেলছিলেশ তাতে 
মনে হয়েছিল লয়েডের দলকে দ্বিতীয়বার ম্যাচ হারতে হতে পারে। কপিলের 
দর্ভাগ্য- মার্শালের বলে বেঙ্গসরকার আহত হলেন । তিনি মাঠ ছাড়ার প্রায় 
সঙ্গে সঙ্গেই মরণদশ শুরু হয়ে গেল ভারতীয় ইনিংসের। শবযাত্রার মৌন 
মিছিলের মতো! ভারতের শেষ পাঁচটি উইকেটের পতন ঘটলো মাত্র ২৩ রাঁনে। 
ওয়েন্টইণ্ডিজের কাছে পরাজিত হওয়ার সঙ্গে সঙ্গেই ভারতের সমস্ত ভরসা যেন 
ধুলিস্তাৎ হয়ে গেল। বোদ্ধার দল চুরুটে টান মেরে বললেন; ভারত আগের 
দুটে| বিশ্বকাপের তুলনায় এবারের আসবে ভাল খেলার চেষ্টা বরেছে। তবে 
এই ভাল খেল! মানে এই নয় যে, তাদের নিয়ে আমাদের আলোচনায় বসতে 
হুবে। 

শ্বেতাব্গ পাদ্ীদের এহেন উন্নাসিক মন্তব্য মনে হয় ভারতীয় দলপতির 
কর্ণগোচর হয়েছিল। যনে মনে তিনি হয়ত সংকল্প করেছিলেন, বাকি দুটো 
, খেলায় এমন কিছু করতে হবে যা সবাইকে তাক লাগিয়ে দিতে পারে। 


হলোও তাই। 

জিদাবোয়ের বিরুদ্ধে ছুরস্ত কপিলদেব খেললেন এক অসাধারণ ক্রিকেট, যা 
বিশ্ব ক্রিকেটের কাছে এক চিরন্মরণীয় ইনিংস হিসাবে চিহ্নিত হয়ে থাকবে । 
এই ইনিংসটিকেই কপিলদেবের জীবনে সেরা ব্যাটিং ইনিংস বলা যায়। 


৫ 


কপিলের সের! ব্যাটিং 


ক্রিকেটে একাল পযন্ত বহু চিত্রাকর্ষক ও দুরস্ত ইনিংসের নজির রেখেছেন 
বহু ক্রিকেটার। ব্র্যাডম্যান, সোবার্স, হাটন, মে, স্পনফোর্ড, জর্জ হেডলি 
প্রত্যেকেই তাদের ক্রিকেট জীবনে এমন কিছু স্মরণীয় ইনিংস খেলে গেছেন যা 
ক্রিকেটের কাছে আজও মহিমাময় হয়ে আছে। কিন্তু কপিলের এই ইনিংসটি 
আমি কার সঙ্গে তুলনা করবো? এষে এক বিস্ময়কর অনন্ত নজির । এমন 
একটি রমণীয় ইনিংসের স্বপ্ন দেখার কথা ভাবতেও শিউরে উঠবেন যে কোন 
ক্রিকেটার ৷ হায় নেভিলকার্ডাস, এমন একটি বীরোচিত গতিময় ক্রিকেট তোমার 
সাহিত্যে স্থ'ন না পাওয়ার জন্য বড় কষ্ট হচ্ছে। কপিলের ক্রিকেট প্রত্যক্ষ 
ক্রলে হয়তো তোমার পক্ষেও বর্ণনা দেওয়া কঠিন হয়ে উঠতে । সত্যি বরে 
বলতে, মাত্র সতেরো রানে পাঁচ-পাচটি উইকেট পতনের পর এমন মারমুখী 
ক্রিকেট খেলতে ডন ত্রাডিয্যান, ম্যাকটনী, অথব! স্যার গ্যারী কি সাহস 
পেতেন? মনে হয় নিশ্চিত পতনের মুখে দাড়িয়ে এমন দুর্জয় সাহসী সংগ্রামের 
পরিচয় দিতে পারতেন স্বয়ং নাৎসী নেতা হিটলার । কপিল ব| করেছেন, তা 
একমাত্র তার মতে মারম্খী নেতার পক্ষেই করা সম্ভব। বিপদে রক্ষা করার 
প্রার্থনা নয়, তিনি চেরেছিলেন সংগ্রামের সাহস । তার বী্দীপ্ত হাতের ব্যাট 
নাটকীয় রীতিতে হয়ে উঠেছিল অগ্িগর্ভ। তার উদ্ধত ব্যাটের প্রহারে লাল 


মনে হয় ক্রিকেট দেবত| সেদিন স্বয়ং 


চার আর চার। বাউিগারী আর ওভার 
বাউগ্তারীর বন্তা-ধারায় গোটা মাঠ হয়ে উঠেছিল উদ্বেল। দুরস্ত কপিলের 


উদ্ধত ব্যাটের গতির সঙ্গে মনে হয় তাল মেলাতে সময় সময় অপারক হয়ে 
উঠছিল ইলেকট্রনিকস্‌ স্কোরবোর্ড। শুধু বিশ্বকাপের ইতিহাসে নয়, বিশ্ব 
ক্রিকেটের বুকে এক স্মরণীয় ইনিংস গড়লেন কপিল। বুঝিয়ে দিলেন কঠিন ও 
জটিল লাল বলের দুরূহ সমস্যাকে ক 
মারমুখী ব্যাটের প্রহারে জিম্বাবোয়ের বোলারের লেংখ__লাইন বজায় রাখতে 
পারলেন না। মাত্র ৯০টি বল খেলে কপিল করলেন অবর্ণনীয় ১৭৫ রান। 
ভারতের ইনিংস যেখানে অর্ধপত রান সম্পর্কে সন্দিহান হয়ে পড়েছিল, সেখানে 
কপিল ৬০ ওভারে দ্বান শেষ করলেন ৮ উইকেটের বিনিময়ে ২৬৬ রানে। 


৬ 


ত সহজভাবে মোকাবিলা কর! যায়। তার. 


পিসি 


যারা সেদিন ভারতীয় অধিনায়কের এই বীরোচিত ইনিংসটি প্রত্যক্ষ করার 
সুযোগ পেয়েছেন, তার! নিঃসন্দেহে ভাগ্যবাঁন। ভাগ্য অনুকুল না হলে এমন 
বিরল ক্রিকেট ইনিংস দেখার সৌভাগ্য বরাত জোটে না। বলাবাহুল্য 
ভারতকে এই ম্যাচে একমাত্র তিনিই জেতালেন! 


নবাগত জিদ্বাবোয়ে ভারতীয় আক্রমণের সামনে জোরদার আত্মরক্ষার দুর্গ 
গড়ে তুলেও শেষ পর্যন্ত ব্যর্থ হলো। ২৩৪ রানে গুড়িয়ে গেল তাঁদের গোটা 
দল। ভারত ম্যাচ জিতলে|--জেতালেন কপিলদেব। ক্রিকেটের দেবতা 
মনে হয় খুণী হয়েই সেদিন সবার অলক্ষ্যে সৌভাগ্যের জয়টিকা একে দিয়ে- 
ছিলেন কপিলের প্রশস্ত ললাটে। যদি তা না হয় - তাহলে শেষ ম্যাচে ভারত 
কি ভাবে হারালো দুৰ্ঘ্ষ অষ্ট্রেজ্য়ানদের । গত ম্যাচে সে ব্র্যাডম্যান উত্তরস্থরীর 
দল মারমুখী ক্রিকেট খেলেছিলেন, সেই তারাই অপ্ৰত্যাশিতভাবে ম্যাচ 
হাঁরলেন। ভারতের স্লে|-মিডিয়াম পেশম্যানদের আক্রমণের সামনে ধস 
নামলো অস্ট্রেলীয় ইনিংসের | মদনলাল ও বিনির বলের ধাক্কায় আস্ত একট! 
শক্তিশালী দল গুটিয়ে গেল মাত্র ১২৯ রানে। 

এই অভাবনীয় জয়ের স্থবাঁদেই ভারতীয় দল উঠলে! সেমি-ফাইনালে। 


বিশ্বজয়ী কপিলদেব 


ভারত বিশ্বজয়ী। স্বপ্নময় এই রমণীয় অধ্যায়ের অন্যতম নায়ক হলেন 
ভারতের দলপতি কপিলদেব। ক্রিকেট ঘিরে বিশ্বযুদ্ধে ভারতীয় দল যে 
এঁক্যবদ্ধ প্রেরণায় বিশ্বের সের! দলগুলিকে এমন শোঁচনীয়ভাবে হারাতে পারবে 
মনে হয় এই বিশ্বাস স্বয়ং ভারতীয় দলপতি নিজেও কল্পন! করতে পারেন নি। 
বিশ্বের সের! ক্রিকেট গবেষকদের সমস্ত অঙ্ক ও গবেষণ| ভূল প্রমাণ করে প্রথম 
ভারতীয় দল চমক মানলে! দেমি-ফাইনালে অতি দাম্ভিক বুটিশ ক্রিকেটারদের 
অতি সহজে জনসমক্ষে কচুকাট। করে। ভারত যে ইংল্যাণ্ডের বিরুদ্ধে এই 
ম্যাচে জয় পাবে এই ধারণা অতি বড় ক্রিকেট লিখিয়ের পক্ষে অনুমান কর! 
সম্ভব হয়নি। ব্বয়ং গ্যারি সোবার্স পযন্ত ভারতীয় শক্তি সম্পর্কে উদাসীন 
মনোভাব প্রকাশ করে বৃটিশ ক্রিকেটারদের ফাইনাল খেলাটি সম্পর্কে সচেতন 
হওয়ার উপদেশ দিয়েছিলেন । গণনায় সবাই ধরে নিয়েছিলেন কমজোরী 
ভারতীয় দলকে নেট প্র্যাকটিণ মেজাজে হারিয়ে ইংল্যাণ্ড শেষ পর্যন্ত ফাইনাল 


খেলবে ওয়েন্টইণ্ডিঙ্গ দলের বিরুদ্ধে হায়রে পাণ্ডিত্য__ক্রিকেট যে অনিশ্চয়তার 


ণ 


খেলা, ক্রিকেট যে নাটুকে রসে রসময়, একথা হয়ত তারা সাময়িক ভাবে ভুলে 
গিয়েছিলেন _ফলে দেমি-ফাইনাল ম্যাচ শেষে চোখের ওপর বৃটিশ ক্রিকেটের 
শোচনীয় পরাজয় প্রত্যক্ষ করে, দান্তিক শেতাঙ্গ পণ্ডিতদের নির্লজ্জের মতো! 
নিজেদের কথ! গিলে ফেলতে হলো। কপিলদেবের প্রেরণায় ভারতীয় দল 
ওঁক্যবদ্ধ প্রেরণায় উদ্ধ্ধ হয়ে সমবেত চেষ্টা ও আতন্তরিকতায় অতি সহজে য্যাঁচ 
জিতে গেণ। ইংল্যাণ্ড দলের বাঘাবাঘ| ব্যাটধারীদের কমজোরী ভারতীয় 
আক্রমণের সামনে কেউই মাথা তুলে দাড়াতে পারলেন না। ৬০ ওভারের শেষ 
বলে কপিলদেব উইলিশকে বোল্ড করে বৃটিশ ইনিংসের সমাপ্তি টানলেন ২১৩ 
রানে। কপিলদেব মাত্র ৩৫ রানে সংগ্রহ করলেন ৩টি উইকেট। এর পরের 
চিত্র আরও অভাবনীয়। ইংল্যাণ্ডের রান হতে ভারতীয় ব্যাটধারীর! নির্ধারিত 
ওভার পর্যন্ত সময় নিলেন ন|। অমরনাথ, যশপাল, পাতিলের মারমুখী রণ- 


কৌশলে ভারত ৫৪ ওভারে খেল! শেষ করে দিল। উইলিশ, বোধাম, ভিলিকে 
বোম প্রহার করলেন যশপাল ও পাতিল। 


এবার বলতো, কেউ কি আমাদের এত স, 


বলেছিপেন, এখন তাঁর! কি বলবেন? 
খেলেছি বলে তাদের অনুমান ? খেলার আগে ভারতের বিরুদ্ধে যে হীনমন্ত 
মন্তধ্য করা হয়েছিল, তা শুনে আমি এবং আমার দলের লকলে দুঃখ পেলেও 
মনে মনে আমরা প্রতিজ্ঞ! করেছিলাম এইসব অআ্াব্য মন্তব্যের যোগ্য জবাব 
দিতে হবে। দেই জবাব আমর! দিতে পারায় খুশী হয়েছি। ফাইনালেও 
আমর! লড়াই করতে কম্থর করবো! না। 


২৫শে জুন, লৰ্ডসের এঁতিহানিক প্রান্তরে শুরু হলে। ছুই ক্ষণ দলের সাদ! 
ক্রিকেট নিয়ে মন্ত জড়াই। 


ছ'ছুবারের বিশ্বজয়ী লয়েড অতি সহজে ম্যাচ 
জেতার জন্য অপেক্ষা করছিলেন 


| টসে জিতে তিনি ভারতীয় ব্যাটধারীদের 
আগে ইনিংস শুরু করার সুযোগ দিলেন। 


আমরা ভাল খেলার চেষ্টা করবে । লড়াই করবে । 


৮ 


লড়াই দত্যি করেছিলেন ভারতীয় ক্রিকেটারেরা। স্বল্প রানের পু জিকে 
সদ্বস করে কেবল দলগত সংহতির বীরোচিত পরিচয় রাখলেন কপিলদেব। 
লয়েড যখন জয়ের স্বপ্নে স্থির হতে চলেছেন, ভিভ রিচার্ডসের ব্যাট যখন ঠিক 
মারমুখী হয়ে উঠে খেলাকে সময়ের আগেই গুটিয়ে নেবার জন্য তৎপর হচ্ছিলেন, 
ঠিক তখনই ক্রিকেট তার অনিশ্চিত ভাগ্যকে বদল করলে|। মুহূর্তের নাটকে 
ভারতীয় স্লো-মিডিয়াম বোলারের! নিখুত লেংখ ও লাইন বায় রেখে আক্ৰমণ 
চালিয়ে আস্ত একট! তরতাজ। দলকে গ্রাস করে ফেললেন। 

এবার আসি খেলার কথায়। ভারতীয় ব্যাটধারীরা ফাইনালে সুবিধা 
করতে পারেননি । বরং লয়েড দলের দুর্ধর্ষ পেশসিম্‌ বোলিংয়ের নিরন্তর চাপের 
সামনে পড়ে ভারতীয় ব্যাটধারীরা অধিকাংশই ফাসবন্দী হয়ে পড়েছিলেন। 
রানের জন্য প্রতিটি ব্যাটসম্যানকে স্নায়ুর চাপে ভুগতে হয়েছে । মাহীন্দর ও 
শ্রীকান্ত ছাড়া প্রথম পর্বের ব্যাটধারীরা সবাই শোচনীয় ব্যর্থ হয়েছেন। কপিল- 
পাতিলের ব্যাট দুরস্ত হয়ে ওঠার আগেই ফুরিয়ে গেছে। শেষদিকে কিছুটা 
অদ্বপ্তির মধ্যে থেকেও কোন ক্রমে কিছু রান পেয়ে গেছেন মদনলাল, কিরমানি 
ও সান্ধু। মাত্র ৫৪'৪ ওভার খেলে ভারত গুড়িয়ে গেছে মাত্র ১৮৩ রানে: 


লয়েড দলের কাছে ভারতের তৈরী ১৮৩ রান সংগ্রহ করা মোটেই কষ্টসাধ্য ৰল: » কু 


ছিল না। বরং ভারতীয় ব্যাটধারীদের শোচনীয় বিপর্যয়ের চেহারা দেখে 


অনেকেই অন্তুমান করেছিলেন ফাইনালের মতো একট! গুরুত্বপূর্ণ খেলা সাদামাটা = 


ভাবে সময়ের বহু আগেই হয়ত শেষ হয়ে যাবে। ভারতীয় বোলারদের এমন 
শক্তি নেই যে তারা বেঁধে রাখবেন হেইনস্‌, গ্রিনিজ, রিচার্ড, লয়েড, গোঁমস, 
ব্যাকাঁসের মতে! চৌন্ত ব্যাটসম্যানদের | বিশেষ করে রিচার্ডস'এর ক্রিকেটের 
ধরন শুরুতেই এমন মারমুখী হয়ে উঠেছিল যে ভারতের অতিবড় কোন সমর্থকের 
পক্ষে জয়ের কথ| ভাবা অথবা মনে মনে জয়ের স্বপ্ন দেখা সম্ভব ছিল না। মুখ 
শুকিয়ে গিয়েছিল কপিলের। যখন রিচার্ড একের গর এক বলকে পৌছে 
দিচ্ছিলেন বাউগ্ডারী সীমানার বাইরে। আত্মবিশ্বাসী [রচার্এর ব্যাটিংয়ের 
চেহারা! দেখে লয়েড হয়ত নিশ্চিন্ত চিত্তে ভাবছিলেন ভার ক্রিকেট জীবনের 
গরিমাদীপ্ত মূহূর্তটর কথা। বার বার তিনবার- চ্যাম্পিয়ান হবে ৰ দল 
তিনি হবেন সেই বিশ্বঙ্গয়ী দলের মহানায়ক। হার রে লয়েড, তুমি তখনও 


ৰি র জন্য 
জানতে ন| অপ্রত্যাশিত ক্রিকেট আঁধঘণ্টার মধ্যে কি বার্তা তোমা: 


রছন করে আনছে। 


৬ 


ই 

মদনলালের বলে আত্মবিশ্বাসী ছিচার্ডস অতিমাত্রায় সাহসী হতে গিয়ে উচু 
ক্যাচ তুললেন। দুর থেকে বেশ কিছুটা ছুটে গিয়ে কপিলদেব ধরে নিলেন 
সেই ক্যাচ। রিচার্ডদ ফিরলেন। তিনি ফিরলেন মানেই শুরু হলো চ্যাম্পিয়ান 
শিবিরে শোক মিছিল। র্লিচার্ডদ বিদায়ে সেখানে স্কোর ছিল ২ উইকেটে ৫০ 


রান। সেই চিত্র বদলে আধঘণ্টার মধ্যে দাঁড়ালে ৫ উইকেটে ৬৬ রান। 
লাঞ্চের পর সান্ধুর আউটম্থুইং বলে 


শেষদিকে ডুজন-- 
কপিল অমরনাঁথকে 
শেষ উইকেটে হোল্ডিং 
শেতৃত্বে ভারতীয় ক্রিকেট 


মার্শাল জুটি মাটি কামড়ে থাকার চেষ্টা করে ব্যর্থ হলেন। 
বল দেওয়া মাত্র অষ্টম. উইকেটের পতন ঘটলো। 
অমরনাথের বলে লেগবিফোর হওয়া মাত্র কপিলদেবের 
দল হলো বিশ্বজয়ী। স্বপ্নময় সেই অপরাহে এঁতিহাপ্ি 

*ক৮ অধ্যায়_-সে অধ্যায়ের নায়ক হলেন 
কপিলদেব। যিনি প্রমাণ দিলেন, একতা, আন্তরিকত| ও সংজ্ঘবদ্ধতার আর 


এক নাম ভারতবর্ষ, যাঁর. আত্মশক্তিতে বিশ্বাসী হয়ে বি 
মর্যাদা পেয়েছে। সত্যি হয়ে উচ 
সভায় শ্রেষ্ঠ আপন লবে’। 


খের সের! হওয়ার 
ঠছে কবির অমর বাণী--‘ভারঙ আবার জগৎ 


বা 


ভারত আজ জগৎ শেষ্ট_বিশ্বজয়ী ক্রিকেট দল। ম্যাচ শেষে টনিগ্রেগ 


| কপিলের টিমশ্পিরিট, ক্রিকেটারদের 
বিশ্বকাপে’ কপিল ভারতকে টেনে 
তুললে| ৷” 


ট্রেভারবেলী বললেন--এই জয় গোট, ভারতীয় দলের জয়। কপিলদেবের 
অধিনায়কত্ব আমাকে মুগ্ধ করেছে। 
ফ্রেডি উয্যান কপিলের 


প্রশংসা করে ব 
কপিলদেব এক নতুন অধ্যায় 


হুষ্টি করলে|। 
হে কগিল--তুমি অনন্য--তুমি সেরা | 


ললেন--বিশ্বের ক্রিকেট ইতিহাসে 


কপিলের ইনিংস পিছু রান (১৯৮১-৮৩) 
সিরিজ বিপক্ষ স্থান টেষ্ট ইনিংস ১ম ২য় 


১৯৮১ অস্ট্রেলিয়া সিডনি ১ম ২২ ১৯ 
% এডিলেড ২য় ২ ৭ 
» মেলবোৰ্ণ অয় ৫ ৰু 
১৯৮১ নিউজ্জিল্যাও ওয়েলিংটন ১ম e ৯ 
ৰ ক্ৰাইস্টচাৰ্চ ২য় ু x 
অকল্যাণ্ড ৩য় ৪ ১৪ 
১৯৮১-৮২ ইংল্যাণ্ড বোম্বাই ১ম ৩৮ ৪৬ 
৮ বাঙ্গালার ২য় ৫৯ ২৯৮ 
নু দিল্লী ৩য় ৬৬ 
রি কলকাতা ৪র্থ ৭৪ 
১৯৮২ ইংল্যাণ্ড লর্ডল ১ম ৪১ ৮৯ 
২য় ৬৫৯% X 
৩য় ৯৭ X 
১৯৮২ শ্রীলঙ্কা মাদ্ৰাজ ১ম ৩১ ৩০ 
১৯৮২-৮৩ পাকিস্তান করাচী ১ম ৯ x 
লাহোর ২য় ৭৩ ১ 
ফয়শালাবাদ তয় ৪১ ১৬ 
হায়দারাবাদ ৪র্থ ৩ ২ 
লাহোর ৫ম ৰ Xx 
করাচী ঙ্ষ্ঠ ৩৩ 
১৯৯৩ ওয়েস্টইণ্ডিজ সাবিনা পার্ক ১ম ৫ ১২ 
মী কুইন্সপার্ক ওভাল ২য় ১৩ ১০০৯ 
1 টি জর্জটাউন ওয় x ১ 
t বার্বাভোজ ৪র্থ ৰ ২৬ 


5 এট্টিগুয়া ৫ম ৯৮ ০.৯ 


১১ 


বোলিং হিসাব (১৯৮১-৮৩) 
ওভার মেডেন রান উইকেট 


১৯৮১ অস্ট্ৰেলিয়া ১১৯৫ ২৬ ৩৩৩ ১৪ উইকেট 
নিউজিল্যাণ্ড ৯৮ ২৯ ২১৩ ছ ক 
১৯৮১-৮২ ইংল্যাণ্ড ১৬৫৪ ২৯ ৫২১ 3১৭ ৰ; 
১৯৮২ ইংল্যাণ্ড ১২৯ ১২ ৪৪৩ ১৩ ১১ 
১৯৮২ শ্রীলঙ্কা ৪৬'৫ < ১২৭ ৮ a 
১৯৮২-৮৩ পাকিস্তান ২১৪২ ২৭ ৮৬১ '২৪ ১১ 
১৯৮৩ _ ওয়েন্টইণ্ডিজ ১৫৩৩ ৩২ ৪২৪ ১৭ ,, 
মোট টেস্ট রান উইকেট সেনচুরি 
৫৩ ২২৫৩ ২০৬ ২ 


১৯৮৩ সালে বিশ্বকাপে কপিলের রান ও উইকেট 


রান উইকেট 

১ম খেল] ২য় খেলা ১ম ২য় 
ওয়েস্টইত্ডিজ ৬ ৩৬ x ১ 
জিদ্বাবোয়ে ২* ১৭৫৯ ১ ১ 
অস্ট্রেলিয়া ৪০ ২৮. ৫ ১৫ 
ইংল্যাণ্ড ১ রানে অপরাজিত ৩৫ রানে ৩ উইঃ 
ফাইনালে ১৫ রান ২১রানে ১ উইঃ 


রেকর্ড: ১৭৫* রান বিশ্বকাপের সর্বোচ্চ রান। এর আগে রেকর্ড ছিল 
নিউজিপ্যাণ্ডের গ্লেন টার্নারের ১৭১ রান। 

